PRVÁ KNIHA 
VŠEOBECNÉ NORMY 


Kán. 1 - Kánony tohto Kódexu sa vzťahujú iba na Latinskú cirkev. 


Kán. 2 - Kódex zväčša neurčuje obrady, ktoré treba zachovávať pri liturgických sláveniach. 
Preto doteraz platné liturgické zákony si zachovávajú svoju účinnosť, ak niektorý z nich 
neodporuje kánonom Kódexu. 


Kán. 3 - Kánony Kódexu nerušia, ani nepozmeňujú dohody, ktoré uzavrel Apoštolský 
stolec s národmi alebo inými politickými spoločnosťami. Preto naďalej zostávajú 
v platnosti ako doteraz a predpisy tohto Kódexu, ktoré sú s nimi v rozpore, im ani 
v najmenšom neprekážajú. 


Kán. 4 - Nadobudnuté práva, ako aj privilégiá, udelené až doteraz Apoštolským stolcom či 
fyzickým alebo právnickým osobám, používané a neodvolané, zostávajú nedotknuté, ak ich 
kánony tohto Kódexu výslovne neodvolávajú. 


Kán. 5 - 8 1. Doteraz platné univerzálne alebo partikulárne zvyky, ktoré sú v rozpore 
s predpismi týchto kánonov a samy kánony tohto Kódexu ich zavrhujú, zrušujú sa úplne 
a ani v budúcnosti sa nepripúšťa ich oživenie. Aj ostatné sa majú považovať za zrušené, ak 
Kódex výslovne neurčuje niečo iné, alebo sú storočné či jestvujú od nepamäti, možno ich 
však tolerovať, ak ich podľa úsudku ordinára vzhľadom na okolnosti miesta a osôb 
nemožno odstrániť. 

$ 2. Zvyky mimo práva, tak univerzálne, ako aj partikulárne, ktoré sú doteraz platné, 
zostávajú zachované. 


Kán. 6 - $ 1. Nadobudnutím účinnosti tohto Kódexu sa rušia: 

1. Kódex kánonického práva vyhlásený roku 1917: 

2. aj iné zákony, tak univerzálne, ako aj partikulárne, ktoré odporujú predpisom tohto 
Kódexu, ak sa o partikulárnych výslovne neurčuje niečo iné, 

3. všetky trestné zákony, tak univerzálne, ako aj partikulárne, vydané Apoštolským stolcom, 
ak nie sú prevzaté do tohto Kódexu: 

4. aj ostatné univerzálne disciplinárne zákony, vzťahujúce sa na matériu, ktorú tento Kódex 
upravuje v celom rozsahu. 

$ 2. Kánony tohto Kódexu, pokiaľ obsahujú staré právo, treba posudzovať aj so zreteľom 
na kánonickú tradíciu. 


I. titul 
CIRKEVNÉ ZÁKONY 


Kán. 7 - Zákon sa ustanovuje vyhlásením. 
Kán. 8 - 8 1. Univerzálne cirkevné zákony sa vyhlasujú uverejnením v úradnom vestníku 


Acta Apostolicae Sedis, ak v niektorých jednotlivých prípadoch nie je predpísaný iný 
spôsob vyhlásenia. Nadobúdajú účinnosť po uplynutí troch mesiacov odo dňa uvedeného 


v príslušnom čísle 4ktov, ak z povahy veci nezaväzujú ihneď, alebo ak sa v samom zákone 
zvlášť a výslovne nestanovuje kratšia alebo dlhšia vakantná doba. 

$ 2. Partikulárne zákony sa vyhlasujú spôsobom, aký vymedzil zákonodarca, a začínajú 
zaväzovať po mesiaci odo dňa ich vyhlásenia, ak sa v samom zákone nestanovuje iná 
lehota. 


Kán. 9 - Zákony sa vzťahujú na budúcnosť, nie na minulosť, ak sa v nich výslovne 
nestanovuje niečo o minulosti. 


Kán. 10 — Za zneplatňujúce alebo zneschopňujúce treba považovať len tie zákony, ktoré 
výslovne stanovujú, že úkon je neplatný alebo osoba je neschopná. 


Kán. 11 - Čisto cirkevné zákony zaväzujú pokrstených v Katolíckej cirkvi alebo do nej 
prijatých, ktorí dostatočne používajú rozum, a ak právo výslovne nestanovuje niečo iné, 
zavíšili siedmy rok života. 


Kán. 12 - 8 1. Univerzálne zákony zaväzujú na celom svete všetkých, pre ktorých boli 
vynesené. 

$ 2. Spod univerzálnych zákonov, ktoré na určitom území neplatia, sú však vyňatí všetci, 
ktorí sa na tom území skutočne nachádzajú. 

$ 3. Zákonom vydaným pre osobitné územie podliehajú tí, pre ktorých boli vydané a ktorí 
tam majú trvalé alebo prechodné bydlisko a súčasne sa tam skutočne zdržiavajú, pri 
zachovaní predpisu kán. 13. 


Kán. 13 - $ 1. O partikulárnych zákonoch sa nepredpokladá, že sú osobné ale územné, ak 
nie je zrejmé niečo Iné. 

$ 2. Cudzincov neviažu: 

1. partikulárne zákony ich územia, dokiaľ nie sú na ňom prítomní, ak ich prestúpenie 
nespôsobuje škodu na ich vlastnom území, alebo ak zákony nie sú osobné, 

2. ani zákony územia, na ktorom sa nachádzajú, okrem tých, ktoré chránia verejný poriadok 
alebo vymedzujú formálne náležitosti úkonov, alebo sa vzťahujú na nehnuteľnosti, 
nachádzajúce sa na území. 

$ 3. Potulných viažu tak univerzálne ako aj partikulárne zákony platné na mieste, kde sa 
nachádzajú. 


Kán. 14. Zákony, aj zneplatňujúce aj zneschopňujúce, v pochybnosti o práve nezaväzujú: 
ale v pochybnosti o skutku ordinári môžu od nich dišpenzovať, len keď dišpenz, ak ide 
o rezervovaný, autorita, ktorej je rezervovaný, zvyčajne udeľuje. 


Kán. 15 - $ 1. Neznalosť alebo omyl, ktoré sa týkajú zákonov zneplatňujúcich alebo 
znechopňujúcich, neprekážajú ich účinku, ak sa výslovne nestanovuje niečo Iné. 

$ 2. Neznalosť alebo omyl, ktoré sa týkajú zákona alebo trestu, alebo vlastného skutku, 
alebo skutku iného, ktorý je všeobecne známy, sa nepredpokladajú, keď ide o skutok iného, 
ktorý nie je všeobecne známy, sa predpokladajú, kým sa nedokáže opak. 


Kán. 16 - 8 1. Zákony hodnoverne vykladá zákonodarca a ten, komu on zveril moc 
hodnoverného výkladu. 

$ 2. Hodnoverný výklad, daný na spôsob zákona, má tú istú účinnosť ako sám zákon a musí 
byť vyhlásený. Ak slová zákona, isté samy osebe, iba objasňuje, má spätnú platnosť: ak 
zužuje alebo rozširuje zákon, alebo pochybný vysvetľuje, nemá spätnú platnosť. 

$ 3. Avšak výklad na spôsob súdneho rozsudku alebo administratívneho úkonu v osobitnom 
prípade nemá účinnosť zákona a zaväzuje iba osoby a vzťahuje sa na veci, pre ktoré bol 
daný. 


Kán. 17 - Cirkevné zákony treba chápať podľa vlastného významu slov, aký majú v texte 
a v kontexte, ak význam zostal pochybný a nejasný, treba prihliadať na paralelné miesta, ak 
také sú, na cieľ a okolnosti zákona a na úmysel zákonodarcu. 


Kán. 18 - Zákony, ktoré stanovujú tresty alebo zužujú slobodné vykonávanie práv, alebo 
obsahujú výnimku zo zákona, podliehajú striktnému výkladu. 


Kán. 19 - Ak o nejakej veci chýba výslovný predpis univerzálneho alebo partikulárneho 
zákona alebo zvyk, kauzu, ak nie je trestná, treba rozriešiť s prihliadnutím na zákony, 
vydané v podobných prípadoch, na všeobecné zásady práva, uplatňované s kánonickou 
miernosťou, na jurisprudenciu a prax Rímskej kúrie, na spoločnú a stálu mienku 
odborníkov. 


Kán. 20 - Neskorší zákon ruší alebo pozmeňuje predchádzajúci zákon, ak to výslovne 
vyhlasuje alebo je s ním v priamom rozpore, alebo ak znova usporadúva celú matériu 
predchádzajúceho zákona. Avšak univerzálny zákon vôbec nepozmeňuje partikulárne alebo 
osobitné právo, ak sa v práve výslovne neurčuje niečo iné. 


Kán. 21 - V pochybnosti sa odvolanie predchádzajúceho zákona nepredpokladá, ale 
neskoršie zákony treba porovnať s predchádzajúcimi a podľa možnosti dať ich s nimi 
do súladu. 


Kán. 22 - Občianske zákony, na ktoré právo Cirkvi odkazuje, majú sa v kánonickom práve 
zachovávať s tými istými účinkami, pokiaľ nie sú v rozpore s Božím právom a ak 
kánonické právo neurčuje niečo iné. 


TI. titul 
ZVYK 


Kán. 23 - Iba ten zvyk zavedený spoločenstvom veriacich má účinnosť zákona, ktorý 
schválil zákonodarca podľa normy nasledujúcich kánonov. 


Kán. 24 - 8 1. Nijaký zvyk, ktorý je v rozpore s Božím právom, nemôže nadobudnúť 
účinnosť zákona. 

$ 2. Ani zvyk, ktorý je proti kánonickému právu alebo mimo kánonického práva, nemôže 
nadobudnúť účinnosť zákona, ak nie je rozumný, avšak zvyk, ktorý sa v práve výslovne 
zavrhuje, nie je rozumný. 


Kán. 25 - Nijaký zvyk nenadobudne účinnosť zákona, ak ho spoločenstvo, schopné aspoň 
prijať zákon, nezachovávalo s úmyslom zaviesť právo. 


Kán. 26 - Zvyk, ktorý odporuje platnému kánonickému právu alebo je mimo kánonického 
zákona a nebol osobitne schválený kompetentným zákonodarcom, účinnosť zákona 
nadobúda len vtedy, keď bol legitímne zachovávaný súvislých a plných tridsať rokov. 
Avšak nad kánonickým zákonom, ktorý obsahuje klauzulu, zakazujúcu budúce zvyky, 
môže prevážiť iba storočný alebo od nepamäti jestvujúci zvyk. 


Kán. 27 - Zvyk je najlepším výkladom zákonov. 


Kán. 28 - Pri zachovaní predpisu kán. 5, zvyk proti zákonu alebo mimo zákona sa odvoláva 
protikladným zvykom alebo zákonom: avšak zákon neodvoláva storočné alebo od nepamäti 
jestvujúce zvyky, ani univerzálny zákon neodvoláva partikulárne zvyky, ak sa o nich 
výslovne nezmieňuje. 


III. titul 
VŠEOBECNÉ DEKRÉTY A INŠTRUKCIE 


Kán. 29 - Všeobecné dekréty, ktorými kompetentný zákonodarca vydáva spoločné predpisy 
pre spoločenstvo schopné prijať zákon, sú vlastne zákony a riadia sa predpismi kánonov 
o zákonoch. 


Kán. 30 - Kto má iba výkonnú moc, nemôže vydať všeobecný dekrét, o ktorom sa hovorí 
v kán. 29, ak mu to kompetentný zákonodarca v jednotlivých prípadoch podľa normy práva 
výslovne neudelil a ak pritom neboli zachované podmienky, stanovené v úkone udelenia. 


Kán. 31 - 8 1. Všeobecné vykonávacie dekréty, ktorými sa bližšie vymedzujú spôsoby, 
ktoré treba zachovávať pri uplatňovaní zákona alebo ktorými sa vymáha zachovávanie 
zákonov, môžu v medziach svojej kompetencie vydávať tí, ktorí majú výkonnú moc. 

$ 2. Čo sa týka vyhlásenia a vakantnej doby dekrétov, o ktorých sa hovorí v $ 1, majú sa 
zachovať predpisy kán. 8. 


Kán. 32 - Všeobecné vykonávacie dekréty zaväzujú tých, ktorých viažu zákony, pre ktoré 
tie isté dekréty vymedzujú spôsoby 1ch uplatňovania alebo vymáhajú ich zachovávanie. 


Kán. 33 - $ 1. Všeobecné vykonávacie dekréty, hoci sa vydávajú v direktóriách alebo v inak 
nazvaných dokumentoch, nepozmeňujú zákony a ich predpisy, ktoré sú v rozpore 
so zákonmi, nemajú nijakú účinnosť. 

$ 2. Tú istú účinnosť strácajú explicitným alebo implicitným odvolaním zo strany 
kompetentnej autority, ako aj zaniknutím zákona, na vykonávanie ktorého boli vydané, 
nezanikajú však ukončením práva toho, kto ich vydal, ak sa výslovne neurčuje niečo 
opačné. 


Kán. 34 - 8 1. Inštrukcie, ktoré objasňujú predpisy zákonov, ako aj vysvetľujú a určujú 
postupy, ktoré treba zachovávať pri ich vykonávaní, vydávajú sa na používanie tým, ktorí 
sa majú starať, aby sa zákony vykonávali, a zaväzujú ich pri samom vykonávaní zákonov, 
tieto inštrukcie legitímne vydávajú v medziach svojej kompetencie tí, ktorí majú výkonnú 
moc. 

$ 2. Nariadenia inštrukcií nepozmeňujú zákony a tie, ktoré nemožno dať do súladu 
s predpismi zákonov, nemajú nijakú účinnosť. 

$ 3. Inštrukcie strácajú účinnosť nielen explicitným alebo implicitným odvolaním zo strany 
kompetentnej autority, ktorá ich vydala, alebo od nej vyššej autority, ale aj zaniknutím 
zákona, na ktorého vysvetlenie alebo vykonávanie boli vydané. 


IV. titul 
JEDNOTLIVÉ ADMINISTRATÍVNE ÚKONY 


I. kapitola 
SPOLOČNÉ NORMY 


Kán. 35 - Jednotlivý administratívny úkon, či je to dekrét, príkaz alebo je to reskript, môže 
v medziach svojej kompetencie vydať ten, kto má výkonnú moc, pri zachovaní predpisu 
kán. 76 $ 1. 


Kán. 36 - $ 1. Administratívny úkon treba chápať podľa vlastného významu slov a podľa 
bežného rečového používania. V pochybnosti tie administratívne úkony, ktoré sa vzťahujú 
na spory alebo v ktorých sa hrozí trestami, alebo sa nimi tresty ukladajú, alebo sa zužujú 
práva osoby, alebo sa narúšajú nadobudnuté práva iných, alebo sú v rozpore so zákonom 
v prospech súkromných osôb, podliehajú striktnému výkladu: všetky ostatné širokému. 

$ 2. Administratívny úkon sa okrem výslovne uvedených prípadov nesmie rozširovať 
na iné. 


Kán. 37 - Administratívny úkon, ktorý sa vzťahuje na vonkajšie fórum, treba vyhotoviť 
písomne, rovnako aj úkon jeho vykonania, ak je daný v poverovacej forme. 


Kán. 38 - Administratívny úkon, aj keď ide o reskript vydaný vlastného podnetu, nemá 
účinok, pokiaľ porušuje nadobudnuté právo iného alebo je v rozpore so zákonom alebo 
so schváleným zvykom, ak kompetentná autorita výslovne nepripojila pozmeňovaciu 
klauzulu. 


Kán. 39 - Podmienky uvedené v administratívnom úkone sa iba vtedy považujú 
za podmienky spojené s platnosťou, keď sú vyjadrené spojkami: ak, ak nie, len keď. 


Kán. 40 - Vykonávateľ nejakého administratívneho úkonu neplatne plní svoju úlohu pred 
prijatím listiny a preverením jej hodnovernosti a neporušenosti, ak ho predbežne s ňou 
neoboznámila autorita, ktorá tento úkon vydala. 


Kán. 41 - Vykonávateľ administratívneho úkonu, ktorému sa zveruje iba služba vykonania, 
nemôže odoprieť vykonanie tohto úkonu, ak nie je zrejmé, že tento úkon je neplatný alebo 


z iného vážneho dôvodu je neprípustný, alebo nie sú splnené podmienky, uvedené v samom 
administratívnom úkone, ak sa však vykonanie administratívneho úkonu vzhľadom 
na okolnosti osoby alebo miesta zdá nevhodné, vykonávateľ má vykonanie odložiť, 
v takýchto prípadoch má hneď upovedomiť autoritu, ktorá úkon vydala. 


Kán. 42 - Vykonávateľ administratívneho úkonu je povinný postupovať podľa normy 
mandátu, ale ak podstatné podmienky uvedené v listine nesplnil a nezachoval podstatnú 
formu postupu, vykonanie je neplatné. 


Kán. 43 - Vykonávateľ administratívneho úkonu sa podľa svojho rozumného uváženia 
môže dať zastúpiť iným, ak zastupovanie nebolo zakázané, alebo vykonávateľ nebol 
zvolený so zreteľom na jeho osobné schopnosti, alebo ak osoba zástupcu nebola vopred 
určená, v týchto prípadoch je však vykonávateľovi dovolené zveriť prípravné úkony inému. 


Kán. 44 - Administratívny úkon môže vykonať aj nástupca vykonávateľa v úrade, ak 
vykonávateľ nebol zvolený so zreteľom na jeho osobné schopnosti. 


Kán. 45 - Ak sa vykonávateľ pri vykonávaní administratívneho úkonu akokoľvek pomýlil, 
smie ten istý úkon znova vykonať. 


Kán. 46 - Administratívny úkon nezaniká ukončením práva toho, kto ho vydal, ak právo 
výslovne neurčuje niečo iné. 


Kán. 47 - Odvolanie administratívneho úkonu iným administratívnym úkonom 
kompetentnej autority nadobúda účinok iba od chvíle, keď sa odvolanie zákonne oznámi 
osobe, pre ktorú bol úkon vydaný. 


II. kapitola 
JEDNOTLIVÉ DEKRÉTY A PRÍKAZY 


Kán. 48 - Jednotlivým dekrétom sa rozumie administratívny úkon, vydaný kompetentnou 
výkonnou autoritou, ktorým sa podľa noriem práva pre jednotlivý prípad vydáva 
rozhodnutie alebo sa robí opatrenie, ktoré sa zo svojej povahy nezakladajú na žiadosti 
niekoho. 


Kán. 49 - Jednotlivý príkaz je dekrét, ktorým sa osobe alebo určitým osobám priamo 
a zákonne nariaďuje niečo vykonať alebo od niečoho upustiť najmä na vymáhanie 
zachovávania zákona. 


Kán. 50 - Pred vydaním jednotlivého dekrétu si má autorita zadovážiť potrebné poznatky 
a dôkazy a podľa možnosti vypočuť tých, ktorých práva by mohli byť porušené. 


Kán. 51 - Dekrét sa má vydať písomne, a ak ide o rozhodnutie, aspoň so súhrnným 
uvedením dôvodov. 


Kán. 52 - Jednotlivý dekrét má účinnosť iba vo veciach, o ktorých rozhoduje, a voči 
osobám, pre ktoré bol daný: tie však zaväzuje všade, ak nie je zrejmé niečo iné. 


Kán. 53 - Ak si dekréty navzájom protirečia, osobitný prevažuje nad všeobecným v tých 
veciach, ktoré vyjadruje osobitne, ak sú rovnako osobitné alebo všeobecné, neskorším sa 
predchádzajúci pozmeňuje natoľko, nakoľko mu protirečí. 


Kán. 54 - 8 1. Jednotlivý dekrét, ktorého uplatnenie sa zveruje vykonávateľovi, má účinok 
od chvíle vykonania, inak od chvíle, keď sa oznámi osobe autoritou toho, kto vydáva 
rozhodnutie. 

$ 2. Aby sa mohlo vymáhať zachovávanie jednotlivého dekrétu, treba ho oznámiť podľa 
normy práva zákonným dokumentom. 


Kán. 55 - Pri zachovaní predpisu kán. 37 a 51, keď veľmi vážny dôvod prekáža, aby sa 
napísaný text dekrétu odovzdal, dekrét sa považuje za oznámený, keď sa pred notárom 
alebo dvoma svedkami prečíta tomu, komu je určený, a vyhotoví sa zápisnica, ktorú majú 
podpísať všetci prítomní. 


Kán. 56 - Dekrét sa považuje za doručený, ak ten, komu je určený, bol riadne predvolaný, 
aby si dekrét prevzal alebo si ho vypočul, bez oprávneného dôvodu sa nedostavil 
alebo odmietol podpísať. 


Kán. 57 - $ 1. Vždy, keď zákon prikazuje vydanie dekrétu, alebo keď ten, koho sa to týka, 
zákonne podá Žiadosť alebo rekurz o vydanie dekrétu, kompetentná autorita má urobiť 
opatrenie do troch mesiacov od prijatia žiadosti alebo rekurzu, ak zákon nepredpisuje inú 
lehotu. 

$ 2. Ak po uplynutí tejto lehoty nebol dekrét vydaný, vzhľadom na podanie ďalšieho 
rekurzu sa predpokladá, že odpoveď je záporná. 

$ 3. Predpokladaná záporná odpoveď neoslobodzuje kompetentnú autoritu od povinnosti 
vyniesť dekrét, ba ani od nahradenia prípadne spôsobenej škody podľa normy kán. 128. 


Kán. 58 - 8 1. Jednotlivý dekrét stráca účinnosť zákonným odvolaním zo strany 
kompetentnej autority, ako aj zaniknutím zákona, na vykonávanie ktorého bol dekrét 
vydaný. 

$ 2. Jednotlivý príkaz, ktorý nebol uložený zákonným dokumentom, zaniká ukončením 
práva prikazujúceho. 


111. kapitola 
RESKRIPTY 


Kán. 59 - $ 1. Reskriptom sa rozumie administratívny úkon, vydaný písomne kompetentnou 
výkonnou autoritou, ktorým sa podľa povahy veci na žiadosť niekoho udeľuje privilégium, 
dišpenz alebo iná milosť. 

$ 2. Predpisy stanovené pre reskripty platia aj pre udeľovanie povolenia, ako aj pre ústne 
udeľovanie milostí, ak nie je zrejmé niečo Iné. 


Kán. 60 - Každý si môže vyžiadať akýkoľvek reskript, ak sa mu to výslovne nezakazuje. 


Kán. 61 - Ak nie je zrejmé niečo iné, reskript možno vyžiadať pre iného aj bez jeho súhlasu 
a platí pred jeho prijatím pri neporušení opačných klauzúl. 


Kán. 62 - Reskript, v ktorom nie je určený vykonávateľ, má účinok od chvíle, keď bola 
listina vydaná: ostatné reskripty od chvíle vykonania. 


Kán. 63 - 8 1. Platnosti reskriptu prekáža subreptio čiže zatajenie pravdy, ak v žiadosti 
nebolo uvedené, čo podľa zákona, kánonického štýlu a kánonickej praxe treba k platnosti 
uviesť, ak nejde o reskript milosti, ktorý bol daný z vlastného podnetu. 

$ 2. Takisto platnosti reskriptu prekáža obreptio čiže uvedenie nepravdy, ak ani jeden 
z predložených motivujúcich dôvodov nie je pravdivý. 

$ 3. V reskriptoch, v ktorých nie je určený vykonávateľ, je potrebné, aby bol motivujúci 
dôvod pravdivý v čase, keď bol reskript vydaný: v ostatných reskriptoch v čase vykonania. 


Kán. 64 - Milosť, ktorú odmietlo ktorékoľvek dikastérium Rímskej kúrie, nemôže platne 
udeliť iné dikastérium tej istej kúrie ani iná kompetentná autorita nižšia ako Rímsky 
veľkňaz bez súhlasu dikastéria, s ktorým sa konanie začalo, pri neporušení práva 
Penitenciárie pre vnútorné fórum. 


Kán. 65 - 8 1. Pri neporušení predpisov $ 2 a 3 nemá nikto žiadať od iného ordinára milosť, 
ktorú mu odoprel vlastný ordinár, bez uvedenia, že mu bola milosť odopretá: ak je to 
uvedené, ordinár nemá udeliť milosť, ak nepozná dôvody odopretia prvým ordinárom. 

$ 2. Milosť, ktorú odoprel generálny vikár alebo biskupský vikár, nemôže platne udeliť iný 
vikár toho istého biskupa, aj keď má od vikára, ktorý milosť odoprel, dôvody odopretia. 

$ 3. Milosť odopretá generálnym vikárom alebo biskupským vikárom a potom bez uvedenia 
tohto odopretia vyžiadaná od diecézneho biskupa je neplatná, avšak milosť, ktorú odoprel 
diecézny biskup, nemožno platne vyžiadať, hoci sa jej odopretie aj uvedie, od jeho 
generálneho vikára alebo biskupského vikára bez súhlasu biskupa. 


Kán. 66 - Reskript sa nestáva neplatným, ak je v ňom omyl týkajúci sa mena osoby, ktorej 
sa dáva alebo ktorá ho vydáva, alebo miesta, v ktorom býva, alebo veci, o ktorú ide, len keď 
podľa úsudku ordinára nie je nijaká pochybnosť o samej osobe alebo o veci. 


Kán. 67 - 8$ 1. Ak sa stane, že v jednej a tej istej veci sa vyžiadajú dva navzájom si 
protirečiace reskripty, osobitný prevažuje nad všeobecným v tých veciach, ktoré vyjadruje 
osobitne. 

$ 2. Ak sú rovnako osobitné alebo všeobecné, časovo skorší prevažuje nad neskorším, ak 
v druhom nie je výslovná zmienka o skoršom alebo ak skorší žiadateľ podvodne alebo 
v dôsledku značnej nedbanlivosti reskript nepoužil. 

$ 3. V pochybnosti či je reskript platný alebo nie, sa treba obrátiť na toho, kto reskript 
vydal. 


Kán. 68 - Reskript Apoštolského stolca, ktorý nemá vykonávateľa, treba predložiť 
ordinárovi žiadateľa len vtedy, keď sa to v samej listine prikazuje, alebo keď ide o verejné 
záležitosti, alebo keď treba overiť podmienky. 


Kán. 69 - Reskript, ktorý nemá vymedzený čas na predloženie, sa môže predložiť 
vykonávateľovi hocikedy, len nech je to bez klamstva a podvodu. 


Kán. 70 - Ak sa v reskripte samo udelenie milosti zveruje vykonávateľovi, je na ňom, či 
na základe svojho rozumného uváženia a svedomia udelí alebo odoprie milosť. 


Kán. 71 - Nikto nie je povinný použiť reskript udelený len na jeho prospech, ak ho z iného 
dôvodu na to nezaväzuje kánonická povinnosť. 


Kán. 72 - Reskripty udelené Apoštolským stolcom, ktoré stratili platnosť, môže diecézny 
biskup z oprávneného dôvodu predlžiť len raz, nie však na dlhšie ako na tri mesiace. 


Kán. 73 - Protikladným zákonom sa nijaké reskripty neodvolávajú, ak sa v samom zákone 
nestanovuje niečo Iné. 


Kán. 74 - Hoci niekto môže ústne udelenú milosť použiť na vnútornom fóre, pre vonkajšie 
fórum je povinný ju dokázať, kedykoľvek sa to od neho zákonne žiada. 


Kán. 75 - Ak reskript obsahuje privilégium alebo dišpenz, majú sa navyše zachovávať 
predpisy nasledujúcich kánonov. 


IV. kapitola 
PRIVILÉGIÁ 


Kán. 76 - 8 1. Privilégium, čiže výsadu danú osobitným úkonom v prospech určitých osôb 
tak fyzických, ako aj právnických, môže udeliť zákonodarca, ako aj výkonná autorita, ktorej 
zákonodarca túto moc udelil. 

$ 2. Storočné alebo od nepamäti trvajúce vlastnenie privilégia utvára predpoklad, že bolo 
udelené. 


Kán. 77 - Privilégium treba vykladať podľa normy kán. 36 8 1: avšak vždy treba použiť 
taký výklad, aby ním tí, ktorí boli obdarení privilégiom, naozaj dosiahli nejakú výsadu. 


Kán. 78 - $ 1. O privilégiu sa predpokladá, že je trvalé, ak sa nedokáže opak. 

$ 2. Osobné privilégium, ktoré sa totiž viaže na osobu, s ňou zaniká. 

$ 3. Vecné privilégium zaniká úplným zánikom veci alebo miesta, avšak miestne 
privilégium sa oživí, ak sa miesto počas päťdesiatich rokov obnoví. 


Kán. 79 - Privilégium zaniká odvolaním kompetentnou autoritou podľa normy kán. 47 
pri zachovaní predpisu kán. 81. 


Kán. 80 - 8 1. Žiadne privilégium nezaniká zrieknutím, ak ho neprijala kompetentná 
autorita. 

$2. Každá fyzická osoba sa môže zriecť privilégia, ktoré bolo udelené len v jej prospech. 

$ 3. Jednotlivé osoby sa nemôžu zriecť privilégia, ktoré bolo udelené nejakej právnickej 
osobe, či už z dôvodu dôstojnosti miesta alebo veci, ani sama právnická osoba sa nemôže 
zriecť privilégia, ktoré jej bolo udelené, ak zrieknutie prináša ujmu Cirkvi alebo iným. 


Kán. 81 - Privilégium nezaniká ukončením práva toho, kto ho udelil, ak nebolo udelené 
s klauzulou s naším dobrozdaním, alebo s inou rovnocennou klauzulou. 


Kán. 82 - Privilégium, ktoré nie je na ťarchu iným, nezaniká jeho nepoužívaním alebo 
protikladným používaním, to však, ktoré je na ťarchu iným, stráca sa legitímnym 
premlčaním. 


Kán. 83 - 8 1. Privilégium zaniká uplynutím času alebo vyčerpaním počtu prípadov, 
pre ktoré bolo udelené, pri zachovaní predpisu kán. 142 $ 2. 

$ 2. Zaniká aj vtedy, keď sa postupom času okolnosti podľa úsudku kompetentnej autority 
natoľko zmenili, že sa stalo škodlivým alebo jeho používanie nedovoleným. 


Kán. 84 - Kto zneužíva moc, ktorá mu bola daná privilégiom, zasluhuje si, aby bol zbavený 
samého privilégia, preto toho, kto ťažko zneužíva privilégium, má ordinár po márnom 
napomenutí zbaviť privilégia, ktoré mu sám udelil. Keď však bolo privilégium udelené 
Apoštolským stolcom, ordinár je povinný ho o tom upovedomiť. 


V. kapitola 
DIŠPENZY 


Kán. 85 — Dišpenz, čiže uvoľnenie čisto cirkevného zákona v jednotlivom prípade, môžu 
v medziach svojej kompetencie udeliť tí, ktorí majú výkonnú moc, ako aj tí, ktorým 
explicitne alebo implicitne patrí moc dišpenzovať buď samým právom alebo na základe 
legitímneho delegovania. 


Kán. 86 - Dišpenzu nepodliehajú zákony, pokiaľ vymedzujú podstatné ustanovujúce prvky 
inštitúcií alebo právnych úkonov. 


Kán. 87! - 8$ 1. Diecézny biskup, keď usúdi, že to prospeje duchovnému dobru veriacich, 
môže ich dišpenzovať od disciplinárnych zákonov tak univerzálnych, ako aj partikulárnych, 
ktoré pre jeho územie alebo pre jeho podriadených vyniesla najvyššia cirkevná autorita, nie 
však od procesných alebo trestných zákonov, ani od tých, od ktorých je dišpenz osobitne 
vyhradený Apoštolskému stolcu alebo inej autorite. 

$ 2. Ak je podanie rekurzu Svätému stolcu spojené s ťažkosťami a súčasne z oneskorenia 
hrozí nebezpečenstvo veľkej škody, ktorýkoľvek ordinár môže dišpenzovať od týchto 


" PCCICAI, odpoveď zo 14. mája 1985, 44 77 (1985) 771: 

Pochybnosť: Či okrem prípadu nebezpečenstva smrti diecézny biskup môže podľa kán. 87 $ 1 dišpenzovať od 
kánonickej formy pri uzatváraní manželstva dvoch katolíkov? 

Odpoveď: Záporne. 

zákonov, hoci je dišpenz vyhradený Svätému stolcu, len keď ide o dišpenz, ktorý on v tých 
istých okolnostiach pri zachovaní predpisu kán. 291 zvyčajne udeľuje. 


Kán. 88 - Miestny ordinár môže dišpenzovať od diecéznych zákonov a kedykoľvek usúdi, 
že to prospeje dobru veriacich, aj od zákonov vynesených plenárnym alebo provinčným 
koncilom alebo konferenciou biskupov. 


Kán. 89 - Farár a iní kňazi alebo diakoni nemôžu dišpenzovať od univerzálneho 
a partikulárneho zákona, ak im táto moc nebola výslovne udelená. 


Kán. 90 - $ 1. Od cirkevného zákona sa nemá dišpenzovať bez oprávneného a rozumného 
dôvodu, pričom treba mať na zreteli okolnosti prípadu a závažnosť zákona, od ktorého sa 
dišpenzuje, inak je dišpenz nedovolený, a ak ho nedal sám zákonodarca, alebo jeho 
nadriadený, je aj neplatný. 

$2. V pochybnosti o dostatočnosti dôvodu sa dišpenz udeľuje platne a dovolene. 


Kán. 91 - Kto má moc dišpenzovať, môže ju vykonávať aj v prípade, že sa nachádza mimo 
svojho územia, voči podriadeným, hoci aj neprítomným na území, a takisto, ak nie je 
výslovne stanovený opak, aj voči cudzincom, ktorí sa aktuálne nachádzajú na jeho území, 
ako aj voči sebe samému. 


Kán. 92 - Striktnému výkladu podľa normy kán. 36 $ 1 podlieha nielen dišpenz, ale aj sama 
moc dišpenzovať, udelená pre určitý prípad. 


Kán. 93 - Dišpenz, udelený na postupné používanie, zaniká tými istými spôsobmi ako 
privilégium, ako aj istým a úplným zánikom motivujúceho dôvodu. 


V. titul 
ŠTATÚTY A PORIADKY 


Kán. 94 - 8 1. Štatúty vo vlastnom zmysle sú nariadenia, ktoré sa podľa normy práva 
vydávajú pre zoskupenia osôb alebo vecí a ktorými sa definuje ich cieľ, ustanovenie, 
riadenie a spôsob konania. 

$ 2. Štatúty zoskupenia osôb zaväzujú iba osoby, ktoré sú zákonne jeho členmi: štatúty 
zoskupenia vecí zaväzujú tých, ktorí majú na starosti jeho spravovanie. 

$ 3. Predpisy štatútov vydané a vyhlásené na základe zákonodarnej moci sa riadia 
predpismi kánonov o zákonoch. 


Kán. 95 - $ 1. Poriadky sú pravidlá čiže normy, ktoré sa majú zachovávať pri 
zhromaždeniach osôb, či už vyhlásených cirkevnou autoritou, alebo slobodne zvolaných 
veriacimi, ako aj pri iných sláveniach, a ktorými sa určuje to, čo sa vzťahuje 
na ustanovenie, riadenie a spôsob konania. 

$ 2. Pravidlá poriadku pri zhromaždeniach alebo pri sláveniach zaväzujú tých, ktorí majú 
na nich účasť. 


VI. titul 


11 


FYZICKÉ A PRÁVNICKÉ OSOBY 


I. kapitola 
KÁNONICKÉ POSTAVENIE FYZICKÝCH OSÔB 


Kán. 96 - Clovek je krstom včlenený do Kristovej cirkvi a v nej je ustanovený za osobu 
s povinnosťami a právami, ktoré sú kresťanom vlastné vzhľadom na ich postavenie, pokiaľ 
sú v cirkevnom spoločenstve a ak tomu neprekáža legitímne vynesená sankcia. 


Kán. 97 - $ 1. Osoba, ktorá dovfšila osemnásty rok života, je plnoletá: ak tento vek 
nedovfšila, je maloletá. 

$ 2. Maloletá osoba pred dovfšením siedmeho roku života sa volá dieťa a považuje sa 
za takú, ktorá nie je zodpovedná za seba, ale po dovíšení siedmeho roku sa predpokladá, že 
Je schopná používať rozum. 


Kán. 98 - 8 1. Plnoletej osobe prináleží plné vykonávanie jej práv. 

$ 2. Maloletá osoba vo vykonávaní svojich práv ostáva pod mocou rodičov alebo 
poručníkov s výnimkou tých prípadov, v ktorých sú maloleté osoby Božím zákonom alebo 
kánonickým právom vyňaté spod ich moci: čo sa týka ustanovenia poručníkov a ich moci, 
majú sa zachovávať predpisy občianskeho práva, ak sa kánonickým právom nestanovuje 
niečo iné alebo ak diecézny biskup neusúdil, že v určitých prípadoch sa treba 
z oprávneného dôvodu vymenovaním postarať o iného poručníka. 


Kán. 99 - Komu trvalo chýba používanie rozumu, považuje sa za nezodpovedného za seba 
a pripodobňuje sa deťom. 


Kán. 100 - Osoba sa nazýva: obyvateľ na mieste, kde má trvalé bydlisko, prisťahovalec, kde 
má prechodné bydlisko, cudzinec, keď sa nachádza mimo trvalého 1 prechodného bydliska, 
ktoré si ešte podržiava, potulný, ak nemá nikde ani trvalé, ani prechodné bydlisko. 


Kán. 101 - $ 1. Miesto pôvodu dieťaťa aj novopokrstenca je miesto, kde mali rodičia trvalé 
bydlisko, keď sa dieťa narodilo, alebo ak ho nemali, tak prechodné bydlisko, ak rodičia 
nemali to isté trvalé alebo prechodné bydlisko, berie sa za miesto to, kde ho mala matka. 

$ 2. Ak ide o dieťa potulných, miestom jeho pôvodu je samo miesto narodenia, ak 1de 
o odložené dieťa, je to miesto, kde bolo nájdené. 


Kán. 102 - $ 1. Trvalé bydlisko získava osoba takým pobytom na území niektorej farnosti 
alebo aspoň diecézy, ktorý je buď spojený s úmyslom zostať tam natrvalo, ak ju odtiaľ 
niečo neodvolá, alebo sa pobyt predížil na plných päť rokov. 

$ 2. Prechodné bydlisko získava osoba takým pobytom na území niektorej farnosti alebo 
aspoň diecézy, ktorý je buď spojený s úmyslom zostať tam aspoň tri mesiace, ak ju odtiaľ 
niečo neodvolá, alebo sa pobyt skutočne predížil na tri mesiace. 

$ 3. Trvalé alebo prechodné bydlisko na území farnosti sa volá farské: na území diecézy, 
hoci nie vo farnosti, diecézne. 


Kán. 103 - Členovia rehoľných inštitútov a spoločností apoštolského života získavajú trvalé 
bydlisko v mieste, kde sa nachádza dom, do ktorého sú začlenení, prechodné bydlisko 
v dome, kde sa podľa normy kán. 102 $ 2 zdržiavajú. 


Kán. 104 - Manželia majú mať spoločné trvalé alebo prechodné bydlisko: z dôvodu 
zákonného odlúčenia alebo z iného oprávneného dôvodu, môže mať každý vlastné trvalé 
alebo prechodné bydlisko. 


Kán. 105 - $ 1. Maloletá osoba si nevyhnutne podržiava trvalé a prechodné bydlisko toho, 
koho moci podlieha. Po prekročení detského veku môže získať aj vlastné prechodné 
bydlisko, a keď je podľa normy občianskeho práva zákonne osamostatnená, aj vlastné 
trvalé bydlisko. 

$ 2. Kto je z iného dôvodu než z dôvodu maloletosti zákonne zverený do poručníctva alebo 
opatrovníctva iného, má trvalé a prechodné bydlisko poručníka alebo opatrovníka. 


Kán. 106 - Trvalé a prechodné bydlisko sa stráca odchodom z miesta s úmyslom nevrátiť 
sa, pri neporušení predpisu kán. 105. 


Kán. 107 - 8 1. Každý dostáva svojho farára a ordinára na základe tak trvalého, ako aj 
prechodného bydliska. 

$ 2. Vlastným farárom alebo ordinárom potulného je farár alebo ordinár miesta, kde sa 
potulný aktuálne zdržiava. 

$ 3. Vlastným farárom aj toho, kto má iba diecézne trvalé alebo prechodné bydlisko, je farár 
miesta, na ktorom sa aktuálne zdržiava. 


Kán. 108 - $ 1. Pokrvnosť sa počíta podľa línií a stupňov. 

$ 2. V priamej línii je toľko stupňov, koľko je pokolení, čiže koľko osôb po odpočítaní 
kmeňa. 

$ 3. V bočnej línii je toľko stupňov, koľko osôb v obidvoch líniách spolu po odpočítaní 
kmeňa. 


Kán. 109 - 8 1. Príbuzenstvo vzniká z platného manželstva, hoci nedokonaného, a existuje 
medzi mužom a pokrvnými ženy a rovnako medzi ženou a pokrvnými muža. 

$ 2. Počíta sa tak, že tí, ktorí sú pokrvnými muža, sú v tej istej línii a v tom istom stupni 
príbuzní k žene a opačne. 


Kán. 110 — Deti adoptované podľa normy občianskeho zákona sa považujú za deti toho 
alebo tých, ktorí ich adoptovali. 


Kán. 111 - 8 1. Prijatím krstu sa do Latinskej cirkvi začleňuje dieťa rodičov, ktorí do nej 
patria, alebo ak jeden z nich do nej nepatrí, obaja zhodne prejavili vôľu, aby dieťa bolo 
pokrstené v Latinskej cirkvi: ak chýba zhodná vôľa, dieťa je začlenené do svojprávnej 
cirkvi, do ktorej patrí otec. 

$ 2. Ak iba jeden z rodičov je katolík, začleňuje sa do tej cirkvi, do ktorej patrí tento 
katolícky rodič. 


$ 3.> Každý krstenec, ktorý dovíšil štrnásty rok života, si môže slobodne zvoliť, či má byť 
pokrstený v Latinskej alebo v inej svojprávnej cirkvi, v tomto prípade patrí do tej cirkvi, 
ktorú si zvolil. 


Kán. 112 - $ 1. Po prijatí krstu sa do inej svojprávnej cirkvi začleňujú: 

1. kto dostal dovolenie od Apoštolského stolca: 

2. manželská stránka, ktorá pri uzavieraní manželstva alebo počas jeho trvania vyhlásila, že 
prestupuje do svojprávnej cirkvi druhej stránky: po rozviazaní manželstva sa môže 
slobodne vrátiť do Latinskej cirkvi, 

3. deti tých, o ktorých sa hovorí v bode 1 a 2, pred dovfšením štrnásteho roku života 
atakisto v miešanom manželstve deti katolíckej stránky, ktorá zákonne prešla 
do svojprávnej cirkvi: po dovfšení tohto veku sa však môžu vrátiť do Latinskej cirkvi. 

$ 2. Ani dlhotrvajúci zvyk prijímať sviatosti podľa obradov niektorej svojprávnej cirkvi 
neprináša so sebou zaradenie do tejto cirkvi. 

$ 3. Každý prechod do inej svojprávnej cirkvi nastane od chvíle jeho prehlásenia, 
vykonaného pred miestnym ordinárom alebo vlastným farárom tejto cirkvi, alebo 
pred kňazom, ktorého jeden znich delegoval apred dvomi svedkami, ak reskript 
Apoštolského stolca nestanovil Iné: a má sa zaznačiť do knihy pokrstených. 


II. kapitola 
PRÁVNICKÉ OSOBY 


Kán. 113 - 8 1. Katolícka cirkev a Apoštolský stolec majú zo samého Božieho ustanovenia 
povahu morálnej osoby. 

$ 2. Okrem fyzických osôb sú v Cirkvi aj právnické osoby čiže v kánonickom práve 
subjekty povinností a práv, ktoré zodpovedajú ich povahe. 


Kán. 114 - 8 1. Za právnické osoby sa ustanovujú buď na základe samého predpisu práva 
alebo osobitného oprávnenia, ktoré dala dekrétom kompetentná autorita, zoskupenia osôb 
alebo vecí zamerané na cieľ zodpovedajúci poslaniu Cirkvi, ktorý presahuje cieľ 
jednotlivcov. 

$ 2. Cieľmi, o ktorých sa hovorí v $ 1, sa rozumejú tie, ktoré sa vzťahujú na diela 
nábožnosti, apoštolátu alebo dobročinnej lásky tak duchovnej ako aj časnej. 

$ 3. Kompetentná cirkevná autorita má udeľovať právnu subjektivitu iba tým zoskupeniam 
osôb alebo vecí, ktoré sledujú naozaj užitočný cieľ, a po zvážení všetkého, disponujú 
prostriedkami, o ktorých sa predvída, že môžu byť dostačujúce na dosiahnutie vytýčeného 
cieľa. 


Kán. 115 - $ 1. Právnickými osobami v Cirkvi sú alebo zoskupenia osôb alebo zoskupenia 
vecí. 


> Pápež František, De concordia inter Codices, 31. mája 2016, AAS 108 (2016) 602-606. 

? Štátny sekretariát, reskript z 26. novembra 1992, 445 85 (1993) 81: 

Podľa normy kán. 112 $ 1 CIC je zakázané komukoľvek po prijatí krstu začleniť sa do inej svojprávnej cirkvi, ak mu 
nebol daný súhlas od Apoštolského stolca. O tejto záležitosti Najvyšší veľkňaz Ján Pavol II. po tom, čo si vypočul 
mienku Pápežskej rady na výklad textov zákonov, ustanovil, že takýto súhlas sa môže predpokladať kedykoľvek by 
kresťan Latinskej cirkvi požiadal o prestup do inej svojprávnej obradovej Cirkvi, ak sa územie jej eparchie nachádza 
v tých istých hraniciach, len keď diecézni biskupi obidvoch diecéz vzájomne písomne súhlasili. 

+ Pápež František, Apoštolský list Motu proprio, De concordia inter Codices, 31. mája 2016, AAS 108 (2016) 602-606. 

$ 2. Zoskupenie osôb, ktoré môže byť ustanovené aspoň z troch osôb, je kolégiové, ak jeho 
činnosť určujú členovia spoluúčasťou na rozhodovaní či už rovnakým alebo nerovnakým 
právom, podľa normy práva a štatútu, ináč je nekolégiové. 

$ 3. Zoskupenie vecí, čiže samostatná základina, pozostáva z dobier, čiže vecí buď 
duchovných alebo materiálnych a spravuje ho podľa normy práva a štatútu buď jedna alebo 
viaceré fyzické osoby, alebo kolégium. 


Kán. 116 - $ 1. Verejné právnické osoby sú zoskupenia osôb alebo vecí, ktoré ustanovuje 
kompetentná cirkevná autorita, aby v im stanovených hraniciach plnili v mene Cirkvi podľa 
normy predpisov práva vlastnú úlohu, ktorá im bola zverená vzhľadom na verejné dobro: 
ostatné právnické osoby sú súkromné. 

$ 2. Verejné právnické osoby dostávajú túto subjektivitu buď samým právom, alebo 
osobitným dekrétom kompetentnej autority, ktorým ju výslovne udeľuje. Súkromné 
právnické osoby dostávajú túto subjektivitu iba na základe osobitného dekrétu 
kompetentnej autority, ktorým ju výslovne udeľuje. 


Kán. 117 - Žiadne zoskupenie osôb alebo vecí, ktoré sa uchádza o získanie právnej 
subjektivity, Ju nemôže získať, ak kompetentná autorita neschváli jeho štatút. 


Kán. 118 - Verejnú právnickú osobu zastupujú a konajú v jej mene tí, ktorým sa táto 
kompetencia priznáva univerzálnym alebo partikulárnym právom, alebo vlastným štatútom. 
Súkromnú právnickú osobu zastupujú tí, ktorým sa tá istá kompetencia udeľuje štatútom. 


Kán. 119“ - Ak sa v práve alebo v štatúte neurčuje niečo iné, o kolégiových úkonoch platí: 

1. ak ide o voľby, právnu účinnosť má to, čo za prítomnosti väčšiny tých, ktorí musia byť 
zvolaní, prijala absolútna väčšina prítomných, po dvoch neúspešných hlasovaniach sa má 
hlasovať o dvoch kandidátoch, ktorí dostali najväčší počet hlasov, alebo ak ich je viac, 
o dvoch vekom najstarších, ak po treťom hlasovaní je počet hlasov rovnaký, za zvoleného 
sa má pokladať vekom starší: 

2. ak ide o iné záležitosti, právnu účinnosť má to, čo za prítomnosti väčšiny tých, ktorí 
musia byť zvolaní, prijala absolútna väčšina prítomných. Ak po dvoch hlasovaniach počet 
hlasov zostáva rovnaký, predseda môže rovnosť odstrániť svojím hlasom, 

3. čo sa však týka všetkých ako jednotlivcov, musia schváliť všetci. 


Kán. 120 - 8 1. Právnická osoba je svojou povahou trvalá. Zaniká však, ak ju kompetentná 
autorita zákonne zruší, alebo ak počas sto rokov nevyvíja činnosť. Súkromná právnická 
osoba okrem toho zaniká, ak sa združenie samo podľa normy štatútu rozpustí, alebo ak 
podľa úsudku kompetentnej autority základina sama podľa normy štatútu prestala existovať. 
$ 2. Ak z kolégiovej právnickej osoby zostane čo 1 len jeden člen a zoskupenie osôb podľa 
štatútu neprestalo existovať, vykonávanie všetkých práv zoskupenia prislúcha tomuto 
členovi. 


"PCLTI, odpoveď z 8. mája 1990, AAS 82 (1990) 845: 

Pochybnosť: Či pri voľbe vykonanej podľa normy kán. 119, b. 1 sa i naďalej vyžaduje pri treťom skrutíniu absolútna 
väčšina prítomných hlasov, alebo vyjmúc prípad rovnosti by stačila relatívna väčšina? 

Odpoveď: Záporne na prvú časť, kladne na druhú. 

Kán. 121 - Ak sa zoskupenia tak osôb, ako aj vecí, ktoré sú verejnými právnickými 
osobami, spoja tak, že sa z nich ustanoví jedno zoskupenie, ktoré má tiež právnu 
subjektivitu, táto nová právnická osoba dostane majetky a majetkové práva vlastné 
predošlým osobám a preberá bremená, ktorými boli zaťažené. Čo sa však týka najmä 
určenia majetkov a znášania bremien, musia zostať neporušené vôľa zakladateľov a darcov, 
ako aj nadobudnuté práva. 


Kán. 122 - Ak sa zoskupenie, ktoré má verejnú právnu subjektivitu, rozdelí tak, že jeho 
Jedna časť sa spojí s inou právnickou osobou, alebo sa z oddelenej časti zriadi odlišná 
verejná právnická osoba, cirkevná autorita, ktorej prislúcha rozdelenie, sa sama alebo cez 
vykonávateľa musí pri zachovaní predovšetkým vôle zakladateľov a darcov, ako aj 
nadobudnutých práv a schváleného štatútu postarať o to: 

1. aby sa spoločné deliteľné majetky aj majetkové práva, ako aj dlhy a iné bremená rozdelili 
v náležitom pomere nestranne a čestne medzi právnické osoby, o ktoré ide, so zreteľom 
na všetky okolnosti a potreby obidvoch osôb: 

2. aby užívanie a výnosy nedeliteľných spoločných majetkov pripadli obidvom právnickým 
osobám a im vlastné bremená sa uložili obidvom, pri zachovaní náležitého pomeru, ktorý 
treba určiť nestranne a čestne. 


Kán. 123 - Keď zanikne verejná právnická osoba, naloženie s jej majetkom a majetkovými 
právami, ako aj s bremenami sa riadi právom a štatútom: ak tie o tom mlčia, pripadnú 
bezprostredne vyššej právnickej osobe vždy pri neporušení vôle zakladateľov alebo darcov, 
ako aj nadobudnutých práv. Keď zanikne súkromná právnická osoba, naloženie s Jej 
majetkami a bremenami sa riadi vlastným štatútom. 


VII. titul 
PRÁVNE ÚKONY 


Kán. 124 - 8 1. Pre platnosť právneho úkonu sa vyžaduje, aby ho urobila spôsobilá osoba 
a aby obsahoval to, čo tvorí podstatu samého úkonu, ako aj formality a požiadavky, ktoré 
právo určuje pre platnosť úkonu. 

$ 2. Predpokladá sa, že riadne vykonaný právny úkon z hľadiska svojich vonkajších prvkov 
je platný. 


Kán. 125 - $ 1. Úkon vykonaný pod vonkajším násilím, spáchaným na osobe, ktorému ona 
nemohla nijako odporovať, sa považuje za nevykonaný. 

$ 2. Úkon vykonaný z veľkého strachu, spôsobeného nespravodlivo, alebo na základe 
podvodu, je platný, ak právo neurčuje niečo iné: sudca ho však môže rozsudkom zrušiť buď 
na žiadosť poškodenej stránky alebo jej právnych nástupcov alebo z úradu. 


Kán. 126 - Úkon urobený z neznalosti alebo na základe omylu, ktorý sa týka toho, čo tvorí 
Jeho podstatu, alebo sa vzťahuje na podmienku sine gua non, je neplatný: ináč je platný, ak 
právo neurčuje niečo Iné, ale úkon uskutočnený z neznalosti alebo na základe omylu môže 
dať príležitosť, aby sa podľa normy práva podala žaloba na jeho zrušenie. 

Kán. 127“ - 8 1. Keď právo určuje, že predstavený na vykonanie úkonov, potrebuje súhlas 
alebo radu nejakého kolégia alebo skupiny osôb, musí sa zvolať kolégium alebo skupina 
podľa normy kán. 166, ak partikulárne alebo vlastné právo, keď ide len o vyžiadanie rady, 
neurčuje inak, aby však úkony boli platné, vyžaduje sa, aby súhlas dala absolútna väčšina 
prítomných, alebo aby sa rada vyžiadala od všetkých. 

$2. Keď právo stanovuje, že predstavený na vykonanie úkonov potrebuje súhlas alebo radu 
niektorých osôb ako jednotlivcov, vtedy platí: 

1. keď sa vyžaduje súhlas, úkon predstaveného je neplatný, ak si nevyžiadal súhlas týchto 
osôb, alebo konal proti ich stanovisku, alebo niektorej z nich, 

2. keď sa vyžaduje rada, úkon predstaveného je neplatný, ak nevypočul tieto osoby. 
Predstavený, hoci nie je viazaný pristúpiť na ich stanovisko, 1 keď zhodné, predsa nemá bez 
dôvodu, ktorý podľa jeho úsudku prevažuje, odstúpiť od ich stanoviska, najmä zhodného. 

$ 3. Všetci, ktorých súhlas alebo rada sa vyžaduje, sú povinní úprimne vyjadriť svoju 
mienku, a ak to vyžaduje závažnosť záležitostí, starostlivo zachovávať tajomstvo, 
predstavený však môže túto povinnosť vyžadovať. 


Kán. 128 - Ktokoľvek právnym úkonom nezákonne, ba akýmkoľvek iným úkonom, 
vykonaným úmyselne alebo z nedbanlivosti, spôsobil inému škodu, je povinný spôsobenú 
škodu nahradiť. 


VIII. titul 
RIADIACA MOC 


Kán. 129 - 8 1. Na riadiacu moc, ktorá je v Cirkvi z Božieho ustanovenia a volá sa aj 
Jurisdikčnou mocou, sú podľa normy predpisov práva spôsobilí tí, ktorí sú vyznačení 
posvätným stavom. 

$ 2. Pri vykonávaní tejto moci môžu podľa normy práva spolupracovať aj veriaci laici. 


Kán. 130 - Riadiaca moc ako taká sa vykonáva na vonkajšom fóre, niekedy však len 
na vnútornom fóre, a to tak, že účinky, ktoré z jej vykonávania prirodzene vyplývajú pre 
vonkajšie fórum, sa vo vnútornom fóre neuznávajú, pokiaľ to pre vymedzené prípady 
nestanovuje právo. 


Kán. 131 - $ 1. Riadna riadiaca moc je tá, ktorá je samým právom spojená s nejakým 
úradom: delegovaná je tá, ktorá sa udeľuje samej osobe nie prostredníctvom úradu. 

$ 2. Riadna riadiaca moc môže byť vlastná alebo zastupiteľská. 

$ 3. Kto o sebe tvrdí, že je delegovaný, má bremeno delegovanie dokázať. 


Kán. 132 - $ 1. Trvalé splnomocnenia sa riadia predpismi o delegovanej moci. 
$ 2. Predsa však, ak sa vjeho udelení výslovne nestanovuje niečo iné, alebo ak nebol 
zvolený so zreteľom na jeho osobné schopnosti, trvalé splnomocnenie, udelené ordinárovi 


jú PCCICAI, odpoveď II zo 14. mája 1985, AAS 77 (1985) 771: 

Pochybnosť: Keď právo stanovuje, že predstavený na vykonanie úkonu potrebuje súhlas nejakého kolégia alebo 
skupiny osôb podľa normy kán. 127 $ 1, či má sám predstavený právo hlasovať s ostatnými aspoň na odstránenie 
rovnosti hlasov? 

Odpoveď: Záporne. 

nezaniká ukončením práva ordinára, ktorému bolo dané, hoci ho sám začal vykonávať, ale 
prechádza na ktoréhokoľvek ordinára, ktorý je jeho nástupcom v riadení. 


Kán. 133 - $ 1. Delegovaný, ktorý prekročí medze svojho mandátu vzhľadom na veci alebo 
na osoby, nič nevykoná. 

$ 2. Nepovažuje sa za prekročenie mandátu, ak delegovaný iným spôsobom, aký je určený 
v mandáte, vykoná to, na čo je delegovaný, ak sám delegujúci nepredpísal spôsob ako 
podmienku platnosti. 


Kán. 134 - $ 1. Pod menom ordinár sa v práve okrem Rímskeho veľkňaza rozumejú 
diecézni biskupi a iní, ktorí sú hoci len dočasne na čele nejakej partikulárnej cirkvi alebo 
na jej roveň postaveného spoločenstva podľa normy kán. 368, ako aj tí, ktorí v nich majú 
všeobecnú riadnu výkonnú moc, totiž generálni a biskupskí vikári, a taktiež pre svojich 
členov vyšší predstavení klerických rehoľných inštitútov pápežského práva a klerických 
spoločností apoštolského života pápežského práva, ktorí majú aspoň riadnu výkonnú moc. 

$ 2. Pod menom miestny ordinár sa rozumejú všetci, ktorí sú uvedení v $ 1 s výnimkou 
predstavených rehoľných inštitútov a spoločností apoštolského života. 

$ 3. Čo sa v kánonoch udeľuje výslovne diecéznemu biskupovi v oblasti výkonnej moci, 
rozumie sa tak, že prislúcha iba diecéznemu biskupovi a tým, ktorí sú mu podľa kán. 381 8 
2 postavení na roveň, z čoho sú vylúčení generálny vikár a biskupský vikár, ak to nemajú na 
základe osobitného mandátu. 


Kán. 135 - $ 1. Riadiaca moc sa delí na zákonodarnú, výkonnú a súdnu. 

$ 2. Zákonodarnú moc treba vykonávať spôsobom predpísaným v práve a tá, ktorú v Cirkvi 
má zákonodarca nižší, než je najvyššia autorita, nemôže byť platne delegovaná, ak právo 
výslovne neurčuje niečo iné, nižší zákonodarca nemôže platne vyniesť zákon, ktorý je 
v protiklade s vyšším právom. 

$ 3. Súdnu moc, ktorú majú sudcovia alebo súdne kolégiá, treba vykonávať spôsobom 
predpísaným v práve a nemožno ju delegovať, iba ak na vykonanie prípravných úkonov pre 
nejaký dekrét alebo rozsudok. 

$ 4. Pri vykonávaní výkonnej moci sa majú zachovávať predpisy nasledujúcich kánonov. 


Kán. 136 - Výkonnú moc môže niekto vykonávať, hoci sa zdržiava mimo svojho územia, 
voči podriadeným, aj keď nie sú na území, ak z povahy veci alebo z predpisu práva nie je 
Zrejmé niečo iné, voči cudzincom, nachádzajúcim sa aktuálne na území, ak ide o udelenie 
priazní alebo o vykonanie nariadení univerzálnych alebo partikulárnych zákonov, ktorými 
sú viazaní podľa normy kán. 13 $ 2, bod 2. 


Kán. 137 - $ 1. Riadnu výkonnú moc možno delegovať tak na jednotlivý úkon, ako aj 
na všetky prípady, ak právo výslovne neurčuje niečo Iné. 

$ 2. Výkonnú moc, ktorú delegoval Apoštolský stolec, možno subdelegovať tak 
na jednotlivý úkon alebo na všetky prípady, ak delegovaný nebol zvolený so zreteľom na 
jeho osobné schopnosti alebo subdelegovanie nebolo výslovne zakázané. 

$ 3. Výkonnú moc, delegovanú inou autoritou, ktorá má riadnu moc, ak bola delegovaná 
na všetky prípady, možno subdelegovať len v jednotlivých prípadoch, ak bola delegovaná 

na jednotlivý úkon alebo na určité úkony, nemôže byť subdelegovaná, ak to delegujúci 
výslovne nedovolil. 

$ 4. Nijakú subdelegovanú moc nemožno opäť subdelegovať, ak to delegujúci výslovne 
nedovolil. 


Kán. 138 - Riadnu výkonnú moc, ako aj moc delegovanú na všetky prípady treba vykladať 
široko, akúkoľvek inú striktne: kto však má delegovanú moc, rozumie sa, že dostal aj to, 
bez čoho túto moc nemôže vykonávať. 


Kán. 139 - $ 1. Ak právo nestanovuje niečo iné, tým, že sa niekto obráti na niektorú 
kompetentnú autoritu, aj vyššiu, nepozastavuje sa výkonná moc, čl už riadna alebo 
delegovaná, inej kompetentnej autority. 

$ 2. Do kauzy predloženej vyššej autorite sa nemá miešať nižšia, ak to nie je z vážneho 
a naliehavého dôvodu: v tom prípade má ihneď o záležitosti upovedomiť vyššiu autoritu. 


Kán. 140 - $1. Keď na vybavenie tej istej záležitosti boli delegovaní viacerí ako celok, ten, 
kto skôr začal vybavovať záležitosť, ostatných z jej vybavovania vylučuje, ak neskôr nebol 
v tom hatený alebo vo vybavovaní záležitosti nechcel ďalej pokračovať. 

$2. Keď na vybavenie záležitosti boli kolégiovo delegovaní viacerí, všetci musia 
postupovať podľa normy kán. 119, ak v mandáte nebolo určené niečo iné. 

$ 3. Ak výkonná moc bola delegovaná viacerým, predpokladá sa, že im bola delegovaná 
ako celku. 


Kán. 141 - Keď boli viacerí delegovaní postupne, záležitosť má vybaviť ten, ktorého 
mandát bol skorší a neskôr nebol odvolaný. 


Kán. 142 - 8 1. Delegovaná moc zaniká: splnením mandátu: uplynutím času alebo 
vyčerpaním počtu prípadov, na ktoré bola daná, zaniknutím cieľovej príčiny delegovania, 
priamym oznámením odvolania delegovanému zo strany delegujúceho, ako aj zrieknutím sa 
delegovaného oznámeným delegujúcemu, keď ho on prijme. Nezaniká však ukončením 
práva delegujúceho, ak to nevyplýva z pripojených klauzúl. 

$ 2. Úkon na základe delegovanej moci, ktorá sa vykonáva len pre vnútorné fórum, urobený 
z nepozornosti po uplynutí času, na ktorý bola udelená, je platný. 


Kán. 143 - $ 1. Riadna moc zaniká stratou úradu, s ktorým je spojená. 
$ 2. Ak právo neurčuje niečo Iné, riadna moc sa pozastavuje, ak sa proti zbaveniu úradu 
alebo proti odvolaniu z neho podá zákonné odvolanie alebo sa predloží rekurz. 


Kán. 144 - $ 1. Vprípade spoločného omylu o skutku alebo o práve a tiež v prípade 
pozitívnej a pravdepodobnej pochybnosti o práve alebo o skutku, Cirkev doplňa riadiacu 
výkonnú moc tak pre vonkajšie, ako aj vnútorné fórum. 

$ 2. Tá istá norma sa aplikuje, keď ide o splnomocnenia, o ktorých sa hovorí v kán. 882, 
883, 966 a 1111 31. 


TX. titul 
CIRKEVNÉ ÚRADY 

Kán. 145 - $ 1. Cirkevný úrad je akákoľvek úloha, natrvalo zriadená Božím alebo 
cirkevným ustanovením, ktorú treba vykonávať na dosiahnutie duchovného cieľa. 

$ 2. Povinnosti a práva vlastné jednotlivým cirkevným úradom sa určujú buď samým 
právom, ktorým sa úrad ustanovuje, alebo dekrétom kompetentnej autority, ktorým sa 
ustanovuje a súčasne udeľuje. 


I. kapitola 
OBSADZOVANIE CIRKEVNÉHO ÚRADU 


Kán. 146 - Cirkevný úrad nemožno platne nadobudnúť bez kánonického obsadenia. 


Kán. 14/ - Obsadenie cirkevného úradu sa uskutočňuje: slobodným udelením 
kompetentnou cirkevnou autoritou, ustanovením tou istou autoritou, ak predchádzalo 
navrhnutie: potvrdením alebo prijatím, vykonaným tou istou autoritou, ak predchádzala 
voľba alebo postulácia, napokon jednoduchou voľbou a prijatím voľby zo strany zvoleného, 
ak voľba nevyžaduje potvrdenie. 


Kán. 148 - Autorita, ktorej patrí právo úrady zriaďovať, obnovovať a rušiť, je kompetentná 
ich aj obsadzovať, ak právo nestanovuje niečo iné. 


Kán. 149 - $ 1. Aby mohol byť niekto vymenovaný do cirkevného úradu, musí byť 
v spoločenstve Cirkvi a byť vhodný, čiže mať také vlastnosti, ktoré sa univerzálnym alebo 
partikulárnym právom, alebo zákonom základiny vyžadujú na tento úrad. 

$ 2. Obsadenie cirkevného úradu tým, komu chýbajú požadované vlastnosti, je iba vtedy 
neplatné, ak sa vlastnosti výslovne vyžadujú pre platnosť obsadenia univerzálnym alebo 
partikulárnym právom, alebo zákonom základiny: ináč je platné, ale možno ho zrušiť 
dekrétom kompetentnej autority alebo rozsudkom administratívneho tribunálu. 

$ 3. Obsadenie úradu vykonané so simóniou je neplatné samým právom. 


Kán. 150 - Úrad, ktorý so sebou prináša plnú starostlivosťou o duše, na plnenie ktorej sa 
vyžaduje vykonávanie kňazského stavu, nemožno platne udeliť tomu, kto ešte nebol 
vysvätený za kňaza. 


Kán. 151 — Obsadenie úradu, ktorý so sebou prináša starostlivosť o duše, sa bez vážneho 
dôvodu nemá odkladať. 


Kán. 152 - Nikomu sa nemajú udeliť dva alebo viaceré nezlučiteľné úrady, totiž také, ktoré 
tá istá osoba súčasne nemôže vykonávať. 


Kán. 153 - $ 1. Obsadenie úradu, ktorý podľa práva nie je uprázdnený, je samým činom 
neplatné a nestáva sa platné ani následným uprázdnením. 

$2. Ale ak ide o úrad, ktorý sa podľa práva udeľuje na určitý čas, obsadenie sa môže urobiť 
počas šiestich mesiacov pred uplynutím tohto času a účinok nadobúda odo dňa uprázdnenia 
úradu. 

$ 3. Prisľúbenie nejakého úradu, dané kýmkoľvek, nemá nijaký právny účinok. 

Kán. 154 - Urad uprázdnený podľa práva, avšak doteraz niekým nezákonne držaný, možno 
udeliť, len keď sa náležite vyhlásilo, že toto držanie nie je zákonné, a o tomto vyhlásení sa 
má urobiť zmienka v udeľovacej listine. 


Kán. 155 - Kto v zastúpení toho, kto je nedbanlivý alebo je hatený, udeľuje úrad, 
nenadobúda tým nijakú moc nad osobou, ktorej bol udelený, ale jej právne postavenie je 
práve také, ako keby obsadenie bolo bývalo vykonané podľa riadnej normy práva. 


Kán. 156 - Obsadenie akéhokoľvek úradu sa má zaznamenať písomne. 


1. článok 
SLOBODNÉ UDELENIE 


Kán. 157 - Ak právo výslovne nestanovuje niečo iné, patrí diecéznemu biskupovi 
slobodným udelením obsadzovať cirkevné úrady vo vlastnej partikulárnej cirkvi. 


2. článok 
NAVRHOVANIE 


Kán. 158 - $ 1. Návrh na cirkevný úrad zo strany toho, komu patrí právo navrhovať, sa má 
podať autorite, ktorá má právo ustanovovať do tohto úradu, a to do troch mesiacov 
od prijatia správy, že je úrad uprázdnený, ak legitímne nie je určené niečo iné. 

$ 2. Ak právo navrhovať prislúcha nejakému kolégiu alebo skupine osôb, ten, kto má byť 
navrhnutý, má byť určený pri zachovaní predpisov kán. 165-179. 


Kán. 159 - Nikto nemá byť navrhovaný proti svojej vôli, preto sa toho, kto má byť 
navrhnutý treba opýtať na jeho mienku. Ak do ôsmich využiteľných dní neodmietne, môže 
byť navrhnutý. 


Kán. 160 - $ 1. Kto má právo navrhovať, môže navrhnúť jedného alebo aj viacerých buď 
naraz, alebo postupne. 

$ 2. Nikto nemôže navrhovať seba samého. Kolégium alebo skupina osôb však môže 
navrhnúť niektorého svojho člena. 


Kán. 161 - $ 1. Ak právo nestanovuje niečo Iné, ten, kto navrhol takého, o ktorom sa zistilo, 
že nie je vhodný, môže do jedného mesiaca navrhnúť iného kandidáta, ale len raz. 

$2. Ak sa navrhnutý pred ustanovením zriekol alebo umrel, ten, kto má právo navrhovať, 
môže do jedného mesiaca od prijatia správy o zrieknutí sa alebo o smrti, nanovo použiť 
svoje právo. 


Kán. 162 - Kto nepodal návrh vo využiteľnom čase podľa normy kán. 158 $ 1, a kán. 161, 
ako aj ten, kto dva razy navrhol takého, o ktorom sa zistilo, že nie je súci, stráca pre tento 
prípad právo navrhovať a autorita, ktorá má právo ustanovovať, je oprávnená slobodne 
obsadiť uprázdnený úrad, ale so súhlasom vlastného ordinára toho, kto má obsadiť úrad. 

Kán. 163 - Autorita, ktorej podľa normy práva patrí navrhnutého ustanoviť, keď zistila, že 
Je súci a on to prijal, má legitímne navrhnutého ustanoviť. Ak sa o viacerých legitímne 
navrhnutých zistilo, že sú súci, musí ustanoviť jedného z nich. 


3. článok 
VOĽBA 


Kán. 164 - Ak právo nepredvídalo niečo iné, pri kánonických voľbách sa majú zachovávať 
predpisy nasledujúcich kánonov. 


Kán. 165 - Ak právo alebo legitímny štatút kolégia alebo skupiny neurčujú niečo Iné, 
kolégium alebo skupina osôb, ktoré majú právo voliť do úradu, voľbu nemajú odkladať 
dlhšie než na tri využiteľné mesiace, ktoré treba počítať od prijatia správy, Že úrad je 
uprázdnený. Keď táto lehota uplynula bez využitia, cirkevná autorita, ktorej prislúcha právo 
voľbu potvrdiť alebo právo následne obsadiť, má slobodne obsadiť uprázdnený úrad. 


Kán. 166 - $ 1. Predseda kolégia alebo skupiny má zvolať všetkých, ktorí patria do kolégia 
alebo skupiny, keď však pozvanie musí byť osobné, je platné, ak sa uskutoční na mieste 
trvalého alebo prechodného bydliska alebo na mieste pobytu. 

$ 2. Ak niekto z tých, ktorých treba zvolať, bol opomenutý, a preto bol neprítomný, voľba 
je platná, ale na jeho Žiadosť a po dokázaní opomenutia a neprítomnosti kompetentná 
autorita musí voľbu, aj keď bola potvrdená, zrušiť, len keď je právne zistené, že rekurz bol 
podaný aspoň do troch dní od prijatia správy o voľbe. 

$ 3. Ak však bolo opomenutých voličov viac ako tretina, voľba je samým právom neplatná, 
ak len všetci opomenutí neboli skutočne prítomní. 


Kán. 167 - $ 1. Po zákonne vykonanom zvolaní hlasovacie právo majú tí, ktorí sú prítomní 
v deň a na mieste určenom v tom istom zvolaní: pričom, ak štatút zákonne nestanovuje 
niečo Iné, je vylúčená možnosť hlasovať tak listovne, ako aj cez zástupcu. 

$ 2. Ak niektorý z voličov je prítomný v tom dome, kde sa koná voľba, ale pre chorobu sa 
nemôže na voľbe zúčastniť, skrutátori majú vyžiadať jeho hlas písomne. 


Kán. 168 - Hoci má niekto právo hlasovať vo vlastnom mene z viacerých titulov, odovzdať 
môže 1ba jeden hlas. 


Kán. 169 - Aby bola voľba platná, nemôže pristúpiť k hlasovaniu nikto, kto nepatrí do 
kolégia alebo do skupiny. 


Kán. 170 - Voľba, ktorej sloboda bola akýmkoľvek spôsobom skutočne hatená, je samým 
právom neplatná. 


Kán. 171 - $ 1. Hlasovať sú nespôsobilí: 

1. neschopní ľudského skutku, 

2. ktorí nemajú aktívny hlas: 

3. postihnutí trestom exkomunikácie buď súdnym rozsudkom, alebo dekrétom, ktorým sa 
trest ukladá alebo vyhlasuje: 

4. ktorí všeobecne známym spôsobom odpadli od spoločenstva Cirkvi. 

$ 2. Ak sa niekomu z uvedených dovolilo hlasovať, jeho hlas je neplatný, ale voľba je 
platná, ak nie je zrejmé, že by zvolený po odpočítaní tohto hlasu nebol dostal potrebný 
počet hlasov. 


Kán. 172 - $ 1. Aby hlas bol platný, musí byť: 

1. slobodný: preto je neplatný hlas toho, kto z veľkého strachu alebo na základe podvodu 
bol priamo alebo nepriamo navedený voliť istú osobu alebo rozličné osoby oddelene, 

2. tajný, istý, bezpodmienečný, určitý. 

$ 2. Podmienky pridané k hlasu pred voľbou sa majú považovať za nepripojené. 


Kán. 173 - $ 1. Pred začatím voľby treba z členov kolégia alebo skupiny určiť aspoň dvoch 
skrutátorov. 

$ 2. Skrutátori majú pozbierať hlasy a pred predsedom voľby zistiť, či počet lístkov 
zodpovedá počtu voličov, majú spočítať hlasy a verejne oznámiť, kto koľko hlasov dostal. 

$ 3. Ak počet hlasov prevyšuje počet voličov, nič sa nevykonalo. 

$ 4. Kto vykonáva úlohu aktuára, má všetky úkony voľby presne zapísať a zápis podpísaný 
aspoň samotným aktuárom, predsedom a skrutátormi sa má starostlivo uchovávať v archíve 
kolégia. 


Kán. 174 - 8 1. Ak právo alebo štatút neurčuje niečo iné, voľba sa môže uskutočniť aj 
dohodou, len ak voliči jednomyseľným a písomným súhlasom pre tento prípad prenesú 
volebné právo na jednu alebo viac súcich osôb buď zo svojich členov, alebo mimo nich, 
ktorí majú v mene všetkých voliť na základe prijatého splnomocnenia. 

$ 2. Ak ide o kolégium alebo skupinu, ktoré pozostávajú len z klerikov, dohodou určení 
voliči musia byť vysvätení, ináč je voľba neplatná. 

$ 3. Dohodou určení voliči musia zachovať predpisy práva o voľbe a pre platnosť voľby 
dodržiavať podmienky pripojené k dohode, ktoré neodporujú právu, podmienky, ktoré 
odporujú právu, sa však považujú za nepripojené. 


Kán. 175 - Dohoda zaniká a hlasovacie právo sa vracia tým, ktorí dohodu uzavreli: 
1. odvolaním zo strany kolégia alebo skupiny, keď sa ešte vo veci nič nepodniklo, 
2. nesplnením niektorej podmienky, pripojenej k dohode, 

3. vykonaním voľby, ak bola neplatná. 


Kán. 176 - Ak právo alebo štatút neurčuje niečo iné, za zvoleného má byť považovaný 
a predsedom kolégia alebo skupiny má byť vyhlásený ten, kto dostal požadovaný počet 
hlasov podľa normy kán. 119, bod 1. 


Kán. 177 - $ 1. Zvolenie treba hneď dať na vedomie zvolenému, ktorý je povinný 
do ôsmich využiteľných dní od prijatia oznámenia dať na vedomie predsedovi kolégia alebo 
skupiny, či voľbu prijíma alebo nie: inak je voľba neúčinná. 

$ 2. Ak zvolený voľbu neprijal, stráca všetko právo vyplývajúce z voľby a ani ho 
dodatočným prijatím nenadobudne, ale môže byť nanovo zvolený: kolégium však alebo 
skupina musí do jedného mesiaca od oznámeného neprijatia prikročiť k novej voľbe. 

Kán. 178 - Prijatím voľby, ktorá nepotrebuje potvrdenie, zvolený nadobúda úrad plným 
právom ihneď, ináč získava naň Iba právo. 


Kán. 179 - $ 1. Ak voľba potrebuje potvrdenie, zvolený musí osobne alebo cez iného 
do ôsmich využiteľných dní odo dňa prijatia voľby žiadať od kompetentnej autority 
potvrdenie: ináč je zbavený všetkého práva, ak nedokáže, že ho oprávnená prekážka 
zdržiavala žiadať potvrdenie. 

$2. Kompetentná autorita nemôže odoprieť potvrdenie, ak zistí, že zvolený je súci podľa 
normy kán. 149 $ 1 avoľba bola vykonaná podľa normy práva. 

$ 3. Potvrdenie sa musí dať písomne. 

8 4. Pred doručením potvrdenia nie je dovolené zvolenému zasahovať do spravovania úradu 
v duchovných alebo hmotných veciach a úkony, ktoré azda urobil, sú neplatné. 

$ 5. Po doručení potvrdenia zvolený nadobúda úrad plným právom, ak právo neurčuje niečo 
iné. 


4. článok 
POSTULÁCIA 


Kán. 180 - $ 1. Ak zvoleniu toho, koho voliči považujú za vhodnejšieho a uprednostňujú 
ho, stojí v ceste kánonická prekážka, od ktorej možno dať a zvyčajne sa dáva dišpenz, sami 
ho môžu svojimi hlasmi žiadať od kompetentnej autority, ak právo neurčuje niečo Iné. 

$ 2. Dohodou určení voliči nemôžu postuláciu predložiť, ak to nebolo vyjadrené v dohode. 


Kán. 181 - $ 1. Vyžadujú sa aspoň dve tretiny hlasov, aby mala postulácia účinnosť. 

$ 2. Hlas za postuláciu sa musí vyjadriť slovom žiadam alebo iným rovnoznačným slovom: 
formula volím alebo žiadam alebo iná rovnocenná formula platí pre voľbu, ak prekážka 
nejestvuje, ináč platí pre postuláciu. 


Kán. 182 - 8 1. Predseda musí do ôsmich využiteľných dní poslať postuláciu kompetentnej 
autorite, ktorá je oprávnená voľbu potvrdiť a dať dišpenz od prekážky, alebo ak túto moc 
nemá, má ho vyžiadať od vyššej autority, ak sa potvrdenie nevyžaduje, postulácia sa musí 
poslať kompetentnej autorite, aby udelila dišpenz. 

$ 2. Ak postulácia nebola poslaná v predpísanom čase, je samým činom neplatná 
a kolégium alebo skupina stráca v tomto prípade právo voliť alebo žiadať, ak sa nedokáže, 
že predsedu zdržiavala oprávnená prekážka postuláciu poslať alebo že ju podvodne či z 
nedbanlivosti neposlal v náležitom čase. 

$ 3. Postulovaný nenadobúda z postulácie nijaké právo, kompetentná autorita nie je viazaná 
postuláciu prijať. 

$ 4. Postuláciu podanú kompetentnej autorite voliči nemôžu odvolať, ak s tým autorita 
nesúhlasí. 


Kán. 183 - $ 1. Keď kompetentná autorita postuláciu neprijala, právo voliť sa vracia kolégiu 
alebo skupine. 

$2. Keď však postulácia bola prijatá, má sa to oznámiť postulovanému, ktorý musí 
odpovedať podľa normy kán. 177 8 1. 

$ 3. Kto dovolenú postuláciu prijíma, nadobúda úrad ihneď plným právom. 

II. kapitola 
STRATA CIRKEVNÉHO ÚRADU 


Kán. 184 - 8 1. Cirkevný úrad sa stráca uplynutím vopred určeného času, dovfšením veku 
stanoveného právom, zrieknutím, preložením, odvolaním, ako aj zbavením. 

$ 2. Akýmkoľvek ukončením práva autority, ktorá úrad udelila, cirkevný úrad sa nestráca, 
ak právo neurčuje niečo Iné. 

$ 3. Strata úradu, ktorá nadobudla účinnosť, sa má čím skôr oznámiť všetkým, ktorým patrí 
nejaké právo obsadiť úrad. 


Kán. 185 - Tomu, kto stratil úrad dovfšením veku alebo zrieknutím, ktoré bolo prijaté, sa 
môže udeliť titul emeritný. 


Kán. 186 - Strata úradu uplynutím vopred určeného času alebo dovfšením veku nadobúda 
účinnosť 1ba od chvíle, keď to kompetentná autorita dala na vedomie písomne. 


1. článok 
ZRIEKNUTIE 


Kán. 187 - Každý, kto je za seba zodpovedný, sa z oprávneného dôvodu môže zrieknuť 
cirkevného úradu. 


Kán. 188 - Zrieknutie vykonané z veľkého strachu, spôsobeného nespravodlivo, na základe 
podvodu alebo podstatného omylu, či zo simónie je samým právom neplatné. 


Kán. 189 - $ 1. Aby zrieknutie bolo platné, či už vyžaduje prijatie alebo nie, musí sa 
predložiť autorite, ktorej patrí obsadenie úradu, o ktorý 1de, a to písomne alebo ústne 
pred dvoma svedkami. 

$ 2. Autorita nemá prijať zrieknutie, ktoré nie je podložené oprávneným a primeraným 
dôvodom. 

8 3. Zrieknutie, ktoré vyžaduje prijatie, nemá nijakú účinnosť, ak nebolo prijaté do troch 
mesiacov: zrieknutie, ktoré nevyžaduje prijatie, nadobúda účinnosť, keď ho zriekajúci 
oznámi podľa normy práva. 

$ 4. Kým zrieknutie nenadobudlo účinnosť, môže ho zriekajúci odvolať, po nadobudnutí 
účinnosti ho nemôže odvolať, ale ten, kto sa zriekol, môže dosiahnuť úrad z iného titulu. 


2. článok 
PRELOŽENIE 


Kán. 190 - 8 1. Preloženie môže vykonať iba ten, kto má právo obsadzovať úrad, ktorý sa 
stráca, a súčasne 1 úrad, ktorý sa zveruje. 

$ 2. Ak sa preloženie koná proti vôli nositeľa úradu, vyžaduje sa vážny dôvod a má sa 
zachovať spôsob postupu predpísaný právom vždy pri zachovaní práva predložiť opačné 
dôvody. 

$ 3. Aby preloženie nadobudlo účinnosť, treba ho oznámiť písomne. 

Kán. 191 - 8 1. Pri preložení sa predchádzajúci úrad uprázdni kánonickým prevzatím 
druhého úradu, ak právo neurčilo alebo kompetentná autorita nepredpísala niečo 1iné. 

$ 2. Mzdu, spojenú s predchádzajúcim úradom dostáva preložený dovtedy, kým kánonicky 
neprevezme vlastnenie druhého úradu. 


3. článok 
ODVOLANIE 


Kán. 192 - Z úradu je niekto odvolaný buď dekrétom, zákonne vydaným kompetentnou 
autoritou, pri zachovaní práv nadobudnutých prípadne na základe dohody, alebo samým 
právom podľa normy kán. 194. 


Kán. 193 - $ 1. Z úradu, ktorý sa niekomu udeľuje na neurčitý čas, nemôže byť odvolaný, 
ak to nie je z vážnych dôvodov a pri zachovaní spôsobu postupu stanoveného právom. 

$ 2. To isté platí, aby niekto, komu sa udeľuje úrad na určitý čas, mohol byť z neho 
odvolaný pred uplynutím tohto času pri zachovaní predpisu kán. 624 $ 3. 

$ 3. Z úradu, ktorý sa podľa predpisov práva udeľuje na základe rozumného uváženia 
kompetentnej autority, môže byť niekto z oprávneného dôvodu odvolaný podľa úsudku tej 
istej autority. 

$ 4. Aby dekrét o odvolaní nadobudol účinnosť, treba ho oznámiť písomne. 


Kán. 194 - $ 1. Samým právom je z cirkevného úradu odvolaný: 

1. kto stratil klerický stav, 

2. kto verejne odpadol od katolíckej viery alebo od spoločenstva Cirkvi, 

3. klerik, ktorý sa pokúsil uzavrieť manželstvo hoci len civilne. 

$ 2. Odvolanie, o ktorom sa hovorí v bode 2 a 3, možno vymáhať iba vtedy, keď je zrejmé 
z vyhlásenia kompetentnej autority. 


Kán. 195 - Ak je niekto nie samým právom, ale dekrétom kompetentnej autority odvolaný 
Z úradu, ktorým je postarané o jeho materiálne zabezpečenie, tá istá autorita sa má postarať, 
aby jeho materiálne zabezpečenie bolo zaistené na primeraný čas, ak nie je postarané ináč. 


4. článok 
ZBAVENIE 


Kán. 196 - 8 1. Zbavenie úradu, totiž ako trest za delikt, sa môže vykonať iba podľa normy 
práva. 
$ 2. Zbavenie nadobúda účinnosť podľa predpisov kánonov trestného práva. 


X. titul 
PREMLČANIE 


Kán. 197 - Premlčanie ako spôsob nadobudnutia alebo straty subjektívneho práva, ako aj 


oslobodenia sa od povinností Cirkev prijíma tak, ako je to v občianskom zákonodarstve 
príslušného štátu, pri neporušení výnimiek, ktoré kánony tohto Kódexu stanovujú. 

Kán. 198 - Nijaké premlčanie neplatí, ak sa nezakladá na dobromyseľnosti, a to nielen 
na začiatku, ale aj po celý čas vyžadovaný na premlčanie, pri neporušení predpisu kán. 
1362. 


Kán. 199 - Premlčaniu nepodliehajú: 

1. práva a povinnosti, ktoré sa zakladajú na prirodzenom alebo pozitívnom Božom zákone: 
2. práva, ktoré možno získať 1ba z apoštolského privilégia: 

3. práva a povinnosti, ktoré sa priamo vzťahujú na duchovný život veriacich, 

4. presné a nepochybné hranice cirkevných územných jednotiek, 

5. omšové milodary a záväzky, 

6. obsadenie cirkevného úradu, ktorý podľa normy práva vyžaduje vykonávanie posvätného 
stavu, 

7. právo vizitácie a povinnosť poslušnosti tak, aby veriacich nemohla vizitovať nijaká 
cirkevná autorita a nijakej autorite už nepodliehali. 


XI. titul 
POČÍTANIE ČASU 


Kán. 200 - Ak právo výslovne neurčuje niečo iné, čas sa má počítať podľa normy 
nasledujúcich kánonov. 


Kán. 201 - $ 1. Súvislým časom sa rozumie čas, ktorý nepripúšťa nijaké prerušenie. 
$2. Využiteľným časom sa rozumie čas, ktorý patrí niekomu k vykonaniu alebo uplatneniu 
svojho práva tak, že mu neplynie, ak o ňom nevie, alebo ak nemôže konať. 


Kán. 202 - $ 1. Dňom sa v práve rozumie doba 24 hodín, počítaných súvisle, ktorá sa začína 
o polnoci, ak sa výslovne neurčuje niečo iné: pod týždňom doba 7 dní, pod mesiacom doba 
30 dní a pod rokom doba 365 dní, ak sa nehovorí, že mesiac a rok treba brať tak, ako sú v 
kalendári. 

$2. Ak ide o čas súvislý, mesiac a rok treba brať vždy tak, ako sú v kalendári. 


Kán. 203 - $ 1. Deň od ktorého sa nezapočítava do lehoty, ak sa jej začiatok nekryje 
so začiatkom dňa alebo ak sa v práve výslovne neurčuje niečo iné. 

$2. Ak nie je stanovený opak, deň po ktorý sa započítava do lehoty, ktorá, ak čas pozostáva 
Z jedného alebo viacerých mesiacov alebo rokov, z jedného alebo viacerých týždňov, sa 
končí uplynutím posledného dňa toho istého čísla, alebo ak mesiac nemá ten istý počet dní, 
po uplynutí posledného dňa mesiaca. 


PAT 


DRUHÁ KNIHA 
BOŽÍ ĽUD 


]. časť 
VERIACI 


Kán. 204 - 8 1. Veriaci sú tí, ktorí — keďže boli krstom včlenení do Krista, boli ustanovení 
za Boží ľud a takto svojím spôsobom dostali účasť na Kristovej kňazskej, prorockej 
a kráľovskej úlohe — sú povolaní, každý podľa svojho postavenia, vykonávať poslanie, 
ktoré Boh zveril Cirkvi, aby ho plnila vo svete. 

$ 2. Táto Cirkev, ustanovená a usporiadaná na tomto svete ako spoločnosť, pretrváva 
v Katolíckej cirkvi, ktorú spravuje Petrov nástupca a biskupi v spoločenstve s ním. 


Kán. 205 - V plnom spoločenstve Katolíckej cirkvi tu na zemi sú tí pokrstení, ktorí sa v jej 
viditeľnom organizme spájajú s Kristom a to zväzkami vyznania viery, sviatostí 
a cirkevného riadenia. 


Kán. 206 - 8 1. Osobitným spôsobom sú s Cirkvou spojení katechumeni, totiž tí, ktorí 
z podnetu Ducha Svätého výslovne prejavenou vôľou žiadajú, aby boli do nej včlenení, 
a tak sa týmto želaním, ako aj životom viery, nádeje a lásky, ktorý praktizujú, spájajú 
s Cirkvou, ktorá sa o nich stará už ako o svojich. 

$ 2. Cirkev prejavuje osobitnú starostlivosť o katechumenov. Keď ich vyzýva, aby žili 
podľa evanjelia a keď ich uvádza do slávenia posvätných obradov, udeľuje im už rozličné 
výsady, ktoré sú vlastné kresťanom. 


Kán. 207 - 8 1. Z Božieho ustanovenia sú v Cirkvi medzi veriacimi vysvätení služobníci, 
ktorí sa v práve volajú aj klerici, ostatní sa však volajú aj laici. 

$ 2. V obidvoch týchto skupinách sú veriaci, ktorí profesiou evanjeliových rád 
prostredníctvom sľubov alebo iných posvätných zväzkov, uznaných a potvrdených Cirkvou, 
sú svojím osobitným spôsobom zasvätení Bohu a prispievajú k spásnemu poslaniu Cirkvi, 
ich stav, hoci neprináleží k hierarchickej štruktúre Cirkvi, predsa patrí k jej životu 
a svätosti. 


I. titul 
POVINNOSTI A PRÁVA VŠETKÝCH VERIACICH 


Kán. 208 - Medzi všetkými veriacimi pre ich znovuzrodenie v Kristovi, existuje z hľadiska 
dôstojnosti a činnosti opravdivá rovnosť, na základe ktorej všetci spolupracujú na budovaní 
Kristovho tela, každý podľa svojho postavenia a úlohy. 


Kán. 209 - 8 1. Veriaci v Krista sú povinní aj svojím spôsobom konania vždy zachovávať 
spoločenstvo s Cirkvou. 

$ 2. Veľmi svedomito majú plniť povinnosti, ktorými sú viazaní tak voči Cirkvi 
univerzálnej, ako aj partikulárnej, do ktorej patria podľa predpisov práva. 


Kán. 210 - Všetci veriaci majú podľa vlastného postavenia venovať svoje sily na to, aby 
viedli svätý život a napomáhali vzrast Cirkvi a jej ustavičné posväcovanie. 


Kán. 211 - Všetci veriaci majú povinnosť a právo snažiť sa, aby sa Božie posolstvo spásy 
stále viac a viac dostávalo k všetkým ľuďom všetkých čias a celého sveta. 


Kán. 212 - 8 1. Veriaci, vedomí si vlastnej zodpovednosti, sú povinní s kresťanskou 
poslušnosťou pridížať sa toho, čo posvätní pastieri, reprezentujúci Krista, vyhlasujú ako 
učitelia viery alebo stanovujú ako správcovia Cirkvi. 

$ 2. Veriaci majú právo, aby sa so svojimi potrebami, najmä duchovnými, a so svojimi 
žiadosťami obracali na pastierov Cirkvi. 

$ 3. Podľa svojich vedomostí, odbornosti a vážnosti sami majú právo, ba niekedy aj 
povinnosť prejaviť posvätným pastierom svoju mienku o tom, čo sa vzťahuje na dobro 
Cirkvi, a oboznámiť s ňou aj ostatných veriacich, pričom majú zachovať neporušenosť 
viery a mravov i1 úctu voči pastierom a mať na zreteli spoločný osoh a dôstojnosť osôb. 


Kán. 213 - Veriaci majú právo, aby od posvätných pastierov dostávali pomoc z duchovných 
dobier Cirkvi, najmä z Božieho slova a zo sviatostí. 


Kán. 214 - Veriaci majú právo, aby vzdávali Bohu kult podľa predpisov vlastného obradu, 
schváleného legitímnymi pastiermi Cirkvi, a pridržiavali sa vlastnej formy duchovného 
života, ak sa zhoduje s náukou Cirkvi. 


Kán. 215 - Veriaci majú právo slobodne zakladať a viesť združenia na ciele dobročinnej 
lásky alebo nábožnosti alebo na rozvíjanie kresťanského povolania vo svete 
a zhromažďovať sa, aby tieto ciele dosahovali spoločne. 


Kán. 216 - Všetci veriaci, keďže sa zúčastňujú na poslaní Cirkvi, majú právo, aby aj 
vlastnými podujatiami, každý podľa svojho stavu a postavenia, napomáhali alebo 
podporovali apoštolskú činnosť. Nijaké podujatie si však nemá nárokovať na označenie 
katolícke, ak na to nedala súhlas kompetentná cirkevná autorita. 


Kán. 217 — Veriaci, keďže sú krstom povolaní, aby viedli život zodpovedajúci evanjeliovej 
náuke, majú právo na kresťanskú výchovu, ktorou majú byť správne formovaní, aby 
dosiahli zrelosť ľudskej osoby a súčasne poznali a prežívali tajomstvo spásy. 


Kán. 218 - Tí, ktorí sa venujú posvätným disciplínam, majú oprávnenú slobodu bádania, 
ako aj rozvážneho prejavovania svojej mienky v tých veciach, v ktorých sú znalcami, pri 
zachovaní náležitej poslušnosti voči magistériu Cirkvi. 


Kán. 219 - Všetci veriaci majú právo, aby pri voľbe životného stavu boli uchránení 
od akéhokoľvek nátlaku. 


Kán. 220 - Nikomu nie je dovolené nelegitímne poškodiť dobrú povesť, ktorú niekto má, 
ani porušiť právo akejkoľvek osoby na ochranu vlastného súkromia. 


Kán. 221 - $ 1. Veriacim patrí, aby si legitímne vymáhali práva, ktoré majú v Cirkvi 
a obhajovali si ich na kompetentnom cirkevnom fóre podľa normy práva. 

$ 2. Veriaci majú taktiež právo, aby v prípade, že ich kompetentná autorita predvoláva 
na súdne konanie, boli súdení podľa právnych predpisov, ktoré treba uplatňovať s právnou 
miernosť ou. 

$ 3. Veriaci majú právo, aby boli postihovaní kánonickými trestami iba podľa normy 
zákona. 


Kán. 222 - $ 1. Veriaci majú povinnosť prispievať na potreby Cirkvi, aby mala to, čo je 
potrebné na Boží kult, na diela apoštolátu a dobročinnej lásky, ako aj na slušné hmotné 
zabezpečenie služobníkov. 

$ 2. Majú aj povinnosť napomáhať sociálnu spravodlivosť a tiež, pamätajúc na Pánovo 
prikázanie, z vlastných príjmov podporovať chudobných. 


Kán. 223 - 8 1. Pri uplatňovaní svojich práv veriaci ako jednotlivci aj ako spojení 
v združeniach musia mať na zreteli spoločné dobro Cirkvi, ako aj práva iných a svoje 
povinnosti voči iným. 

$ 2. Cirkevnej autorite prislúcha, aby so zreteľom na spoločné dobro usmerňovala 
uplatňovanie práv, ktoré sú veriacim vlastné. 


TI. titul 
POVINNOSTI A PRÁVA VERIACICH LAIKOV 


Kán. 224 — Veriaci laici okrem tých povinností a práv, ktoré sú spoločné všetkým veriacim, 
a tých, ktoré sa stanovujú v iných kánonoch, majú povinnosti a práva, ktoré sa uvádzajú 
v kánonoch tohto titulu. 


Kán. 225 - 8 1. Keďže laici, tak ako všetci veriaci sú krstom a birmovaním Bohom určení 
na apoštolát, majú všeobecnú povinnosť a právo, tak jednotlivci ako aj spojení 
v združeniach snažiť sa, aby Božie posolstvo spásy všetci ľudia na celom svete spoznali 
a prijali, táto povinnosť je ešte naliehavejšia v tých okolnostiach, v ktorých ľudia môžu 
počuť evanjelium a poznať Krista iba ich prostredníctvom. 

$ 2. Okrem toho majú osobitnú povinnosť, každý podľa svojho postavenia, aby poriadok 
časných vecí oživovali a zdokonaľovali evanjeliovým duchom, a tak vydávali svedectvo 
o Kristovi najmä pri spravovaní týchto vecí a pri vykonávaní svetských úloh. 


Kán. 226 - 8 1. Tí, ktorí žijú v manželskom stave, majú podľa vlastného povolania osobitnú 
povinnosť snažiť sa o budovanie Božieho ľudu prostredníctvom manželstva a rodiny. 

$2. Keďže rodičia dali deťom život, majú veľmi vážnu povinnosť a právo ich vychovávať: 
preto predovšetkým kresťanskí rodičia majú povinnosť starať sa o kresťanskú výchovu detí 
podľa učenia podávaného Cirkvou. 


Kán. 227 — Veriaci laici majú právo, aby sa Im vo veciach pozemskej spoločnosti priznala 
sloboda, ktorá patrí všetkým občanom, ale pri užívaní tejto slobody sa majú starať, aby ich 
činnosti boli preniknuté evanjeliovým duchom a aby pozorne sledovali učenie predkladané 


magistériom Cirkvi, pričom sa majú chrániť, aby v názorových otázkach nepredkladali 
vlastnú mienku ako učenie Cirkvi. 


Kán. 228 - $ 1. Laici, ktorí sú pokladaní za súcich, sú spôsobilí, aby ich posvätní pastieri 
prijímali do tých cirkevných úradov a na tie úlohy, ktoré podľa predpisov práva môžu 
vykonávať. 
$ 2. Laici, ktorí sa vyznačujú náležitou vedomosťou, rozumnosťou a bezúhonnosť ou, sú 
spôsobilí pomáhať pastierom Cirkvi podľa normy práva aj v radách ako znalci alebo 
poradcovia. 


Kán. 229 - 8 1. Laici majú povinnosť a právo osvojiť si poznanie kresťanskej náuky, 
primerané schopnosti a postaveniu každého z nich, aby mohli žiť podľa tejto náuky, vedeli 
Ju aj sami hlásať a podľa potreby 1 obhajovať a aby sa mohli podieľať na vykonávaní 
apoštolátu. 

$ 2. Majú aj právo osvojiť si plnšie vzdelanie v posvätných vedách, ktoré sa prednášajú 
na cirkevných univerzitách alebo fakultách, alebo inštitútoch náboženských vied, tým, že 
tam navštevujú prednášky a dosahujú akademické stupne. 

$ 3. Takisto pri zachovávaní predpisov stanovených vzhľadom na vyžadovanú súcosť sú 
spôsobilí, aby od legitímnej cirkevnej autority dostali mandát na vyučovanie posvätných 
vied. 


Kán. 230! - $ 1. Laici“, ktorí majú vek a vlohy stanovené dekrétom Konferencie 
biskupov, môžu byť predpísaným liturgickým obradom natrvalo prijatí do služby 
lektora a akolytu: toto udelenie služieb im však nedáva právo na poskytovanie 
hmotného zabezpečenia alebo mzdy zo strany Cirkvi. 

$ 2. Na základe dočasného poverenia môžu laici pri liturgických úkonoch plniť úlohu 
lektora: takisto môžu všetci laici vykonávať úlohu komentátora, speváka a iné úlohy podľa 
normy práva. 


j PCLTI, odpoveď z 30. júna 1992, AAS (86) 541 — 542: 

Pochybnosť: Či sa medzi tie liturgické úlohy, ktoré podľa kán. 230 $ 2 CIC môžu vykonávať laici, muži alebo ženy, 
môže započítať aj posluhovanie pri oltári? 

Odpoveď: kladne a podľa inštrukcie, ktorú má dať Apoštolský stolec. 

CCDDS, okružný list z 15. marca 1994, Communicationes 26 (1994) 160: 

1. Kán. 230 8 2 stanovuje možnosť, nie príkaz: „laici... môžu“. Preto dovolenie niektorého biskupa v tejto veci 
nijako nemôže zaväzovať ostatných biskupov. Teda každý biskup vo svojej diecéze, po vypočutí mienky 
konferencie biskupov, má splnomocnenie podľa svojho rozumného uváženia rozhodnúť a nariadiť, čo treba 
robiť, aby sa liturgický život v rámci jeho právomoci uberal správnym smerom. 

2. Svätý stolec zachováva, čo vzhľadom na miestne okolnosti niektorí biskupi nariadili ohľadom kánona 230 8 2, 
ale sám tiež napomína, že je veľmi vhodné, aby sa zachovávala jasná tradícia, čo sa týka služby chlapcov pri 
oltári. Je totiž známe, že toto spôsobilo priaznivý vzrast kňazských povolaní. Zostáva teda trvalou 
povinnosťou udržiavanie a podporovanie skupín chlapcov — miništrantov. 

3. Ale ak v niektorej diecéze, vzhľadom na kán. 230 $ 2, biskup strpí, aby zo zvláštnych dôvodov sa služba pri 
oltári dovolila aj ženám, musí toto podľa normy, ktorú sme vyššie uviedli, jasne vysvetliť veriacim a tiež 
poukázať na to, že ženy môžu plniť často úlohu lektora v liturgii a tiež rozdávať sväté prijímanie, ako 
mimoriadne vysluhovateľky Eucharistie a vykonávať aj ďalšie úlohy, ako to predvída kán. 230 8 2. 

4. Z uvedeného musí byť jasné, že tieto liturgické služby sa zastávajú na základe „dočasnej delegácie“, podľa 
úsudku biskupa, a nejestvuje Žiadne právo na to, aby ich laici, muži alebo ženy, vykonávali. 


> Pápež František, MP Spiritus Domini, z 10. januára 2021, L Osservatore Romano 11. januára 2021. 


$ 3. Kde to vyžaduje potreba Cirkvi a je nedostatok služobníkov, môžu aj laici, hoci nie sú 
lektormi alebo akolytmi, zastávať niektoré ich služby, totiž vykonávať službu slova, viesť 
liturgické modlitby, udeľovať krst a rozdávať sväté prijímanie podľa predpisov práva. 


Kán. 231 - $ 1. Laici, ktorí sa natrvalo alebo na čas venujú osobitnej službe Cirkvi, majú 
povinnosť, aby nadobudli primeranú formáciu, vyžadovanú na náležité plnenie svojej úlohy 
a túto úlohu plnili svedomite, horlivo a usilovne. 

$ 2. Pri zachovaní predpisu kán. 230 81 majú právo na slušnú mzdu, primeranú svojmu 
postaveniu, ktorou sa môžu aj pri zachovaní predpisov občianskeho práva slušne postarať 
o potreby vlastné a svojej rodiny, takisto majú právo, aby mali náležite zaistenú sociálnu 
starostlivosť aj sociálne zabezpečenie a zdravotnú starostlivosť. 


III. titul 
POSVÄTNÍ SLUŽOBNÍCI ČIŽE KLERICI 


I. kapitola 
FORMOVANIE KLERIKOV 


Kán. 232 - Cirkev má povinnosť, ako aj vlastné a výlučné právo formovať tých, ktorí sú 
určení na posvätné služby. 


Kán. 233 - $ 1. Celému kresťanskému spoločenstvu pripadá povinnosť rozvíjať povolania, 
aby v celej Cirkvi bolo dostatočne postarané o potreby posvätnej služby, túto povinnosť 
majú zvlášť kresťanské rodiny, vychovávatelia a osobitným spôsobom kňazi, predovšetkým 
farári. Diecézni biskupi, ktorí sa majú najviac starať o vzrast povolaní, majú poúčať sebe 
zverený ľud o význame posvätnej služby a o potrebe služobníkov v Cirkvi a majú 
podnecovať a podporovať podujatia na rozvíjanie povolaní, predovšetkým dielami, 
ustanovenými na tento cieľ. 

$ 2. Okrem toho kňazi, najmä však diecézni biskupi sa majú starať, aby sa slovom 
1 skutkom rozumne poskytovala pomoc a náležitá príprava tým mužom zrelšieho veku, ktorí 
sa považujú za povolaných na posvätné služby. 


Kán. 234 - $ 1. Tam, kde existujú malé semináre a iné inštitúcie tohto druhu, sa majú 
zachovať a podporovať, v nich sa má na rozvíjanie povolaní postarať, aby sa osobitná 
náboženská formácia poskytovala spolu s humanitným a vedeckým vzdelávaním, ba kde to 
diecézny biskup považuje za osožné, má sa postarať o zriadenie malého seminára alebo 
podobnej inštitúcie. 

$ 2. Ak sa v istých prípadoch podľa okolností niečo iné neodporúča, mladíci, ktorí majú 
úmysel dosiahnuť kňazstvo, majú dostať takú humanitnú a vedeckú formáciu, akou sa 
mladíci, každý vo svojej krajine, pripravujú na vyššie štúdiá. 


Kán. 235 - $ 1. Mladíci, ktorí majú úmysel prijať kňazstvo, majú dostať vhodnú duchovnú 
formáciu a prípravu na vlastné úlohy vo veľkom seminári po celý čas formovania, alebo ak 
to okolnosti podľa úsudku diecézneho biskupa vyžadujú, aspoň počas štyroch rokov. 


$ 2. Tých, ktorí sa legitímne zdržiavajú mimo seminára, má diecézny biskup zveriť 
nábožnému a súcemu kňazovi, ktorý má dozerať na to, aby boli starostlivo formovaní 
v duchovnom živote a v disciplíne. 


Kán. 236 - Uchádzači o trvalý diakonát majú byť podľa predpisov konferencie biskupov 
formovaní v pestovaní duchovného života a majú byť pripravovaní na riadne plnenie 
povinností, ktoré sú vlastné tomuto stavu: 

1. mladíci aspoň počas troch rokov pobytom v nejakom osobitnom dome, ak diecézny 
biskup z vážnych dôvodov nestanovil ináč: 

2. muži zrelšieho veku, slobodní alebo ženatí, podľa programu rozvrhnutého na tri roky 
a určeného tou istou konferenciou biskupov. 


Kán. 237 - $ 1. V jednotlivých diecézach, kde je to možné a užitočné, má byť veľký 
seminár, Ináč seminaristi, ktorí sa pripravujú na posvätné služby, majú sa zveriť inému 
semináru alebo sa má zriadiť interdiecézny seminár. 

$2. Konferencia biskupov, ak ide o seminár pre celé jej územie, ináč biskupi, ktorých sa to 
týka, nemajú zriadiť interdiecézny seminár, ak predtým nedostali potvrdenie Apoštolského 
stolca tak pre samo zriadenie, ako aj pre štatút seminára. 


Kán. 238 - $ 1. Legitímne zriadené semináre samým právom majú v Cirkvi právnu 
subjektivitu. 

$ 2. Pri vybavovaní všetkých záležitostí v mene seminára vystupuje jeho rektor, ak pre 
niektoré záležitosti kompetentná autorita nestanovila niečo Iné. 


Kán. 239 - $ 1. V každom seminári má byť rektor, ktorý stojí na jeho čele a podľa potreby 
aj vicerektor, ekonóm a ak seminaristi študujú v samom seminári, učitelia, ktorí majú 
prednášať rozličné disciplíny usporiadané podľa vhodného poriadku. 

$ 2. V každom seminári má byť aspoň jeden špirituál, pričom sa seminaristom ponecháva 
sloboda obrátiť sa aj na iných kňazov, ktorých na túto úlohu určil biskup. 

$ 3. Štatútom seminára sa má určiť, akým spôsobom sa na starostlivosti rektora najmä 
o zachovávanie disciplíny majú zúčastňovať ostatní predstavení, učitelia, ba aj sami 
seminaristi. 


Kán. 240 - $ 1. Okrem riadnych spovedníkov majú do seminára pravidelne prichádzať iní 
spovedníci a pri neporušení disciplíny seminára majú mať seminaristi vždy právo obrátiť sa 
na ktoréhokoľvek spovedníka či už v seminári alebo mimo neho. 

$ 2. Pri rozhodovaniach o dovolení pristúpiť seminaristom k sväteniam alebo o ich 
prepustení zo seminára sa nikdy nemožno pýtať na mienku špirituála a spovedníkov. 


Kán. 241 - $ 1. Do veľkého seminára má diecézny biskup prijímať iba tých, ktorých 
vzhľadom na ich ľudské a mravné, duchovné a intelektuálne vlohy, na ich telesné a duševné 
zdravie, ako aj na správny úmysel považuje za spôsobilých natrvalo sa venovať posvätným 
službám. 

$ 2. Pred prijatím musia predložiť doklady o tom, že prijali krst a birmovanie a iné doklady, 
ktoré sa vyžadujú podľa predpisov Programu kňazskej formácie. 


$ 3. Ak ide o prijatie takých, ktorí boli prepustení z iného seminára alebo z rehoľného 
inštitútu, vyžaduje sa navyše svedectvo príslušného predstaveného predovšetkým o príčine 
ich prepustenia alebo odchodu. 


Kán. 242 - $ 1“. V jednotlivých krajinách má byť Program kňazskej formácie, ktorý má 
stanoviť konferencia biskupov so zreteľom na normy, vydané najvyššou cirkevnou 
autoritou a potvrdiť Svätý stolec, prispôsobiť aj novým okolnostiam takisto s potvrdením 
Svätého stolca, v ňom sa majú určiť hlavné zásady a všeobecné normy formovania, ktoré 
treba poskytovať v seminári, prispôsobené pastoračným potrebám každej oblasti alebo 
provincie. 

$ 2. Normy Programu, o ktorom sa hovorí v $9 1, sa majú zachovávať vo všetkých 
diecéznych a interdiecéznych seminároch. 


Kán. 243 - Každý seminár má mať okrem toho vlastný poriadok schválený diecéznym 
biskupom, alebo ak ide o interdiecézny seminár, biskupmi, ktorých sa to týka: v ňom sa 
normy Programu kňazskej formácie majú prispôsobiť osobitným okolnostiam a bližšie určiť 
najmä tie body disciplíny, ktoré sa týkajú každodenného života seminaristov a poriadku 
celého seminára. 


Kán. 244 - Duchovná formácia a vedecké vzdelávanie seminaristov sa má v seminári 
harmonicky zladiť a zamerať na to, aby si každý podľa svojej povahy s náležitou ľudskou 
zrelosťou osvojil ducha evanjelia a úzky vzťah ku Kristovi. 


Kán. 245 - $ 1. Duchovnou formáciou sa seminaristi majú stať súcimi na plodné 
vykonávanie pastoračnej služby a majú si osvojiť misionárskeho ducha a učiť sa, že služba 
vykonaná vždy so živou vierou a láskou prispieva k ich vlastnému posväteniu, takisto sa 
majú učiť pestovať tie čnosti, ktoré sa cenia v ľudskom spoločenstve, a to tak, aby mohli 
dosiahnuť vhodný súlad medzi ľudskými a nadprirodzenými hodnotami. 

$ 2. Seminaristi sa majú formovať tak, aby sa preniknutí láskou ku Kristovej Cirkvi 
poníženou a synovskou láskou spájali s Rímskym veľkňazom, Petrovým nástupcom, aby sa 
k vlastnému biskupovi vinuli ako jeho verní spolupracovníci a spoločne pracovali s bratmi: 
spoločným Životom v seminári a pestovaním vzťahu priateľstva a družnosti s inými sa majú 
pripravovať na bratskú jednotu s diecéznym presbytériom, ktorého členmi budú v službe 
Cirkvi. 


Kán. 246 - 8 1. Stredobodom celého seminárneho života má byť slávenie Eucharistie, aby 
seminaristi účasťou na samej Kristovej láske každodenne čerpali najmä z tohto prehojného 
prameňa silu ducha na apoštolskú prácu a pre svoj duchovný život. 

$ 2. Majú sa formovať na slávenie liturgie hodín, ktorou sa boží služobníci v mene Cirkvi 
modlia k Bohu za všetok im zverený ľud, ba za celý svet. 

$ 3. Má sa rozvíjať úcta k preblahoslavenej Panne Márii aj mariánskym ružencom, 
rozjímavá modlitba a iné nábožné úkony, ktorými si seminaristi majú osvojiť ducha 
modlitby a získať silu pre svoje povolanie. 

$ 4. Seminaristi si majú navyknúť na časté pristupovanie k sviatosti pokánia a odporúča sa, 
aby každý mal slobodne zvoleného moderátora svojho duchovného života, ktorému by 
mohol s dôverou otvoriť svoje svedomie. 

$ 5. Seminaristi si majú každoročne vykonať duchovné cvičenia. 


Kán. 247 - 8$ 1. Na zachovávanie celibátneho stavu sa majú pripravovať primeranou 
výchovou a majú sa naučiť mať ho v úcte ako osobitný Boží dar. 

$ 2. Seminaristi majú byť náležite oboznámení s povinnosťami a záväzkami, ktoré sú 
vlastné posvätným služobníkom Cirkvi, pričom sa Im nemá zamlčať nijaká ťažkosť 
kňazského života. 


Kán. 248 — Náukové vzdelávanie, ktoré treba poskytovať, je zamerané na to, aby 
seminaristi spolu so všeobecnou kultúrou zodpovedajúcou potrebám miesta a času, 
nadobudli rozsiahle a dôkladné vedomosti v posvätných disciplínach, aby vlastnou vierou, 
na nich založenou a nimi Živenou, mohli ľuďom svojej doby vhodne, spôsobom 
primeraným 1ch chápaniu hlásať učenie evanjelia. 


Kán. 249 - Programom kňazskej formácie sa má zabezpečiť, aby sa seminaristi dôkladne 
naučili nielen rodnú reč, ale aby dobre ovládali aj latinský jazyk a osvojili si aj primeranú 
znalosť cudzích jazykov, ktorých poznanie sa považuje za potrebné alebo užitočné na ich 
formovanie alebo vykonávanie pastoračnej služby. 


Kán. 250 - Filozofické a teologické štúdiá konané v samom seminári môžu prebiehať buď 
postupne alebo súčasne podľa Programu kňazskej formácie: štúdiá majú trvať aspoň celých 
šesť rokov a to tak, aby čas určený na filozofické disciplíny sa rovnal celým dvom rokom, 
na teologické štúdiá však celým štyrom rokom. 


Kán. 251 - Filozofické vzdelávanie, ktoré sa má opierať o trvalo platné filozofické 
dedičstvo a má brať do úvahy aj súčasné filozofické bádanie, sa má poskytovať tak, aby 
zdokonaľovalo ľudskú formáciu seminaristov, podporovalo bystrosť ducha a urobilo ich 
schopnejšími na teologické štúdiá. 


Kán. 252 - $ 1. Teologické vzdelávanie sa má vo svetle viery pod vedením magistéria 
poskytovať tak, aby seminaristi spoznali katolícke učenie v celosti, ktoré sa opiera o Božie 
Zjavenie, urobili ho pokrmom vlastného duchovného života a vedeli ho vo vykonávaní 
služby náležite hlásať a obhajovať. 

$ 2. Seminaristi sa s osobitnou starostlivosťou majú vzdelávať vo Svätom písme, aby získali 
prehľad o celom Svätom písme. 

$ 3. Majú sa konať prednášky z dogmatickej teológie, opreté vždy o napísané Božie slovo 
a posvätnú Tradíciu, pomocou ktorých sa seminaristi, vedení predovšetkým svätým 
Tomášom ako učiteľom, majú naučiť hlbšie vnikať do tajomstiev spásy, takisto 
aj prednášky z morálnej a pastorálnej teológie, kánonického práva, liturgie, cirkevných 


dejín ako aj iných pomocných a špeciálnych disciplín podľa normy predpisov Programu 
kňazskej formácie. 


Kán. 253 - $ 1. Za učiteľov filozofických, teologických a právnických disciplín má biskup 
alebo biskupi, ktorých sa to týka, vymenovať len tých, ktorí vynikajú v čnostiach a dosiahli 
doktorát alebo licenciát na univerzite alebo fakulte uznanej Svätým stolcom. 

$ 2. Treba dbať na to, aby boli vymenovaní odlišní učitelia na vyučovanie Svätého písma, 
dogmatickej teológie, morálnej teológie, liturgiky, filozofie, kánonického práva, cirkevných 
dejín a iných disciplín, ktoré treba prednášať podľa vlastnej metódy. 

$ 3. Učiteľa, ktorý sa vážne spreneveruje svojej úlohe, má odvolať autorita, o ktorej sa 
hovorí v $ 1. 


Kán. 254 - 8 1. Učitelia sa pri prednášaní disciplín stále majú starať o vnútornú jednotu 
a súlad celého učenia viery, aby sa seminaristi presvedčili, Že sa učia jednu vedu: aby sa to 
čím ľahšie dosiahlo, v seminári má byť niekto, kto usmerňuje celý program štúdií. 

$ 2. Seminaristov treba vyučovať tak, aby sa aj sami stali spôsobilí skúmať otázky 
vhodnými vlastnými bádaniami a vedeckou metódou, preto sa majú konať cvičenia, 
na ktorých sa seminaristi pod vedením učiteľov majú učiť samostatnou prácou vykonať 
niektoré štúdiá. 


Kán. 255 - Hoci v seminári celá formácia seminaristov sleduje pastoračný cieľ, má sa 
v ňom zaviesť pastoračná výuka v užšom zmysle, ktorou si seminaristi majú osvojiť zásady 
a metódy, potrebné na vykonávanie služby učiť, posväcovať a riadiť Boží ľud 
aj so zreteľom na potreby miesta a času. 


Kán. 256 - 8 1. Seminaristi majú byť starostlivo pripravovaní na to, čo sa osobitným 
spôsobom vzťahuje na posvätnú službu, predovšetkým so zreteľom na katechetickú 
a homiletickú činnosť, na Boží kult a osobitne na slávenie sviatostí, na kontakt s ľuďmi, 
a to aj s nekatolíkmi alebo neveriacimi, na spravovanie farnosti a na plnenie ostatných úloh. 
$ 2. Seminaristi majú byť poučení o potrebách celej Cirkvi tak, aby mali starosť 
o napomáhanie povolaní, o misijné, ekumenické a iné naliehavejšie otázky, aj sociálne. 


Kán. 257 - 8 1. Treba sa postarať o také formovanie seminaristov, aby mali starosť nielen 
o partikulárnu cirkev, do služby ktorej budú inkardinovaní, ale aj o celú Cirkev a aby 
prejavili ochotu venovať sa partikulárnym cirkvám, na ktoré dolieha veľký nedostatok. 

$ 2. Diecézny biskup sa má postarať, aby klerici, ktorí sa chcú presídliť z vlastnej 
partikulárnej cirkvi do partikulárnej cirkvi inej krajiny, boli vhodne pripravení tam 
vykonávať posvätnú službu, čiže aby sa naučili aj reč krajiny a poznali jej inštitúcie, 
sociálne podmienky, obyčaje a zvyky. 


Kán. 258 - Aby si seminaristi osvojili umenie apoštolovať aj priamo v praxi, majú sa počas 
štúdií, najmä však cez prázdniny, vždy pod vedením skúseného kňaza, uvádzať 
do pastoračnej praxe vhodnými cvičeniami, prispôsobenými veku seminaristov a miestnym 
podmienkam, a určenými podľa úsudku ordinára. 


Kán. 259 - $ 1. Diecéznemu biskupovi, alebo, ak ide o interdiecézny seminár, biskupom, 
ktorých sa to týka, patrí právo rozhodovať vo veciach vyššieho riadenia a spravovania 
seminára. 

$ 2. Diecézny biskup, alebo, ak ide o interdiecézny seminár, biskupi, ktorých sa to týka, 
sami majú seminár osobne často navštevovať, dozerať na formáciu svojich seminaristov, 
ako aj na filozofické a teologické vzdelávanie, ktoré sa v ňom poskytuje, a majú získať 
informácie o povolaní, povahe, nábožnosti a prospechu seminaristov najmä vzhľadom 
na udelenie posvätných vysviacok. 


Kán. 260 - Pri plnení svojich úloh všetci musia poslúchať rektora, ktorého povinnosťou je 
starať sa o každodenné vedenie seminára podľa normy Programu kňazskej formácie 
a seminárneho poriadku. 


Kán. 261 - 8 1. Rektor seminára a pod jeho autoritou predstavení a učitelia sa majú 
Zo svojej strany starať, aby seminaristi presne zachovávali normy, predpísané Programom 
kňazskej formácie a seminárneho poriadku. 

$ 2. Rektor seminára a moderátor štúdií sa majú svedomito starať, aby si učitelia náležite 
plnili svoju úlohu podľa predpisov Programu kňazskej formácie a seminárneho poriadku. 


Kán. 262 - Seminár má byť vyňatý z farského riadenia: a pre všetkých, ktorí sú v seminári, 
úrad farára má vykonávať rektor alebo jeho delegát, s výnimkou manželských záležitostí 
a pri zachovaní predpisu kán. 985. 


Kán. 263 - Diecézny biskup, alebo, ak ide o interdiecézny seminár, biskupi, ktorých sa to 
týka, sa musia podielom, ktorý si spoločnou dohodou určili, starať o zriadenie a udržiavanie 
seminára, o materiálne zabezpečenie seminaristov, ako aj o mzdu učiteľov a iné potreby 
seminára. 


Kán. 264 - 8 1. Aby bolo postarané o potreby seminára, biskup okrem milodarov, o ktorých 
sa hovorí v kán. 1266, môže v diecéze stanoviť príspevok. 

$ 2. Príspevku na seminár podliehajú všetky cirkevné právnické osoby aj súkromné, ktoré 
majú sídlo v diecéze, ak nie sú vydržiavané len z almužny alebo ak sa v nich aktuálne 
nachádza kolégium žiakov alebo učiteľov, ktorého cieľom je napomáhať spoločné dobro 
Cirkvi: tento príspevok musí byť všeobecný, úmerný príjmom tých, ktorí mu podliehajú, 
a stanovený podľa potrieb seminára. 


II. kapitola 
ZAČLENENIE ČIŽE INKARDINÁCIA KLERIKOV 


Kán. 265“ - Každý klerik musí byť inkardinovaný buď do nejakej partikulárnej cirkvi alebo 
osobnej prelatúry, buď do niektorého inštitútu zasväteného života alebo do spoločnosti, 
ktoré majú toto splnomocnenie, alebo aj do niektorého verejného klerického združenia, 
ktoré dostalo toto splnomocnenie od Apoštolského stolca, takže klerici bez predstaveného 
čiže potulní sa vôbec nepripúšťajú. 

Kán. 266 - 8 1. Prijatím diakonátu sa niekto stáva klerikom aje inkardinovaný 
do partikulárnej cirkvi alebo osobnej prelatúry, pre ktorej službu je prijatý. 

$ 2. Člen rehoľného inštitútu s doživotnými sľubmi alebo kto bol definitívne včlenený 
do klerickej spoločnosti apoštolského života, prijatím diakonátu je inkardinovaný ako klerik 
do tohto inštitútu alebo spoločnosti, ak konštitúcie, keď ide o spoločnosti, neurčujú niečo 
Iné. 

$ 3. Člen sekulárneho inštitútu prijatím diakonátu je inkardinovaný do partikulárnej cirkvi, 
do služby ktorej bol prijatý, ak na základe dovolenia Apoštolského stolca nie je 
inkardinovaný do samého inštitútu. 


Kán. 267 - $ 1. Aby už inkardinovaný klerik bol platne inkardinovaný do inej partikulárnej 
cirkvi, musí od diecézneho biskupa dostať ním podpísanú listinu exkardinácie: a rovnako 
od diecézneho biskupa partikulárnej cirkvi, do ktorej si želá byť inkardinovaný, ním 
podpísanú listinu inkardinácie. 

$ 2. Takto udelená exkardinácia nenadobúda účinok, ak sa nedosiahla inkardinácia v inej 
partikulárnej cirkvi. 


Kán. 268 - 8 1. Klerik, ktorý sa legitímne presídlil z vlastnej partikulárnej cirkvi do inej, 
po uplynutí piatich rokov je samým právom inkardinovaný do tejto partikulárnej cirkvi, ak 
takýto úmysel prejavil písomne tak diecéznemu biskupovi hostiteľskej cirkvi, ako 
aj vlastnému diecéznemu biskupovi a ani jeden z nich mu do štyroch mesiacov od prijatia 
listiny písomne nevyjadril odmietavý postoj. 

$ 2. Doživotným alebo definitívnym prijatím do Inštitútu zasväteného života alebo 
do spoločnosti apoštolského života klerik, ktorý je podľa normy kán. 266 $ 2 inkardinovaný 
do tohto inštitútu alebo do tejto spoločnosti, je z vlastnej partikulárnej cirkvi 
exkardinovaný. 


Kán. 269 - Diecézny biskup má k inkardinácii klerika pristúpiť, iba ak: 

1. to vyžaduje potreba alebo úžitok jeho partikulárnej cirkvi a neporušia sa predpisy práva, 
vzťahujúce sa na slušné materiálne zabezpečenie klerikov, 

2. sa z legitímneho dokladu presvedčil, že exkardinácia bola udelená, a okrem toho má 
od exkardinujúceho diecézneho biskupa, v prípade potreby pod tajomstvom, vhodné 
svedectvá o živote, mravoch a štúdiách klerika: 

3. klerik tomu istému diecéznemu biskupovi písomne vyhlásil, že sa chce venovať službe 
novej partikulárnej cirkvi podľa normy práva. 


Kán. 270 - Exkardináciu možno dovolene udeliť len z oprávnených dôvodov, akými sú 
užitočnosť pre Cirkev alebo dobro samého klerika, odoprieť sa však môže len ak sú na to 
vážne dôvody, avšak klerikovi, ktorý sa cíti ukrivdený a našiel biskupa, ktorý ho prijme, je 
dovolené predložiť proti rozhodnutiu rekurz. 


Kán. 271 - $ 1. Okrem prípadu skutočnej potreby vlastnej partikulárnej cirkvi nemá 
diecézny biskup odoprieť povolenie na presídlenie klerikom, ktorí chcú odísť do krajov 
trpiacich veľkým nedostatkom kléru a tam vykonávať posvätnú službu a vie o nich, že sú 
pripravení, a považuje ich za vhodných: má sa však postarať, aby písomnou dohodou 


s diecéznym biskupom miesta, kam odchádzajú, boli ustálené práva a povinnosti týchto 
klerikov. 

$ 2. Diecézny biskup môže svojim klerikom dať povolenie presídliť sa do inej partikulárnej 
cirkvi na určitý čas aj viac ráz obnovený, ale tak, aby títo klerici zostali inkardinovaní 
vo vlastnej partikulárnej cirkvi a po návrate do nej mali všetky práva, ktoré by mali, keby sa 
v nej venovali posvätnej službe. 

$ 3. Klerika, ktorý legitímne prešiel do inej partikulárnej cirkvi a zostáva inkardinovaný 
vo vlastnej cirkvi, môže vlastný diecézny biskup z oprávneného dôvodu odvolať, len keď sa 
dodržia dohody uzavreté s druhým biskupom ako aj prirodzená miernosť: rovnako 
pri zachovaní tých istých podmienok môže diecézny biskup druhej partikulárnej cirkvi 
takému klerikovi z oprávneného dôvodu odoprieť povolenie na ďalší pobyt na svojom 
území. 


Kán. 272 - Exkardináciu a inkardináciu, ako aj povolenie presídliť sa do inej partikulárnej 
cirkvi môže diecézny administrátor udeliť iba po roku od uprázdnenia biskupského stolca 
a so súhlasom kolégia konzultorov. 


III. kapitola 
POVINNOSTI A PRÁVA KLERIKOV 


Kán. 273 - Klerici majú osobitnú povinnosť preukazovať úctu a poslušnosť Najvyššiemu 
veľkňazovi a svojmu ordinárovi. 


Kán. 274 - $ 1. Iba klerici môžu dostať úrady, na vykonávanie ktorých sa vyžaduje moc 
posvätného stavu alebo cirkevná riadiaca moc. 

$ 2. Klerici, ak ich legitímna prekážka neospravedlňuje, sú povinní prijať a verne plniť 
úlohu, ktorú 1m zveril ich ordinár. 


Kán. 275 - 8 1. Klerici, keďže sa všetci zúčastňujú na jednom diele, totiž na budovaní 
Kristovho tela, majú byť medzi sebou spojení zväzkom bratstva a modlitby a majú 
navzájom spolupracovať podľa predpisov partikulárneho práva. 

$ 2. Klerici majú uznávať a napomáhať poslanie, ktoré laici, každý svojím podielom, 
vykonávajú v Cirkvi a vo svete. 


Kán. 276 - 8 1. Klerici sú z osobitného dôvodu povinní sa vo svojom živote usilovať 
o svätosť, lebo prijatím posvätného stavu sú z nového titulu zasvätení Bohu, a sú 
rozdávateľmi Božích tajomstiev na službu jeho ľudu. 

$ 2. Aby mohli dosiahnuť túto dokonalosť: 

1. predovšetkým majú verne a neúnavne plniť povinnosti pastoračnej služby, 

2. svoj duchovný Život majú sýtiť pokrmom zo stola Svätého písma a zo stola Eucharistie: 
preto sa biskupi a kňazi nástojčivo vyzývajú, aby denne prinášali eucharistickú obetu, 
diakoni aby sa denne na tejto obete zúčastňovali: 

3. biskupi a kňazi, ako aj diakoni, ktorí sa pripravujú na kňazstvo, majú povinnosť modliť 
sa každý deň liturgiu hodín podľa vlastných a schválených liturgických kníh, trvalí diakoni 
sa z nej majú modliť tú časť, ktorú určí konferencia biskupov, 


4. rovnako sú povinní zúčastňovať sa na duchovných cvičeniach podľa predpisov 
partikulárneho práva, 

5. naliehavo sa od nich žiada, aby sa pravidelne venovali meditatívnej modlitbe, často 
pristupovali k sviatosti pokánia, osobitne si uctievali Bohorodičku Pannu a používali iné 
spoločné a osobitné prostriedky posväcovania. 


Kán. 277 - $ 1. Klerici majú záväzok zachovávať dokonalú a doživotnú zdržanlivosť pre 
nebeské kráľovstvo, a preto ich viaže celibát, ktorý je osobitným Božím darom, pomocou 
neho sa posvätní služobníci môžu nerozdeleným srdcom ľahšie privinúť ku Kristovi 
a slobodnejšie sa oddať službe Bohu a ľuďom. 

$ 2. Klerici sa s náležitou rozvážnosťou majú správať k osobám, ktorých navštevovanie by 
mohlo ohroziť ich záväzok zachovávať zdržanlivosť alebo pohoršiť veriacich. 

8 3. Patrí do kompetencie diecézneho biskupa, aby v tejto veci stanovil presnejšie normy 
a v jednotlivých prípadoch posúdil zachovávanie tejto povinnosti. 


Kán. 278 - 8 1. Svetskí klerici majú právo združovať sa s inými na dosiahnutie cieľov, 
primeraných klerickému stavu. 

$ 2. Svetskí klerici si majú vysoko vážiť najmä tie združenia, ktoré podľa štatútu, 
preskúmaného kompetentnou autoritou, vhodným a primerane schváleným pravidlom 
života a bratskou pomocou podporujú ich svätosť vo vykonávaní služby a upevňujú jednotu 
klerikov navzájom a s vlastným biskupom. 

$ 3. Klerici sa majú zdržať zakladania združení alebo sa zúčastňovať na združeniach, 
ktorých cieľ alebo činnosť nie sú zlúčiteľné so záväzkami, vlastnými klerickému stavu, 
alebo ktoré môžu prekážať v starostlivom plnení úlohy, ktorú im zverila kompetentná 
cirkevná autorita. 


Kán. 279 - 8 1. Klerici majú aj po prijatí kňazstva pokračovať v posvätných štúdiách 
a pridížať sa spoľahlivej náuky, ktorá je založená na Svätom písme, odovzdanej z minulosti 
a všeobecne prijatej Cirkvou, ako ju vymedzujú najmä dokumenty koncilov a Rímskych 
veľkňazov a vyhýbať sa svetským novotám vo vyjadrovaní a nepravej vede. 

$ 2. Kňazi podľa predpisov partikulárneho práva majú navštevovať pastorálne prednášky, 
ktoré treba zaviesť po kňazskej vysviacke, a v čase určenom tým istým právom sa majú 
zúčastňovať aj na iných prednáškach, teologických stretnutiach alebo konferenciách, 
ktorými sa Im má poskytnúť príležitosť na získanie hlbšieho poznania posvätných vied 
a pastoračných metód. 

$ 3. Majú pokračovať aj v poznávaní iných vied, predovšetkým tých, ktoré súvisia 
s posvätnými vedami, pokiaľ 1m to pomáha najmä pri vykonávaní pastoračnej služby. 


Kán. 280 - Klerikom sa veľmi odporúča nejaký spôsob spoločného života a tam, kde 
jestvuje, treba ho podľa možnosti zachovať. 


Kán. 281 - $ 1. Klerici, keďže sa venujú cirkevnej službe, zasluhujú si mzdu, primeranú ich 
postaveniu, so zreteľom tak na povahu samej úlohy, ako aj na miestne 1 časové okolnosti, 
ktorou sa môžu postarať o svoje životné potreby aj o spravodlivú odmenu tým, na ktorých 
službu sú odkázaní. 


$ 2. Takisto sa treba postarať, aby mali takú sociálnu pomoc, ktorou sa vhodne zabezpečia 
ich potreby v chorobe, v invalidite alebo v starobe. 

$ 3. Ženatí diakoni, ktorí sa naplno venujú cirkevnej službe, si zasluhujú mzdu, ktorou sa 
môžu postarať o svoje materiálne zabezpečenie 1 svojej rodiny: tí však, ktorí dostávajú 
mzdu na základe občianskeho zamestnania, ktoré vykonávajú alebo vykonávali, z týchto 
príjmov sa majú postarať o svoje potreby a o potreby svojej rodiny. 


Kán. 282 - $ 1. Klerici majú viesť jednoduchý život a zdržiavať sa všetkého, čo má náznak 
márnivosti. 

$ 2. Dobrá, ktoré nadobúdajú z príležitosti vykonávania cirkevného úradu a ktoré sa zvýšia 
po postaraní sa o slušné materiálne zabezpečenie a splnenie všetkých povinností vlastného 
stavu, majú použiť na dobro Cirkvi a na diela dobročinnej lásky. 


Kán. 283 - 8 1. Klerici, hoci nezastávajú úrad spojený s rezidovaním, predsa sa nemajú bez 
aspoň predpokladaného povolenia vlastného ordinára vzďaľovať zo svojej diecézy na dlhší 
čas, ktorý treba stanoviť partikulárnym právom. 

$ 2. Patrí im však, aby každoročne mali náležitý a dostatočný čas na dovolenku, ktorý je 
stanovený univerzálnym alebo partikulárnym právom. 


Kán. 284 - Klerici majú nosiť slušný cirkevný odev podľa noriem vydaných konferenciou 
biskupov a podľa legitímnych miestnych zvykov. 


Kán. 285 - $ 1. Klerici sa podľa predpisov partikulárneho práva majú úplne zdržiavať 
všetkého, čo sa nesluší na ich stav. 

$ 2. Klerici sa majú vyhýbať tomu, čo síce nie je neslušné, ale je cudzie klerickému stavu. 

$ 3. Klerikom sa zakazuje prijímať verejné úrady, s ktorými je spojená účasť na vykonávaní 
občianskej moci. 

$ 4. Bez povolenia svojho ordinára nemajú preberať spravovanie majetkov, ktoré patria 
laikom, alebo svetské úrady, s ktorými je spojené bremeno skladania účtov, zakazuje sa im 
bez porady s vlastným ordinárom, ručiť hoci aj vlastnými majetkami: takisto sa majú 
vyvarovať podpisovania zmeniek, ktorými sa preberá záväzok vyplatiť peniaze 
bez určeného dôvodu. 


Kán. 286 - Klerikom sa zakazuje osobne alebo prostredníctvom iných podnikať alebo 
obchodovať či už na vlastný osoh, alebo na osoh iných bez povolenia legitímnej cirkevnej 
autority. 


Kán. 287 - 8 1. Klerici majú vždy všemožne podporovať zachovávanie pokoja a svornosti 
medzi ľuďmi založenej na spravodlivosti. 

$ 2. Nemajú mať aktívnu účasť v politických stranách a na riadení odborových organizácií, 
ak to podľa úsudku kompetentnej cirkevnej autority nevyžaduje obrana práv Cirkvi alebo 
napomáhanie spoločného dobra. 


Kán. 288 - Trvalí diakoni nie sú viazaní predpismi kán. 284, 285 $ 3 a 4, 286, 287 832, ak 
partikulárne právo nestanovuje niečo Iné. 


Kán. 289 - $ 1. Keďže vojenská služba je pre klerický stav menej vhodná, klerici, ako 
aj kandidáti na posvätný stav nemajú sa bez povolenia svojho ordinára dobrovoľne hlásiť k 
vojsku. 

$ 2. Klerici majú využívať výnimky spod vykonávania úloh a verejných občianskych 
úradov, cudzích klerickému stavu, ktoré v ich prospech udeľujú zákony a dohody alebo 
zvyky, ak v jednotlivých prípadoch vlastný ordinár nerozhodol ináč. 


IV. kapitola 
STRATA KLERICKÉHO STAVU 


Kán. 290 — Platne prijatá posvätná vysviacka sa nikdy nestáva neplatnou. Klerik však stráca 
klerický stav: 

1. súdnym rozsudkom alebo administratívnym dekrétom, ktorým sa vyhlasuje neplatnosť 
posvätnej vysviacky, 

2. legitímne uloženým trestom prepustenia, 

3. reskriptom Apoštolského stolca: takýto reskript však Apoštolský stolec udeľuje 
diakonom len z vážnych dôvodov, kňazom z veľmi vážnych dôvodov. 


Kán. 291 - Okrem prípadov, o ktorých sa hovorí v kán. 290, bod 1, strata klerického stavu 
neprináša so sebou dišpenz od záväzku celibátu, ktorý udeľuje iba Rímsky veľkňaz. 


Kán. 292 - Klerik, ktorý podľa normy práva stráca klerický stav, stráca ním práva vlastné 
klerickému stavu a ani ho viac neviažu nijaké povinnosti klerického stavu pri zachovaní 
predpisu kán. 291: má zakázané vykonávať moc posvätného stavu pri neporušení predpisu 
kán. 976: tým samým je zbavený všetkých úradov, úloh a akejkoľvek delegovanej moci. 


Kán. 293 - Klerik, ktorý stratil klerický stav, môže byť znova prijatý medzi klerikov iba 
reskriptom Apoštolského stolca. 


IV. titul 
OSOBNÉ PRELATÚRY 


Kán. 294 - Na podporu vhodného rozmiestnenia kňazov alebo na uskutočnenie osobitných 
pastoračných alebo misijných diel pre rozličné krajiny alebo rozličné sociálne skupiny 
Apoštolský stolec po vypočutí mienky konferencií biskupov, ktorých sa to týka, môže 
zriadiť osobné prelatúry, ktoré pozostávajú z kňazov a diakonov svetského kléru. 


Kán. 295 - $ 1. Osobná prelatúra sa riadi štatútom vydaným Apoštolským stolcom a na jej 
čele je prelát ako vlastný ordinár, ktorý má právo zriadiť národný alebo medzinárodný 
seminár, ako aj inkardinovať seminaristov a povýšiť ich do posvätného stavu na titul služby 
prelatúre. 

$ 2. Prelát sa musí starať tak o duchovné formovania tých, ktorých na spomínaný titul 
povýšil, ako aj o ich slušné materiálne zabezpečenie. 


Kán. 296 - Laici sa môžu venovať dielam apoštolátu osobnej prelatúry na základe dohôd 
uzavretých s prelatúrou: avšak spôsob tejto organickej spolupráce, ako aj hlavné povinnosti 
a práva, ktoré sú s ňou spojené, majú sa vhodne stanoviť v štatúte. 


Kán. 297 - Štatút má rovnako stanoviť vzťahy osobnej prelatúry k miestnym ordinárom 
tých partikulárnych cirkví, v ktorých po predchádzajúcom súhlase diecézneho biskupa táto 
prelatúra vykonáva alebo mieni vykonávať svoje pastoračné alebo misijné diela. 


V. titul 
ZDRUŽENIA VERIACICH 


I. kapitola 
SPOLOČNÉ NORMY 


Kán. 298 - $ 1. V Cirkvi jestvujú združenia odlišné od inštitútov zasväteného života 
a od spoločností apoštolského života, v ktorých sa veriaci, klerici alebo laici, alebo klerici 
a laici spolu, usilujú spoločným pričinením pestovať dokonalejší život, alebo napomáhať 
verejný kult či kresťanské učenie, alebo iné diela apoštolátu čiže podujatia evanjelizácie, 
alebo vykonávať skutky nábožnosti alebo dobročinnej lásky a kresťanským duchom 
oživovať časný poriadok. 

$2. Veriaci majú vstupovať najmä do takých združení, ktoré kompetentná cirkevná autorita 
buď zriadila, buď pochválila, alebo odporučila. 


Kán. 299 - 8 1. Po uzavretí vzájomnej súkromnej dohody majú veriaci právo zakladať 
združenia na dosahovanie cieľov, o ktorých sa hovorí v kán. 298 $ 1, pri zachovaní 
predpisu kán. 301 $ 1. 

$ 2. Takéto združenia, hoci ich cirkevná autorita chváli alebo odporúča, sa volajú 
súkromnými združeniami. 

$ 3. Nijaké súkromné združenie veriacich sa v Cirkvi neuznáva, ak jeho štatút 
nepreskúmala kompetentná autorita. 


Kán. 300 - Nijaké združenie si nemá privlastniť označenie katolícke, ak na to nedala súhlas 
kompetentná cirkevná autorita podľa normy kán. 312. 


Kán. 301 - $ 1. Iba kompetentná cirkevná autorita má právo zriaďovať združenia veriacich, 
ktoré si vytyčujú za cieľ v mene Cirkvi podávať kresťanskú náuku či podporovať verejný 
kult, alebo združenia zamerané na iné ciele, ktorých dosahovanie je svojou povahou 
vyhradené tej istej cirkevnej autorite. 

$ 2. Kompetentná cirkevná autorita, ak to považuje za užitočné, môže zriaďovať 
aj združenie veriacich na priame alebo nepriame uskutočňovanie iných duchovných cieľov, 
ktorých dosiahnutie nie je dostatočne zabezpečené súkromnými podujatiami. 

$ 3. Združenia veriacich, ktoré zriaďuje kompetentná cirkevná autorita, sa nazývajú verejné 
združenia. 


Kán. 302 - Klerickými združeniami veriacich sa nazývajú tie, ktoré sú pod vedením 
klerikov, podujímajú sa na vykonávanie posvätného stavu a za také ich uznáva kompetentná 
autorita. 


Kán. 303 - Združenia, ktorých členovia majú vo svete účasť na duchu niektorého rehoľného 
inštitútu, pod vyšším vedením toho istého inštitútu vedú apoštolský život a snažia sa 
o kresťanskú dokonalosť, sa nazývajú tretie rády alebo majú iný primeraný názov. 


Kán. 304 - 8 1. Všetky združenia veriacich, či už verejné alebo súkromné, nech sa označujú 
akýmkoľvek titulom alebo názvom, majú mať svoj štatút, v ktorom sa má určiť cieľ alebo 
spoločenská úloha združenia, sídlo, riadenie a požadované podmienky účasti v nich 
a ktorými sa majú stanoviť spôsoby činnosti so zreteľom na časovú a miestnu potrebu alebo 
osožnosť. 

$ 2. Majú si zvoliť titul alebo názov, prispôsobený časovým a miestnym zvykom, odvodený 
predovšetkým od samého cieľa, o ktorý sa usilujú. 


Kán. 305 - 8 1. Všetky združenia veriacich podliehajú dohľadu kompetentnej cirkevnej 
autority, ktorá sa má starať, aby sa v nich zachovávala neporušenosť viery a mravov, a má 
dozerať, aby sa do cirkevnej disciplíny nevkradli zlozvyky, a preto jej patrí povinnosť 
a právo vizitovať ich podľa normy práva a štatútu, podliehajú aj riadeniu tej istej autority 
podľa predpisov nasledujúcich kánonov. 

$ 2. Dohľadu Svätého stolca podliehajú združenia akéhokoľvek druhu: dohľadu miestneho 
ordinára podliehajú diecézne združenia, ako aj iné združenia, pokiaľ v diecéze vykonávajú 
činnosť. 


Kán. 306 - Aby niekto užíval práva a privilégiá združenia, odpustky a iné duchovné milosti 
udelené tomuto združeniu je potrebné a stačí, aby bol podľa predpisov práva a vlastného 
štatútu združenia do neho platne prijatý a nebol z neho legitímne prepustený. 


Kán. 307 - 8 1. Prijímanie členov sa má robiť podľa normy práva a štatútu každého 
združenia. 

$ 2. Tá istá osoba môže byť prijatá do viacerých združení. 

$ 3. Členovia rehoľných inštitútov môžu vstúpiť do združení podľa normy vlastného práva 
so súhlasom svojho predstaveného. 


Kán. 308 - Nikto, kto bol legitímne prijatý, nemá byť zo združenia prepustený, ak to nie je 
z oprávneného dôvodu podľa normy práva a štatútu. 


Kán. 309 - Legitímne ustanovené združenia majú právo podľa normy práva a štatútu 
vydávať osobitné normy, vzťahujúce sa na samo združenie, konať zhromaždenia, určovať 
predstavených, úradníkov, pomocníkov a správcov majetku. 


Kán. 310 - Súkromné združenie, ktoré nebolo ustanovené ako právnická osoba, ako také 
nemôže byť subjektom povinností a práv, avšak v ňom združení veriaci môžu spoločne 
prevziať záväzky a ako spoluvlastníci a spoludržitelia nadobúdať a vlastniť práva 
a majetky, tieto práva a záväzky môžu vykonávať cez splnomocnenca čiže zástupcu. 


Kán. 311 - Členovia inštitútov zasväteného života, ktorí predsedajú alebo asistujú 
združeniam, spojeným nejakým spôsobom s ich inštitútom, sa majú starať, aby tieto 
združenia poskytovali pomoc dielam apoštolátu pôsobiacim v diecéze pod vedením 
miestneho ordinára za spolupráce najmä so združeniami, ktoré sú určené na vykonávanie 
apoštolátu v diecéze. 


II. kapitola 
VEREJNÉ ZDRUŽENIA VERIACICH 


Kán. 312 - $ 1. Kompetentnou autoritou na zriadenie verejných združení je: 

1. Svätý stolec pre univerzálne a medzinárodné združenia, 

2. konferencia biskupov na svojom území pre národné združenia, ktoré sú totiž samým 
zriadením určené na vykonávanie činnosti v celom národe: 

3. diecézny biskup na svojom území, nie však diecézny administrátor pre diecézne 
združenia, s výnimkou tých združení, ktorých zriaďovacie právo je apoštolským 
privilégiom vyhradené iným. 

$ 2. Na platné zriadenie združenia alebo pobočky združenia v diecéze, hoci sa to deje 
na základe apoštolského privilégia, sa vyžaduje písomný súhlas diecézneho biskupa: avšak 
súhlas diecézneho biskupa, daný na zriadenie domu rehoľného inštitútu, platí 
aj na Zriadenie združenia v tom istom dome alebo k nemu pripojenom kostole, ktoré je 
vlastné tomu inštitútu. 


Kán. 313 - Verejné združenie, ako aj konfederácia verejných združení sa tým samým 
dekrétom, ktorým ich podľa normy kán. 312 zriaďuje kompetentná cirkevná autorita, 
ustanovujú za právnickú osobu, a ak sa to vyžaduje, dostávajú poslanie na dosahovanie 
cieľov, ktoré si sami v mene Cirkvi vytyčujú. 


Kán. 314 - Štatút akéhokoľvek verejného združenia, jeho uznanie alebo zmena potrebujú 
schválenie cirkevnej autority, ktorej patrí zriadenie združenia podľa normy kán. 312 $ 1. 


Kán. 315 - Verejné združenia môžu z vlastnej iniciatívy konať podujatia, primerané 1ch 
povahe: riadia sa podľa normy štatútu, ale pod vyšším vedením cirkevnej autority, o ktorej 
sa hovorí v kán. 312 8 1. 


Kán. 316 - $ 1. Do verejných združení nemôže byť platne prijatý ten, kto verejne zavrhol 
katolícku vieru alebo odpadol od cirkevného spoločenstva, alebo je postihnutý uloženou 
alebo vyhlásenou exkomunikáciou. 

$ 2. Tí legitímne prijatí, ktorí sa dopustili poklesku, o ktorom sa hovorí v $ 1, sa majú 
po predchádzajúcom napomenutí zo združenia prepustiť pri zachovaní jeho štatútu 
a pri neporušení práva rekurzu k cirkevnej autorite, o ktorej sa hovorí v kán. 312 8 1. 


Kán. 317 - $ 1. Ak sa v štatúte nepredvída niečo iné, cirkevná autorita, o ktorej sa hovorí 
v kán. 312 $ 1, má právo potvrdiť moderátora verejného združenia, ktorého zvolilo samo 
verejné združenie, alebo navrhnutého ustanoviť, alebo ho vlastným právom vymenovať, 


avšak kaplána, čiže cirkevného asistenta, vymenúva tá istá cirkevná autorita po vypočutí, 
keď je to užitočné, vyšších úradníkov združenia. 

$ 2. Norma stanovená v $ 1 platí aj pre združenia, zriadené členmi rehoľných inštitútov 
na základe apoštolského privilégia mimo ich vlastných kostolov alebo domov, avšak 
v združeniach zriadených členmi rehoľných inštitútov vo vlastnom kostole alebo dome, 
vymenovanie alebo potvrdenie moderátora a kaplána patrí predstavenému inštitútu podľa 
normy štatútu. 

$ 3. V združeniach, ktoré nie sú klerické, môžu úlohu moderátora vykonávať laici, na túto 
úlohu sa nemá prijímať kaplán čiže cirkevný asistent, ak sa v štatúte neurčuje niečo Iné. 

$ 4. Vo verejných združeniach veriacich, ktoré sú určené priamo na vykonávanie 
apoštolátu, moderátormi nemajú byť tí, ktorí zastávajú vedúcu úlohu v politických stranách. 


Kán. 318 - 8 1. Za zvláštnych okolností, keď to vyžadujú vážne dôvody, môže cirkevná 
autorita, o ktorej sa hovorí v kán. 312 $ 1, určiť komisára, ktorý v jej mene na čas vedie 
združenie. 

$ 2. Moderátora verejného združenia môže z oprávneného dôvodu odvolať ten, kto ho 
vymenoval alebo potvrdil, ale po vypočutí tak samého moderátora, ako aj vyšších 
úradníkov združenia podľa normy štatútu: kaplána však môže odvolať podľa normy kán. 
192-195 ten, kto ho vymenoval. 


Kán. 319 - 8 1. Zákonne zriadené verejné združenie, ak nie je stanovené niečo iné, spravuje 
podľa normy štatútu dobrá, ktoré vlastní, pod vyšším riadením cirkevnej autority, o ktorej 
sa hovorí v kán. 312 8 1, jej musí každoročne predložiť vyúčtovanie zo spravovania. 

$ 2. Tej istej autorite musí predložiť presné vyúčtovanie z nakladania s milodarmi 
a almužnami, ktoré zozbieralo. 


Kán. 320 - $ 1. Združenia, ktoré zriadil Svätý stolec, môže zrušiť iba on. 

$ 2. Konferencia biskupov môže z vážnych dôvodov zrušiť združenia, ktoré zriadila. 
Diecézny biskup môže z vážnych dôvodov zrušiť združenia, ktoré on zriadil, ako 
aj združenia, zriadené na základe apoštolského indultu členmi rehoľných inštitútov 
so súhlasom diecézneho biskupa. 

$ 3. Kompetentná autorita nemá zrušiť verejné združenie, ak nevypočuje jeho moderátora 
a iných vyšších úradníkov. 


111. kapitola 
SÚKROMNÉ ZDRUŽENIA VERIACICH 


Kán. 321 - Súkromné združenia riadia a spravujú veriaci podľa predpisov štatútu. 


Kán. 322 - $ 1. Súkromné združenie veriacich môže nadobudnúť právnu subjektivitu 
formálnym dekrétom kompetentnej cirkevnej autority, o ktorej sa hovorí v kán. 312. 

$ 2. Nijaké súkromné združenie veriacich nemôže nadobudnúť právnu subjektivitu, ak jej 
štatút neschválila cirkevná autorita, o ktorej sa hovorí v kán. 312 $ 1: schválenie štatútu 
však nemení súkromnú povahu združenia. 


Kán. 323 - $ 1. Hoci súkromné združenia veriacich podľa normy kán. 321 majú 
samostatnosť, podliehajú podľa normy kán. 305 dohľadu cirkevnej autority a takisto jej 
riadeniu. 

$ 2. Pri zachovaní samostatnosti, vlastnej súkromným združeniam, cirkevnej autorite tiež 
patrí dozerať a dbať na to, aby sa vyhýbalo triešteniu síl a aby sa vykonávanie ich 
apoštolátu usmerňovalo na spoločné dobro. 


Kán. 324 - $ 1. Súkromné združenie veriacich si slobodne podľa normy štatútu určuje 
svojho moderátora a úradníkov. 

$ 2. Ak si súkromné združenie veriacich želá mať duchovného poradcu, môže si ho 
slobodne vybrať spomedzi kňazov, ktorí zákonne vykonávajú službu v diecéze, ten však 
potrebuje potvrdenie miestneho ordinára. 


Kán. 325 - $ 1. Súkromné združenie veriacich slobodne spravuje podľa predpisov štatútu 
ten majetok, ktorý vlastní, pri neporušení práva kompetentnej cirkevnej autority dozerať, 
aby sa majetok používal na ciele združenia. 

$ 2. Toto združenie podlieha autorite miestneho ordinára podľa normy kán. 1301 vo veci 
spravovania a používania majetku, ktorý bol združeniu darovaný alebo zanechaný 
na nábožné ciele. 


Kán. 326 - $ 1. Súkromné združenie veriacich zaniká podľa normy štatútu: môže ho zrušiť 
aj kompetentná autorita, ak jeho činnosť spôsobuje vážnu škodu cirkevnému učeniu alebo 
disciplíne, alebo je veriacim na pohoršenie. 

$ 2. Naloženie s majetkami zaniknutého združenia má byť stanovené podľa normy štatútu 
pri neporušení nadobudnutých práv a úmyslu darcov. 


IV. kapitola 
OSOBITNÉ NORMY O ZDRUŽENIACH LAIKOV 


Kán. 327 — Veriaci laici si majú veľmi ceniť združenia, ktoré sú ustanovené na duchovné 
ciele, o ktorých sa hovorí v kán. 298, zvlášť tie, ktoré si kladú za cieľ kresťanským duchom 
oživovať poriadok časných vecí a tak veľmi podporujú vnútornú jednotu medzi vierou 
a Životom. 


Kán. 328 - Tí, ktorí sú na čele združení laikov, aj tých, ktoré boli zriadené na základe 
apoštolského privilégia, majú sa starať, aby tam, kde je to užitočné, ich združenia 
spolupracovali s inými združeniami veriacich a aby ochotne pomáhali rozličným 
kresťanským dielam, predovšetkým tým, ktoré sa nachádzajú na tom istom území. 


Kán. 329 - Moderátori združení laikov sa majú starať, aby sa členovia združenia náležite 
formovali na vykonávanie apoštolátu, vlastného laikom. 


II. časť 
HIERARCHICKÉ ZRIADENIE CIRKVI 


I. oddiel 


NAJVYŠŠIA AUTORITA CIRKVI 


I. kapitola 
RÍMSKY VEĽKŇAZ A KOLÉGIUM BISKUPOV 


Kán. 330 — Tak ako svätý Peter a ostatní apoštoli tvoria z Pánovho ustanovenia jediné 
apoštolské kolégium, podobným spôsobom sú navzájom spojení Rímsky veľkňaz, Petrov 
nástupca, a biskupi, nástupcovia apoštolov. 


1. článok 
Rímsky veľkňaz 


Kán. 331 - Biskup Rímskej cirkvi, v ktorom pretrváva úrad, ktorý Pán zveril jedine Petrovi, 
prvému z apoštolov, a ktorý sa má odovzdávať jeho nástupcom, je hlava kolégia biskupov, 
Kristov zástupca a pastier celej Cirkvi tu na zemi, preto na základe svojho úradu má 
v Cirkvi najvyššiu, plnú, bezprostrednú a univerzálnu riadnu moc, ktorú môže vždy 
slobodne vykonávať. 


Kán. 332 - $ 1. Rímsky veľkňaz dostáva plnú a najvyššiu moc v Cirkvi legitímnym 
zvolením, ktoré prijal, spolu s biskupskou vysviackou. Preto, kto je zvolený na Najvyšší 
pápežský úrad, a je vyznačený posvätným biskupským charakterom, dostáva túto moc 
vo chvíli prijatia zvolenia. Ale ak zvolený nemá biskupský posvätný charakter, má byť 
hneď vysvätený za biskupa. 

$ 2. V prípade, že sa Rímsky veľkňaz zriekne svojho úradu, k platnosti zrieknutia sa 
vyžaduje, aby bolo slobodne vykonané a riadne oznámené, nie však aby ho niekto prijal. 


Kán. 333 - $ 1. Rímsky veľkňaz má na základe svojho úradu moc nielen nad celou Cirkvou, 
ale dostáva primát riadnej moci aj nad všetkými partikulárnymi cirkvami a ich 
zoskupeniami, čím sa súčasne upevňuje a zabezpečuje vlastná, riadna a bezprostredná moc, 
ktorú majú biskupi nad partikulárnymi cirkvami zverenými do ich starostlivosti. 

$ 2. Rímsky veľkňaz pri plnení svojho úradu najvyššieho pastiera Cirkvi je stále spojený 
spoločenstvom s ostatnými biskupmi, ba aj s celou Cirkvou, sám má však právo podľa 
potrieb Cirkvi určiť buď osobný, alebo kolégiový spôsob vykonávania tohto úradu. 

8 3. Proti rozsudku alebo dekrétu Rímskeho veľkňaza niet odvolania ani rekurzu. 


Kán. 334 - Rímskemu veľkňazovi vo vykonávaní jeho úradu pomáhajú biskupi, ktorí môžu 
s ním spolupracovať rozličnými spôsobmi, medzi ktoré patrí synoda biskupov. Okrem toho 
sú mu na pomoci otcovia kardináli, ako aj iné osoby, a podľa potrieb doby aj rozličné 
inštitúcie, všetky tieto osoby a inštitúcie vykonávajú v jeho mene a jeho autoritou poslanie, 
ktoré je Im zverené pre dobro všetkých cirkví podľa noriem určených právom. 


Kán. 335 - Keď je Rímsky stolec uprázdnený alebo je celkom hatený, v riadení celej Cirkvi 
sa nesmie nič meniť: majú sa však zachovávať osobitné zákony vydané pre tieto okolnosti. 


2. článok 
Kolégium biskupov 


Kán. 336 - Kolégium biskupov, ktorého hlavou je Najvyšší veľkňaz a jeho členmi sú 
biskupi na základe sviatostnej vysviacky a hierarchického spoločenstva s hlavou a členmi 
kolégia a v ktorom apoštolský zbor nepretržite pretrváva, je spolu so svojou hlavou a nikdy 
bez tejto hlavy aj subjektom najvyššej a plnej moci nad celou Cirkvou. 


Kán. 337 - $ 1. Kolégium biskupov vykonáva moc nad celou Cirkvou slávnostným 
spôsobom na ekumenickom koncile. 

$ 2. Tú istú moc vykonáva prostredníctvom jednotnej činnosti biskupov rozídených vo 
svete, ktorú ako takú Rímsky veľkňaz vyhlásil alebo slobodne prijal, takže sa stáva pravým 
kolégiovým úkonom. 

$ 3. Rímsky veľkňaz má právo podľa potrieb Cirkvi vybrať a napomáhať spôsoby, ktorými 
kolégium biskupov má kolégiovo vykonávať svoju službu vzhľadom na celú Cirkev. 


Kán. 338 - $ 1. Jedine Rímsky veľkňaz má právo ekumenický koncil zvolať, osobne alebo 
cez iných mu predsedať, preložiť ho, prerušiť alebo rozpustiť a schváliť jeho dekréty. 

$ 2. Rímsky veľkňaz má právo určiť otázky, ktoré sa majú na koncile prerokovať, 
a stanoviť poriadok, ktorý treba na koncile zachovať: otcovia koncilu môžu k otázkam 
predloženým Rímskym veľkňazom pridať iné, ktoré potrebujú schválenie toho istého 
Rímskeho veľkňaza. 


Kán. 339 - $ 1. Všetci biskupi a len biskupi, ktorí sú členmi kolégia biskupov, majú právo 
a povinnosť zúčastniť sa na ekumenickom koncile s rozhodujúcim hlasom. 

$ 2. Okrem toho, najvyššia cirkevná autorita môže na ekumenický koncil prizvať 
aj niektorých iných, ktorí nie sú vyznačení biskupskou hodnosťou, a má právo určiť ich 
úlohu na koncile. 


Kán. 340 - Ak sa stane, že sa Apoštolský stolec počas konania koncilu uprázdni, koncil sa 
samým právom prerušuje dovtedy, kým nový Najvyšší veľkňaz nenariadi v ňom 
pokračovať alebo ho nerozpustí. 


Kán. 341 - $ 1. Dekréty ekumenického koncilu nemajú záväznú účinnosť, ak neboli 
Rímskym veľkňazom spolu s koncilovými otcami schválené, ním potvrdené a na jeho 
príkaz vyhlásené. 

$ 2. Dekréty, ktoré vydáva kolégium biskupov, keď vykonáva vo vlastnom zmysle 
kolégiovú činnosť spôsobom, ktorý Rímsky veľkňaz zaviedol alebo slobodne prijal, 
potrebujú to isté potvrdenie a vyhlásenie na to, aby mali záväznú účinnosť. 


II. kapitola 
SYNODA BISKUPOV 


Kán. 342 - Synoda biskupov je zhromaždenie biskupov, vybratých z rozličných krajín 
sveta, ktorí sa schádzajú v stanovenom čase, aby udržiavali úzke spojenie medzi Rímskym 
veľkňazom a biskupmi a aby Rímskemu veľkňazovi radami poskytovali pomoc, keď ide 
o neporušenosť a vzrast viery a mravov, dodržiavanie a upevňovanie cirkevnej disciplíny, 
a aby posúdili otázky týkajúce sa činnosti Cirkvi vo svete. 


Kán. 343 - Synoda biskupov má za úlohu prerokovať otázky predložené na rokovanie 
a vyjadriť želania, nie však o nich rozhodnúť alebo vydať o nich dekréty, ak jej v určitých 
prípadoch nedal moc rozhodovať Rímsky veľkňaz, ktorému v tomto prípade patrí právo 
potvrdiť rozhodnutia synody. 


Kán. 344 - Synoda biskupov priamo podlieha autorite Rímskeho veľkňaza, ktorý má právo: 
1. zvolať synodu, kedykoľvek to uzná za vhodné, a určiť miesto, kde sa budú konať 
zhromaždenia: 

2. potvrdiť voľbu členov, ktorí majú byť zvolení podľa normy osobitného práva, určiť 
a vymenovať ďalších členov, 

3. stanoviť podľa normy osobitného práva vo vhodnom čase pred slávením synody obsah 
otázok, o ktorých treba rokovať, 

4. určiť poriadok rokovania, 

5. predsedať synode osobne alebo prostredníctvom iných: 

6. synodu zakončiť, preložiť, prerušiť a rozpustiť. 


Kán. 345 - Synoda biskupov sa môže zísť buď na všeobecné zhromaždenie, na ktorom sa 
prerokúvajú veci priamo sa vzťahujúce na dobro celej Cirkvi: toto zhromaždenie je riadne 
alebo mimoriadne, alebo sa môže zísť na osobitné zhromaždenie, na ktorom sa prerokúvajú 
záležitosti, ktoré sa priamo týkajú určitej krajiny alebo krajín. 


Kán. 346“ - 8 1. Synoda biskupov, ktorá sa schádza na riadne všeobecné zhromaždenie, 
pozostáva z členov, ktorých väčšinu tvoria biskupi, zvolení pre jednotlivé zhromaždenia 
konferenciami biskupov spôsobom, vymedzeným osobitným právom synody, iní sú 
poverení na základe toho istého práva, iných priamo vymenúva Rímsky veľkňaz: k nim sa 
pridávajú niektorí členovia klerických rehoľných inštitútov, zvolení podľa normy toho 
istého osobitného práva. 

$ 2. Synoda biskupov zídená na mimoriadne všeobecné zhromaždenie, aby prerokovala 
záležitosti, ktoré si vyžadujú rýchle riešenie, pozostáva z členov, ktorých väčšinu tvoria 
biskupi, poverení osobitným právom synody na základe úradu, ktorý vykonávajú, iných 
však priamo vymenúva Rímsky veľkňaz: k nim sa pridávajú niektorí členovia klerických 
rehoľných inštitútov, zvolení podľa normy toho istého práva. 

$ 3. Synoda biskupov, ktorá sa schádza na osobitné zhromaždenie, pozostáva z členov, 
vybratých predovšetkým z tých krajín, pre ktoré bola zvolaná podľa normy osobitného 
práva, ktorým sa synoda riadi. 


Kán. 347 - $ 1. Keď Rímsky veľkňaz ukončí zhromaždenie synody biskupov, končí sa 
biskupom a iným členom úloha, ktorá 1m bola na nej zverená. 

$2. Keď sa Apoštolský stolec po zvolaní synody alebo počas jej konania uprázdni, 
zhromaždenie synody sa samým právom pozastavuje a takisto aj úloha, ktorá bola na ňom 
členom zverená, kým nový Veľkňaz nerozhodne, že zhromaždenie treba rozpustiť alebo 
v ňom pokračovať. 


© PCLTI, odpoveď z 2. júla 1991, 4A.S 93 (1991) 1093: 

Pochybnosť: Či môže konferencia biskupov emeritných biskupov, o ktorých je reč v kán. 402 $ 1, zvoliť podľa predpisu 
kán. 346 $ 1 za členov synody biskupov? 

Odpoveď: kladne. 


Kán. 348 - $ 1. Synoda biskupov má stály generálny sekretariát, na jeho čele je Rímskym 
veľkňazom vymenovaný generálny sekretár, ktorému pomáha rada sekretariátu zložená z 
biskupov, z ktorých jedných volí podľa normy osobitného práva sama synoda biskupov, 
iných vymenúva Rímsky veľkňaz: avšak úloha všetkých sa končí začatím nového 
všeobecného zhromaždenia. 

$ 2. Okrem toho, pre každé zhromaždenie synody biskupov je ustanovený jeden alebo 
viacerí osobitní sekretári, ktorých vymenúva Rímsky veľkňaz, a vo zverenom úrade 
zostávajú len do skončenia zhromaždenia synody. 


III. kapitola 
KARDINÁLI SVÄTEJ RÍMSKEJ CIRKVI 


Kán. 349 - Kardináli svätej Rímskej cirkvi tvoria osobitné kolégium, ktorému patrí právo 
postarať sa o voľbu Rímskeho veľkňaza podľa normy osobitného práva, okrem toho 
kardináli pomáhajú Rímskemu veľkňazovi buď ako kolégium, keď sú zvolávaní, aby 
prerokovali otázky väčšieho významu, alebo ako jednotlivci, keď totiž v rozličných 
úradoch, ktoré zastávajú, poskytujú pomoc Rímskemu veľkňazovi predovšetkým 
v každodennej starostlivosti o celú Cirkev. 


Kán. 350 - $ 1. Kolégium kardinálov sa delí na tri stupne: biskupský, do ktorého patria 
kardináli, ktorým Rímsky veľkňaz udeľuje titul prímestskej cirkvi, ako aj východní 
patriarchovia, ktorí boli zaradení do kolégia kardinálov, kňazský a diakonský. 

$ 2. Každému kardinálovi kňazského a diakonského stupňa Rímsky veľkňaz prideľuje titul 
alebo diakoniu v Meste. 

$ 3. Východní patriarchovia, prijatí do kolégia kardinálov, majú za titul svoje patriarchálne 
sídlo. 

$ 4. Kardinál dekan má za titul Ostijskú diecézu spolu s inou cirkvou, ktorú za titul už mal. 
$ 5. Opciou, uskutočnenou v konzistóriu a schválenou Rímskym veľkňazom, kardináli 
z kňazského stupňa pri zachovaní prvenstva svätenia a povýšenia môžu prejsť na iný titul 
a kardináli z diakonského stupňa na inú diakoniu, a ak boli v diakonskom stupni celé 
desaťročie, aj do kňazského stupňa. 

$ 6. Kardinál, prechádzajúci na základe opcie z diakonského stupňa do kňazského, dostáva 
miesto pred všetkými tými kardinálmi kňazmi, ktorí boli po ňom prijatí za kardinálov. 


Kán. 351 - $ 1. Tých, ktorí majú byť povýšení na kardinálov, si Rímsky veľkňaz slobodne 
vyberá spomedzi mužov, ktorí majú aspoň kňazské svätenie, vynikajú učenosťou, mravmi, 
nábožnosťou, ako aj rozumnosťou v konaní, tí, ktorí ešte nie sú biskupmi, musia prijať 
biskupskú vysviacku. 

$ 2. Kardinálov ustanovuje Rímsky veľkňaz dekrétom, ktorý sa zverejňuje pred kolégiom 
kardinálov: už od zverejnenia majú povinnosti a práva stanovené zákonom. 

$ 3. Kto bol povýšený do kardinálskej hodnosti a jeho ustanovenie Rímsky veľkňaz 
oznámil, meno si však ponechal in pectore, nemá zatiaľ nijaké povinnosti kardinálov ani 
nijaké ich práva, keď však jeho meno bolo Rímskym veľkňazom zverejnené, má tie isté 
povinnosti a práva, ale právo precedencie má odo dňa ponechania mena in pectore. 


Kán. 352 - $ 1. Na čele kolégia kardinálov je dekan, keď je hatený, zastupuje ho prodekan, 
dekan ani prodekan nemá nad ostatnými kardinálmi nijakú riadiacu moc, ale je pokladaný 
za prvého medzi rovnými. 

$2. Keď je úrad dekana uprázdnený, kardináli vyznačení titulom prímestskej cirkvi a len 
oni sami za predsedníctva prodekana, ak je prítomný, alebo najstaršieho z nich, majú zvoliť 
jedného spomedzi seba za dekana kolégia, jeho meno majú oznámiť Rímskemu veľkňazovi, 
ktorému patrí právo zvoleného schváliť. 

$ 3. Tým istým spôsobom, o ktorom sa hovorí v 8 2, za predsedníctva samého dekana sa 
zvolí prodekan, Rímskemu veľkňazovi patrí právo schváliť aj voľbu prodekana. 

$ 4. Ak dekan a prodekan nemajú v Meste trvalé bydlisko, majú ho tam nadobudnúť. 


Kán. 353 - 8 1. Kardináli kolégiovou činnosťou pomáhajú Najvyššiemu pastierovi Cirkvi 
hlavne v konzistóriách, na ktoré sa zhromažďujú na príkaz a pod predsedníctvom Rímskeho 
veľkňaza, konzistóriá sú riadne a mimoriadne. 

$ 2. Na riadne konzistórium sa zvolávajú všetci kardináli, aspoň tí, ktorí sa zdržiavajú 
v Meste, aby rokovali o niektorých vážnych všeobecnejšie sa vyskytujúcich záležitostiach, 
alebo aby vykonali niektoré veľmi slávnostné úkony. 

$ 3. Na mimoriadne konzistórium, ktoré sa koná, keď to vyžadujú osobitné potreby Cirkvi 
alebo prerokovanie vážnejších záležitostí, sa zvolávajú všetci kardináli. 

$ 4. Verejné môže byť iba riadne konzistórium, na ktorom sa slávia niektoré slávnosti, 
keďže okrem kardinálov môžu byť na ňom prítomní preláti, vyslanci občianskych 
spoločností a iní naň pozvaní. 


Kán. 354 - Od otcov kardinálov, ktorí stoja na čele dikastérií a iných stálych inštitúcií 
Rímskej kúrie a Vatikánskeho štátu a dovíšili sedemdesiaty piaty rok života sa žiada, aby 
zrieknutie sa úradu predložili Rímskemu veľkňazovi, ktorý po zvážení všetkých okolností 
rozhodne. 


Kán. 355 - 8 1. Kardinálovi dekanovi patrí právo vysvätiť zvoleného Rímskeho veľkňaza 
za biskupa, ak zvolený potrebuje vysviacku, keď je dekan hatený, to isté právo patrí 
prodekanovi, a keď aj on je hatený, najstaršiemu kardinálovi z biskupského stupňa. 

$ 2. Kardinál protodiakon oznamuje ľudu meno novozvoleného Najvyššieho veľkňaza, 
takisto v zastúpení Rímskeho veľkňaza kladie metropolitom páliá alebo ich odovzdáva ich 
zástupcom. 


Kán. 356 - Kardináli majú povinnosť horlivo spolupracovať s Rímskym veľkňazom, preto 
kardináli, ktorí zastávajú akýkoľvek úrad v kúrii a nie sú diecéznymi biskupmi, sú povinní 
sídliť v Meste, kardináli, ktorí majú na starosti niektorú diecézu ako diecézni biskupi, majú 
prísť do Mesta, kedykoľvek ich zvolá Rímsky veľkňaz. 


Kán. 357 - 8 1. Kardináli, ktorým je ako titul pridelená prímestská cirkev alebo kostol 
v Meste, po ich prevzatí majú radou a starostlivosťou napomáhať dobro týchto diecéz 
a kostolov, pričom nemajú nad nimi nijakú riadiacu moc a z nijakého dôvodu nemajú 
zasahovať do spravovania ich majetkov, disciplíny alebo služieb kostolov. 


$ 2. Kardináli, ktorí sa nachádzajú mimo Mesta a mimo svojej diecézy, sú v tom, čo sa týka 
ich osoby, vyňatí spod riadiacej moci biskupa diecézy, v ktorej sa zdržiavajú. 


Kán. 358 - Kardinálovi, ktorému Rímsky veľkňaz zveruje úlohu, aby na nejakej slávnosti 
alebo zhromaždení osôb zastupoval jeho osobu ako legát a latere, totiž ako jeho druhé ja, 
ako aj tomu, komu sa ako jeho osobitnému vyslancovi zveruje nejaká pastoračná úloha, 
patrí 1ba to, čím ho poveril sám Rímsky veľkňaz. 


Kán. 359 - Keď je Apoštolský stolec uprázdnený, kolégium kardinálov má v Cirkvi iba takú 
moc, akú mu dáva osobitný zákon. 


IV. kapitola 
RÍMSKA KÚRIA 


Kán. 360 - Rímska kúria, prostredníctvom ktorej Rímsky veľkňaz zvyčajne vybavuje 
záležitosti celej Cirkvi a ktorá v jeho mene a jeho autoritou plní úlohu pre dobro a na službu 
cirkví, sa skladá zo Štátneho čiže Pápežského sekretariátu, Rady pre verejné záležitosti 
Cirkvi, kongregácií, tribunálov a iných ustanovizní, ustanovenie a kompetenciu všetkých 
určuje osobitný zákon. 


Kán. 361 - Pod menom Apoštolský stolec alebo Svätý stolec sa v tomto Kódexe rozumie 
nielen Rímsky veľkňaz, ale ak z povahy veci alebo z kontextu nevyplýva niečo iné, 
aj Štátny sekretariát, Rada pre verejné záležitosti Cirkvi a iné ustanovizne Rímskej kúrie. 


V. kapitola 
LEGÁTI RÍMSKEHO VEĽKŇAZA 


Kán. 362 - Rímsky veľkňaz má vrodené a nezávislé právo vymenúvať a vysielať svojich 
legátov tak do partikulárnych cirkví v rozličných národoch alebo krajinách, ako aj súčasne 
do štátov a k verejným autoritám a takisto ich prekladať a odvolávať, a to pri zachovaní 
noriem medzinárodného práva, ktoré sa týka vysielania a odvolávania legátov ustanovených 
pri štátoch. 


Kán. 363 - $ 1. Legátom Rímskeho veľkňaza sa zveruje úrad trvalým spôsobom 
reprezentovať osobu Rímskeho veľkňaza pri partikulárnych cirkvách alebo aj štátoch 
a verejných autoritách, ku ktorým sú vyslaní. 

$ 2. Apoštolský stolec reprezentujú aj tí, ktorí sú poverení pápežskou misiou ako delegáti 
alebo pozorovatelia pri medzinárodných radách alebo na konferenciách a zhromaždeniach. 


Kán. 364 - Hlavnou úlohou pápežského legáta je čoraz viac upevňovať a robiť účinnejšími 
zväzky jednoty, ktoré sú medzi Apoštolským stolcom a partikulárnymi cirkvami. Preto 
pápežskému legátovi do oblasti jeho pôsobenia patrí: 

1. imformovať Apoštolský stolec o pomeroch v akých sa nachádzajú partikulárne cirkvi, 
a o všetkom, čo sa týka samého života Cirkvi a dobra duší, 

2. skutkom a radou pomáhať biskupom, pričom zostáva nedotknuté vykonávanie ich 
legitímnej moci: 


3. pestovať časté kontakty s konferenciou biskupov a poskytovať jej všemožnú pomoc: 

4. vo veci menovania biskupov zasielať alebo navrhovať Apoštolskému stolcu mená 
kandidátov, ako aj začať informatívny proces o tých, ktorí majú byť povýšení, podľa 
noriem vydaných Apoštolským stolcom, 

5. usilovať sa napomáhať to, čo slúži pokoju, pokroku a spolupráci medzi národmi: 

6. spolupracovať s biskupmi pri rozvíjaní vhodných vzťahov medzi Katolíckou cirkvou 
a inými cirkvami alebo cirkevnými spoločenstvami, ba aj nekresťanskými náboženstvami, 
7. v spolupráci s biskupmi chrániť pred predstaviteľmi štátu to, čo patrí k poslaniu Cirkvi 
a Apoštolského stolca: 

8. okrem toho vykonávať poverenia a plniť ostatné mandáty, ktoré mu zveril Apoštolský 
stolec. 


Kán. 365 - $ 1. Osobitnou úlohou pápežského legáta, ktorý podľa noriem medzinárodného 
práva súčasne pôsobí ako legát pri štátoch, je aj: 

1. napomáhať a rozvíjať vzťahy medzi Apoštolským stolcom a štátnymi autoritami: 

2. prerokovať otázky, týkajúce sa vzťahov medzi Cirkvou a štátom, venovať sa osobitným 
spôsobom vypracovávaniu konkordátov a iných podobných dohôd a ich uskutočňovaní. 

$ 2. Pri vybavovaní záležitostí, o ktorých sa hovorí v $ 1, pápežský legát, podľa okolnosti, 
nemá zanedbať vyžiadať si mienku a radu biskupov cirkevnej oblasti a informovať ich 
o priebehu záležitostí. 


Kán. 366 - So zreteľom na osobitnú povahu úlohy legáta: 

1. sídlo pápežskej legácie je vyňaté spod riadiacej moci miestneho ordinára, ak nejde 
o slávenia manželstiev: 

2. pápežský legát môže, pokiaľ je to možné, po upovedomení miestnych ordinárov, 
vo všetkých kostoloch na území svojej legácie vykonávať liturgické slávenia, a to aj 
s biskupskými insígniami. 


Kán. 367 - Úloha pápežského legáta nezaniká uprázdnením Apoštolského stolca, ak 
v pápežskej listine nebolo stanovené niečo iné: zaniká však splnením mandátu, odvolaním, 
ktoré mu bolo oznámené, zrieknutím sa, ktoré prijal Rímsky veľkňaz. 


II. oddiel 
PARTIKULÁRNE CIRKVI 
A ICH ZOSKUPENIA 


I. titul 
PARTIKULÁRNE CIRKVI A V NICH USTANOVENÁ AUTORITA 


I. kapitola 
PARTIKULÁRNE CIRKVI 


Kán. 368 - Partikulárne cirkvi, v ktorých a z ktorých jestvuje jedna a jediná Katolícka 
cirkev, sú predovšetkým diecézy, ktorým sa, ak nie je preukázané niečo iné, pripodobňuje 
územná prelatúra a územné opátstvo, apoštolský vikariát a apoštolská prefektúra, ako aj 
natrvalo zriadená apoštolská administratúra. 


Kán. 369 - Diecéza je podiel Božieho ľudu, ktorý je zverený biskupovi, aby ho za 
spolupráce presbytéria pastoračne viedol tak, aby priľnúc k svojmu pastierovi, ktorý ho 
Evanjeliom a Eucharistiou zhromažďuje v Duchu Svätom, utváral partikulárnu cirkev, 
v ktorej je skutočne prítomná a účinkuje jedna svätá katolícka a apoštolská Kristova Cirkev. 


Kán. 370 - Územná prelatúra alebo územné opátstvo je určitý podiel Božieho ľudu, územne 
ohraničený, ktorý je pre osobitné okolnosti zverený do starostlivosti niektorému prelátovi 
alebo opátovi, ktorý ho na spôsob diecézneho biskupa riadi ako jeho vlastný pastier. 


Kán. 371 - $ 1. Apoštolský vikariát alebo apoštolská prefektúra je určitý podiel Božieho 
ľudu, ktorý pre osobitné okolnosti ešte nie je ustanovený ako diecéza a pastoračná 
starostlivosť oň sa zveruje apoštolskému vikárovi alebo apoštolskému prefektovi, ktorí ho 
majú riadiť v mene Najvyššieho veľkňaza. 

$ 2. Apoštolská administratúra je určitý podiel Božieho ľudu, ktorý pre osobitné 
a mimoriadne vážne dôvody Najvyšší veľkňaz nezriaďuje ako diecézu a pastoračná 
starostlivosť oň je zverená apoštolskému administrátorovi, ktorý ho riadi v mene 
Najvyššieho veľkňaza. 


Kán. 372 - $ 1. Má byť pravidlom, aby podiel Božieho ľudu, ktorý tvorí diecézu alebo 
niektorú inú partikulárnu cirkev, bol vymedzený istým územím tak, aby zahrňoval všetkých 
veriacich bývajúcich na tom území. 

$ 2. Predsa však tam, kde by sa to podľa úsudku najvyššej cirkevnej autority po vypočutí 
mienky konferencií biskupov, ktorých sa to týka, videlo užitočné, môžu sa na tom istom 
území zriadiť partikulárne cirkvi, rozlíšené podľa obradu veriacich alebo z iného 
podobného dôvodu. 


Kán. 373 - Jedine najvyššej cirkevnej autorite patrí právo zriaďovať partikulárne cirkvi, ak 
sú legitímne zriadené, samým právom majú právnu subjektivitu. 


Kán. 374 - $ 1. Každá diecéza alebo iná partikulárna cirkev má byť rozdelená na rozličné 
časti čiže farnosti. 

$2. Na rozvíjanie pastoračnej starostlivosti spoločnou činnosťou sa viaceré susedné farnosti 
môžu spojiť do osobitných zoskupení, akými sú dekanáty. 


II. kapitola 
BISKUPI 


1. článok 
BISKUPI VO VŠEOBECNOSTI 


Kán. 375 - $ 1. Biskupi, ktorí sú z Božieho ustanovenia nástupcami apoštolov skrze Ducha 
Svätého, ktorý im je daný, sú ustanovení v Cirkvi za pastierov, aby aj oni boli učiteľmi 
náuky, kňazmi posvätného kultu a služobníkmi riadenia. 


$ 2. Biskupi samou biskupskou vysviackou prijímajú úlohou posväcovať aj úlohu učiť 
a riadiť, ktoré však vzhľadom na ich povahu môžu vykonávať iba v hierarchickom 
spoločenstve s hlavou kolégia a jeho členmi. 


Kán. 376 - Biskupi, ktorým je zverená starostlivosť o nejakú diecézu, sa nazývajú diecézni, 
ostatní sa nazývajú titulárni. 


Kán. 377 - $ 1. Biskupov slobodne vymenúva alebo legitímne zvolených potvrdzuje 
Najvyšší veľkňaz. 

$ 2. Biskupi cirkevnej provincie, alebo kde to okolnosti vyžadujú, konferencie biskupov 
majú aspoň každé tri roky po spoločnej porade a tajne zostaviť zoznam kňazov, aj z členov 
inštitútov zasväteného života, naozaj vhodných na episkopát, a zaslať ho Apoštolskému 
stolcu, pričom zostáva zachované právo každého biskupa osve oznámiť mená kňazov, 
ktorých považuje za hodných a súcich na úrad biskupa. 

$ 3. Ak nebolo legitímne stanovené ináč, kedykoľvek treba vymenovať diecézneho biskupa 
alebo biskupa koadjútora, úlohou pápežského legáta vzhľadom na takzvané terno 
kandidátov, ktoré treba predložiť Apoštolskému stolcu, je, aby jednotlivo preskúmal 
a Apoštolskému stolcu oznámil spolu so svojou mienkou to, čo odporúča metropolita 
a sufragáni provincie, do ktorej diecéza, o ktorú sa treba postarať, patrí alebo s ktorou je 
zoskupená, ako aj to, čo odporúča predseda konferencie biskupov: pápežský legát si má 
navyše vypočuť mienku niektorých z kolégia konzultorov a z katedrálnej kapituly, a ak to 
uzná za užitočné, má si jednotlivo a tajne vyžiadať mienku aj iných z diecézneho 
a rehoľného kléru, ako aj laikov, ktorí vynikajú múdrosťou. 

$ 4. Ak nebolo zákonne postarané ináč, diecézny biskup, ktorý usudzuje, že jeho diecéze 
treba dať pomocného biskupa, Apoštolskému stolcu má predložiť zoznam aspoň troch 
kňazov, naozaj vhodných na tento úrad. 

$ 5. Do budúcnosti sa svetským autoritám neudeľujú nijaké práva ani privilégiá týkajúce sa 
voľby, vymenúvania, navrhovania a určovania biskupov. 


Kán. 378 - $ 1. K súcosti kandidáta na episkopát sa vyžaduje, aby: 

1. vynikal pevnou vierou, dobrými mravmi, nábožnosťou, horlivosťou za duše, múdrosťou, 
rozvážnosťou a ľudskými čnosťami a mal aj ostatné vlohy, ktoré ho robia vhodným 
vykonávať uvedený úrad, 

2. mal dobrú povesť, 

3. bol aspoň tridsať päťročný: 

4. bol aspoň päť rokov ustanovený v kňazskom stave, 

5. mal doktorát alebo aspoň licenciát zo Svätého písma, teológie alebo kánonického práva, 
získaný na inštitúte vyšších štúdií, schválenom Apoštolským stolcom, alebo aby bol aspoň 
v týchto disciplínach naozaj skúsený. 

$2. Konečný úsudok o súcosti toho, kto má byť povýšený, patrí Apoštolskému stolcu. 


Kán. 379 - Ten, kto je povýšený do episkopátu, ak ho nezdržiava legitímna prekážka, musí 
do troch mesiacov od prijatia apoštolskej listiny prijať biskupskú vysviacku a to skôr, ako 
prevezme svoj úrad. 


Kán. 380 - Povýšený na biskupa, skôr než kánonicky prevezme svoj úrad, má zložiť 
vyznanie viery a prísahu vernosti Apoštolskému stolcu podľa formuly, ktorú schválil ten 
istý Apoštolský stolec. 


2. článok 
DIECÉZNI BISKUPI 


Kán. 381 - $ 1. Diecéznemu biskupovi v diecéze, ktorá mu bola zverená, patrí všetka 
riadna, vlastná a bezprostredná moc, ktorá sa vyžaduje na vykonávanie jeho pastoračnej 
úlohy, s výnimkou káuz, ktoré sú na základe práva alebo dekrétu Najvyššieho veľkňaza 
vyhradené najvyššej alebo inej cirkevnej autorite. 

$ 2. Tí, ktorí sú na čele iných spoločenstiev veriacich, o ktorých sa hovorí v kán. 368, sú 
právne postavení na roveň diecéznemu biskupovi, ak z povahy veci alebo z predpisu práva 
nevyplýva niečo iné. 


Kán. 382 - 8 1. Povýšený na biskupa nemôže pred kánonickým prevzatím diecézy 
zasahovať do vykonávania úradu, ktorý mu je zverený: môže však vykonávať úrady, ktoré 
V čase povýšenia v tej istej diecéze už mal, pri zachovaní predpisu kán. 409 $ 2. 

$ 2. Povýšený do úradu diecézneho biskupa, ak ho nezdržiava legitímna prekážka, musí 
kánonicky prevziať diecézu do štyroch mesiacov od prijatia apoštolskej listiny, ak ešte nie 
Je vysvätený za biskupa, ak už je vysvätený, do dvoch mesiacov od jej prijatia. 

$ 3. Biskup kánonicky prevezme diecézu vtedy, keď v samej diecéze osobne alebo cez 
zástupcu predloží kolégiu konzultorov apoštolskú listinu za prítomnosti kancelára kúrie, 
ktorý o veci vyhotoví zápisnicu, alebo v novozaložených diecézach vtedy, keď sa postará, 
aby sa klerici a ľud, prítomný v katedrálnom kostole, oboznámili s tou istou listinou, o čom 
najstarší z prítomných kňazov vyhotoví zápisnicu. 

$ 4. Veľmi sa odporúča, aby sa kánonické prevzatie uskutočnilo liturgickým úkonom 
v katedrálnom kostole za prítomnosti klerikov a ľudu. 


Kán. 383 - 8 1. Diecézny biskup vo vykonávaní svojho úradu pastiera má byť starostlivý 
voči všetkým veriacim, ktorí sú zverení do jeho starostlivosti, bez ohľadu na ich vek, 
postavenie alebo národnosť, či už bývajú na jeho území, alebo sa na ňom dočasne 
zdržiavajú, pričom svojho apoštolského ducha má zamerať aj na tých, ktorí vzhľadom na 
svoje životné podmienky nemôžu v dostatočnej miere vyžívať riadnu pastoračnú 
starostlivosť, ako aj na tých, ktorí prestali viesť praktický náboženský život. 

$2. Ak má vo svojej diecéze veriacich rozličného obradu, má sa postarať o ich duchovné 
potreby buď cez kňazov alebo farnosti toho istého obradu, buď cez biskupského vikára. 

$ 3. Voči bratom, ktorí nie sú v plnom spoločenstve s Katolíckou cirkvou, sa má správať 
vľúdne a láskavo a rozvíjať aj ekumenizmus, ako ho chápe Cirkev. 

$ 4. Nepokrstených má považovať za sebe zverených v Pánovi, aby aj 1m zažiarila Kristova 
láska, ktorej biskup musí byť pred všetkými svedkom. 


Kán. 384 - Diecézny biskup má preukazovať osobitnú starostlivosť kňazom, ktorých má 
počúvať ako pomocníkov a poradcov, má chrániť ich práva a starať sa, aby si riadne plnili 
povinnosti svojho stavu a aby mali k dispozícii prostriedky a Inštitúcie potrebné na 


zveľadenie duchovného a intelektuálneho života, takisto sa má starať, aby sa podľa normy 
práva zaistilo ich slušné materiálne zabezpečenie a sociálna starostlivosť. 


Kán. 385 - Diecézny biskup má v čo najväčšej miere podporovať povolania na rozličné 
služby a na zasvätený Život, pričom osobitnú starostlivosť má venovať kňazským 
a misionárskym povolaniam. 


Kán. 386 - $ 1. Diecézny biskup je povinný častým osobným kázaním veriacim predkladať 
a objasňovať pravdy viery, ktoré treba veriť a uplatňovať v mravoch, má sa tiež starať, aby 
sa predpisy kánonov o službe slova, najmä o homílii a katechetickej výuke horlivo 
zachovávali tak, aby sa všetkým podávala celá kresťanská náuka. 

$ 2. Čo najvhodnejšími prostriedkami má pevne chrániť neporušenosť a jednotu viery, 
ktorú treba vyznávať, uznávajúc pritom oprávnenú slobodu v ďalšom skúmaní právd. 


Kán. 387 - Diecézny biskup, pamätajúc na to, že je povinný dávať príklad svätosti v láske, 
poníženosti a jednoduchosti života, sa má všemožne usilovať napomáhať svätosť veriacich 
podľa povolania vlastného každému z nich a keďže je hlavným rozdávateľom Božích 
tajomstiev, má sa stále snažiť, aby veriaci zverení jeho starostlivosti slávením sviatostí rástli 
v milosti a aby poznali a žili veľkonočné tajomstvo. 


Kán. 388 - $ 1. Diecézny biskup po prevzatí diecézy musí každú nedeľu a v iné sviatky 
prikázané v jeho oblasti, obetovať omšu za ľud, ktorý mu je zverený. 

$2. V dňoch, o ktorých sa hovorí v $ 1, sám biskup musí sláviť a obetovať omšu za ľud: ak 
je však v tomto slávení zákonne hatený, má ju v tých istých dňoch obetovať cez iného alebo 
v iné dni sám. 

$ 3. Biskup, ktorému sú z titulu spravovania okrem vlastnej diecézy zverené aj iné diecézy, 
zadosťučiní záväzku obetovaním jednej omše za všetok ľud, ktorý mu je zverený. 

$ 4. Biskup, ktorý nezadosťučinil záväzku, o ktorom sa hovorí v $ 1-3, má čím skôr 
obetovať za ľud toľko omší, koľko vynechal. 


Kán. 389 - Často má v katedrálnom kostole alebo v inom kostole svojej diecézy predsedať 
sláveniu najsvätejšej Eucharistie, najmä v prikázané sviatky a pri iných slávnostiach. 


Kán. 390 - Diecézny biskup môže konať pontifikálne bohoslužby v celej svojej diecéze, nie 
však mimo vlastnej diecézy bez výslovného alebo aspoň rozumne predpokladaného súhlasu 
miestneho ordinára. 


Kán. 391 - $ 1. Diecéznemu biskupovi patrí právo riadiť sebe zverenú partikulárnu cirkev 
mocou zákonodarnou, výkonnou a súdnou podľa normy práva. 

$ 2. Zákonodarnú moc vykonáva sám biskup: výkonnú moc uplatňuje buď sám, alebo cez 
generálnych alebo biskupských vikárov podľa normy práva, súdnu moc buď sám, alebo cez 
súdneho vikára a sudcov podľa normy práva. 


Kán. 392 - $ 1. Keďže biskup musí chrániť jednotu celej Cirkvi, je povinný napomáhať 
disciplínu spoločnú celej Cirkvi a preto má vyžadovať zachovávanie všetkých cirkevných 
zákonov. 


$ 2. Má dozerať, aby sa do cirkevnej disciplíny nevkradli zlozvyky, najmä čo sa týka služby 
slova, slávenia sviatostí a svätenín, kultu Boha a svätých, ako aj spravovania majetkov. 


Kán. 393 - Diecézny biskup zastupuje diecézu vo všetkých jej právnych záležitostiach. 


Kán. 394 - $ 1. Biskup má v diecéze podporovať rozličné spôsoby apoštolátu a starať sa, 
aby sa pod jeho vedením v celej diecéze, alebo v jej jednotlivých obvodoch, koordinovali 
všetky diela apoštolátu pri zachovaní vlastnej povahy každého jedného z nich. 

$ 2. Má trvať na povinnosti, ktorá zaväzuje veriacich, aby sa každý podľa svojho postavenia 
a schopností venoval vykonávaniu apoštolátu, a má ich povzbudzovať, aby sa podľa 
miestnych a časových potrieb zúčastňovali na rozličných dielach apoštolátu a podporovali 
ich. 


Kán. 395 - $ 1. Diecézny biskup, hoci má koadjútora alebo pomocného biskupa, je 
zákonom viazaný osobne rezidovať v diecéze. 

$ 2. Okrem prípadu návštevy ad limina alebo koncilov, synody biskupov, konferencie 
biskupov, ktorých sa musí zúčastniť, alebo iného úradu, ktorý mu bol legitímne zverený, 
z diecézy sa z oprávneného dôvodu smie vzdialiť najviac na jeden mesiac, či súvislý, alebo 
s prestávkami, len keď sa zabezpečí, že jeho neprítomnosťou diecéza neutrpí nijakú škodu. 
8 3. Z diecézy nemá byť vzdialený v dňoch Narodenia Pána, Svätého týždňa a Vzkriesenia 
Pána, Zoslania Duchu Svätého a Kristovho Tela a Krvi, ak to nie je z vážneho 
a naliehavého dôvodu. 

$ 4. Ak by bol biskup nezákonne neprítomný v diecéze dlhšie než šesť mesiacov, 
metropolita má o jeho neprítomnosti upovedomiť Apoštolský stolec: ak ide o metropolitu, 
to isté má urobiť najstarší sufragán. 


Kán. 396 - 8 1. Biskup je viazaný každoročne vizitovať diecézu, buď celú, alebo jej časť 
tak, aby aspoň každých päť rokov vykonal vizitáciu celej diecézy sám, alebo ak by bol 
zákonne hatený, cez biskupa koadjútora alebo pomocného biskupa, alebo generálneho či 
biskupského vikára, alebo cez iného kňaza. 

$ 2. Biskup si smie pri vizitácii vyvoliť za sprievodcov a pomocníkov klerikov, akých chce, 
pričom sa zavrhuje akékoľvek protichodné privilégium alebo zvyk. 


Kán. 397 - $ 1. Riadnej biskupskej vizitácii podliehajú osoby, katolícke Inštitúcie, posvätné 
veci a miesta, ktoré sa nachádzajú v hraniciach diecézy. 

$ 2. Členov rehoľných inštitútov pápežského práva a ich domy môže biskup vizitovať iba 
v prípadoch uvedených v práve. 


Kán. 398 - Biskup sa má usilovať vykonať pastoračnú vizitáciu s náležitou svedomitosť ou: 
má dbať na to, aby zbytočnými výdavkami nespôsoboval nikomu ťažkosti a nebol 
na ťarchu. 


Kán. 399 - $ 1. Diecézny biskup je viazaný každých päť rokov podať Najvyššiemu 
veľkňazovi správu o stave diecézy, ktorá mu je zverená, formou a v čase, ako to určil 
Apoštolský stolec. 


$ 2. Ak rok určený na podanie správy celkom alebo sčasti zapadá do prvého dvojročia 
od začiatku riadenia diecézy, biskup môže v tomto prípade upustiť od vypracovania a 
podania správy. 


Kán. 400 - $ 1. Diecézny biskup v tom roku, v ktorom má povinnosť podať Najvyššiemu 
veľkňazovi správu, má prísť do Mesta uctiť si hroby svätých apoštolov Petra a Pavla 
a vykonať návštevu u Rímskeho veľkňaza, ak Apoštolský stolec nestanovil ináč. 

$ 2. Túto povinnosť má biskup splniť osobne, ak nie je zákonne hatený: v takom prípade ju 
má splniť cez koadjútora, ak ho má, alebo cez pomocného biskupa, alebo niektorého súceho 
kňaza svojho presbytéria, ktorý sídli v jeho diecéze. 

$ 3. Apoštolský vikár môže túto povinnosť splniť aj cez zástupcu, ktorý sa nachádza 
v Meste: apoštolský prefekt túto povinnosť nemá. 


Kán. 401 - $ 1. Od diecézneho biskupa, ktorý dovfšil sedemdesiaty piaty rok života, sa 
Žiada, aby zrieknutie úradu predložil Najvyššiemu veľkňazovi, ktorý po zvážení všetkých 
okolností rozhodne. 

$ 2. Od diecézneho biskupa, ktorý sa pre narušené zdravie alebo iný vážny dôvod stal 
menej schopným zastávať svoj úrad, sa naliehavo žiada, aby predložil zrieknutie sa úradu. 


Kán. 402 - $ 1. Biskup, ktorého zrieknutie úradu bolo prijaté, ponecháva si titul emeritného 
biskupa svojej diecézy, a ak si to želá, môže si podržať miesto pobytu v samej diecéze, ak 
v niektorých prípadoch pre zvláštne okolnosti Apoštolský stolec nerozhodne ináč. 

$ 2. Konferencia biskupov sa musí postarať, aby sa biskupovi, ktorý sa zriekol, zaistilo 
primerané a dôstojné materiálne zabezpečenie so zreteľom na prvotnú povinnosť, ktorá 
zaväzuje diecézu, ktorej slúžil. 


3. článok 
BISKUPI KOADJÚTORI A POMOCNÍ BISKUPI 


Kán. 403 - $ 1. Keď to vyžadujú pastoračné potreby diecézy, na žiadosť diecézneho biskupa 
má byť ustanovený jeden alebo viacerí pomocní biskupi: pomocný biskup nemá právo 
nástupníctva. 

$ 2. Vo vážnejších okolnostiach, aj osobnej povahy, sa diecéznemu biskupovi môže dať 
pomocný biskup, vybavený osobitnými splnomocneniami. 

$ 3. Svätý stolec, ak to sám považuje za vhodnejšie, môže z úradu ustanoviť biskupa 
koadjútora, ktorý je vybavený osobitnými splnomocneniami: biskup koadjútor má právo 
nástupníctva. 


Kán. 404 - 8 1. Biskup koadjútor prevezme svoj úrad vtedy, keď sám alebo cez zástupcu 
predloží vymenovaciu apoštolskú listinu diecéznemu biskupovi a kolégiu konzultorov 
za prítomnosti kancelára kúrie, ktorý o veci vyhotoví zápisnicu. 

$ 2. Pomocný biskup prevezme svoj úrad vtedy, keď predloží vymenovaciu apoštolskú 
listinu diecéznemu biskupovi za prítomnosti kancelára kúrie, ktorý o veci vyhotoví 
zápisnicu. 


$ 3. Ak je však diecézny biskup úplne hatený, stačí, keď biskup koadjútor ako aj pomocný 
biskup predložia vymenovaciu apoštolskú listinu kolégiu konzultorov za prítomnosti 
kancelára kúrie. 


Kán. 405 - 8 1. Biskup koadjútor, ako aj pomocný biskup majú povinnosti a práva 
vymedzené predpismi nasledujúcich kánonov a sú určené aj v ich vymenúvacích listinách. 

$ 2. Biskup koadjútor a pomocný biskup, o ktorom sa hovorí v kán. 403 $ 2, pomáhajú 
diecéznemu biskupovi v celom riadení diecézy a zastupujú ho, keď je neprítomný alebo 
hatený. 


Kán. 406 - $ 1. Diecézny biskup má ustanoviť biskupa koadjútora a takisto pomocného 
biskupa, o ktorom sa hovorí v kán. 403 $ 2, za generálneho vikára, okrem toho má diecézny 
biskup zveriť skôr jemu než iným to, na čo sa podľa práva vyžaduje osobitný mandát. 

$2. Ak v apoštolskej listine nebolo stanovené ináč a pri zachovaní predpisu $ 1, diecézny 
biskup má ustanoviť svojho pomocného biskupa alebo pomocných biskupov za generálnych 
vikárov alebo aspoň za biskupských vikárov, závisiacich iba od jeho autority alebo 
od autority biskupa koadjútora, alebo pomocného biskupa, o ktorom sa hovorí v kán. 403 $ 
A 


Kán. 407 - 8$ 1. Aby sa súčasné a budúce dobro diecézy čo najviac zveľaďovalo, diecézny 
biskup, koadjútor a pomocný biskup, o ktorom sa hovorí v kán. 403 $ 2, sa majú navzájom 
radiť vo veciach väčšieho významu. 

$ 2. Diecézny biskup má pri zvažovaní otázok väčšieho významu najmä pastoračnej povahy 
dať prednosť porade s pomocnými biskupmi pred ostatnými. 

$ 3. Biskup koadjútor a pomocný biskup, pretože sú povolaní k tomu, aby mali účasť 
na starostlivosti diecézneho biskupa, si majú svoje úlohy tak plniť, aby v činnosti 
a zmýšľaní postupovali v súlade s ním. 


Kán. 408 - $ 1. Biskup koadjútor a pomocný biskup, ak ich nezdržiava oprávnená prekážka, 
sú vždy, keď to žiada diecézny biskup, povinní vykonávať pontifikálne a iné úradné úkony, 
ktoré viažu diecézneho biskupa. 

$ 2. Diecézny biskup nemá natrvalo zverovať inému tie biskupské práva a úkony, ktoré 
môže vykonávať biskup koadjútor alebo pomocný biskup. 


Kán. 409 - 8 1. Keď je biskupský stolec uprázdnený, biskup koadjútor sa hneď stáva 
biskupom diecézy, pre ktorú bol ustanovený, len keď ju legitímne prevzal. 

$2. Keď je biskupský stolec uprázdnený, ak kompetentná autorita nestanovila niečo Iné, 
pomocný biskup, kým nový biskup neprevezme biskupský stolec, si zachová všetky a len 
tie moci a splnomocnenia, ktoré mal ako generálny vikár alebo ako biskupský vikár, keď 
bol biskupský stolec obsadený, ale ak nebol určený na úrad diecézneho administrátora, túto 
svoju moc, udelenú právom, má vykonávať pod autoritou diecézneho administrátora, ktorý 
Je na čele riadenia diecézy. 


Kán. 410 - Biskup koadjútor a pomocný biskup sú viazaní tak ako diecézny biskup sídliť 
v diecéze: nemajú sa z nej vzďaľovať iba ak na krátky čas, a to z dôvodu nejakej 


povinnosti, ktorú treba splniť mimo diecézy alebo z dôvodu dovolenky, ktorá nemá byť 
dlhšia ako mesiac. 


Kán. 411 - Na biskupa koadjútora a pomocného biskupa, keď 1de o zrieknutie sa úradu, sa 
vzťahujú predpisy kán. 401 a 402 $ 2. 


111. kapitola 
HATENÝ A UPRÁZDNENÝ BISKUPSKÝ STOLEC 


1. článok 
HATENÝ BISKUPSKÝ STOLEC 


Kán. 412 — Biskupský stolec sa považuje za hatený, ak uväznenie, vypovedanie, exil alebo 
nespôsobilosť úplne zabraňuje diecéznemu biskupovi vykonávať v diecéze pastoračnú 
úlohu, takže sa ani písomne nemôže stýkať s veriacimi diecézy. 


Kán. 413 - $ 1. Keď je biskupský stolec hatený, riadenie diecézy, ak Svätý stolec nezariadil 
ináč, patrí biskupovi koadjútorovi, ak je, ak biskupa koadjútora niet alebo je hatený, 
niektorému pomocnému biskupovi alebo generálnemu či biskupskému vikárovi, alebo 
inému kňazovi pri zachovaní poradia osôb stanoveného v zozname, ktorý má diecézny 
biskup čo najskôr po prevzatí diecézy zostaviť, tento zoznam, ktorý treba oznámiť 
metropolitovi, sa má obnovovať aspoň každé tri roky a kancelár ho má uchovávať 
v tajnosti. 

$2. Ak niet biskupa koadjútora alebo je hatený a ak chýba zoznam, o ktorom sa hovorí v $ 
1, úlohou kolégia konzultorov je zvoliť kňaza, ktorý má riadiť diecézu. 

$ 3. Kto podľa normy $ 1 alebo 2 prevzal riadenie diecézy, má čím skôr upovedomiť Svätý 
stolec o hatenom biskupskom stolci a o prevzatej úlohe. 


Kán. 414 - Kto bol podľa normy kán. 413 povolaný, aby prechodne vykonával pastoračnú 
starostlivosť o diecézu iba v čase, keď je biskupský stolec hatený, vo vykonávaní 
pastoračnej starostlivosti o diecézu ho viažu povinnosti a má moc, ktoré podľa práva patria 
diecéznemu administrátorovi. 


Kán. 415 - Ak je diecéznemu biskupovi cirkevným trestom zakázané vykonávať úlohu, 
metropolita, alebo ak ho niet, alebo ak ide o neho samého, povýšením najstarší sufragán sa 
má ihneď obrátiť na Svätý stolec, aby sa on postaral. 


2. článok 
UPRÁZDNENÝ STOLEC 


Kán. 416 — Biskupský stolec sa uprázdni smrťou diecézneho biskupa, zrieknutím sa, ktoré 
prijal Rímsky veľkňaz, preložením a odňatím, ktoré bolo biskupovi oznámené. 


Kán. 417 - Všetko, čo generálny vikár alebo biskupský vikár vykonali dovtedy, kým 
nedostali nepochybnú správu o smrti diecézneho biskupa, je platné a takisto je platné aj to, 


čo vykonali diecézny biskup alebo generálny vikár, alebo biskupský vikár, kým nedostali 
nepochybnú správu o spomínaných pápežských úkonoch. 


Kán. 418 - $ 1. Biskup musí do dvoch mesiacov od prijatia nepochybnej správy o preložení 
odísť do diecézy, do ktorej bol preložený, a kánonicky ju prevziať, dňom prevzatia novej 
diecézy sa uprázdni diecéza, z ktorej bol preložený. 

$ 2. Preložený biskup od prijatia nepochybnej správy o preložení až do kánonického 
prevzatia novej diecézy, v diecéze z ktorej bol preložený: 

1. dostáva moc diecézneho administrátora a má jeho záväzky, pričom prestáva akákoľvek 
moc generálneho vikára a biskupského vikára, ale pri neporušení kán. 409 $ 2, 

2. dostáva plnú mzdu vlastnú úradu. 


Kán. 419 - Keď je stolec uprázdnený, riadenie diecézy až do ustanovenia diecézneho 
administrátora prechádza na pomocného biskupa, ak ich je viac, na toho, ktorý je 
povýšením najstarší, ak niet pomocného biskupa, prechádza na kolégium konzultorov, ak 
Svätý stolec nezariadil ináč. Kto takto preberá riadenie diecézy, má bezodkladne zvolať 
kolégium, ktoré je kompetentné určiť diecézneho administrátora. 


Kán. 420 - Keď je stolec uprázdnený v apoštolskom vikariáte alebo v apoštolskej 
prefektúre, riadenie preberá provikár alebo proprefekt, ktorého vikár alebo prefekt 
vymenúva 1ba na tento cieľ, bezprostredne po prevzatí úradu, ak Svätý stolec nestanovil 
ináč. 


Kán. 421 - $ 1. Kolégium konzultorov má do ôsmich dní od prijatia správy, že biskupský 
stolec je uprázdnený, zvoliť diecézneho administrátora, ktorý má dočasne riadiť diecézu, pri 
zachovaní predpisu kán. 502 $ 3. 

$ 2. Ak diecézny administrátor v predpísanom čase nebol z akéhokoľvek dôvodu legitímne 
zvolený, jeho určenie prechádza na metropolitu, a ak je uprázdnená sama metropolitná 
cirkev alebo súčasne metropolitná aj sufragánna, na sufragánneho biskupa povýšením 
najstaršieho. 


Kán. 422 - Pomocný biskup, a ak ho niet, kolégium konzultorov, má čo najrýchlejšie 
upovedomiť Apoštolský stolec o smrti biskupa a takisto ten, kto bol zvolený za diecézneho 
administrátora, o svojom zvolení. 


Kán. 423 - $ 1. Má sa určiť jeden diecézny administrátor, opačný zvyk sa zamieta: ináč je 
voľba neplatná. 

$ 2. Diecézny administrátor nemá byť súčasne ekonómom: preto ak za diecézneho 
administrátora bol zvolený ekonóm diecézy, ekonomická rada má na ten čas zvoliť iného 
ekonóma. 


Kán. 424 - Diecézny administrátor má byť zvolený podľa normy kán. 165-178. 
Kán. 425 - 8 1. Na úlohu diecézneho administrátora môže byť platne určený iba kňaz, ktorý 


dovíšil tridsiaty piaty rok života a na ten istý uprázdnený stolec nebol už zvolený, 
vymenovaný alebo navrhnutý. 


$ 2. Za diecézneho administrátora má byť zvolený kňaz, ktorý vyniká učenosťou 
a rozumnosť ou. 

$ 3. Ak podmienky predpísané v 8 1 boli zanedbané, metropolita, alebo, ak je uprázdnená 
metropolitná cirkev, povýšením najstarší sufragánny biskup, po zistení pravdy o veci má na 
tento raz určiť administrátora, úkony toho, kto bol zvolený proti predpisom $ 1, sú samým 
právom neplatné. 


Kán. 426 - Kto riadi diecézu, keď je stolec uprázdnený, má pred určením diecézneho 
administrátora takú moc, akú právo priznáva generálnemu vikárovi. 


Kán. 427 - $ 1. Diecézny administrátor má povinnosti a moc ako diecézny biskup 
s vylúčením tých vecí, ktoré sú svojou povahou alebo samým právom vyňaté. 

$ 2. Diecézny administrátor dostáva moc prijatím voľby, bez toho, aby sa vyžadovalo 
od niekoho jej potvrdenie pri zachovaní povinnosti, o ktorej sa hovorí v kán. 833, bod 4. 


Kán. 428 - $ 1. Keď je stolec uprázdnený, nemá sa nič meniť. 

$ 2. Tým, ktorí sa prechodne starajú o riadenie diecézy, sa zakazuje robiť čokoľvek, čo by 
mohlo znamenať akúkoľvek ujmu pre diecézu alebo biskupské práva: zvlášť sa im zakazuje 
aj komukoľvek inému, či už osobne alebo cez iného odstrániť alebo ničiť akékoľvek 
dokumenty diecéznej kúrie alebo v nich čokoľvek meniť. 


Kán. 429 - Diecézny administrátor je povinný sídliť v diecéze a obetovať omšu za ľud 
podľa normy kán. 388. 


Kán. 430 - $ 1. Úloha diecézneho administrátora sa končí, keď nový biskup prevezme 
diecézu. 

$ 2. Odvolanie diecézneho administrátora je vyhradené Svätému stolcu, ak sa prípadne sám 
zriekne, zrieknutie treba hodnovernou formou predložiť kolégiu, ktoré je kompetentné 
voliť, a nepotrebuje prijatie, po odvolaní alebo zrieknutí diecézneho administrátora, alebo 
po jeho smrti sa má podľa normy kán. 421 zvoliť iný diecézny administrátor. 


TI. titul 
ZOSKUPENIA PARTIKULÁRNYCH CIRKVÍ 


I. kapitola 
CIRKEVNÉ PROVINCIE A CIRKEVNÉ OBLASTI 


Kán. 431 - $ 1. Aby sa podľa osobných a miestnych okolností napomáhala spoločná 
pastoračná činnosť rozličných susedných diecéz a aby sa vhodnejšie rozvíjali vzájomné 
vzťahy medzi diecéznymi biskupmi, susedné partikulárne cirkvi sa majú spájať 
do cirkevných provincií presne územne ohraničených. 

$ 2. Vyňaté diecézy nemajú spravidla naďalej existovať, a tak jednotlivé diecézy a iné 
partikulárne cirkvi, nachádzajúce sa na území nejakej cirkevnej provincie, musia byť 
zaradené do tejto cirkevnej provincie. 

$ 3. Jedine najvyššej cirkevnej autorite po vypočutí mienky biskupov, ktorých sa to týka, 
patrí právo ustanoviť, zrušiť alebo meniť cirkevné provincie. 


Kán. 432 - 8 1. V cirkevnej provincii má podľa normy práva autoritu provinčný koncil 
a metropolita. 
$ 2. Cirkevná provincia má samým právom právnu subjektivitu. 


Kán. 433 - $ 1. Ak je to užitočné, najmä v krajinách, kde sú partikulárne cirkvi početnejšie, 
môže na návrh konferencie biskupov Svätý stolec spojiť susedné cirkevné provincie 
do cirkevných oblastí. 

$ 2. Cirkevnú oblasť možno zriadiť ako právnickú osobu. 


Kán. 434 - Zhromaždeniu biskupov cirkevnej oblasti patrí rozvíjať spoluprácu a spoločnú 
pastoračnú činnosť v oblasti, avšak tie moci, ktoré sa v kánonoch tohto Kódexu udeľujú 
konferencii biskupov, tomuto zhromaždeniu nepatria, ak len mu niektoré zvlášť neudelil 
Svätý stolec. 


II. kapitola 
METROPOLITI 


Kán. 435 - Na čele cirkevnej provincie je metropolita, ktorý je arcibiskupom zverenej 
diecézy, tento úrad je spojený s biskupským stolcom, ktorý určil alebo schválil Rímsky 
veľkňaz. 


Kán. 436 - $ 1. V sufragánnych diecézach metropolitovi patrí: 

1. dozerať, aby sa viera a cirkevná disciplína presne zachovávala a o prípadných zneužitiach 
upovedomiť Rímskeho veľkňaza, 

2. vykonať kánonickú vizitáciu z dôvodu, ktorý predtým Apoštolský stolec schválil, ak ju 
sufragán zanedbal, 

3. určiť diecézneho administrátora podľa normy kán. 421 $ 2, a 425 8 3. 

$ 2. Kde to okolnosti vyžadujú, Apoštolský stolec môže metropolitu vybaviť osobitnými 
úlohami a mocou, ktoré treba vymedziť v partikulárnom práve. 

$ 3. V sufragánnych diecézach nepatrí metropolitom nijaká iná riadiaca moc, môže však 
vo všetkých kostoloch, a ak ide o katedrálny kostol, po predbežnom oznámení diecéznemu 
biskupovi, vykonávať posvätné obrady ako biskup vo vlastnej diecéze. 


Kán. 437 - $ 1. Metropolita je povinný do troch mesiacov od prijatia biskupskej 
konsekrácie, alebo, ak už bol konsekrovaný, od kánonického obsadenia, Žiadať osobne 
alebo cez zástupcu od Rímskeho veľkňaza pálium, označujúce moc, ktorou je metropolita v 
spoločenstve s Rímskou cirkvou na základe práva vybavený vo vlastnej provincii. 

$ 2. Metropolita môže používať pálium podľa normy liturgických zákonov v ktoromkoľvek 
kostole cirkevnej provincie, na čele ktorej stojí, nikdy však mimo nej, a to ani so súhlasom 
diecézneho biskupa. 

$ 3. Ak je metropolita preložený na iný metropolitný stolec, potrebuje nové pálium. 


Kán. 438 - V Latinskej cirkvi titul patriarcha a prímas okrem čestného prvenstva neprináša 
so sebou nijakú riadiacu moc, ak len o nejakej moci nie je zrejmé niečo iné z apoštolského 
privilégia alebo zo schváleného zvyku. 


III. kapitola 
PARTIKULÁRNE KONCILY 


Kán. 439 - $ 1. Plenárny koncil čiže koncil pre všetky partikulárne cirkvi tej istej 
konferencie biskupov sa má konať vždy, keď to sama konferencia biskupov so schválením 
Apoštolského stolca pokladá za potrebné alebo užitočné. 

$ 2. Norma stanovená v $ 1 platí aj pre konanie provinčného koncilu v cirkevnej provincii, 
ktorej hranice sa kryjú s územím krajiny. 


Kán. 440 - $ 1. Provinčný koncil pre rozličné partikulárne cirkvi tej istej cirkevnej provincie 
sa má konať vždy, keď sa to podľa úsudku väčšiny diecéznych biskupov provincie pokladá 
za vhodné, pri neporušení kán. 439 8 2. 

$ 2. Provinčný koncil sa nemôže zvolať, keď je metropolitný stolec uprázdnený. 


Kán. 441 — Konferencii biskupov patrí: 

1. zvolať plenárny koncil, 

2. zvoliť miesto konania koncilu na území konferencie biskupov, 

3. zvoliť spomedzi diecéznych biskupov predsedu plenárneho koncilu, ktorého má schváliť 
Apoštolský stolec, 

4. stanoviť rokovací poriadok a otázky, ktoré sa majú prerokovať, ohlásiť začiatok a trvanie 
plenárneho koncilu, preložiť, predížiť a ukončiť ho. 


Kán. 442 - $ 1. Metropolitovi so súhlasom väčšiny sufragánnych biskupov patrí: 

1. zvolať provinčný koncil: 

2. zvoliť miesto konania provinčného koncilu na území provincie: 

3. stanoviť rokovací poriadok a otázky, ktoré sa majú prerokovať, ohlásiť začiatok a trvanie 
provinčného koncilu, preložiť, predížiť a ukončiť ho. 

$ 2. Metropolitovi patrí predsedať provinčnému koncilu a keď je legitímne hatený, 
sufragánnemu biskupovi, zvolenému ostatnými sufragánnymi biskupmi. 


Kán. 443 - $ 1. Na partikulárne koncily majú byť zvolaní a majú na nich právo 
rozhodujúceho hlasu: 

1. diecézni biskupi: 

2. biskupi koadjútori a pomocní biskupi: 

3. iní titulárni biskupi, ktorí zastávajú na území osobitný úrad, zverený im Apoštolským 
stolcom alebo konferenciou biskupov. 

$ 2. Na partikulárne koncily môžu byť pozvaní iní titulárni aj emeritní biskupi, ktorí bývajú 
na území: aj tí majú právo rozhodujúceho hlasu. 

$ 3. Na partikulárne koncily majú byť pozvaní iba s poradným hlasom: 

1. generálni vikári a biskupskí vikári všetkých partikulárnych cirkví na území: 

2. vyšší predstavení rehoľných inštitútov a spoločností apoštolského života v počte, ktorý 
tak pre mužov, ako aj pre ženy má určiť konferencia biskupov alebo biskupi provincie, 
zvolení všetkými vyššími predstavenými inštitútov a spoločností, ktoré majú sídlo 
na území, 


3. rektori cirkevných a katolíckych univerzít ako aj dekani teologických fakúlt a fakúlt 
kánonického práva, ktoré majú sídlo na území, 

4. niektorí rektori veľkých seminárov v počte vymedzenom ako v bode 2, zvolení rektormi 
seminárov, ktoré sa nachádzajú na území. 

$ 4. Na partikulárne koncily môžu byť pozvaní aj kňazi a iní veriaci, ale Iba s poradným 
hlasom tak, aby ich počet neprevyšoval polovicu tých, o ktorých sa hovorí v $ 1-3. 

$ 5. Okrem toho na provinčné koncily treba pozvať katedrálne kapituly, ako aj kňazskú 
radu a pastoračnú radu každej partikulárnej cirkvi, a to tak, aby každá z nich vyslala dvoch 
svojich členov, ktorých kolégiovo určila: tí však majú iba poradný hlas. 

$ 6. Na partikulárne koncily sa môžu ako hostia prizvať aj iní, ak je to užitočné podľa 
úsudku konferencie biskupov pre plenárny koncil alebo podľa úsudku metropolitu spolu 
so sufragánnymi biskupmi pre provinčný koncil. 


Kán. 444 - 8 1. Všetci pozvaní na partikulárne koncily sa musia na nich zúčastniť, ak ich 
nezdržiava oprávnená prekážka, o ktorej sú povinní upovedomiť predsedu koncilu. 

$ 2. Tí, ktorí sú pozvaní na partikulárne koncily a majú na nich rozhodujúci hlas, môžu 
poslať zástupcu, ak ich zdržiava oprávnená prekážka: tento zástupca má len poradný hlas. 


Kán. 445 - Partikulárny koncil sa na svojom území stará o to, aby sa zabezpečili pastoračné 
potreby Božieho ľudu, a má riadiacu, predovšetkým zákonodarnú moc tak, aby vždy, 
pri neporušení univerzálneho práva Cirkvi mohol rozhodovať, čo sa má považovať 
za vhodné pre vzrast viery, pre usporiadanie spoločnej pastoračnej činnosti 
a pre usmerňovanie mravov a pre zachovávanie, zavedenie alebo ochranu spoločnej 
cirkevnej disciplíny. 


Kán. 446 - Po skončení partikulárneho koncilu sa má predseda postarať, aby sa všetky spisy 
koncilu zaslali Apoštolskému stolcu: dekréty vydané koncilom sa nemajú vyhlásiť, ak 
neboli preskúmané Apoštolským stolcom, sám koncil má právo určiť spôsob vyhlásenia 
dekrétov a čas, odkedy vyhlásené dekréty začínajú zaväzovať. 


IV. kapitola 
KONFERENCIE BISKUPOV 


Kán. 447 - Konferencia biskupov, ako stála inštitúcia, je zhromaždenie biskupov nejakej 
krajiny alebo určitého územia, ktorí spoločne vykonávajú isté pastoračné úlohy 
pre veriacich na svojom území, aby sa čoraz viac vzmáhalo dobro, ktoré Cirkev poskytuje 
ľuďom najmä formami a spôsobmi apoštolátu, vhodne prispôsobenými okolnostiam času a 
miesta podľa normy práva. 


Kán. 448 - $ 1. Konferencia biskupov podľa všeobecného pravidla zahíňa tých, ktorí sú na 
čele všetkých partikulárnych cirkví tej istej krajiny podľa normy kán. 450. 

$ 2. Ale ak Apoštolský stolec po vypočutí mienky diecéznych biskupov, ktorých sa to týka, 
usúdi, že to odporúčajú osobné alebo vecné okolnosti, môže sa zriadiť konferencia 
biskupov pre menšie alebo väčšie územie tak, aby zahfňala len biskupov niektorých 
partikulárnych cirkví ustanovených na určitom území alebo tých, ktorí sú na čele 


partikulárnych cirkví nachádzajúcich sa v rozličných krajinách: Apoštolský stolec má právo 
pre jednotlivé z nich stanoviť osobitné normy. 


Kán. 449 - 8 1. Iba najvyššia autorita Cirkvi má právo po vypočutí mienky biskupov, 
ktorých sa to týka, zriaďovať, zrušovať alebo meniť konferencie biskupov. 
$2. Legitímne zriadená konferencia biskupov má samým právom právnu subjektivitu. 


Kán. 450 - $ 1. Samým právom do konferencie biskupov patria všetci diecézni biskupi 
územia a im podľa práva na roveň postavení, ako aj biskupi koadjútori, pomocní biskupi 
a ostatní titulárni biskupi, ktorí na tom istom území plnia osobitnú úlohu, Im zverenú 
Apoštolským stolcom alebo konferenciou biskupov: môžu byť pozvaní aj ordinári iného 
obradu, ktorí však majú len poradný hlas, ak štatút konferencie biskupov neurčuje niečo Iné. 
$ 2. Ostatní titulárni biskupi, ako aj legát Rímskeho veľkňaza, nie sú podľa práva členmi 
konferencie biskupov. 


Kán. 451 - Každá konferencia biskupov má vypracovať svoj štatút, ktorý treba dať 
preskúmať Apoštolskému stolcu, v ktorom okrem iného majú byť úpravy o konaní 
plenárnych zasadaní konferencie a má byť postarané o stálu radu biskupov a generálny 
sekretariát konferencie, ako aj o iné úrady a komisie, ktoré podľa úsudku konferencie 
účinnejšie pomôžu dosiahnuť cieľ. 


Kán. 452" - 8 1. Každá konferencia biskupov si má podľa normy štatútu zvoliť predsedu, 
stanoviť, kto bude plniť úlohu podpredsedu, ak je predseda legitímne hatený, a určiť 
generálneho sekretára. 

$ 2. Predseda konferencie, a keď je legitímne hatený, tak podpredseda, predsedá nielen 
všeobecným zasadaniam konferencie biskupov, ale aj stálej rade. 


Kán. 453 - Plenárne zasadania konferencie biskupov sa majú konať aspoň raz do roka 
a okrem toho vždy, keď to vyžadujú osobitné okolnosti, podľa predpisov štatútu. 


Kán. 454 - $ 1. Rozhodujúci hlas na plenárnych zasadaniach konferencie biskupov samým 
právom prislúcha diecéznym biskupom a tým, ktorí sú 1m podľa práva postavení na roveň, 
ako aj biskupom koadjútorom. 

$ 2. Pomocným biskupom a ostatným titulárnym biskupom, ktorí patria do konferencie 
biskupov, prislúcha rozhodujúci alebo poradný hlas podľa predpisov štatútu konferencie, 
má však platiť, že keď ide o vypracovanie alebo zmenu štatútu, rozhodujúci hlas majú iba 
tí, o ktorých sa hovorí v $ 1. 


" PCCICAI, odpoveď III, z 19. januára 1988, 4AS 81 (1989) 388: 

Pochybnosť: Či pomocný biskup môže v konferenciách biskupov zastávať úlohu predsedu (alebo podpredsedu)? Či to 
môže v zhromaždeniach biskupov cirkevnej oblasti, o ktorých hovorí kán. 434? 

Odpoveď: Záporne na obe otázky. 


Kán. 455% - 8 1. Konferencia biskupov môže vynášať všeobecné dekréty iba v prípadoch, 
v ktorých to predpisuje univerzálne právo alebo stanovuje osobitný mandát Apoštolského 
stolca či už z vlastného podnetu alebo na žiadosť samej konferencie. 

$ 2. Aby dekréty, o ktorých sa hovorí v $ 1, mohlo plenárne zasadanie platne vyniesť, musí 
ich odhlasovať aspoň dvojtretinová väčšina členov, ktorí patria do konferencie 
s rozhodujúcim hlasom, nadobúdajú záväznú účinnosť, ak po preskúmaní Apoštolským 
stolcom boli legitímne vyhlásené. 

$ 3. Spôsob vyhlásenia a čas, odkedy dekréty nadobudnú účinnosť, určuje sama konferencia 
biskupov. 

$ 4. V prípadoch, keď ani univerzálne právo, ani osobitný mandát Apoštolského stolca 
neudelili konferencii biskupov moc, o ktorej sa hovorí v $ 1, kompetencia jednotlivých 
diecéznych biskupov ostáva nedotknutá a ani konferencia, ani jej predseda nemôžu konať 
v mene všetkých biskupov, ak všetci jednotliví biskupi nedali súhlas. 


Kán. 456 - Po skončení plenárneho zasadania konferencie biskupov má predseda zaslať 
Apoštolskému stolcu správu o úkonoch konferencie, ako aj jej dekréty, aby sa oboznámil 
so spismi konferencie a aby mohol preskúmať dekréty, ak nejaké sú. 


Kán. 457 - Úlohou stálej rady biskupov je starať sa, aby sa pripravili témy, o ktorých sa má 
na plenárnom zasadaní rokovať, a aby sa náležite vykonali rozhodnutia stanovené 
na plenárnom zasadaní, jej úlohou je vybavovať aj iné záležitosti, ktoré sa jej zverujú podľa 
normy štatútu. 


Kán. 458 - Úlohou generálneho sekretariátu je: 

1. napísať správu o úkonoch a dekrétoch plenárneho zasadania konferencie, ako aj 
o úkonoch stálej rady biskupov a oboznámiť s nimi všetkých členov konferencie a takisto 
pripraviť iné spisy, ktoré mu predseda konferencie alebo stála rada zveruje na vyhotovenie: 
2. oboznámiť susedné konferencie biskupov s úkonmi a dokumentmi, ktoré sa im 
konferencia na plenárnom zasadaní alebo stála rada biskupov rozhodla poslať. 


Kán. 459 - $ 1. Predovšetkým medzi susednými konferenciami biskupov sa majú rozvíjať 
vzťahy, aby sa napomáhalo a chránilo väčšie dobro. 

$ 2. Kedykoľvek sa však konferencie podujímajú na činnosti alebo plány konania, ktoré 
majú medzinárodnú povahu, treba si vypočuť Apoštolský stolec. 


III. titul 
VNÚTORNÉ USPORIADANIE PARTIKULÁRNYCH CIRKVÍ 


I. kapitola 
DIECÉZNA SYNODA 


Š$ PCCICAI, odpoveď I, zo 14. mája 1985, 445 77 (1985) 771: 

Pochybnosť: Či pod výraz „všeobecné dekréty“ v kán. 455 $ 1 spadajú aj všeobecné vykonávacie dekréty, o ktorých sa 
hovorí v kán. 31 - 33? 

Odpoveď: kladne. 


Kán. 460 - Diecézna synoda je zhromaždenie vybratých kňazov a iných veriacich 
partikulárnej cirkvi, ktorí diecéznemu biskupovi poskytujú pomoc pre dobro celého 
diecézneho spoločenstva podľa normy nasledujúcich kánonov. 


Kán. 461 - $ 1. Diecézna synoda sa má konať v jednotlivých partikulárnych cirkvách, keď 
to podľa úsudku diecézneho biskupa po vypočutí mienky kňazskej rady okolnosti 
odporúčajú. 

$ 2. Ak má biskup na starosti viac diecéz, alebo o jednu sa stará ako vlastný biskup 
a 0 druhú ako administrátor, môže zvolať jednu diecéznu synodu zo všetkých diecéz, ktoré 
sú mu zverené. 


Kán. 462 - 8 1. Diecéznu synodu zvoláva iba diecézny biskup, nie však ten, kto je dočasne 
na čele diecézy. 

$ 2. Diecéznej synode predsedá diecézny biskup, ktorý však pre jednotlivé zasadnutia 
synody môže na tento úrad delegovať generálneho vikára alebo biskupského vikára. 


Kán. 463 - $ 1. Na diecéznu synodu ako členov synody treba pozvať a sú povinní sa jej 
zúčastniť: 

1. biskup koadjútor a pomocní biskupi: 

2. generálni vikári a biskupskí vikári, ako aj súdny vikár, 

3. kanonici katedrálneho kostola: 

4. členovia kňazskej rady, 

5. veriaci laici aj členovia inštitútov zasväteného Života, zvolení pastoračnou radou 
spôsobom a v počte, ktorý má stanoviť diecézny biskup, alebo ak táto rada nie je, 
spôsobom, určeným diecéznym biskupom, 

6. rektor veľkého diecézneho seminára: 

7. dekani: 

8. aspoň jeden kňaz z každého dekanátu, ktorého majú voliť všetci, ktorí tam vykonávajú 
duchovnú starostlivosť, takisto treba zvoliť iného kňaza, ktorý ho má zastupovať, ak je 
hatený: 

9. niektorí predstavení rehoľných inštitútov a spoločností apoštolského života, majúcich 
v diecéze dom, ktorých treba zvoliť v počte a spôsobom, ako to stanovil diecézny biskup. 

$ 2. Na diecéznu synodu môže diecézny biskup ako členov synody pozvať aj iných, tak 
klerikov, ako aj členov inštitútov zasväteného života alebo veriacich laikov. 

$ 3. Na diecéznu synodu môže diecézny biskup, ak to považuje za vhodné, ako 
pozorovateľov pozvať niektorých služobníkov alebo členov cirkví alebo ekleziálnych 
spoločenstiev, ktoré nie sú v plnom spoločenstve s Katolíckou cirkvou. 


Kán. 464 — Ak člena synody zdržiava legitímna prekážka, nemôže poslať zástupcu, ktorý by 
sa na nej v jeho mene zúčastnil: o tejto prekážke má však upovedomiť diecézneho biskupa. 


Kán. 465 - Všetky predložené otázky sa na zasadnutiach synody majú dať členom 
na slobodné prerokovanie. 


Kán. 466 - Jediným zákonodarcom na diecéznej synode je diecézny biskup, pričom iní 
členovia synody majú iba poradný hlas, jedine on podpisuje synodálne vyhlásenia 
a dekréty, ktoré sa môžu zverejniť 1ba s jeho autoritou. 


Kán. 467 - Diecézny biskup má s textami synodálnych vyhlásení a dekrétov oboznámiť 
metropolitu a konferenciu biskupov. 


Kán. 468 - $ 1. Diecéznemu biskupovi patrí podľa jeho rozumného úsudku diecéznu synodu 
pozastaviť, ako aj rozpustiť. 

$2. Keď je biskupský stolec uprázdnený alebo hatený, diecézna synoda sa samým právom 
prerušuje, kým diecézny biskup, ktorý nastúpi, nenariadi v nej pokračovať alebo ju 
nevyhlási za zaniknutú. 


II. kapitola 
DIECÉZNA KÚRIA 


Kán. 469 - Diecézna kúria pozostáva z tých inštitúcií a osôb, ktoré pomáhajú biskupovi 
v riadení celej diecézy najmä pri usmerňovaní pastoračnej činnosti, v starostlivosti 
o spravovanie diecézy, ako aj pri vykonávaní súdnej moci. 


Kán. 470 - Vymenovanie tých, ktorí zastávajú úrady v diecéznej kúrii, patrí diecéznemu 
biskupovi. 


Kán. 471 - Všetci, ktorí sa prijímajú do úradov v kúrii, musia: 
1. zložiť sľub, že budú verne plniť úlohu spôsobom určeným právom alebo biskupom: 
2. zachovávať tajomstvo v rozsahu a spôsobom, ako určuje právo alebo biskup. 


Kán. 472 - Keď ide o kauzy a osoby, ktoré sú v kúrii spojené s vykonávaním súdnej moci, 
majú sa zachovávať predpisy Siedmej knihy Procesy, keď však ide o veci, týkajúce sa 
spravovania diecézy, majú sa zachovávať predpisy nasledujúcich kánonov. 


Kán. 473 - $ 1. Diecézny biskup sa musí starať, aby sa všetky záležitosti, ktoré patria 
k spravovaniu celej diecézy, náležite koordinovali a usmerňovali na vhodnejšie 
zabezpečenie dobra podielu Božieho ľudu, ktorý mu je zverený. 

$ 2. Je úlohou samého diecézneho biskupa koordinovať pastoračnú činnosť vikárov tak 
generálnych, ako aj biskupských: kde je to užitočné, môže vymenovať moderátora kúrie, 
ktorý musí byť kňaz alebo biskup: jeho úlohou je koordinovať pod autoritou biskupa to, čo 
sa vzťahuje na vybavovanie administratívnych záležitostí, ako aj starať sa, aby ostatní 
pracovníci kúrie riadne zastávali úrad, ktorý im je zverený. 

$ 3. Ak podľa úsudku biskupa miestne okolnosti neodporúčajú niečo Iné, za moderátora 
kúrie sa má vymenovať generálny vikár, alebo ak sú viacerí generálni vikári, jeden z nich. 

$ 4. Kde to biskup uzná za užitočné, na vhodnejšie rozvíjanie pastoračnej činnosti môže 
ustanoviť biskupskú radu pozostávajúcu z generálnych vikárov a biskupských vikárov. 


Kán. 474 - Spisy kúrie, ktoré sú určené na to, aby mali právny účinok, musia byť podpísané 
ordinárom, ktorý ich vydáva, a to pre platnosť, a súčasne kancelárom kúrie alebo notárom, 
kancelár je však povinný o spisoch upovedomiť moderátora kúrie. 


1. článok 
GENERÁLNI A BISKUPSKÍ VIKÁRI 


Kán. 475 - $ 1. V každej diecéze musí diecézny biskup ustanoviť generálneho vikára, ktorý 
má riadnu moc podľa predpisov nasledujúcich kánonov a ktorý mu má pomáhať v riadení 
celej diecézy. 

$ 2. Má byť všeobecným pravidlom, že sa má ustanoviť jeden generálny vikár, ak rozloha 
diecézy alebo počet obyvateľov, alebo iné pastoračné dôvody neodporúčajú niečo iné. 


Kán. 476 - Kedykoľvek to vyžaduje správne riadenie diecézy, diecézny biskup môže 
ustanoviť jedného alebo viacerých biskupských vikárov, ktorí v určenej časti diecézy alebo 
v istých záležitostiach, alebo pre veriacich určitého obradu, či pre určité skupiny ľudí majú 
takú istú riadnu moc, aká univerzálnym právom prislúcha generálnemu vikárovi podľa 
normy nasledujúcich kánonov. 


Kán. 477 - $ 1. Generálneho a biskupského vikára slobodne vymenúva diecézny biskup 
a môže ich slobodne odvolať pri zachovaní predpisu kán. 406: biskupský vikár, ktorý nie je 
pomocným biskupom, má byť vymenovaný iba na čas, ktorý treba stanoviť v samom úkone 
ustanovenia. 

$2. Keď je generálny vikár neprítomný alebo je legitímne hatený, diecézny biskup môže 
vymenovať iného, ktorý ho má zastupovať, tá istá norma sa vzťahuje aj na biskupského 
vikára. 


Kán. 478 - $ 1. Generálny a biskupský vikár majú byť kňazi alebo biskupi nie mladší než 
tridsať roční, doktori alebo licenciáti kánonického práva alebo teológie, alebo aspoň naozaj 
skúsení v týchto disciplínach, ktorí sa vyznačujú zdravou náukou, bezúhonnosťou, 
rozvážnosť ou a skúsenosťou vo vybavovaní vecí. 

$ 2. Úlohu generálneho a biskupského vikára nemožno zlučovať s úlohou kanonika 
penitenciára, ani zverovať pokrvným biskupa až do štvrtého stupňa. 


Kán. 479 - $ 1. Generálnemu vikárovi na základe úradu prislúcha v celej diecéze výkonná 
moc, ktorá podľa práva patrí diecéznemu biskupovi, a to na vykonávanie všetkých 
administratívnych úkonov s výnimkou tých, ktoré si biskup vyhradil, alebo ktoré podľa 
práva vyžadujú osobitný mandát biskupa. 

$ 2. Biskupskému vikárovi samým právom patrí moc, o ktorej sa hovorí v $ 1, ale len pre 
určitú časť územia alebo pre isté záležitostí, alebo pre veriacich určitého obradu či len 
určitej skupiny, pre ktoré a pre ktorých je ustanovený, s výnimkou tých káuz, ktoré biskup 
vyhradil sebe alebo generálnemu vikárovi, alebo ktoré podľa práva vyžadujú zvláštny 
mandát biskupa. 

$ 3. Generálnemu vikárovi, ako aj biskupskému vikárovi v rámci 1ch kompetencie patria aj 
trvalé splnomocnenia, udelené Apoštolským stolcom biskupovi, ako aj vykonávanie 


reskriptov, ak sa výslovne nestanovilo niečo iné, alebo ak diecézny biskup nebol zvolený 
so zreteľom na jeho osobné schopnosti. 


Kán. 480 - Generálny vikár a biskupský vikár sú povinní diecéznemu biskupovi referovať 
o dôležitejších záležitostiach, ktoré sa majú vykonať a ktoré sa vykonali a nikdy nemajú 
konať proti vôli a úmyslu diecézneho biskupa. 


Kán. 481 - $ 1. Moc generálneho vikára a biskupského vikára zaniká uplynutím času 
mandátu, zrieknutím sa a pri zachovaní kán. 406 a 409 aj odvolaním, ktoré 1m diecézny 
biskup doručil, ako aj uprázdnením biskupského stolca. 

$ 2. Pozastavením úradu diecézneho biskupa sa pozastavuje moc generálneho vikára 
a biskupského vikára, ak nie sú vyznačení biskupskou hodnosťou. 


2. článok 
KANCELÁR, INÍ NOTÁRI A ARCHÍVY 


Kán. 482 - $ 1. V každej kúrii má byť ustanovený kancelár, ktorého hlavnou úlohou je, ak 
partikulárne právo neurčuje ináč, starať sa, aby sa spisy kúrie vyhotovovali, odosielali a tiež 
uchovávali v archíve kúrie. 

$ 2. Ak sa pokladá za potrebné, môže sa kancelárovi prideliť pomocník, ktorý sa nazýva 
vicekancelár. 

$ 3. Kancelár a vicekancelár sú zároveň notármi a tajomníkmi kúrie. 


Kán. 483 - $ 1. Okrem kancelára môžu byť ustanovení aj iní notári, ktorými vyhotovený či 
podpísaný spis je verejne hodnoverný, to sa vzťahuje buď na akékoľvek spisy alebo len 
na súdne spisy, alebo len na spisy určitej kauzy či záležitosti. 

$ 2. Kancelár a notári musia mať bezúhonnú povesť a byť bez akéhokoľvek podozrenia, 
v kauzách, ktorými môže byť ohrozená povesť kňaza, musí byť notárom kňaz. 


Kán. 484 - Povinnosťou notárov je: 

1. vyhotovovať spisy a listiny, týkajúce sa dekrétov, opatrení, povinností alebo iných 
skutočností, ktoré vyžadujú ich účasť: 

2. písomne verne zaznamenať to, čo sa koná, a podpísať to s uvedením miesta, dňa, mesiaca 
a roka: 

3. pri zachovaní toho, čo sa má zachovať, predložiť spisy alebo listiny z registra tomu, kto 
ich legitímne žiada, a osvedčiť, že ich kópie sa zhodujú s originálom. 


Kán. 485 - Kancelára a ostatných notárov môže z úradu slobodne odvolať diecézny biskup, 
nie však diecézny administrátor, ak to nie je so súhlasom kolégia konzultorov. 


Kán. 486 - $ 1. Všetky dokumenty týkajúce sa diecézy alebo farností sa musia uchovať 
s najväčšou starostlivosťou. 

$ 2. V každej kúrii sa má na bezpečnom mieste zriadiť diecézny archív, čiže priestor 
na uchovávanie dokumentov, v ktorom sa majú uchovať listiny a písomnosti, týkajúce sa 
duchovných ako aj časných záležitostí diecézy, uložené podľa istého poriadku a starostlivo 
uzamknuté. 


$8 3. Z dokumentov, ktoré sa v archíve nachádzajú, sa má zostaviť inventár čiže katalóg 
s krátkym obsahom jednotlivých spisov. 


Kán. 487 - 8 1. Je potrebné, aby bol archív uzamknutý a kľúč od neho má mať iba biskup 
a kancelár, nikomu nie je dovolené doň vstúpiť bez povolenia biskupa alebo moderátora 
kúrie a súčasne kancelára. 

$ 2. Tí, ktorých sa to týka, majú právo osobne alebo cez zástupcu dostať hodnoverný odpis 
alebo fotokópiu dokumentov, ktoré sú svojou povahou verejné a ktoré sa vzťahujú na stav 
ich osoby. 


Kán. 488 - Nie je dovolené vynášať z archívu dokumenty, ak to nie je iba na krátky čas 
a so súhlasom biskupa alebo moderátora kúrie a súčasne kancelára. 


Kán. 489 - $ 1. V diecéznej kúrii má byť aj tajný archív alebo aspoň v riadnom archíve 
trezor alebo skriňa úplne uzatvorená a uzamknutá, ktorú nemožno z miesta odstrániť, v nej 
sa totiž majú veľmi obozretne udržiavať dokumenty, ktoré treba uchovávať v tajnosti. 

$ 2. Každý rok sa majú zničiť dokumenty trestných káuz týkajúcich sa mravov, ktorých 
vinníci zomreli, alebo ktoré boli ukončené odsudzujúcim rozsudkom pred desiatimi rokmi, 
pričom sa má uchovať stručný obsah skutku s textom definitívneho rozsudku. 


Kán. 490 - $ 1. Kľúč od tajného archívu má mať len biskup. 

$2. Keď je stolec uprázdnený, tajný archív alebo trezor sa nemá otvárať, v prípade 
ozajstnej nevyhnutnosti to môže urobiť iba sám diecézny administrátor. 

$ 3. Z tajného archívu alebo z trezora sa dokumenty nemajú vynášať. 


Kán. 491 - $ 1. Diecézny biskup má dbať o to, aby sa spisy a dokumenty aj v archívoch 
katedrálnych, kolégiových, farských a iných kostolov, nachádzajúcich sa na jeho území, 
starostlivo uchovávali a aby sa inventáre čiže katalógy vyhotovovali v dvoch exemplároch, 
z ktorých jeden sa má uchovávať vo vlastnom archíve, druhý v diecéznom archíve. 

$ 2. Diecézny biskup sa má tiež starať, aby v diecéze bol historický archív a aby dokumenty 
majúce historickú hodnotu boli v ňom starostlivo chránené a systematicky usporiadané. 

$ 3. Pri prezeraní a vynášaní spisov a dokumentov, o ktorých sa hovorí v $ 1 a2, sa majú 
zachovávať normy, stanovené diecéznym biskupom. 


3. článok 
EKONOMICKÁ RADA A EKONÓM 


Kán. 492 - 8 1. V jednotlivých diecézach sa má ustanoviť ekonomická rada, ktorej predsedá 
sám diecézny biskup alebo jeho delegát a ktorá pozostáva aspoň z troch veriacich v Krista 
vymenovaných biskupom, skutočných znalcov v ekonomických veciach, ako aj 
v občianskom práve a vyznačujúcich sa bezúhonnosťou. 

$ 2. Členovia ekonomickej rady sa majú vymenovať na päť rokov, ale po uplynutí tohto 
času môžu byť prijatí na ďalšie päťročia. 

$ 3. Z ekonomickej rady sa vylučujú osoby, ktoré sú s biskupom spojené pokrvenstvom 
alebo príbuzenstvom až do štvrtého stupňa. 


Kán. 493 - Ekonomická rada okrem úloh, ktoré sú jej zverené v Piatej knihe Časné majetky 
Cirkvi, má každoročne podľa pokynov diecézneho biskupa pripraviť rozpočet príjmov 
a výdavkov, ktoré sa predvídajú pre celé riadenie diecézy na nasledujúci rok, ako aj 
na konci roka schváliť vyúčtovanie príjmov a výdavkov. 


Kán. 494 - $ 1. V každej diecéze má biskup, po vypočutí mienky kolégia konzultorov 
a ekonomickej rady, vymenovať ekonóma, ktorý v ekonomických veciach má byť 
skutočným znalcom a má sa vyznačovať bezúhonnosťou. 

$ 2. Ekonóm má byť vymenovaný na päť rokov, ale po uplynutí tohto času ho možno 
vymenovať na ďalšie päťročia, počas trvania úlohy sa nemá odvolávať, ak to nie je 
z vážneho dôvodu, ktorý má posúdiť biskup po vypočutí kolégia konzultorov 
a ekonomickej rady. 

$ 3. Úlohou ekonóma je podľa poriadku určeného ekonomickou radou spravovať majetky 
diecézy pod autoritou biskupa a zo stanoveného príjmu diecézy hradiť výdavky, ktoré 
biskup alebo iní ním poverení legitímne určili. 

$ 4. Na konci roka je ekonóm povinný predložiť ekonomickej rade vyúčtovanie z príjmov 
a výdavkov. 


III. kapitola 
KŇAZSKÁ RADA A KOLÉGIUM KONZULTOROV 


Kán. 495 - $ 1. V každej diecéze sa má ustanoviť kňazská rada čiže skupina kňazov, ktorá 
má byť akoby senátom biskupa, reprezentujúca presbytérium, jej úlohou je podľa normy 
práva pomáhať biskupovi v riadení diecézy, aby sa čo najväčšmi vzmáhalo pastoračné 
dobro podielu Božieho ľudu, ktorý mu je zverený. 

$ 2. V apoštolských vikariátoch a prefektúrach má vikár alebo prefekt ustanoviť radu aspoň 
z troch kňazov misionárov, ktorých mienku si majú vo vážnejších záležitostiach vypočuť 
hoci aj listom. 


Kán. 496 — Kňazská rada má mať vlastný štatút schválený diecéznym biskupom 
so zreteľom na normy vydané konferenciou biskupov. 


Kán. 497 - Keď ide o ustanovenie členov kňazskej rady: 

1. asi polovicu majú slobodne zvoliť sami kňazi podľa normy nasledujúcich kánonov, ako 
aj štatútu, 

2. podľa normy štatútu niektorí kňazi musia byť členmi rady na základe úradu, ktorý je im 
zverený, 

3. diecézny biskup má právo niektorých slobodne vymenovať. 


Kán. 498 - $ 1. Aktívne aj pasívne právo voľby na ustanovenie kňazskej rady majú: 

1. všetci svetskí kňazi inkardinovaní v diecéze: 

2. svetskí kňazi neinkardinovaní v diecéze, ako aj kňazi členovia niektorého rehoľného 
inštitútu alebo spoločnosti apoštolského života, ktorí sa zdržiavajú v diecéze a pre jej dobro 
zastávajú nejaký úrad. 

$ 2. Pokiaľ sa to v štatúte predvída, to isté právo voľby sa môže udeliť iným kňazom, ktorí 
majú v diecéze trvalé alebo prechodné bydlisko. 


Kán. 499 - Spôsob voľby členov kňazskej rady treba vymedziť štatútom tak, aby boli podľa 
možnosti zastúpení kňazi presbytéria predovšetkým vzhľadom na rozličné služby 
a na rozmanité oblasti diecézy. 


Kán. 500 - $ 1. Diecéznemu biskupovi patrí kňazskú radu zvolať, predsedať jej a stanoviť 
otázky, ktoré sa majú na nej prerokovať alebo prijať tie, ktoré predložili členovia. 

$ 2. Kňazská rada má iba poradný hlas: diecézny biskup ju má vypočuť v záležitostiach 
väčšieho významu, jej súhlas však potrebuje iba v prípadoch, výslovne určených právom. 

$ 3. Kňazská rada nikdy nemôže platne konať bez diecézneho biskupa, ktorému jedinému 
patrí aj starosť o zverejnenie toho, čo bolo stanovené podľa normy $ 2. 


Kán. 501 - $ 1. Členovia kňazskej rady majú byť ustanovení na čas určený v štatúte, ale tak, 
aby sa celá rada alebo nejaká jej časť obnovila v priebehu piatich rokov. 

$2. Keď sa biskupský stolec uprázdni, kňazská rada zaniká a jej úlohy plní kolégium 
konzultorov: biskup musí do roka od prevzatia diecézy nanovo ustanoviť kňazskú radu. 

$ 3. Ak kňazská rada neplní úlohu, ktorá jej bola pre dobro diecézy zverená, alebo ju vážne 
zneužíva, diecézny biskup ju môže po porade s metropolitom, alebo ak ide o metropolitný 
stolec, po porade so sufragánnym biskupom povýšením najstarším, rozpustiť, ale do roka ju 
musí nanovo ustanoviť. 


Kán. 502? - 8 1. Spomedzi členov kňazskej rady diecézny biskup slobodne vymenúva 
niektorých kňazov alebo biskupov, počtom nie menej ako šesť a nie viac ako dvanásť, ktorí 
majú na päť rokov tvoriť kolégium konzultorov, ktorému patria úlohy určené právom: 
po uplynutí piatich rokov kolégium konzultorov pokračuje v plnení svojich vlastných úloh 
dovtedy, kým sa neustanoví nové kolégium. 

$ 2. Kolégiu konzultorov predsedá diecézny biskup, keď je však biskupský stolec hatený 
alebo uprázdnený, predsedá mu ten, kto dočasne zastupuje biskupa, alebo ak ešte nebol 
ustanovený, vysviackou najstarší kňaz z kolégia konzultorov. 

$ 3. Konferencia biskupov môže stanoviť, aby sa úlohy kolégia konzultorov zverili 
katedrálnej kapitule. 

$ 4. V apoštolskom vikariáte a v apoštolskej prefektúre úlohy kolégia konzultorov patria 
misijnej rade, o ktorej sa hovorí v kán. 495 $ 2, ak právo nestanovuje niečo 1iné. 


IV. kapitola 
KAPITULY KANONIKOV 


? PCCICAI, odpoveď III, z 26. júna 1984, AAS 76 (1984) 747: 

Pochybnosť: a) či podľa kán. 502 $ 1 člen kolégia konzultorov, ktorý prestal byť členom kňazskej rady, zostáva vo 
svojej úlohe konzultora? 

Odpoveď: kľadne. 

Pochybnosť: b) či diecézny biskup musí vymenovať iného na miesto konzultora, ktorý počas trvania piatich rokov 
odstúpil od tejto úlohy? 

Odpoveď: Záporne s poznámkou. 

Poznámka je, že záväzok menovať iného konzultora nastane iba vtedy, ak nie je ani minimálny počet konzultorov 


požadovaný kán. 502 $ 1. 


Kán. 503 - Kapitula kanonikov, katedrálna alebo kolégiová, je kolégium kňazov, ktorého 
úlohou je v katedrálnom alebo kolégiovom kostole vykonávať slávnostnejšie liturgické 
obrady: okrem toho katedrálna kapitula má plniť úlohy, ktoré jej zveruje právo alebo 
diecézny biskup. 


Kán. 504 - Zriadenie katedrálnej kapituly, jej zmena alebo jej zrušenie je vyhradené 
Apoštolskému stolcu. 


Kán. 505 - Každá kapitula, katedrálna alebo kolégiová, má mať svoj štatút, zostavený 
legitímnym úkonom kapituly a schválený diecéznym biskupom, tento štatút sa nemá meniť 
ani zrušiť, ak to neschváli ten istý diecézny biskup. 


Kán. 506 - $ 1. Štatút kapituly má vždy pri neporušení zákonov základiny stanoviť zloženie 
kapituly a počet kanonikov: má stanoviť, čo má robiť kapitula a jednotliví kanonici pri 
vykonávaní Božieho kultu, ako aj služby: má nariaďovať zhromaždenia, na ktorých sa majú 
prerokúvať záležitosti kapituly, a pri neporušení predpisov univerzálneho práva stanoviť 
podmienky, vyžadované k platnosti a dovolenosti záležitostí. 

$2. V štatúte sa majú stanoviť aj príjmy tak trvalé, ako aj vyplácané z príležitosti 
vykonanej úlohy a taktiež sa má určiť, so zreteľom na normy vydané Svätým stolcom, aké 
majú byť insígnie kanonikov. 


Kán. 507 - 8$ 1. Jeden z kanonikov má byť na čele kapituly a podľa normy štatútu sa majú 
ustanoviť aj iné úrady vzhľadom na jestvujúci zvyk platný v krajine. 

$2. Klerikom nepatriacim do kapituly sa môžu zveriť iné úrady, ktorými majú podľa normy 
štatútu poskytovať kanonikom pomoc. 


Kán. 508 - 8 1. Kanonik penitenciár tak katedrálneho, ako aj kolégiového kostola má 
na základe úradu riadne oprávnenie, ktoré však nemôže delegovať iným, rozhrešovať 
vo sviatostnom fóre od cenzúr vopred vyneseného rozsudku, nevyhlásených 
a Apoštolskému stolcu nevyhradených, v diecéze aj cudzincov a diecezánov aj mimo 
územia diecézy. 

$2. Kde chýba kapitula, diecézny biskup má na plnenie tejto úlohy ustanoviť kňaza. 


Kán. 509" - 8 1. Diecéznemu biskupovi, nie však diecéznemu administrátorovi, patrí právo 
obsadiť po vypočutí kapituly, všetky a jednotlivé kanonikáty tak v katedrálnom, ako aj 
v kolégiovom kostole, akékoľvek opačné privilégium sa odvoláva. Tomu istému biskupovi 
patrí potvrdiť toho, koho sama kapitula zvolila za predsedu. 

$ 2. Diecézny biskup má udeľovať kanonikáty Iba kňazom, ktorí sa vyznačujú učenosťou 
a bezúhonnosťou života a ktorí chvályhodne vykonávali službu. 


Kán. 510 - $ 1. Ku kapitule kanonikov sa nemajú viac pripájať farnosti: tie, ktoré sú ešte 
spojené s nejakou kapitulou, má diecézny biskup oddeliť od kapituly. 


19 PCCICAI, odpoveď I, z 24. januára 1989, 445 81 (1989) 991: 
Pochybnosť: Či sa voľba predsedu v kapitulách kanonikov ukladá podľa kán. 509 $ 1? 
Odpoveď: Záporne. 


$ 2. V kostole, ktorý je súčasne farský 1 kapitulný, sa má určiť farár, vybratý spomedzi 
členov kapituly alebo mimo nich: tento farár Je viazaný všetkými povinnosťami a má 
všetky práva a oprávnenia, ktoré sú podľa normy práva vlastné farárovi. 

$ 3. Diecézny biskup má stanoviť presné normy, ktorými sa majú náležite zosúladiť 
pastoračné povinnosti farára a úlohy vlastné kapitule, pričom má dbať, aby farár nebol 
na prekážku kapitulným činnostiam ani kapitula farským. Prípadné rozpory má rozriešiť 
diecézny biskup, ktorý sa má predovšetkým starať, aby sa vhodne zabezpečili pastoračné 
potreby veriacich. 

$4.0 milodaroch darovaných kostolu, ktorý je súčasne farský 1 kapitulný, sa predpokladá, 
že boli venované farnosti, ak nie je zrejmé niečo 1né. 


V. kapitola 
PASTORAČNÁ RADA 


Kán. 511 - V jednotlivých diecézach, ak to pastoračné okolnosti odporúčajú, sa má 
ustanoviť pastoračná rada, ktorej úlohou je pod autoritou biskupa skúmať všetko, čo sa týka 
pastoračných činností v diecéze, zvažovať to a predkladať praktické návrhy. 


Kán. 512 - $ 1. Pastoračná rada pozostáva z veriacich, ktorí sú v plnom spoločenstve 
s Katolíckou cirkvou tak z klerikov, ako aj z členov inštitútov zasväteného života 
a predovšetkým z laikov: určujú sa spôsobom, ktorý vymedzil diecézny biskup. 

$2. Veriaci, určení do pastoračnej rady, sa majú vyberať tak, aby naozaj reprezentovali celý 
podiel Božieho ľudu, ktorý tvorí diecézu, so zreteľom na rozličné oblasti diecézy, sociálne 
podmienky a povolania, ako aj na úlohu, ktorú majú v apoštoláte buď ako jednotlivci alebo 
spojení s inými. 

$ 3. Pre pastoračnú radu sa majú určiť len veriaci, ktorí sa vyznačujú pevnou vierou, 
dobrými mravmi a rozumnosťou. 


Kán. 513 - $ 1. Pastoračná rada sa ustanovuje na čas podľa predpisov štatútu, ktorý vydáva 
biskup. 
$2. Keď je biskupský stolec uprázdnený, pastoračná rada zaniká. 


Kán. 514 - $ 1. Iba diecéznemu biskupovi patrí zvolávať podľa potrieb apoštolátu 
pastoračnú radu, ktorá má iba poradný hlas, a jej predsedať, takisto iba jemu patrí zverejniť 
to, o čom sa rokovalo v rade. 

$2. Má sa zvolať aspoň raz do roka. 


VI. kapitola 
FARNOSTI, FARÁRI A FARSKÍ VIKÁRI 


Kán. 515 - $ 1. Farnosť je určité spoločenstvo veriacich, natrvalo ustanovené v partikulárnej 
cirkvi, o ktoré je pastoračná starostlivosť pod autoritou diecézneho biskupa zverená farárovi 
ako jeho vlastnému pastierovi. 

$ 2. Farnosti zriaďovať, zrušovať alebo ich meniť patrí jedine diecéznemu biskupovi, ktorý 
nemá farnosti zriaďovať, zrušovať ani ich značne meniť bez vypočutia mienky kňazskej 
rady. 


$ 3. Legitímne zriadená farnosť má samým právom právnu subjektivitu. 


Kán. 516 - $ 1. Ak právo neurčuje niečo iné, farnosti sa kladie na roveň kvázifarnosť, ktorá 
Je v partikulárnej cirkvi určitým spoločenstvom veriacich, ktorí sú zverený kňazovi ako 
vlastnému pastierovi, pre osobitné okolnosti ešte nezriadeným ako farnosť. 

$2. Kde sa niektoré spoločenstvá nemôžu zriadiť ako farnosť alebo kvázifarnosť, diecézny 
biskup sa má o ich pastoračnú starostlivosť postarať iným spôsobom. 


Kán. 517 - $ 1. Kde to vyžadujú okolnosti, pastoračná starostlivosť o farnosť alebo súčasne 
o rozličné farnosti sa môže zveriť viacerým kňazom ako celku, ale tak, že jeden z nich má 
byť moderátorom vykonávania pastoračnej starostlivosti, Čiže má riadiť spoločnú činnosť 
a niesť za ňu pred biskupom zodpovednosť. 

$ 2. Ak diecézny biskup pre nedostatok kňazov usúdi, že účasť na vykonávaní pastoračnej 
starostlivosti o farnosť treba zveriť diakonovi alebo inej osobe, ktorá nie je vyznačená 
kňazským charakterom, alebo spoločenstvu osôb, má ustanoviť nejakého kňaza, ktorý, 
vybavený mocou a splnomocneniami farára, má usmerňovať pastoračnú starostlivosť. 


Kán. 518 - Farnosť má byť podľa všeobecného pravidla územná, má totiž zahrňovať 
všetkých veriacich určitého územia, kde je to však užitočné, majú sa ustanoviť osobné 
farnosti určované zo zreteľom na obrad, reč, národnosť veriacich nejakého územia, ako aj 
z iného dôvodu. 


Kán. 519 - Farár je vlastný pastier farnosti, ktorá mu je zverená. Pastoračnú starostlivosť 
o zverené spoločenstvo vykonáva pod autoritou diecézneho biskupa a je povolaný k účasti 
na jeho službe Krista, aby pre to isté spoločenstvo vykonával učiacu, posväcovaciu a 
riadiacu úlohu za spolupráce aj iných kňazov alebo diakonov 1 za prispenia laických 
veriacich podľa normy práva. 


Kán. 520 - $ 1. Právnická osoba nemá byť farárom, avšak diecézny biskup, nie však 
diecézny administrátor, môže so súhlasom kompetentného predstaveného zveriť farnosť 
klerickému rehoľnému inštitútu alebo klerickej spoločnosti apoštolského života, zriadiac ju 
aj v kostole inštitútu alebo spoločnosti, ale tak, že farárom farnosti má byť jeden kňaz alebo 
moderátor, o ktorom sa hovorí v kán. 517 8 1, ak sa pastoračná starostlivosť zveruje 
viacerým ako celku. 

$ 2. Zverenie farnosti, o ktorom sa hovorí v $ 1, môže byť buď trvalé alebo na určitý 
stanovený čas, v obidvoch prípadoch sa má urobiť písomnou dohodou uzavretou medzi 
diecéznym biskupom a kompetentným predstaveným Inštitútu alebo spoločnosti: v dohode 
sa okrem iného má výslovne a presne stanoviť to, čo sa týka činnosti, ktorú treba vykonať, 
osôb, ktoré treba na ňu prideliť, a ekonomických vecí. 


Kán. 521 - $ 1. Aby niekto mohol byť platne vymenovaný za farára, je potrebné, aby bol 
ustanovený v posvätnom kňazskom stave. 

$ 2. Okrem toho sa má vyznačovať zdravou náukou a bezúhonnosťou mravov, má vynikať 
horlivosťou za duše a inými čnosťami a okrem toho má mať vlastnosti, ktoré sa pre 
starostlivosť o danú farnosť vyžadujú univerzálnym alebo partikulárnym právom. 


$ 3. Aby sa niekomu zveril úrad farára, je potrebné sa o jeho súcosti s istotou presvedčiť 
spôsobom, ktorý určí diecézny biskup, hoci aj skúškou. 


Kán. 522 - Je potrebné, aby mal farár stabilitu, a preto má byť vymenovaný 
na neobmedzený čas, na určitý čas ho diecézny biskup môže vymenovať len vtedy, keď to 
dekrétom dovolila konferencia biskupov. 


Kán. 523 - Diecéznemu biskupovi patrí obsadenie úradu farára a to slobodným udelením, 
ak len niekto nemá právo navrhovať alebo voliť, pri zachovaní predpisu kán. 682 8 1. 


Kán. 524 - Diecézny biskup má uprázdnenú farnosť bez akéhokoľvek uprednostňovania 
osôb udeliť tomu, koho po zvážení všetkých okolností považuje za súceho vykonávať v nej 
farskú starostlivosť, aby si utvoril úsudok o súcosti, má si vypočuť mienku dekana 
a vykonať vhodné zisťovania v prípade potreby s vypočutím mienky niektorých kňazov, 
ako aj veriacich laikov. 


Kán. 525 - Keď je biskupský stolec uprázdnený alebo hatený, diecéznemu administrátorovi 
alebo inému, kto dočasne riadi diecézu, patrí: 

1. ustanoviť alebo potvrdiť kňazov, ktorí boli pre farnosť legitímne navrhnutí alebo zvolení: 
2. vymenovať farárov, ak je stolec už rok uprázdnený alebo hatený. 


Kán. 526 - $ 1. Farár má mať farskú starostlivosť iba o jednu farnosť, avšak pre nedostatok 
kňazov alebo pre iné okolnosti môže byť tomu istému farárovi zverená starostlivosť 
o viaceré susedné farnosti. 

$ 2. V tej istej farnosti má byť iba jeden farár alebo moderátor podľa normy kán. 517 $ 1, 
pričom sa zavrhuje zvyk a odvoláva sa akékoľvek opačné privilégium. 


Kán. 527 - 8$ 1. Kto bol určený do pastoračnej starostlivosti o farnosť, dostáva ju a je 
povinný ju vykonávať od chvíle jej prevzatia. 

$ 2. Farára uvádza do prevzatia úradu miestny ordinár alebo ním delegovaný kňaz 
pri zachovaní spôsobu prijatého partikulárnym zákonom alebo legitímnym zvykom, 
z oprávneného dôvodu však ten istý ordinár môže od tohto spôsobu dišpenzovať, v tomto 
prípade dišpenz, oznámený farnosti nahrádza jej prevzatie. 

$ 3. Miestny ordinár má určiť čas, v ktorom sa musí farnosť prevziať, ak čas uplynul bez 
využitia, farnosť môže vyhlásiť za uprázdnenú, ak prevzatiu nestála v ceste oprávnená 
prekážka. 


Kán. 528 - 8 1. Farár je povinný starať sa, aby sa Božie slovo neporušené hlásalo tým, ktorí 
sa nachádzajú vo farnosti: preto má dbať, aby veriaci laici boli poučovaní o pravdách viery 
najmä homíliou, ktorú treba mať v nedele a prikázané sviatky, ako aj katechetickou výukou, 
a má rozvíjať činnosti, ktorými sa napomáha evanjeliový duch aj vo vzťahu k sociálnej 
spravodlivosti: osobitnú starostlivosť má venovať katolíckej výchove detí a mládeže: má sa 
aj za spolupráce veriacich všemožne usilovať, aby sa evanjeliové posolstvo dostalo 
aj k tým, ktorí zanechali náboženský život, alebo nevyznávajú pravú vieru. 

$ 2. Farár sa má starať, aby sa najsvätejšia Eucharistia stala stredobodom farského 
zhromaždenia veriacich, má sa snažiť, aby sa veriaci sýtili nábožným slávením sviatostí 


a osobitne aby často pristupovali k sviatostiam najsvätejšej Eucharistie a pokánia: takisto sa 
má usilovať, aby veriaci boli vedení k modlitbe konanej aj v rodinách a aby sa vedome 
a aktívne zúčastňovali na posvätnej liturgii, ktorú farár musí vo svojej farnosti riadiť 
pod autoritou diecézneho biskupa, a je viazaný dozerať, aby sa nevkradli zlozvyky. 


Kán. 529 - $ 1. Farár, aby horlivo vykonával úrad pastiera, sa má usilovať poznať veriacich 
zverených do jeho starostlivosti, preto má navštevovať rodiny, mať účasť na starostiach 
a najmä na trápeniach a žiaľoch veriacich a posilňovať ich v Pánovi, ako aj múdro 
naprávať, keď v niečom pochybili: chorým, predovšetkým umierajúcim, má pomáhať 
so súcitnou láskou, starostlivo ich posilňovať sviatosťami a odporúčať ich duše Bohu, 
s osobitnou starostlivosťou sa má ujímať chudobných, utrápených, osamelých, vyhnaných 
z vlasti a tých, na ktorých doliehajú osobitné ťažkosti: má sa aj snažiť, aby manželia 
a rodičia mali podporu pri plnení svojich povinností, a v rodine má podporovať vzrast 
kresťanského života. 

$ 2. Farár má uznávať a napomáhať vlastný podiel, ktorý majú v poslaní Cirkvi veriaci 
laici, podporujúc ich združenia s náboženskými cieľmi. Má spolupracovať so svojím 
biskupom a s presbytériom diecézy a snažiť sa, aby sa veriaci starali o farské spoločenstvo, 
aby sa cítili členmi tak diecézy, ako aj celej Cirkvi a aby sa zúčastňovali na činnostiach, 
ktoré toto spoločenstvo majú napomáhať, alebo aby ich podporovali. 


Kán. 530 — Farárovi sú osobitne zverené tieto úkony: 

1. vysluhovanie krstu: 

2. vysluhovanie sviatosti birmovania tým, ktorí sa nachádzajú v nebezpečenstve smrti podľa 
normy kán. 883, bod 3: 

3. vysluhovanie viatika, ako aj pomazania chorých pri zachovaní predpisu kán. 1003 3 2 
a 3, ako aj udeľovanie apoštolského požehnania: 

4. asistovanie pri uzatváraní manželstiev a požehnanie sobáša: 

5. pochovávanie: 

6. požehnanie krstného prameňa vo veľkonočnom čase, vedenie procesií mimo kostola, ako 
aj slávnostné požehnania mimo kostola, 

7. slávnostnejšie slávenie Eucharistie v nedele a prikázané sviatky. 


Kán. 531 - Hoci by niektorú úlohu farára vykonal iný, milodary, ktoré pri tejto príležitosti 
dostane od veriacich, má odovzdať do farského fondu, ak nie je zrejmá opačná vôľa darcu 
ohľadne dobrovoľných milodarov, diecéznemu biskupovi po vypočutí mienky kňazskej 
rady prislúcha stanoviť predpisy, ktorými má byť postarané o určenie týchto milodarov, ako 
aj o odmenu klerikov, ktorí plnia túto úlohu. 


Kán. 532 - Farár zastupuje farnosť vo všetkých právnych záležitostiach podľa normy práva: 
má dbať, aby sa farské majetky spravovali podľa normy kán. 1281-1288. 


Kán. 533 - 8 1. Farár je povinný sídliť vo farskej budove blízko kostola: ale v jednotlivých 
prípadoch, ak je oprávnený dôvod, miestny ordinár môže dovoliť, aby býval inde, najmä v 
dome spoločnom viacerým kňazom, len aby bolo náležite a vhodne postarané o plnenie 
farských úloh. 


$ 2. Ak neprekáža vážny dôvod, farár sa smie z titulu dovolenky každoročne z farnosti 
vzdialiť najviac na jeden súvislý alebo prerušený mesiac, do dovolenky sa nezapočítavajú 
dni, v ktorých sa farár raz do roka venuje duchovným cvičeniam, keď sa má farár z farnosti 
vzdialiť na viac ako jeden týždeň, je povinný o tom upovedomiť miestneho ordinára. 

$ 3. Diecézny biskup má stanoviť normy, ktorými sa počas neprítomnosti farára má 
zabezpečiť — starostlivosť o farnosť pomocou kňaza, povereného náležitými 
splnomocneniami. 


Kán. 534 - 8 1. Farár je po prevzatí farnosti povinný každú nedeľu a každý sviatok 
prikázaný v jeho diecéze obetovať omšu za ľud, ktorý mu je zverený: kto je však v tejto 
povinnosti legitímne hatený, má ju obetovať v tých istých dňoch cez iného alebo v iné dni 
sám. 

$ 2. Farár, ktorý má na starosti viac farností, v dňoch, o ktorých sa hovorí v $ 1, je povinný 
obetovať iba jednu omšu za všetok ľud, ktorý mu je zverený. 

$ 3. Farár, ktorý nezadosťučinil záväzku, o ktorom sa hovorí v $ 1 a 2, má čím skôr 
obetovať za ľud toľko omší, koľko vynechal. 


Kán. 535 - $ 1. V každej farnosti majú byť farské knihy, a to kniha pokrstených, 
manželstiev, zomrelých a iné knihy podľa predpisov konferencie biskupov alebo 
diecézneho biskupa, farár sa má postarať, aby sa tieto knihy viedli presne a aby sa 
starostlivo uchovávali. 

$ 2." V knihe pokrstených sa má zaznačiť aj začlenenie do svojprávnej cirkvi alebo 
prechod do inej a tiež birmovanie, ako aj to, čo sa vzťahuje na kánonický stav veriacich z 
hľadiska manželstva pri neporušení predpisu kán. 1133, z hľadiska adoptovania, takisto z 
hľadiska prijatia posvätného stavu a tiež doživotnej profesie zloženej v rehoľnom Inštitúte: 
tieto záznamy sa majú vždy uvádzať v dokumente o prijatom krste. 

$ 3. Každá farnosť má mať vlastnú pečiatku: svedectvá, ktoré sa vydávajú o kánonickom 
stave veriacich, ako aj všetky spisy, ktoré môžu mať právny význam, má podpísať sám farár 
alebo jeho delegát a majú sa opatriť farskou pečiatkou. 

$4. V každej farnosti má byť priestor na uchovávanie dokumentov čiže archív, v ktorom sa 
majú chrániť farské knihy spolu s listinami biskupov a inými dokumentmi, ktoré treba 
uchovávať z dôvodu potreby alebo osohu, toto všetko má diecézny biskup alebo jeho 
delegát v čase vizitácie alebo v nejakom inom vhodnom čase prezrieť a farár má dbať, aby 
sa to nedostalo do cudzích rúk. 

$ 5. Aj staršie farské knihy sa majú starostlivo uchovávať podľa predpisov partikulárneho 
práva. 


Kán. 536 - $ 1. Ak podľa úsudku diecézneho biskupa, po vypočutí mienky kňazskej rady je 
vhodné, v každej farnosti sa má ustanoviť pastoračná rada, ktorej predsedá farár, v nej 
veriaci v Krista spolu s tými, ktorí sa na základe svojho úradu zúčastňujú vo farnosti 
pastoračnej starostlivosti, majú poskytovať svoju pomoc pri rozvíjaní pastoračnej činnosti. 

$ 2. Pastoračná rada má iba poradný hlas a riadi sa normami, stanovenými diecéznym 
biskupom. 


"! Pápež František, De concordia inter Codices, 31. mája 2016, AAS 108 (2016) 602-606. 


Kán. 537 - Každá farnosť má mať ekonomickú radu, ktorá sa okrem univerzálneho práva 
riadi normami vydanými diecéznym biskupom a v ktorej veriaci vybratí podľa tých istých 
noriem, majú farárovi pomáhať v spravovaní majetkov farnosti pri zachovaní predpisu kán. 
332. 


Kán. 538 - 8 1. Farárovi sa končí úrad odvolaním alebo preložením, ktoré podľa normy 
práva vykonal diecézny biskup, zrieknutím, ktoré z oprávneného dôvodu urobil sám farár, 
a aby bolo platné, prijal ho ten istý biskup, ako aj uplynutím času, ak podľa predpisov 
partikulárneho práva, o ktorom sa hovorí v kán. 522, bol ustanovený na určitý čas. 

$ 2. Farár, ktorý je členom rehoľného inštitútu alebo je inkardinovaný v spoločnosti 
apoštolského života, má byť odvolaný podľa normy kán. 682 $ 2. 

$ 3. Od farára, keď zavíšil sedemdesiaty piaty rok života, sa žiada, aby zrieknutie úradu 
predložil diecéznemu biskupovi, ktorý po zvážení všetkých okolností osoby a miesta má 
rozhodnúť, či ho treba prijať alebo oddialiť, diecézny biskup sa má postarať o primerané 
materiálne zabezpečenie a bývanie zriekajúceho sa so zreteľom na normy, stanovené 
konferenciou biskupov. 


Kán. 539 - Keď je farnosť uprázdnená, alebo keď sa farárovi uväznením, vyhnanstvom 
alebo vypovedaním, pre nespôsobilosť alebo slabé zdravie alebo z iného dôvodu prekáža 
vo vykonávaní pastoračnej úlohy vo farnosti, diecézny biskup má čím skôr určiť farského 
administrátora čiže kňaza, ktorý má farára zastupovať podľa normy kán. 540. 


Kán. 540 - 8 1. Farský administrátor je viazaný tými istými povinnosťami a má tie isté 
práva ako farár, ak diecézny biskup nestanovil ináč. 

$ 2. Farskému administrátorovi nie je dovolené konať nič, čo spôsobuje ujmu právam 
farára, alebo môže byť na škodu farským majetkom. 

$ 3. Farský administrátor má po skončení úradu predložiť vyúčtovanie farárovi. 


Kán. 541 - $ 1. Keď je farnosť uprázdnená a rovnako keď farár je vo vykonávaní 
pastoračnej úlohy hatený, pred ustanovením farského administrátora má riadenie farnosti 
dočasne prevziať farský vikár, ak ich je viac, ten, ktorý je vymenovaním najstarší, a ak 
farskí vikári nie sú, farár, určený partikulárnym právom. 

$ 2. Kto podľa normy $ 1 prevzal riadenie farnosti, o uprázdnení farnosti má ihneď 
upovedomiť miestneho ordinára. 


Kán. 542 - Kňazi, ktorým sa podľa normy kán. 517 $ 1, ako celku zveruje pastoračná 
starostlivosť o niektorú farnosť alebo súčasne o rozličné farnosti: 

1. majú mať vlastnosti, o ktorých sa hovorí v kán. 521: 

2. majú byť vymenovaní alebo ustanovení podľa normy predpisov kán. 522 a 524, 

3. pastoračnú starostlivosť preberajú iba od chvíle prevzatia farnosti, ich moderátor 
sa uvádza do prevzatia podľa normy predpisov kán. 527 $ 2, u ostatných kňazov sa 
prevzatie nahrádza legitímne zloženým vyznaním viery. 


Kán. 543 - $ 1. Ak sa kňazom ako celku zveruje pastoračná starostlivosť o niektorú farnosť 
alebo o rozličné farnosti súčasne, každý z nich je podľa poriadku, ktorý si sami stanovili, 
povinný vykonávať úlohy a úkony farára, o ktorých sa hovorí v kán. 528, 529 a 330: 


splnomocnenie asistovať pri uzatváraní manželstiev, ako aj všetky moci dišpenzovať, 
udelené farárovi samým právom, prislúchajú všetkým, ale sa majú vykonávať pod vedením 
moderátora. 

$2. Všetci kňazi, ktorí patria do skupiny: 

1. sú povinní sídliť, 

2. spoločne majú stanoviť poriadok, podľa ktorého jeden z nich bude obetovať omšu za ľud 
podľa normy kán. 534: 

3. farnosť alebo farnosti zverené skupine v právnych záležitostiach zastupuje iba moderátor. 


Kán. 544 - Keď niektorý kňaz zo skupiny, o ktorej sa hovorí v kán. 517 $ 1, alebo 
moderátor skupiny končí úrad, a takisto keď sa niektorý z nich stane nespôsobilý 
na vykonávanie pastoračnej úlohy, farnosť alebo farnosti, ktoré sú zverené skupine, sa 
nestávajú uprázdnenými, je však úlohou diecézneho biskupa vymenovať iného moderátora, 
ale skôr ako biskup vymenuje iného moderátora, túto úlohu má vykonávať vymenovaním 
najstarší kňaz tejto skupiny. 


Kán. 545 - 8 1.Vždy, keď je to potrebné alebo vhodné na náležité plnenie pastoračnej 
starostlivosti o farnosť, možno farárovi prideliť jedného alebo viacerých farských vikárov, 
ktorí ako spolupracovníci farára a účastní na jeho starostlivosti majú pomáhať v pastoračnej 
službe spoločnou radou a spoločným úsilím s farárom a pod jeho autoritou. 

$ 2. Farský vikár môže byť ustanovený buď na to, aby pomáhal pri vykonávaní celej 
pastoračnej služby alebo pre celú farnosť, alebo pre určitú časť farnosti, alebo pre určitú 
skupinu veriacich farnosti, alebo aj na to, aby pomáhal pri vykonávaní určitej služby 
súčasne v rozličných farnostiach. 


Kán. 546 - Aby bol niekto platne vymenovaný za farského vikára, je potrebné, aby bol 
ustanovený v posvätnom kňazskom stave. 


Kán. 547 - Farského vikára slobodne vymenúva diecézny biskup, ak to považuje za vhodné, 
po vypočutí mienky farára alebo farárov farností, pre ktoré sa ustanovuje, ako aj dekana pri 
zachovaní predpisu kán. 682 $ 1. 


Kán. 548 - 8 1. Povinnosti a práva farského vikára okrem kánonov tejto kapitoly určuje 
diecézny štatút a listina diecézneho biskupa, podrobnejšie ich však určuje mandát farára. 

$ 2. Farský vikár je na základe svojho úradu viazaný pomáhať farárovi v celej farskej 
službe, ak listina diecézneho biskupa výslovne neurčuje niečo iné, ale s výnimkou 
obetovania omše za ľud a takisto, ak sa to vyžaduje podľa normy práva, zastupovať farára. 

$ 3. Farský vikár má pravidelne referovať farárovi o plánovaných a začatých pastoračných 
podujatiach, tak aby farár a farský vikár alebo farskí vikári spoločnými silami mohli 
zabezpečiť pastoračnú starostlivosť o farnosť, za ktorú spoločne zodpovedajú. 


Kán. 549 - Za neprítomnosti farára, ak sa diecézny biskup podľa normy kán. 533 $ 3, 
nepostaral ináč a ak nebol ustanovený farský administrátor, majú sa zachovať predpisy kán. 
541 8$ 1: farský vikár má v tomto prípade aj všetky povinnosti farára s výnimkou záväzku 
obetovať omšu za ľud. 


Kán. 550 - 8 1. Farský vikár je povinný sídliť vo farnosti, alebo ak je ustanovený pre 
rozličné farnosti súčasne, v niektorej z nich: miestny ordinár však z oprávneného dôvodu 
môže dovoliť, aby býval inde, predovšetkým v dome spoločnom viacerým kňazom, len keď 
tým vykonávanie pastoračných úloh neutrpí nijakú škodu. 

$ 2. Miestny ordinár sa má starať, aby sa tam, kde je to možné, medzi farárom a farskými 
vikármi podporoval na fare istý spôsob spoločného života. 

8 3. Čo sa týka dovolenky, farský vikár má to isté právo ako farár. 


Kán. 551 - Čo sa týka milodarov, ktoré veriaci dávajú farskému vikárovi z príležitosti 
vykonanej pastoračnej služby, majú sa zachovávať predpisy kán. 531. 


Kán. 552 — Farského vikára môže diecézny biskup alebo diecézny administrátor 
z oprávneného dôvodu odvolať, pri zachovaní predpisu kán. 682 $ 2. 


VII. kapitola 
OBVODNÍ VIKÁRI - DEKANI 


Kán. 553 - $ 1. Obvodný vikár, ktorý sa nazýva dekan alebo arcikňaz alebo iným menom, je 
kňaz, ktorý je na čele dekanátu. 

$2. Ak sa partikulárnym právom nestanovuje niečo iné, dekana vymenúva diecézny biskup, 
pričom podľa svojho rozumného úsudku vypočuje mienku kňazov, ktorí v danom dekanáte 
vykonávajú službu. 


Kán. 554 - $ 1. Na úrad dekana, ktorý sa neviaže na úrad farára určitej farnosti, má biskup 
vybrať kňaza, ktorého po preskúmaní okolností miesta a času považuje za vhodného. 

$ 2. Dekan má byť vymenovaný na určitý čas, určený partikulárnym právom. 

$ 3. Diecézny biskup môže dekana z oprávneného dôvodu slobodne z úradu odvolať podľa 
svojho rozvážneho úsudku. 


Kán. 555 - $ 1. Dekan okrem oprávnení, ktoré mu legitímne dáva partikulárne právo, má 
povinnosť a právo: 

1. napomáhať a koordinovať spoločnú pastoračnú činnosť v dekanáte: 

2. dozerať, aby klerici jeho obvodu viedli život primeraný ich stavu a aby si svedomite 
plnili svoje povinnosti, 

3. postarať sa, aby sa náboženské úkony slávili podľa predpisov posvätnej liturgie, aby sa 
výzdoba a čistota kostolov a posvätného zariadenia starostlivo zachovávala najväčšmi pri 
eucharistickom slávení a uchovávaní Najsvätejšej sviatosti, aby sa správne viedli a náležite 
uchovávali farské knihy, aby bol cirkevný majetok svedomito spravovaný: napokon, aby sa 
farskej budove venovala náležitá starostlivosť. 

$ 2. Dekan sa má v dekanáte, ktorý mu je zverený: 

1. usilovať, aby sa klerici podľa predpisov partikulárneho práva v stanovenom čase 
zúčastňovali prednášok, teologických zhromaždení alebo konferencií podľa normy kán. 279 
$ 2, 

2. starať, aby kňazi jeho obvodu mali naporúdzi duchovnú pomoc, takisto má čo najväčšmi 
prejavovať starostlivosť o tých, ktorí sa nachádzajú v ťažkých okolnostiach alebo ktorých 
trápia problémy. 


$ 3. Dekan sa má starať, aby farárom jeho obvodu, o ktorých vie, že sú vážne chorí, 
nechýbala duchovná a materiálna pomoc a aby sa dôstojne slávil pohreb tých, čo zomreli: 
tiež sa má postarať, aby počas ich choroby alebo pri ich smrti nevyšli navnivoč alebo neboli 
odnesené knihy, dokumenty, posvätné zariadenia a iné veci, ktoré patria Cirkvi. 

$ 4. Dekan je povinný vizitovať farnosti svojho obvodu podľa určenia diecézneho biskupa. 


VIII. kapitola 
REKTORI KOSTOLOV A KAPLÁNI 


1. článok 
REKTORI KOSTOLOV 


Kán. 556 - Rektormi kostolov sa tu rozumejú kňazi, ktorým je zverená starostlivosť 
o nejaký kostol, ktorý nie je ani farský ani kapitulný, a ani nie je pripojený k domu 
rehoľného spoločenstva alebo spoločnosti apoštolského života, ktoré v ňom slávia 
bohoslužby. 


Kán. 557 - 8 1. Rektora kostola slobodne vymenúva diecézny biskup pri neporušení práva 
voliť alebo navrhovať, ak to niekomu legitímne prislúcha, v tom prípade diecézny biskup 
má právo rektora potvrdiť alebo ustanoviť. 

$2. Aj vtedy, keď kostol patrí nejakému klerickému rehoľnému inštitútu pápežského práva, 
diecézny biskup ustanovuje rektora, ktorého navrhol predstavený. 

$ 3. Rektorom kostola, ktorý je spojený so seminárom alebo s iným kolégiom, ktoré 
spravujú klerici, je rektor seminára alebo kolégia, ak diecézny biskup nestanovil ináč. 


Kán. 558 - Pri zachovaní predpisu kán. 262 rektorovi nie je dovolené vykonávať farské 
úkony, o ktorých sa hovorí v kán. 530, v bodoch 1-6, v kostole, ktorý mu je zverený, ak 
s tým farár nesúhlasí alebo ho v prípade potreby nedeleguje. 


Kán. 559 — Rektor môže v kostole, ktorý mu je zverený, vykonávať liturgické slávenia, 
aj slávnostné, pri neporušení zákonných podmienok základiny a len keď podľa úsudku 
miestneho ordinára nijakým spôsobom neškodia farskej službe. 


Kán. 560 - Miestny ordinár, kde to považuje za vhodné, môže rektorovi prikázať, aby 
vo svojom kostole slávil pre ľud určité aj farské obrady a aby kostol bol prístupný určitým 
skupinám veriacich, ktoré tam chcú vykonávať liturgické slávenia. 


Kán. 561 - Nikomu nie je dovolené v kostole sláviť Eucharistiu, vysluhovať sviatosti alebo 
vykonávať iné posvätné úkony bez povolenia rektora alebo iného legitímneho 
predstaveného, toto povolenie sa má dať alebo odoprieť podľa normy práva. 


Kán. 562 - Rektor kostola pod autoritou miestneho ordinára a pri dodržiavaní legitímneho 
štatútu a nadobudnutých práv je povinný dozerať, aby sa v kostole dôstojne vykonávali 
posvätné úkony podľa liturgických noriem a predpisov kánonov, aby sa bremená verne 
plnili, majetok svedomite spravoval, aby bola zaistená údržba a výzdoba posvätného 


zariadenia a posvätných budov a aby sa nedialo nič, čo sa akokoľvek nezhoduje 
s posvätnosťou miesta a s náležitou úctou k Božiemu domu. 


Kán. 563 - Miestny ordinár môže z oprávneného dôvodu podľa svojho rozumného uváženia 
odvolať z úradu rektora kostola, hoci ho iní zvolili alebo navrhli pri zachovaní predpisu 
kán. 682 $2. 


2. článok 
KAPLÁNI 


Kán. 564 - Kaplán je kňaz, ktorému sa aspoň sčasti nastálo zveruje pastoračná starostlivosť 
o nejaké spoločenstvo alebo osobitnú skupinu veriacich, ktorú treba vykonávať podľa 
normy univerzálneho a partikulárneho práva. 


Kán. 565 - Kaplána vymenúva miestny ordinár, ktorému tiež patrí navrhnutého ustanoviť 
alebo zvoleného potvrdiť, ak právo neurčuje niečo iné, alebo ak niekomu legitímne nepatria 
osobitné práva. 


Kán. 566 - 8 1. Je potrebné, aby kaplán dostal všetky splnomocnenia, ktoré vyžaduje riadna 
pastoračná starostlivosť. Okrem tých splnomocnení, ktoré sa udeľujú partikulárnym právom 
alebo zvláštnym delegovaním, má kaplán na základe úradu splnomocnenie spovedať 
veriacich, zverených jeho starostlivosti, hlásať im Božie slovo, vysluhovať viatikum 
a pomazanie chorých, ako aj udeliť sviatosť birmovania tým, ktorí sa nachádzajú 
v nebezpečenstve smrti. 

$ 2. Okrem toho má kaplán v nemocniciach, vo väzniciach a pri plavbách na mori 
oprávnenie rozhrešovať od nerezervovaných a nevyhlásených cenzúr, uložených na základe 
vopred vyneseného rozsudku, pri zachovaní predpisu kán. 976, ktoré má použiť iba na 
týchto miestach. 


Kán. 567 - 8 1. Miestny ordinár nemá pristúpiť k vymenovaniu kaplána domu laického 
rehoľného inštitútu bez konzultácie s predstaveným, ktorý má právo po vypočutí mienky 
spoločenstva niektorého kňaza navrhnúť. 

$ 2. Kaplán má sláviť alebo riadiť liturgické obrady: nie je mu však dovolené miešať sa 
do vnútorného riadenia inštitútu. 


Kán. 568 - Kapláni sa majú podľa možnosti ustanoviť pre tých, ktorí pre životné podmienky 
nemôžu požívať riadnu starostlivosť farárov, ako sú vysťahovalci, vyhnanci, utečenci, 
kočovníci a plaviaci sa. 


Kán. 569 - Vojenskí kapláni sa riadia zvláštnymi zákonmi. 
Kán. 570 - Ak je k sídlu spoločenstva alebo skupiny pripojený kostol, ktorý nie je farský, 


kaplán má byť rektorom tohto kostola, ak starostlivosť o spoločenstvo alebo o kostol 
nevyžaduje niečo iné. 


Kán. 571 - Kaplán pri vykonávaní svojej pastoračnej úlohy má udržiavať s farárom náležitý 
vzťah. 


Kán. 572 - Keď ide o odvolanie kaplána, má sa zachovať predpis kán. 563. 


III. časť 
INŠTITÚTY ZASVÄTENÉHO ŽIVOTA A SPOLOČNOSTI APOŠTOLSKÉHO ŽIVOTA 


]. oddiel 
INŠTITÚTY ZASVÄTENÉHO ŽIVOTA 


I. titul 
NORMY SPOLOČNÉ VŠETKÝM INŠTITÚTOM ZASVÄTENÉHO ŽIVOTA 


Kán. 573 - $ 1. Zasvätený život profesiou evanjeliových rád je stála forma života, ktorým sa 
veriaci, užšie nasledujúc Krista pôsobením Ducha Svätého, celkom zasväcujú nadovšetko 
milovanému Bohu, aby z nového a osobitného titulu oddaní jeho oslave, budovaniu Cirkvi 
a spáse sveta dosahovali dokonalosť lásky v službe Božieho kráľovstva a stanúc sa v Cirkvi 
žiarivým znamením, boli predzvesťou nebeskej slávy. 

$ 2. Na túto formu života v inštitútoch zasväteného Života, kánonicky zriadených 
kompetentnou cirkevnou autoritou, sa slobodne podujímajú veriaci, ktorí sľubmi alebo 
inými posvätnými záväzkami podľa vlastných zákonov inštitútov skladajú profesiu 
evanjeliových rád čistoty, chudoby a poslušnosti a láskou, ku ktorej vedú, sa zvláštnym 
spôsobom spájajú s Cirkvou a s jej tajomstvom. 


Kán. 574 - $ 1. Stav tých, ktorí v takýchto inštitútoch skladajú profesiu evanjeliových rád, 
patrí k životu a svätosti Cirkvi, a ho v Cirkvi majú všetci podporovať napomáhať. 

$ 2. Boh do tohto stavu zvlášť povoláva niektorých veriacich, aby v živote Cirkvi požívali 
osobitný dar a aby podľa cieľa a ducha inštitútu boli na osoh jej spásnemu poslaniu. 


Kán. 575 - Evanjeliové rady, založené na učení a príklade Krista Učiteľa, sú Božím darom, 
ktorý Cirkev prijala od Pána a s jeho milosťou ho stále uchováva. 


Kán. 576 — Kompetentnej cirkevnej autorite patrí vykladať evanjeliové rady, upravovať 
zákonmi 1ch uskutočňovanie, kánonickým schvaľovaním z nich ustanovovať trvalé formy 
života a takisto sa primerane starať, aby inštitúty rástli a prekvitali v duchu zakladateľov 
a zdravých tradícií. 


Kán. 577 - V Cirkvi je veľmi veľa inštitútov zasväteného Života, ktoré majú rozličné dary 
podľa milosti, ktorá 1m bola daná, užšie totiž nasledujú Krista buď modliaceho sa, alebo 
ohlasujúceho Božie kráľovstvo, alebo konajúceho ľuďom dobro, alebo žijúceho s nimi 
vo svete, vždy však plniaceho Otcovu vôľu. 


Kán. 578 - Všetci majú verne zachovávať úmysel a zámery zakladateľov, potvrdené 
kompetentnou cirkevnou autoritou, týkajúce sa podstaty, cieľa, ducha a povahy inštitútu, 
ako aj jeho zdravých tradícií, čo všetko tvorí dedičstvo tohto inštitútu. 


Kán. 579 - Diecézni biskupi, každý na svojom území, môžu formálnym dekrétom platne 
zriadiť inštitúty zasväteného Života len po vopred udelenom písomnom povolení 
Apoštolského stolca."“ 


Kán. 580 - Pričlenenie nejakého inštitútu zasväteného života k inému je vyhradené 
kompetentnej autorite pričleňujúceho inštitútu, ale vždy pri neporušení kánonickej 
samostatnosti pričleneného Inštitútu. 


Kán. 581 - Kompetentnej autorite inštitútu patrí podľa normy konštitúcií rozdeliť inštitút 
na časti, nech sa akokoľvek nazývajú, zriadiť nové, zriadené zlučovať alebo ináč ohraničiť. 


Kán. 582 - Zlučovanie a spájanie inštitútov zasväteného Života je vyhradené jedine 
Apoštolskému stolcu, jemu je vyhradené aj vytváranie ich konfederácií a federácií. 


Kán. 583 - Zmeny v inštitútoch zasväteného života, týkajúce sa tých vecí, ktoré boli 
schválené Apoštolským stolcom, sa nemôžu uskutočniť bez jeho dovolenia. 


Kán. 584 - Zrušenie inštitútu prislúcha Iba Apoštolskému stolcu, ktorému je tiež vyhradené 
rozhodovanie o jeho časných majetkoch. 


Kán. 585 - Zrušiť časti inštitútu patrí kompetentnej autorite toho istého inštitútu. 


Kán. 586 - $ 1. Jednotlivým inštitútom sa priznáva oprávnená samostatnosť života, najmä 
riadenia, na základe ktorej majú v Cirkvi vlastnú disciplínu a môžu si zachovať nedotknuté 
svoje dedičstvo, o ktorom sa hovorí v kán. 578. 

$ 2. Miestni ordinári majú túto samostatnosť zachovávať a chrániť. 


Kán. 587 - $ 1. Aby sa vernejšie chránilo vlastné povolanie a identita jednotlivých 
inštitútov, základný kódex čiže konštitúcie každého inštitútu musia okrem toho, čo je 
stanovené zachovávať v kán. 578, obsahovať základné normy, týkajúce sa riadenia inštitútu 
a disciplíny členov, včleňovania a formovania členov, ako aj vlastného predmetu 
posvätných zväzkov. 

$ 2. Takýto kódex schvaľuje kompetentná autorita Cirkvi a možno ho zmeniť iba s jej 
súhlasom. 

$ 3. V tomto kódexe sa majú vhodne zladiť duchovné a právne prvky, normy sa však 
nemajú množiť bez potreby. 

$ 4. Ostatné normy, stanovené kompetentnou autoritou inštitútu, sa majú vhodne zozbierať 
do iných kódexov a tie sa môžu podľa požiadaviek miesta a času primerane preskúmať 
a prispôsobiť. 


Kán. 588 - $ 1. Stav zasväteného života nie je svojou povahou ani klerický, ani laický. 

$ 2. Klerickým sa nazýva ten inštitút, ktorý podľa cieľa alebo zámeru zakladateľa alebo 
na základe legitímnej tradície je pod vedením klerikov, berie na seba vykonávanie 
posvätného stavu a za taký ho uznáva cirkevná autorita. 


"Pápež František, MP Authenticum charismatis, z 1.novembra 2020, L Osservatore Romano 4. novembra 2020. 


$ 3. Laickým sa nazýva ten inštitút, ktorý za taký uznáva cirkevná autorita a na základe 
svojej podstaty, povahy a cieľa má vlastné poslanie určené zakladateľom alebo legitímnou 
tradíciou a nezahfňa vykonávanie posvätného stavu. 


Kán. 589 - Inštitút zasväteného života sa nazýva inštitútom pápežského práva, ak ho 
Apoštolský stolec zriadil alebo ho formálnym dekrétom schválil, nazýva sa však inštitútom 
diecézneho práva, ak ho zriadil diecézny biskup a nedostal schvaľovací dekrét 
od Apoštolského stolca. 


Kán. 590 - 8 1. Keďže inštitúty zasväteného života sa osobitným spôsobom venujú službe 
Bohu a celej Cirkvi, z osobitného dôvodu sú podriadené jej najvyššej autorite. 

$ 2. Jednotliví členovia sú povinní poslúchať Najvyššieho veľkňaza ako svojho najvyššieho 
predstaveného aj z dôvodu posvätného zväzku poslušnosti. 


Kán. 591 - Aby sa čo najlepšie zabezpečilo dobro inštitútov a potreby apoštolátu, Najvyšší 
veľkňaz môže na základe svojho primátu nad celou Cirkvou so zreteľom na spoločný osoh 
vyňať inštitúty zasväteného života spod riadenia miestnych ordinárov a podriadiť ich sebe 
samému alebo inej cirkevnej autorite. 


Kán. 592 - 8 1. Aby sa spoločenstvo inštitútov s Apoštolským stolcom čo najlepšie 
rozvíjalo, každý najvyšší predstavený má Apoštolskému stolcu spôsobom a v čase, aký sám 
stanovil, posielať krátky prehľad o stave a živote inštitútu. 

$ 2. Predstavení všetkých inštitútov majú napomáhať znalosť dokumentov Apoštolského 
stolca, týkajúcich sa členov, ktorí sú Im zverení, a majú sa starať o ich zachovávanie. 


Kán. 593 - Inštitúty pápežského práva z hľadiska vnútorného riadenia a disciplíny 
bezprostredne a výlučne podliehajú moci A poštolského stolca, pri zachovaní predpisu kán. 
5860. 


Kán. 594 - Inštitút diecézneho práva zostáva pod osobitnou starostlivosťou diecézneho 
biskupa, pri zachovaní kán. 586. 


Kán. 595 - $ 1. Biskup hlavného sídla má právo schváliť konštitúcie a potvrdiť zmeny, 
ktoré boli do nich legitímne zavedené, pri neporušení tých vecí, do ktorých zasiahol 
Apoštolský stolec, ako aj prerokúvať dôležitejšie záležitosti, vzťahujúce sa na celý inštitút, 
ktoré presahujú moc vnútornej autority, ale po porade s ostatnými diecéznymi biskupmi, ak 
sa inštitút rozšíril do viacerých diecéz. 

$ 2. Diecézny biskup môže v jednotlivých prípadoch udeliť dišpenz od konštitúcií. 


Kán. 596 - $ 1. Predstavení a kapituly inštitútov majú nad členmi takú moc, akú určuje 
univerzálne právo a konštitúcie. 

$ 2. V klerických rehoľných inštitútoch pápežského práva majú však okrem toho cirkevnú 
moc riadenia tak pre vonkajšie ako aj pre vnútorné fórum. 

$ 3. Na moc, o ktorej sa hovorí v $ 1, sa vzťahujú predpisy kán. 131, 133 a 137-144. 


Kán. 597 - $ 1. Do inštitútu zasväteného života môže byť prijatý každý katolík, ktorý má 
správny úmysel a vlastnosti vyžadované univerzálnym a vlastným právom a nebráni mu 
nijaká prekážka. 

$ 2. Nikto nemôže byť prijatý bez primeranej prípravy. 


Kán. 598 - $ 1. Každý inštitút má so zreteľom na povahu a vlastné ciele vo svojich 
konštitúciách určiť spôsob, akým treba zachovávať evanjeliové rady čistoty, chudoby a 
poslušnosti primerane svojmu spôsobu života. 

$ 2. Všetci členovia však musia nielen verne a úplne zachovávať evanjeliové rady, ale aj 
usporiadať život podľa vlastného práva inštitútu, a tak sa usilovať o dokonalosť svojho 
stavu. 


Kán. 599 - Evanjeliová rada čistoty, prijatá pre nebeské kráľovstvo, ktorá je znakom 
budúceho sveta a prameňom hojnejšej plodnosti v nerozdelenom srdci, nesie so sebou 
záväzok dokonalej zdržanlivosti v celibáte. 


Kán. 600 - Evanjeliová rada chudoby v nasledovaní Krista, ktorý hoci bol bohatý, stal sa 
pre nás chudobným, okrem života v skutočnosti 1 v duchu chudobného, vedeného usilovne 
v triezvosti a odpútaného od pozemských bohatstiev, prináša so sebou závislosť 
a obmedzenie v užívaní majetkov a v nakladaní s nimi podľa normy vlastného práva 
jednotlivých inštitútov. 


Kán. 601 - Evanjeliová rada poslušnosti, prijatá v duchu viery a lásky v nasledovaní Krista 
poslušného až na smrť, zaväzuje podriadiť vôľu legitímnym predstaveným, zastupujúcim 
Boha, keď vydávajú príkazy podľa vlastných konštitúcií a stanov. 


Kán. 602 - Bratský život, vlastný každému inštitútu, ktorým sa všetci členovia združujú 
v Kristovi akoby do osobitnej rodiny, sa má určiť tak, aby sa pre všetkých stal vzájomnou 
pomocou pri plnení povolania každého z nich. Bratským spoločenstvom, zakoreneným 
a spočívajúcim v láske, majú byť členovia príkladom všeobecného zmierenia v Kristovi. 


Kán. 603 - $ 1. Okrem inštitútov zasväteného života Cirkev uznáva eremitský čiže 
pustovnícky život, v ktorom veriaci prísnejším odlúčením od sveta, tichom samoty, 
ustavičnou modlitbou a pokáním zasväcujú svoj život na chválu Boha a spásu sveta. 

$ 2. Právo uznáva pustovníka oddaného Bohu v zasvätenom živote, ak verejne zloží 
vyznanie troch evanjeliových rád, potvrdených sľubom alebo iným posvätným záväzkom, 
do rúk diecézneho biskupa a pod jeho vedením zachováva vlastný spôsob života. 


Kán. 604 - $ 1. K týmto formám zasväteného života sa pridáva stav panien, ktoré 
po prejavení svätého predsavzatia užšie nasledovať Krista, diecézny biskup zasvätí Bohu 
podľa schváleného liturgického obradu, mysticky ich zasnúbi s Kristom, Božím Synom, 
a odovzdá ich službe Cirkvi. 

$ 2. Panny môžu vytvárať združenia, aby vernejšie zachovávali svoje predsavzatie a aby si 
vzájomne pomáhali pri vykonávaní tej služby Cirkvi, ktorá sa zhoduje s ich vlastným 
stavom. 


$ 3". Uznať a zriadiť tieto združenia patrí diecéznemu biskupovi pre diecézne združenia v 
hraniciach jeho územia a konferencii biskupov pre národné združenia v hraniciach jej 
územia. 


Kán. 605 - Schvaľovanie nových foriem zasväteného života je vyhradené Iba Apoštolskému 
stolcu. Diecézni biskupi sa však majú usilovať rozoznávať nové dary zasväteného života, 
ktoré Duch Svätý zveruje Cirkvi a pomáhať ich zakladateľom, aby čo možno najlepšie 
vyjadrili ciele a chránili ich vhodným štatútom pri použití predovšetkým všeobecných 
noriem, obsiahnutých v tejto časti. 


Kán. 606 - Co sa stanovuje o inštitútoch zasväteného života a o ich členoch, rovnakým 
právom platí pre obidve pohlavia, ak z kontextu reči alebo z povahy veci nie je zistené 
niečo Iné. 


TI. titul , Ň 
REHOĽNÉ INŠTITÚTY 


Kán. 607 - $ 1. Rehoľný život ako zasvätenie celej osoby je v Cirkvi prejavom 
obdivuhodného, Bohom ustanoveného zasnúbenia, ktoré je znakom budúceho veku. Takto 
rehoľník završuje úplné darovanie seba ako obetu prinesenú Bohu, ktorou sa celá jeho 
existencia stáva nepretržitým kultom Boha v láske. 

$ 2. Rehoľný inštitút je spoločnosť, v ktorej členovia podľa vlastného práva skladajú 
verejné sľuby, doživotné alebo dočasné, ktoré však po uplynutí času treba obnoviť, a Žijú 
bratský život v spoločenstve. 

$ 3. Verejné svedectvo, ktoré majú rehoľníci vydávať Kristovi a Cirkvi, prináša so sebou 
odlúčenie od sveta, ktoré je vlastné povahe a cieľu každého inštitútu. 


I. kapitola Ň 
REHOĽNÉ DOMY, ICH ZRIADENIE A ZRUŠENIE 


Kán. 608 - Rehoľné spoločenstvo musí bývať v dome, legitímne ustanovenom pod 
autoritou predstaveného, určeného podľa normy práva: jednotlivé domy majú mať aspoň 
kaplnku, v ktorej sa má sláviť a uchovávať Eucharistia, aby naozaj bola stredobodom 
spoločenstva. 


Kán. 609 - $ 1. Domy rehoľného inštitútu zriaďuje podľa konštitúcií kompetentná autorita 
po predchádzajúcom písomnom súhlase diecézneho biskupa. 
$2. Na zriadenie kláštora mníšok sa navyše vyžaduje povolenie Apoštolského stolca. 


Kán. 610 - $ 1. Domy sa zriaďujú so zreteľom na úžitok Cirkvi a inštitútu po zabezpečení 
toho, čo sa vyžaduje pre riadny rehoľný život členov podľa vlastných cieľov a ducha 
inštitútu. 

$ 2. Nijaký dom sa nemá zriaďovať, ak nemožno rozumne usúdiť, že bude primerane 
postarané o potreby členov. 


% Pápež Fratnitšek, Competerntias guasdam decernere, z 11. ferbuára 2022, L Osservatore Romano, 15. februára 2002 

Kán. 611 - Súhlas diecézneho biskupa na zriadenie rehoľného domu nejakého Inštitútu 
prináša so sebou právo: 

1. viesť život podľa vlastnej povahy a vlastných cieľov inštitútu: 

2. vykonávať diela vlastné inštitútu podľa normy práva pri neporušení podmienok, 
pripojených k súhlasu, 

3. pre klerické inštitúty mať kostol pri neporušení predpisu kán. 1215 $ 3 a vykonávať 
posvätné služby pri zachovaní toho, čo podľa práva treba zachovať. 


Kán. 612 — Na to, aby bol rehoľný dom určený na apoštolské diela, odlišné od tých, 
na ktoré bol ustanovený, vyžaduje sa súhlas diecézneho biskupa, nevyžaduje sa však keď 
ide o zmenu, ktorá sa pri neporušení zákonov základiny vzťahuje iba na vnútorné riadenie 
a disciplínu. 


Kán. 613 - $ 1. Rehoľný dom regulárnych kanonikov a mníchov pod riadením 
a starostlivosťou vlastného predstaveného je svojprávny, ak konštitúcie neurčujú ináč. 
$ 2. Moderátor svojprávneho domu je podľa práva vyšší predstavený. 


Kán. 614 - Kláštory mníšok, pridružené k niektorému mužskému inštitútu, zachovávajú 
vlastný spôsob života a riadenie podľa konštitúcií. Vzájomné práva a povinnosti sa majú 
určiť tak, aby z pridruženia mohlo vzrastať duchovné dobro. 


Kán. 615 - Svojprávny kláštor, ktorý okrem vlastného moderátora nemá iného vyššieho 
predstaveného a ani nie je k nejakému inštitútu rehoľníkov tak pridružený, aby jeho 
predstavený mal nad takým kláštorom ozajstnú moc vymedzenú konštitúciami, sa podľa 
normy práva zveruje osobitnému dohľadu diecézneho biskupa. 


Kán. 616 - 8 1. Najvyšší predstavený po porade s diecéznym biskupom môže podľa normy 
konštitúcií zrušiť legitímne zriadený rehoľný dom. O majetok zrušeného domu sa má 
postarať vlastné právo inštitútu pri neporušení vôle zakladateľov alebo darcov a legitímne 
nadobudnutých práv. 

$ 2. Zrušenie jediného domu Inštitútu patrí Svätému stolcu, ktorému sa v takom prípade 
vyhradzuje aj rozhodnutie o majetku. 

$ 3. Zrušiť svojprávny dom, o ktorom sa hovorí v kán. 613, patrí generálnej kapitule, ak 
konštitúcie neurčujú ináč. 

$ 4. Zrušiť svojprávny kláštora mníšok patrí Apoštolskému stolcu, pričom treba ohľadom 
majetku zachovať predpisy konštitúcií. 


II. kapitola 
RIADENIE INŠTITÚTOV 


1. článok 
PREDSTAVENÍ A RADY 


Kán. 617 - Predstavení majú svoju úlohu plniť a svoju moc vykonávať podľa normy 
univerzálneho a vlastného práva. 


Kán. 618 - Predstavení majú svoju moc, prijatú od Boha prostredníctvom služby Cirkvi, 
vykonávať v duchu služby. Preto poslušní Božej vôli majú pri plnení úlohy riadiť 
podriadených ako Božie deti a s úctou voči ľudskej osobe napomáhať ich dobrovoľnú 
poslušnosť, majú ich ochotne počúvať, ako aj podporovať ich úsilie o dobro inštitútu a 
Cirkvi, ale pri zachovaní svojej autority v rozhodovaní a prikazovaní, čo treba konať. 


Kán. 619 - Predstavení sa majú horlivo venovať svojmu úradu a spolu s členmi, ktorí sú im 
zverení, usilovať sa o budovanie bratského spoločenstva v Kristovi, v ktorom sa má 
nadovšetko hľadať a milovať Boh. Preto majú členov často sýtiť pokrmom Božieho slova 
a privádzať ich k sláveniu posvätnej liturgie. Majú im byť príkladom v pestovaní čností 
a v zachovávaní zákonov a tradícií vlastného inštitútu, vhodným spôsobom 1m majú 
pomáhať v osobných potrebách, starať sa svedomito o chorých a navštevovať ich, karhať 
nespokojných, potešovať malomyseľných a voči všetkým byť trpezliví. 


Kán. 620 - Vyšší predstavení sú tí, ktorí riadia celý inštitút, alebo jeho provinciu, alebo 
časť, ktorá je jej postavená na roveň, alebo svojprávny dom, a tiež ich zástupcovia. Medzi 
nich sa zaraďuje opát prímas a predstavený mníšskej kongregácie, ktorí však nemajú všetku 
moc, akú univerzálne právo udeľuje vyšším predstaveným. 


Kán. 621 - Spojenie viacerých domov, ktoré pod tým istým predstaveným tvorí 
bezprostrednú časť toho istého inštitútu a je kánonicky zriadené legitímnou autoritou, sa 
volá provincia. 


Kán. 622 - Najvyšší predstavený dostáva moc nad všetkými provinciami, domami a členmi 
inštitútu, ktorú má vykonávať podľa vlastného práva: ostatní predstavení ju majú 
v medziach svojej úlohy. 


Kán. 623 - Aby členovia boli platne vymenovaní alebo zvolení do úlohy predstaveného, 
vyžaduje sa primeraný čas od doživotnej alebo definitívnej profesie, ktorý má byť určený 
vlastným právom, alebo ak ide o vyšších predstavených, konštitúciami. 


Kán. 624 - 8 1. Predstavení majú byť ustanovovaní na určité a primerané časové rozpätie 
podľa povahy a potreby inštitútu, ak o najvyššom predstavenom a o predstavených 
svojprávneho domu konštitúcie neurčujú ináč. 

$ 2. Vlastné právo má vhodnými normami zabezpečiť, aby predstavení, ustanovení 
na určitý čas, nezostávali v úradoch riadenia dlhšie bez prerušenia. 

$ 3. Môžu byť však počas trvania úlohy z úradu odvolaní alebo do iného preložení 
z dôvodov, stanovených vlastným právom. 


Kán. 625 - 8 1. Najvyšší predstavený inštitútu má byť určený kánonickou voľbou podľa 
normy konštitúcií. 

$ 2. Voľbám predstaveného svojprávneho kláštora, o ktorom sa hovorí v kán. 615, 
a najvyššieho predstaveného inštitútu diecézneho práva predsedá biskup hlavného sídla. 


$ 3. Ostatní predstavení majú byť ustanovení podľa normy konštitúcií, ale tak, že ak sú 
volení, potrebujú potvrdenie kompetentného vyššieho predstaveného, ak ich však 
vymenúva predstavený, má predchádzať vhodná konzultácia. 


Kán. 626 - Predstavení pri udeľovaní úradov a členovia pri voľbách majú zachovávať 
normy univerzálneho a vlastného práva, chrániť sa akéhokoľvek zneužívania 
a uprednostňovania osôb, majúc pred očami 1ba Boha a dobro inštitútu, majú vymenovať 
alebo voliť tých, o ktorých v Pánovi usudzujú, že sú naozaj hodní a schopní. Okrem toho sa 
vo voľbách majú chrániť priamo alebo nepriamo získavať hlasy či už pre seba alebo pre 
iných. 


Kán. 627 - 8 1. Predstavení majú mať podľa normy konštitúcií vlastnú radu a je potrebné, 
aby pri vykonávaní úlohy používali jej pomoc. 

$ 2. Okrem prípadov predpísaných univerzálnym právom vlastné právo má určiť prípady, 
v ktorých pre platnosť konania je potrebný súhlas alebo rada, ktoré treba žiadať podľa 
normy kán. 127. 


Kán. 628 - 8 1. Predstavení, ktorí sú na túto úlohu určení vlastným právom inštitútu, majú 
v stanovenom čase podľa noriem toho istého vlastného práva vizitovať domy a členov, ktorí 
sú 1m zverení. 

$ 2. Diecézny biskup má právo a povinnosť vizitovať aj z hľadiska rehoľnej disciplíny: 

1. svojprávne kláštory, o ktorých sa hovorí v kán. 615: 

2. jednotlivé domy inštitútu diecézneho práva, ktoré sa nachádzajú na jeho území. 

$ 3. Členovia sa majú s dôverou správať k vizitátorovi, na otázky, ktoré legitímne kladie, 
mu majú odpovedať podľa pravdy v láske, nikto však nesmie akýmkoľvek spôsobom 
odvracať členov od tejto povinnosti alebo ináč hatiť cieľ vizitácie. 


Kán. 629 - Predstavení sa majú zdržiavať každý vo svojom dome a nevzďaľovať sa z neho, 
ak to nie je podľa normy vlastného práva. 


Kán. 630 - 8 1. Predstavení majú členom priznávať náležitú slobodu, čo sa týka sviatosti 
pokánia a duchovného vedenia, ale pri neporušení disciplíny inštitútu. 

$ 2. Predstavení sa podľa normy vlastného práva majú starať, aby členovia mali k dispozícii 
súcich spovedníkov, u ktorých sa môžu často spovedať. 

$ 3. V kláštoroch mníšok, vo formačných domoch a v laických spoločenstvách s väčším 
počtom členov majú byť riadni spovedníci, schválení miestnym ordinárom po porade 
so spoločenstvom, ale bez akéhokoľvek uloženia povinnosti spovedať sa u nich. 

$ 4. Predstavení nemajú spovedávať podriadených, ak si to členovia sami od seba 
nežiadajú. 

$ 5. Členovia sa majú s dôverou obracať na predstavených, ktorým môžu slobodne a sami 
od seba otvoriť svoje srdce. Predstaveným je však zakázané akokoľvek ich navádzať, aby 
im vyjavili svoje svedomie. 


2. článok 
KAPITULY 


Kán. 631 - $ 1. Generálna kapitula, ktorá podľa normy konštitúcií má v inštitúte najvyššiu 
autoritu, sa má utvoriť tak, aby reprezentujúc celý inštitút, sa stala opravdivým znakom jeho 
jednoty v láske. Jej úlohou je hlavne: chrániť dedičstvo inštitútu, o ktorom sa hovorí v kán. 
578, a podľa neho napomáhať primeranú obnovu, zvoliť najvyššieho predstaveného, 
prerokovať vážnejšie záležitosti, ako aj vydávať normy, ktoré majú všetci dodržiavať. 

$ 2. Zloženie a rozsah moci kapituly sa majú určiť konštitúciami: vlastné právo má bližšie 
určiť poriadok, ktorý treba zachovávať pri konaní kapituly, zvlášť keď ide o voľby a spôsob 
rokovania. 

$ 3. Podľa noriem stanovených vo vlastnom práve, nielen provincie a miestne spoločenstvá, 
ale aj ktorýkoľvek člen môže generálnej kapitule slobodne zaslať svoje želania a návrhy. 


Kán. 632 - Vlastné právo má presne určiť, čo sa vzťahuje na iné kapituly inštitútu a na iné 
podobné zhromaždenia, čiže na ich povahu, autoritu, zloženie, spôsob postupovania a čas 
ich konania. 


Kán. 633 - 8 1. Účastnícke alebo poradné orgány majú úlohu, ktorá im bola zverená, verne 
plniť podľa normy univerzálneho a vlastného práva a svojím spôsobom vyjadrovať 
starostlivosť a účasť všetkých členov, zameranú na dobro celého inštitútu alebo 
spoločenstva. 

$ 2. Pri ustanovovaní a používaní týchto účastníckych a poradných prostriedkov sa má 
zachovať múdre rozlišovanie a spôsob ich činnosti sa má zhodovať s povahou a cieľom 
inštitútu. 


3. článok 
ČASNÉ DOBRÁ A ICH SPRAVOVANIE 


Kán. 634 - 8 1. Inštitúty, provincie a domy ako právnické osoby sú samým právom schopné 
nadobúdať, vlastniť, spravovať a scudzovať časné dobrá, ak sa táto schopnosť 
v konštitúciách nevylučuje alebo neobmedzuje. 

$ 2. Majú sa však vyhýbať akejkoľvek podobe prepychu, ziskuchtivosti a hromadeniu 
majetkov. 


Kán. 635 - 8 1. Časné dobrá rehoľných inštitútov, keďže sú cirkevné, riadia sa predpismi 
Piatej knihy Casné majetky Cirkvi, ak sa výslovne neurčuje niečo iné. 


$ 2. Každý inštitút však má na užívanie a spravovanie dobier stanoviť vhodné normy, 
ktorými sa má jemu vlastná chudoba podporovať, ochraňovať a zvýrazňovať. 


Kán. 636 - $ 1. V každom inštitúte a podobne v každej provincii, ktorá je riadená vyšším 
predstaveným, má byť ekonóm odlišný od vyššieho predstaveného a má byť ustanovený 
podľa normy vlastného práva, má viesť spravovanie dobier pod vedením príslušného 
predstaveného. Ekonóm odlišný od miestneho predstaveného má byť podľa možnosti 
ustanovený aj v miestnych spoločenstvách. 

$ 2. Ekonómovia a iní správcovia majú v čase a spôsobom, aký stanovuje vlastné právo, 
predkladať kompetentnej autorite vyúčtovanie z vykonaného spravovania. 


Kán. 637 - Svojprávne kláštory, o ktorých sa hovorí v kán. 615, musia miestnemu 
ordinárovi raz do roka predložiť vyúčtovanie zo spravovania, okrem toho miestny ordinár 
má mať právo poznať ekonomické pomery rehoľného domu diecézneho práva. 


Kán. 638 - $ 1. Vlastnému právu patrí v rámci univerzálneho práva určiť úkony, ktoré 
presahujú hranicu a spôsob riadnej správy, a určiť, čo je potrebné na platné uskutočnenie 
úkonu mimoriadnej správy. 

$ 2. Okrem predstavených platne hradia výdavky a robia právne úkony riadnej správy 
v medziach svojej úlohy aj úradníci, ktorí sú na to určení vo vlastnom práve. 

$ 3. Pre platnosť scudzenia a každej činnosti, ktorou sa majetkový stav právnickej osoby 
môže zhoršiť, vyžaduje sa písomné povolenie kompetentného predstaveného so súhlasom 
svojej rady. Ale ak ide o záležitosť, ktorá presahuje sumu určenú Svätým stolcom pre 
príslušnú krajinu, a takisto keď ide o veci darované Cirkvi sľubom, alebo o veci cenné 
z umeleckého alebo historického hľadiska, sa okrem toho vyžaduje dovolenie Svätého 
stolca. 

$ 4. Pre svojprávne kláštory, o ktorých sa hovorí v kán. 615, a pre inštitúty diecézneho 
práva je potrebný aj písomný súhlas miestneho ordinára. 


Kán. 639 - 8 1. Ak právnická osoba prevzala dlhy a záväzky hoci aj s povolením 
predstavených, je povinná sama niesť za ne zodpovednosť. 

$2. Ak ich prevzal člen s povolením predstaveného vo vzťahu k svojmu majetku, sám musí 
niesť zodpovednosť, ale ak z mandátu predstaveného vybavil záležitosť inštitútu, 
zodpovedá inštitút. 

$ 3. Ale ak ich prevzal rehoľník bez akéhokoľvek povolenia predstavených, je sám 
zodpovedný, nie však právnická osoba. 

$ 4. Platí však, že vždy možno podať žalobu proti tomu, v prospech koho sa uzavretá 
dohoda obrátila. 

$ 5. Rehoľní predstavení nesmú dovoliť, aby sa robili dlhy, ak nie je s istotou preukázané, 
že sa z bežných ziskov budú môcť splácať úroky z dlžoby a že v nie príliš dlhom čase 
zákonným odpisovaním bude možné vyrovnať sumu použitého kapitálu. 


Kán. 640 - Inštitúty vzhľadom na okolnosti jednotlivých miest sa majú usilovať vydávať 
istým spôsobom spoločné svedectvo lásky a chudoby a podľa možnosti z vlastných 
majetkov prispievať na potreby Cirkvi a na podporu núdznych. 


111. kapitola 
PRIJÍMANIE KANDIDÁTOV A FORMOVANIE ČLENOV 


1. článok 
PRIJÍMANIE DO NOVICIÁTU 


Kán. 641 - Právo prijímať kandidátov do noviciátu patrí vyšším predstaveným podľa normy 
vlastného práva. 


Kán. 642 - Predstavení majú s pozornou starostlivosťou prijímať len takých, ktorí sú okrem 
požadovaného veku zdraví, majú vhodnú povahu a dostačujúce vlastnosti zrelosti 


na osvojenie života, ktorý je vlastný inštitútu, zdravie, povaha a zrelosť, ak je to potrebné, 
sa majú potvrdiť aj za pomoci odborníkov pri zachovaní predpisu kán. 220. 


Kán. 643 - $ 1. Do noviciátu sa neplatne prijíma: 

1. kto ešte nedovíšil sedemnásty rok života, 

2. manželská stránka počas trvania manželstva: 

3. kto je aktuálne viazaný posvätným zväzkom k nejakému inštitútu zasväteného života, 
alebo je včlenený do nejakej spoločnosti apoštolského života pri neporušení predpisu kán. 
684: 

4. kto do inštitútu vstupuje pod vplyvom násilia, veľkého strachu alebo podvodu, alebo ten, 
koho predstavený prijíma pod tým istým vplyvom, 

5. kto zatajil svoje včlenenie do nejakého inštitútu zasväteného života alebo do nejakej 
spoločnosti apoštolského života. 

$ 2. Vlastné právo môže pripojiť podmienky alebo určiť iné prekážky aj čo do platnosti 
prijatia. 


Kán. 644 - Predstavení nemajú prijímať do noviciátu svetských klerikov bez poradenia s ich 
vlastným ordinárom, ani tých, ktorí sú zadlžení, a dlžobu nie sú schopní splatiť. 


Kán. 645 - 8 1. Kandidáti pred prijatím do noviciátu musia predložiť svedectvo o krste 
a birmovaní a o slobodnom stave. 

$ 2. Ak 1de o prijatie klerikov alebo tých, ktorí boli prijatí do iného inštitútu zasväteného 
života, do spoločnosti apoštolského Života alebo do seminára sa okrem toho vyžaduje 
svedectvo príslušného miestneho ordinára alebo vyššieho predstaveného inštitútu alebo 
spoločnosti, alebo rektora seminára. 

$ 3. Vlastné právo môže požadovať aj iné svedectvá o požadovanej súcosti kandidátov 
a o tom, že nemajú prekážky. 

$ 4. Predstavení si môžu vyžiadať ďalšie informácie hoci aj pod tajomstvom, ak to uznajú 
za potrebné. 


2. článok 
NOVICIÁT A FORMOVANIE NOVICOV 


Kán. 646 - Noviciát, ktorým sa začína život v inštitúte, je zameraný na to, aby novici lepšie 
poznali Božie povolanie, a to vlastné inštitútu, aby skúsili spôsob života inštitútu a jeho 
duchom si formovali myseľ i srdce a aby sa potvrdil ich úmysel a súcosť. 


Kán. 647 - 8 1. Zriadenie, premiestnenie a zrušenie domu noviciátu sa má uskutočniť 
písomným dekrétom najvyššieho predstaveného inštitútu so súhlasom jeho rady. 

$ 2. Aby bol noviciát platný, musí sa vykonať v dome na to riadne určenom. Výnimočne 
v jednotlivých prípadoch môže kandidát na základe dovolenia najvyššieho predstaveného so 
súhlasom jeho rady vykonať noviciát v inom dome inštitútu pod vedením niektorého 
osvedčeného rehoľníka, ktorý zastupuje magistra novicov. 

$ 3. Vyšší predstavený môže dovoliť, aby sa skupina novicov v určitých časových úsekoch 
zdržiavala v inom dome inštitútu, ktorý on určil. 


Kán. 648 - 8 1. Aby bol noviciát platný, musí trvať dvanásť mesiacov, ktoré treba prežiť 
v samom noviciátnom spoločenstve, pri zachovaní predpisu kán. 647 8 3. 

8 2. Na dovfšenie formovania novicov môžu konštitúcie okrem času, o ktorom hovorí $ 1, 
určiť jedno alebo viaceré obdobia apoštolského zacvičovania, prežité mimo noviciátneho 
spoločenstva. 

$ 3. Noviciát nemá trvať dlhšie než dva roky. 


Kán. 649 - 8 1. Pri neporušení predpisov kán. 647 $ 3, a kán. 648 $ 2, neprítomnosť v dome 
noviciátu, ktorá trvá dlhšie než tri mesiace buď súvislé alebo prerušené, robí noviciát 
neplatným. Neprítomnosť trvajúca viac ako pätnásť dní sa musí doplniť. 

$ 2. S dovolením kompetentného vyššieho predstaveného sa prvá profesia môže 
anticipovať, nie však skôr než pätnásť dní. 


Kán. 650 - 8 1. Cieľ noviciátu vyžaduje, aby sa novici formovali pod vedením magistra 
podľa programu formácie, ktorý treba určiť vlastným právom. 
$2. Vedenie novicov pod autoritou vyšších predstavených je vyhradené iba magistrovi. 


Kán. 651 - $ 1. Magistrom novicov má byť člen inštitútu, ktorý zložil doživotné sľuby a bol 
legitímne určený. 

$ 2. Magistrovi, ak je to potrebné, sa môžu prideliť spolupracovníci, ktorí mu podliehajú 
z hľadiska vedenia noviciátu a programu formácie. 

$ 3. Na čele formovania novicov majú byť starostlivo pripravení členovia, nezaťažení inými 
povinnosťami, ktorí môžu svoju úlohu plniť užitočne a stálym spôsobom. 


Kán. 652 - $ 1. Úlohou magistra a jeho spolupracovníkov je rozpoznať a potvrdiť povolanie 
novicov a postupne ich formovať na náležité vedenie života dokonalosti, ktorý je vlastný 
inštitútu. 

$ 2. Novici sa majú viesť k pestovaniu ľudských a kresťanských čností, modlitbou 
a sebazapieraním sa majú uvádzať na cestu plnšej dokonalosti: majú sa poúčať, ako 
rozjímať o tajomstve spásy, ako čítať Sväté písmo a meditovať o ňom: majú sa pripravovať 
na pestovanie Božieho kultu v posvätnej liturgii, majú si osvojiť spôsob života zasväteného 
Bohu a ľuďom v Kristovi evanjeliovými radami: majú sa poučiť o povahe a duchu inštitútu, 
o jeho cieli a disciplíne, o jeho dejinách a živote a vychovávaní k láske k Cirkvi a k jej 
posvätným pastierom. 

$ 3. Novici, vedomí si vlastnej zodpovednosti, majú tak aktívne spolupracovať so svojím 
magistrom, aby verne odpovedali na milosť Božieho povolania. 

$ 4. Členovia inštitútu sa majú starať, aby na diele formovania novicov zo svojej strany 
spolupracovali príkladným životom a modlitbou. 

$ 5. Čas noviciátu, o ktorom sa hovorí v kán. 648 $ 1, sa má využiť výlučne na dielo 
formácie, a preto sa novici nemajú zamestnávať štúdiami a úlohami, ktoré priamo neslúžia 
tejto formácii. 


Kán. 653 - $ 1. Novic môže inštitút slobodne opustiť, ale kompetentná autorita inštitútu ho 
môže prepustiť. 

$ 2. Po dokončení noviciátu sa novicovi, ak je uznaný za súceho, má dovoliť pristúpiť 
k dočasnej profesii, ináč sa má prepustiť, ak zostáva pochybnosť o jeho súcosti, vyšší 


predstavený môže predlžiť čas probácie podľa normy vlastného práva, nie však na dlhšie 
než šesť mesiacov. 


3. článok 
REHOĽNÁ PROFESIA 


Kán. 654 - Rehoľnou profesiou členovia verejným sľubom berú na seba záväzok 
Zachovávať tri evanjeliové rady, zasväcujú sa Bohu službou Cirkvi asú včlenení 
do inštitútu s právami a povinnosťami, určenými v práve. 


Kán. 655 - Dočasná profesia sa skladá na čas určený vlastným právom, ktorý nemá byť 
kratší než tri roky a dlhší než šesť rokov. 


Kán. 656 - K platnosti dočasnej profesie sa vyžaduje: 

1. aby ten, kto ju chce skladať, dovfšil aspoň osemnásty rok života, 

2. aby noviciát bol platne vykonaný, 

3. aby dovolenie pristúpiť k dočasnej profesii zo strany kompetentného predstaveného 
s vyjadrením jeho rady bolo slobodne vykonané podľa normy práva: 

4. aby bola výslovná a zložená bez násilia, veľkého strachu alebo podvodu, 

5. aby ju prijal legitímny predstavený osobne alebo prostredníctvom iného. 


Kán. 657 - 8 1. Po uplynutí času, na aký bola profesia zložená, sa rehoľníkovi, ktorý to 
žiada z vlastnej vôle a je považovaný za súceho, má dovoliť pristúpiť k obnoveniu profesie 
alebo k doživotnej profesii, ináč má odísť. 

$ 2. Ak sa to však zdá vhodné, kompetentný predstavený môže podľa vlastného práva 
predížiť obdobie dočasnej profesie, ale tak, aby celý čas, na ktorý sa člen dočasnými sľubmi 
zaväzuje, neprevýšil deväť rokov. 

$ 3. Doživotná profesia sa môže z oprávneného dôvodu anticipovať, nie však viac ako tri 
mesiace. 


Kán. 658 - Okrem podmienok, o ktorých sa hovorí v kán. 656, bod 3, 4, a 5, a iných, ktoré 
pridáva vlastné právo, k platnosti doživotnej profesie sa vyžaduje: 

1. dovfšený aspoň dvadsiaty prvý rok života, 

2. predchádzajúca dočasná profesia aspoň trojročná, pri neporušení predpisu kán. 6537 8 3. 


4. článok 
FORMOVANIE REHOĽNÍKOV 


Kán. 659 - 8 1. V jednotlivých inštitútoch sa po prvej profesii má pokračovať vo formovaní 
všetkých členov, aby plnšie viedli život vlastný inštitútu a aby primeranejšie uskutočňovali 
jeho poslanie. 

$ 2. Preto vlastné právo musí určiť program tohto formovania a jeho trvania so zreteľom 
na potreby Cirkvi a na okolnosti ľudí a času, ako to vyžaduje cieľ a povaha inštitútu. 

$ 3. Formovanie členov, ktorí sa pripravujú na prijatie posvätných stavov sa riadi podľa 
všeobecného práva a podľa programu štúdií vlastného inštitútu. 


Kán. 660 - $ 1. Formovanie má byť systematické, prispôsobené chápavosti členov, 
duchovné a apoštolské, vedecké a súčasne praktické a prípadne aj so získaním primeraných 
titulov tak cirkevných, ako aj občianskych. 

$ 2. Počas trvania tohto formovania sa členom nemajú zverovať úrady a diela, ktoré im 
prekážajú. 


Kán. 661 - Rehoľníci majú po celý život horlivo pokračovať vo svojej duchovnej, vedeckej 
a praktickej formácii: predstavení 1m majú na to poskytnúť prostriedky a čas. 


IV. kapitola 
POVINNOSTI A PRÁVA INŠTITÚTOV A ICH ČLENOV 


Kán. 662 - Rehoľníci majú pokladať za najvyššie pravidlo života nasledovanie Krista, 
predložené v evanjeliu a vyjadrené v konštitúciách vlastného inštitútu. 


Kán. 663 - 8 1. Prvou a hlavnou povinnosťou všetkých rehoľníkov má byť rozjímanie 
o Božích veciach a ustavičné spojenie s Bohom v modlitbe. 

$ 2. Členovia sa majú podľa možnosti denne zúčastňovať na eucharistickej obete, prijímať 
najsvätejšie Kristovo Telo a klaňať sa samému Pánovi, prítomnému v Eucharistii. 

$ 3. Majú sa venovať čítaniu Svätého písma a vnútornej modlitbe, majú dôstojne sláviť 
liturgiu hodín podľa predpisov vlastného práva pri zachovaní povinnosti pre klerikov, 
o ktorej sa hovorí v kán. 276 $ 2, bod 3, a majú vykonávať aj iné úkony nábožnosti. 

$ 4. Osobitnú úctu majú prejavovať Panne Bohorodičke, ktorá je príkladom a ochrankyňou 
každého zasväteného života, a to aj mariánskym ružencom. 

$ 5. Každoročne majú svedomite zachovávať čas posvätných duchovných cvičení. 


Kán. 664 - Rehoľníci majú zotrvávať v obrátení ducha k Bohu, majú si aj denne spytovať 
svedomie a často pristupovať k sviatosti pokánia. 


Kán. 665 - $ 1. Rehoľníci majú bývať vo vlastnom rehoľnom dome, zachovávajúc spoločný 
život a nemajú sa z neho vzdialiť bez dovolenia svojho predstaveného. Ale ak ide 
o dlhodobú neprítomnosť v dome, vyšší predstavený so súhlasom svojej rady 
a z oprávneného dôvodu môže členovi dovoliť, aby mohol bývať mimo domu inštitútu, nie 
však dlhšie ako rok, ak to nie je z dôvodu liečenia sa z choroby, kvôli štúdiám alebo 
vykonávaniu apoštolátu v mene inštitútu. 

$ 2. Člena, ktorý s úmyslom vymaniť sa spod moci predstavených sa nelzákonne vzdialil 
z rehoľného domu, majú predstavení starostlivo vyhľadať a pomôcť mu, aby sa vrátil 
a vytrval vo svojom povolaní. 


Kán. 666 - V používaní spoločenských komunikačných prostriedkov sa má zachovávať 
potrebná opatrnosť a vyhýbať sa tomu, čo je škodlivé vlastnému povolaniu a nebezpečné 
čistote zasvätenej osoby. 


Kán. 667 - $ 1. Vo všetkých domoch sa má zachovávať klauzúra prispôsobená povahe 
a poslaniu inštitútu, ako ju určuje vlastné právo, pričom niektorá časť rehoľného domu má 
byť vždy vyhradená iba členom. 


$ 2. Prísnejšiu disciplínu klauzúry treba zachovávať v kláštoroch určených 
na kontemplatívny život. 

$ 3. Kláštory mníšok, ktoré sú úplne určené na kontemplatívny Život, musia zachovávať 
pápežskú klauzúru a to podľa noriem, vydaných Apoštolským stolcom. Ostatné kláštory 
mníšok majú zachovávať klauzúru prispôsobenú vlastnej povahe a určenú v konštitúciách. 

$ 4. Diecézny biskup má z oprávneného dôvodu právo vstúpiť do klauzúry kláštorov 
mníšok, ktoré sa nachádzajú v jeho diecéze, a z vážneho dôvodu a so súhlasom predstavenej 
dovoliť, aby iní vstúpili do klauzúry a aby mníšky z nej vychádzali na naozaj nevyhnutný 
čas. 


Kán. 668 - $ 1. Členovia pred prvou profesiou majú spravovanie svojich majetkov postúpiť 
komu chcú a ak konštitúcie neurčujú niečo iné, slobodne nakladať s ich užívaním 
a výnosom. Avšak testament, ktorý má byť platný aj podľa občianskeho práva, majú urobiť 
aspoň pred doživotnou profesiou. 

$ 2. Na zmenu týchto opatrení z oprávneného dôvodu a na vykonanie akéhokoľvek úkonu 
týkajúceho sa časných dobier, potrebujú povolenie kompetentného predstaveného podľa 
normy vlastného práva. 

$ 3. Čokoľvek rehoľník nadobúda vlastnou usilovnosťou alebo vzhľadom na inštitút, 
nadobúda pre inštitút. Čo mu akýmkoľvek spôsobom prislúcha z titulu dôchodku, podpory 
alebo poistného, nadobúda pre inštitút, ak vlastné právo nestanovuje niečo Iné. 

$ 4. Kto sa vzhľadom na povahu inštitútu musí naplno zriecť svojich majetkov, toto 
zrieknutie, ktoré bude platiť odo dňa zloženia profesie, má urobiť pred doživotnou 
profesiou podľa možnosti formou platnou aj podľa občianskeho práva. To isté má urobiť 
rehoľník s doživotnými sľubmi, ktorý sa podľa normy vlastného práva chce s povolením 
najvyššieho predstaveného čiastočne alebo celkom zriecť svojich majetkov. 

$ 5. Rehoľník, ktorý sa vzhľadom na povahu inštitútu úplne zriekol svojich majetkov, stráca 
schopnosť nadobúdať a vlastniť, a preto neplatne vykonáva úkony, ktoré sú v protiklade so 
sľubom chudoby. Čo však dostane po zrieknutí, pripadá inštitútu podľa normy vlastného 
práva. 


Kán. 669 - 8 1. Rehoľníci majú nosiť odev inštitútu, zhotovený podľa normy vlastného 
práva, ako znak svojho zasvätenia a na svedectvo chudoby. 

$ 2. Rehoľní klerici inštitútu, ktorý nemá vlastné rúcho, majú nosiť klerický odev podľa 
normy kán. 284. 


Kán. 670 - Inštitút musí členom poskytnúť všetko, čo je podľa normy konštitúcií potrebné 
na dosiahnutie cieľa ich povolania. 


Kán. 671 - Rehoľník nemá bez povolenia legitímneho predstaveného preberať úlohy 
a úrady mimo vlastného inštitútu. 


Kán. 672 - Rehoľníkov zaväzujú predpisy kán. 277, 285, 286, 287 a 289 a rehoľných 
klerikov navyše predpisy kán. 279 8 2: v laických inštitútoch pápežského práva môže 


povolenie, o ktorom sa hovorí v kán. 285 $ 4, udeliť vlastný vyšší predstavený. 


V. kapitola 


APOŠTOLÁT INŠTITÚTOV 


Kán. 673 - Apoštolát všetkých rehoľníkov spočíva v prvom rade v svedectve ich 
zasväteného života, ktoré sú povinní napomáhať modlitbou a pokáním. 


Kán. 674 - Inštitúty, ktoré sú úplne určené na kontempláciu, v tajomnom Kristovom tele 
vždy dostávajú znamenitý podiel: prinášajú totiž Bohu vznešenú obetu chvály, prehojnými 
plodmi svätosti osvetľujú Boží ľud a príkladom ho pobádajú a tajomnou apoštolskou 
plodnosťou rozmnožujú. Z tohto dôvodu, hoci by potreba činného apoštolátu bola 
akokoľvek naliehavá, členov týchto inštitútov nemožno povolávať, aby poskytovali 
výpomoc v rozličných pastoračných službách. 


Kán. 675 - 8 1. V inštitútoch, ktoré sa venujú dielam apoštolátu, patrí apoštolská činnosť 
k ich samej prirodzenosti. Preto celý život členov má byť preniknutý apoštolským duchom 
a celá apoštolská činnosť má byť oživovaná nábožným duchom. 

$ 2. Apoštolská činnosť má vždy vychádzať z dôverného spojenia s Bohom a má ho 
posilňovať a podporovať. 

$ 3. Apoštolská činnosť, ktorú treba konať v mene a z poverenia Cirkvi, sa má vykonávať 
v jej spoločenstve. 


Kán. 676 - Laické inštitúty tak mužov ako aj žien majú duchovnými a telesnými skutkami 
milosrdenstva účasť na pastoračnej úlohe Cirkvi a ľuďom poskytujú najrozmanitejšie 
služby: preto majú verne zotrvávať v milosti svojho povolania. 


Kán. 677 - 8 1. Predstavení a členovia sa majú verne pridržiavať poslania a diel, ktoré sú 
vlastné inštitútu, majú ich však so zreteľom na časové a miestne potreby rozumne 
prispôsobovať aj s použitím nových a vhodných prostriedkov. 

$ 2. Ak majú inštitúty nejaké združenia veriacich, ktoré sú k nim pripojené, majú Im 
pomáhať s osobitnou starostlivosťou, aby boli preniknuté pôvodným duchom ich rehoľnej 
rodiny. 


Kán. 678 - $ 1. Rehoľníci v tom, čo sa vzťahuje na starostlivosť o duše, na verejné 
vykonávanie Božieho kultu a na iné diela apoštolátu, podliehajú moci biskupov, ktorým sú 
povinní preukazovať oddanú poslušnosť a úctu. 

$ 2. Pri vykonávaní vonkajšieho apoštolátu podliehajú rehoľníci aj vlastným predstaveným 
a musia zostať verní disciplíne inštitútu, sami biskupi nemajú zanedbávať v prípade potreby 
vyžadovať túto povinnosť. 

$ 3. Je potrebné, aby diecézni biskupi a rehoľní predstavení pri organizovaní diel apoštolátu 
rehoľníkov postupovali po vzájomnej dohode. 


Kán. 679 - Diecézny biskup môže z veľmi naliehavého dôvodu zakázať členovi rehoľného 
inštitútu zdržiavať sa v diecéze, ak jeho vyšší predstavený po upozornení zanedbal urobiť 
príslušné opatrenie, pričom však sa má vec ihneď predostrieť Svätému stolcu. 


Kán. 680 - Medzi rozličnými inštitútmi a aj medzi inštitútmi a svetským klérom sa má 
rozvíjať usporiadaná spolupráca, ako aj koordinácia všetkých apoštolských diel a činností 


pod vedením diecézneho biskupa pri neporušení povahy, cieľa jednotlivých inštitútov 
a zákonov základiny. 


Kán. 681 - 8 1. Diela, ktoré diecézny biskup zveruje rehoľníkom, podliehajú autorite 
a riadeniu tohto biskupa pri zachovaní práva rehoľných predstavených podľa normy kán. 
6783243. 

$2. V týchto prípadoch sa medzi diecéznym biskupom a kompetentným predstaveným 
inštitútu má uzavrieť písomná dohoda, v ktorej sa medzi iným má výslovne a presne určiť 
to, čo sa vzťahuje na dielo, ktoré treba konať, na členov, ktorých treba preň prideliť, 
a na ekonomické otázky. 


Kán. 682 - 8 1. Ak ide o udelenie cirkevného úradu niektorému rehoľníkovi v diecéze, 
diecézny biskup rehoľníka vymenúva na návrh alebo aspoň so súhlasom kompetentného 
predstaveného. 

$ 2. Rehoľník môže byť zo zvereného úradu odvolaný z rozhodnutia buď zverujúcej 
autority po upozornení rehoľného predstaveného, alebo z rozhodnutia predstaveného 
po predchádzajúcom upozornení toho, kto úrad zveril, pričom sa nevyžaduje súhlas druhej 
strany. 


Kán. 683 - $ 1. Diecézny biskup môže počas pastoračnej vizitácie, ako aj v prípade potreby 
osobne alebo cez iného vizitovať rehoľníkom zverené kostoly a kaplnky, ktoré veriaci 
trvalo navštevujú, školy a iné náboženské alebo charitatívne diela či už duchovné alebo 
časné: nie však školy, ktoré sú prístupné výlučne vlastným adeptom inštitútu. 

$ 2. Ak prípadne zistil zneužívanie, po bezvýslednom napomenutí rehoľného predstaveného 
môže urobiť opatrenie sám na základe vlastnej autority. 


VI. kapitola 
ODLÚČENIE ČLENOV OD INŠTITÚTU 


1. článok 
PRESTÚPENIE DO INÉHO INŠTITÚTU 


Kán. 684“ - $ 1. Člen s doživotnými sľubmi nemôže prestúpiť z vlastného rehoľného 
inštitútu do iného, ak nemá dovolenie najvyšších predstavených obidvoch inštitútov a ak 
každý z nich nemá súhlas svojej rady. 

$ 2. Členovi po ukončení probácie, ktorá má trvať aspoň tri roky, možno v novom inštitúte 
umožniť pristúpiť k doživotnej profesii. Ale ak člen túto profesiu odmietne zložiť, alebo mu 
Ju kompetentní predstavení neumožnia zložiť, má sa vrátiť do pôvodného inštitútu, ak 
nedostal indult sekularizácie. 

$ 3. Aby rehoľník mohol zo svojprávneho kláštora prestúpiť do iného kláštora toho istého 
inštitútu alebo federácie alebo konfederácie, vyžaduje sa a stačí súhlas vyšších 


 PCCICAI, odpoveď 1, z 29. apríla 1987, 44S 79 (1987) 1249: 

Pochybnosť: Pod slovom „rehoľník“, ktorý sa nachádza v kán. 684 $3, treba rozumieť iba rehoľníka s doživotnými 
sľubmi, alebo aj rehoľníka s dočasnými sľubmi? 

Odpoveď: Záporne na prvé, kladne na druhé. 


predstavených obidvoch kláštorov a kapituly prijímajúceho kláštora pri neporušení iných 
požiadaviek, stanovených vlastným právom: nová profesia sa nevyžaduje. 

8 4. Vlastné právo má vymedziť čas a spôsob probácie, ktorá má predchádzať profesii člena 
v novom inštitúte. 

$ 5. Na prestúpenie do sekulárneho inštitútu alebo do spoločnosti apoštolského života, alebo 
z nich do rehoľného Inštitútu sa vyžaduje dovolenie Svätého stolca, ktorého nariadení sa 
treba držať. 


Kán. 685 - $ 1. Až do zloženia profesie v novom inštitúte sa pri trvaní sľubov pozastavujú 
práva a povinnosti, ktoré mal člen v predchádzajúcom inštitúte: avšak od začatia probácie je 
povinný zachovávať vlastné právo nového inštitútu. 

$ 2. Zložením profesie v novom inštitúte sa rehoľník doň včleňuje, pričom zanikajú 
predchádzajúce sľuby, práva a povinnosti. 


2. článok 
VYSTÚPENIE Z INŠTITÚTU 


Kán. 686 - $1". Najvyšší predstavený so súhlasom svojej rady môže členovi, ktorý zložil 
doživotné sľuby, z vážneho dôvodu udeliť indult exklaustrácie, nie však dlhšie než na päť 
rokov, a ak ide o klerika, po predchádzajúcom súhlase ordinára miesta, na ktorom sa musí 
zdržiavať. Predížiť indult alebo ho udeliť na dlhšie než na päť rokov je vyhradené jedine 
Svätému Stolcu, alebo, ak ide o inštitúty diecézneho práva, diecéznemu biskupovi. 

$2. Indult exklaustrácie pre mníšky udeľuje jedine Apoštolský stolec. 

$ 3. Na žiadosť najvyššieho predstaveného so súhlasom jeho rady exklaustráciu môže 
členovi inštitútu pápežského práva z vážnych dôvodov uložiť Svätý stolec alebo členovi 
inštitútu diecézneho práva diecézny biskup pri zachovaní umiernenosti a lásky. 


Kán. 687 - Exklaustrovaný člen je pokladaný za oslobodeného od záväzkov, ktoré sú 
nezlučiteľné s novým životným stavom, ostáva však v závislosti a pod starostlivosťou 
svojich predstavených, ako aj miestneho ordinára, najmä ak ide o klerika. Môže nosiť rúcho 
inštitútu, ak v indulte nie je stanovené niečo iné. Nemá však aktívny ani pasívny hlas. 


Kán. 688 - $ 1. Kto chce po uplynutí času profesie z inštitútu vystúpiť, môže ho opustiť. 

$ 2“. Kto počas trvania dočasnej profesie z vážneho dôvodu žiada opustiť inštitút, môže 
dostať indult na opustenie od najvyššieho predstaveného so súhlasom jeho rady, ale aby bol 
indult platný v inštitútoch diecézneho práva a v kláštoroch, o ktorých sa hovorí v kán. 615, 
musí byť potvrdený biskupom domu, do ktorého člen patrí. 


Kán. 689 - $ 1. Kompetentný vyšší predstavený, ak sú na to oprávnené dôvody, po vypočutí 
svojej rady môže člena po uplynutí dočasnej profesie vylúčiť zo skladania nasledujúcej 
profesie. 

$ 2. Telesná alebo duševná choroba, vzniknutá aj po profesii, ktorá podľa úsudku 
odborníkov robí člena, o ktorom sa hovorí v $ 1, neschopným žiť v inštitúte, je dôvodom, 


j Pápež Fratnitšek, Competerntias guasdam decernere, z 11. ferbuára 2022, L Osservatore Romano, 15. februára 2002 

aby sa mu nepovolilo obnovenie profesie alebo zloženie doživotnej profesie, ak choroba 
nevznikla z nedbanlivosti inštitútu alebo v dôsledku práce vykonávanej v inštitúte. 

$ 3. Ak sa však rehoľník počas trvania dočasných sľubov stal choromyseľným, hoci novú 
profesiu nemôže zložiť, predsa nemôže byť z inštitútu prepustený. 


Kán. 690 - $ 1. Toho, kto po skončení noviciátu alebo po profesii legitímne vystúpil 
z inštitútu, môže najvyšší predstavený so súhlasom svojej rady prijať späť bez povinnosti 
opakovať noviciát: úlohou tohto predstaveného však bude určiť primeranú predbežnú 
probáciu pred dočasnou profesiou a čas sľubov, ktorý má uplynúť pred doživotnou 
profesiou podľa normy kán. 655 a 657. 

$2. To isté oprávnenie má predstavený svojprávneho kláštora so súhlasom svojej rady. 


Kán. 691 - $ 1. Člen s doživotnými sľubmi nemá žiadať indult na opustenie inštitútu, ak 
nemá na to veľmi vážne dôvody, zvážené pred Pánom: svoju Žiadosť má podať najvyššiemu 
predstavenému Inštitútu, ktorý ju má s vyjadrením svojím a svojej rady predložiť 
kompetentnej autorite. 

$ 2. Takýto indult je v inštitútoch pápežského práva vyhradený Apoštolskému stolcu: 
v inštitútoch diecézneho práva ho môže udeliť aj biskup diecézy, v ktorej sa nachádza dom, 
do ktorého člen patrí. 


Kán. 692 - Indult na opustenie inštitútu, legitímne udelený a členovi oznámený, ak ho on 
sám pri úkone oznámenia neodmietol, samým právom prináša so sebou dišpenz od sľubov, 
ako aj od všetkých záväzkov vyplývajúcich z profesie. 


Kán. 693 - Ak je člen klerikom, indult sa mu neudelí, kým si nenájde biskupa, ktorý ho 
inkardinuje do diecézy alebo ho aspoň prijme na skúšku. Ak je prijatý na skúšku, je po 
uplynutí piatich rokov samým právom inkardinovaný do diecézy, ak ho biskup neodmietol. 


3. článok 
PREPUSTENIE ČLENOV 


Kán. 694"" - $ 1. Samým činom treba považovať za prepusteného z inštitútu člena, ktorý: 

1. všeobecne známym spôsobom odpadol od katolíckej viery, 

2. uzavrel manželstvo alebo sa oň pokúšal hoci len civilne: 

3. nezákonne sa vzdialil z rehoľného domu, podľa kán. 665 $ 2, na neprerušených 12 
mesiacov, so zreteľom na jeho nezastihnuteľnosť. 

$2. V týchto prípadoch má vyšší predstavený so svojou radou bezodkladne po zozbieraní 
dôkazov vydať vyhlásenie o skutku, aby prepustenie bolo právne zrejmé. 

$ 3. Aby vyhlásenie v prípade stanovenom v $ 1, bod 3 malo právnu účinnosť, musí byť 
potvrdené Svätým Stolcom, pre inštitúty diecézneho práva potvrdenie patrí biskupovi 
hlavného sídla. 


Kán. 695 - 8 1. Člen musí byť prepustený pre delikty, o ktorých sa hovorí v kán. 1397, 1398 
a 1395, ak v prípade deliktov, o ktorých sa hovorí v kán. 1395 8 2, predstavený neusúdi, že 


" František, Communis vita, 19. marca 2019. 


prepustenie vôbec nie je nevyhnutné a o nápravu člena, ako aj o zadosťučinenie 
spravodlivosti a odstránenie pohoršenia sa možno dostatočne postarať iným spôsobom. 

$ 2. V týchto prípadoch má vyšší predstavený po zozbieraní dôkazov o skutkoch 
a pripočítateľnosti prepúšťanému členovi predložiť obžalobu a dôkazy s poskytnutím 
možnosti obhajovať sa. Všetky spisy, podpísané vyšším predstaveným a notárom, spolu 
s odpoveďami člena, písomne podanými a ním podpísanými, sa majú odoslať najvyššiemu 
predstavenému. 


Kán. 696 - $ 1. Člena možno prepustiť aj z iných dôvodov, len keď sú vážne, vonkajšie, 
pripočítateľné a právne dokázané, ako sú: trvalé zanedbávanie záväzkov zasväteného 
života, opakované porušovanie posvätných zväzkov, tvrdošijná neposlušnosť voči 
legitímnym nariadeniam predstavených vo vážnej veci: veľké pohoršenie zapríčinené 
zavineným správaním sa člena, tvrdošijné podporovanie alebo šírenie náuk odsúdených 
magistériom Cirkvi: verejné hlásenie sa k ideológiám nakazeným materializmom alebo 
ateizmom: nelegitímna neprítomnosť, o ktorej sa hovorí v kán. 665 8 2, trvajúca pol roka, 
iné dôvody podobnej závažnosti, prípadne určené vlastným právom inštitútu. 

$ 2. Na prepustenie člena s dočasnými sľubmi stačia aj dôvody menšej závažnosti, určené 
vo vlastnom práve. 


Kán. 697 - Ak v prípadoch, o ktorých sa hovorí v kán. 696, vyšší predstavený po vypočutí 
svojej rady usúdi, že treba začať proces na prepustenie: 

1. má zozbierať alebo doplniť dôkazy, 

2. má člena písomne alebo pred dvoma svedkami napomenúť s výslovným pohrozením 
následného prepustenia, ak sa nespamätá, pričom mu jasne naznačí dôvod prepustenia a dá 
členovi plnú možnosť obhajovať sa, ak napomenutie nemalo účinok, po uplynutí aspoň 
pätnástich dní má pristúpiť k druhému napomenutiu: 

3. ak ani toto napomenutie nemalo účinok a vyšší predstavený so svojou radou usúdi, že 
nenapraviteľnosť je dostatočne dokázaná a že obhajoby člena sú nedostačujúce 
a od posledného napomenutia uplynulo pätnásť dní bez úžitku, všetky spisy podpísané 
samým vyšším predstaveným a notárom spolu s odpoveďami člena, ktoré sám podpísal, 
treba odoslať najvyššiemu predstavenému. 


Kán. 698 - Vo všetkých prípadoch, o ktorých sa hovorí v kán. 695 a 696, vždy zostáva 
zachované právo člena obrátiť sa na najvyššieho predstaveného a priamo jemu predložiť 
svoje obhajoby. 


Kán. 699 - $ 1. Najvyšší predstavený so svojou radou, ktorá musí k platnosti pozostávať 
aspoň zo štyroch členov, má pri dôkladnom zvažovaní dôkazov, argumentov a obhajob 
postupovať kolégiovo, a ak sa to tajným hlasovaním rozhodne, má vydať prepúšťací dekrét, 
v ktorom musí k platnosti aspoň súhrnne uviesť právne a skutkové dôvody. 

8 2%. Vo svojprávnych kláštoroch, o ktorých sa hovorí v kán. 615, rozhodnutie o prepustení 
člena so sľubmi patrí najvyššiemu predstavenému so súhlasom jeho rady. 


% Pápež Fratnitšek, Competerntias guasdam decernere, z 11. ferbuára 2022, L Osservatore Romano, 15. februára 2002 
(CLXII, n.37, p.8). 


Kán. 700" - Prepúšťací dekrét vynesený voči členovi so sľubmi má účinnosť vtedy, keď je 
oznámený tomu, ktorého sa týka. Aby však dekrét bol platný, musí byť uvedené právo 
prepusteného rehoľníka podať rekurz kompetentnej autorite do desiatich dní od prijatia 
oznámenia. Rekurz má pozastavujúci účinok. 


Kán. 701 - Samým činom legitímneho prepustenia zanikajú sľuby, ako aj práva a záväzky, 
vyplývajúce z profesie. Ale ak je člen klerikom, nesmie vykonávať posvätný stav, kým si 
nenájde biskupa, ktorý ho po primeranej probácii prijme do diecézy podľa normy kán. 693 
alebo mu aspoň dovolí vykonávať posvätný stav. 


Kán. 702 - 8 1. Tí, ktorí z rehoľného inštitútu legitímne vystupujú alebo boli z neho 
legitímne prepustení, nič nemôžu od neho požadovať za akúkoľvek činnosť, ktorú v ňom 
vykonali. 
$ 2. Inštitút má však zachovať umiernosť a evanjeliovú lásku voči členovi, ktorý sa od neho 
odlučuje. 


Kán. 703 - V prípade veľkého vonkajšieho pohoršenia, alebo veľmi vážnej ujmy hroziacej 
inštitútu, vyšší predstavený, alebo ak hrozí nebezpečenstvo z oneskorenia, miestny 
predstavený so súhlasom svojej rady môže člena ihneď z rehoľného domu vylúčiť. Ak je to 
potrebné, vyšší predstavený sa má postarať, aby sa začal proces na prepustenie podľa 
normy práva, alebo má vec predložiť Apoštolskému stolcu. 


Kán. 704 - O členoch, ktorí sú akýmkoľvek spôsobom odlúčení od inštitútu, sa má urobiť 
zmienka v správe, ktorú treba zaslať Apoštolskému stolcu a o ktorej sa hovorí v kán. 592 $ 
[s 


VII. kapitola 
REHOĽNÍCI POVÝŠENÍ NA EPISKOPÁT 


Kán. 705“ - Rehoľník povýšený na episkopát zostáva členom svojho inštitútu, ale 
na základe sľubu poslušnosti podlieha jedine Rímskemu veľkňazovi a neviažu ho záväzky, 
ktoré sám rozumne považuje za nezlučiteľné so svojím postavením. 


? PCCICAI, odpoveď 1 a II, z 21. marca 1986, AAS 78 (1986) 1323: 

Pochybnosť I.: Či prepúšťací dekrét podľa kán. 700 CIC, vynesený najvyšším predstaveným, treba prepustenému 
oznámiť prv ako ho potvrdil Svätý stolec, alebo po potvrdení? 

Odpoveď: Záporne na prvú časť, kladne na druhú. 

Pochybnosť II.: Či kompetentnou autoritou na prijatie rekurzu ohľadom pozastavenia proti prepusteniu rehoľníka je 
Kongregácia pre inštitúty zasväteného života a spoločností apoštolského života, ktorá potvrdila dekrét, alebo Najvyšší 
tribunál Apoštolskej Signatúry? 

Odpoveď: Kladne na prvú časť, záporne na druhú. 

2 PCCICAI, odpoveď 1, z 29. apríla 1986, AAS 78 (1986) 1324: 

Pochybnosť: Má biskup rehoľník vo vlastnom inštitúte hlas aktívny a pasívny? 

Odpoveď: Záporne. 

PCCICAI, odpoveď II, z 19. januára 1988, 4A.S 80 (1988) 1819: 

Pochybnosť: Rehoľníci menovaní za prelátov audítorov Rímskej Roty sa majú považovať za vyňatých spod právomoci 
rehoľného ordinára a spod záväzkov, ktoré im vyplývajú z rehoľnej profesie podobne ako rehoľníci povýšení do 
episkopátu? 

Odpoveď: Záporne na obe otázky, s výnimkou toho, čo sa týka výkonu vlastného úradu. 

Novelizované znenie kánona. Porov. Pápež Fratnitšek, Competerntias guasdam decernere, z 11. ferbuára 2022, 

L Osservatore Romano, 15. februára 2002 (CLXII, n.37, p.8). 


Kán. 706 - Rehoľník, o ktorom sa hovorí vyššie: 

1. ak profesiou stratil vlastníctvo majetkov, má právo na užívanie, výnos a spravovanie 
majetkov, ktoré mu pripadajú: avšak diecézny biskup a Iní, o ktorých sa hovorí v kán. 381 $ 
2, vlastníctvo nadobúdajú pre partikulárnu cirkev, ostatní pre inštitút alebo pre Svätý stolec 
podľa toho, či inštitút je schopný vlastniť alebo nie, 

2. ak profesiou nestratil vlastníctvo majetkov, opäť nadobúda užívanie, výnos a spravovanie 
majetkov, ktoré mal: tie, ktoré mu pripadnú neskôr, nadobúda plne pre seba: 

3. vobidvoch prípadoch však s majetkami, ktoré mu pripadnú nie z hľadiska jeho osoby, 
musí naložiť podľa vôle darcov. 


Kán. 707 - $ 1. Emeritný biskup rehoľník si môže vybrať miesto bydliska aj mimo domov 
svojho inštitútu, ak Svätý stolec nestanovil ináč. 

$ 2. Čo sa týka jeho primeraného a dôstojného materiálneho zabezpečenia, ak slúžil nejakej 
diecéze, sa má zachovať kán. 402 $ 2, ak by sa vlastný inštitút nechcel postarať o jeho 
materiálne zabezpečenie, ináč Apoštolský stolec sa má postarať iným spôsobom. 


VIII. kapitola 
KONFERENCIE VYŠŠÍCH PREDSTAVENÝCH 


Kán. 708 - Vyšší predstavení sa môžu s úžitkom združovať do konferencií alebo rád, aby sa 
spoločnými silami snažili buď o plnšie dosiahnutie cieľa jednotlivých inštitútov, vždy 
pri neporušení ich samostatnosti, povahy a vlastného ducha, alebo o prerokovanie 
spoločných záležitostí, alebo o zavedenie primeranej koordinácie a spolupráce 
s konferenciami biskupov aj s jednotlivými biskupmi. 


Kán. 709 - Konferencie vyšších predstavených majú mať svoje štatúty, schválené Svätým 
stolcom, ktorý ich jediný môže zriadiť aj ako právnickú osobu, a zostávajú pod jeho 
najvyšším vedením. 


III. titul 
SEKULÁRNE INŠTITÚTY 


Kán. 710 - Sekulárny inštitút je inštitút zasväteného života, v ktorom sa veriaci žijúci 
vo svete usilujú o dokonalosť lásky a snažia sa predovšetkým znútra prispieť k posväteniu 
sveta. 


Kán. 711 - Clen sekulárneho inštitútu na základe svojho zasvätenia nemení vlastné 
kánonické postavenie v Božom ľude, či už laické, alebo klerické, pri zachovaní predpisov 
práva, ktoré sa vzťahujú na inštitúty zasväteného Života. 


Kán. 712 - Pri zachovávaní predpisov kán. 598-601 konštitúcie majú stanoviť posvätné 
zväzky, ktorými sa v inštitúte prijímajú evanjeliové rady, a určiť povinnosti, ktoré z týchto 
zväzkov vyplývajú, ale, čo sa týka spôsobu života, vždy pri zachovaní vlastnej sekulárnosti 
inštitútu. 


Kán. 713 - 8 1. Členovia týchto inštitútov vyjadrujú a uskutočňujú vlastné zasvätenie 
v apoštolskej činnosti a ako kvas sa usilujú všetko preniknúť evanjeliovým duchom 
na posilnenie a vzrast Kristovho tela. 

$ 2. Členovia laici majú účasť na evanjelizačnej úlohe Cirkvi vo svete a akoby zo sveta buď 
svedectvom kresťanského života a vernosti voči svojmu zasväteniu, alebo poskytovaním 
pomoci pri usporadúvaní časných vecí podľa Boha a pri pretváraní sveta silou evanjelia. 
Podľa vlastného sekulárneho spôsobu života ponúkajú aj svoju spoluprácu do služby 
cirkevného spoločenstva. 

$ 3. Členovia klerici svedectvom zasväteného života najmä v presbytériu poskytujú pomoc 
spolubratom osobitnou apoštolskou láskou a v Božom ľude svojou posvätnou službou 
uskutočňujú posväcovanie sveta. 


Kán. 714 - Členovia majú žiť v bežných podmienkach sveta podľa normy konštitúcií buď 
sami, alebo každý vo svojej rodine, alebo v skupine bratského života. 


Kán. 715 - $ 1. Členovia klerici inkardinovaní v diecéze závisia od diecézneho biskupa 
pri neporušení toho, čo sa vzťahuje na zasvätený život vo vlastnom Inštitúte. 

$ 2. Tí však, ktorí sú podľa normy kán. 266 $ 3 inkardinovaní do inštitútu, ak sú určení 
na vlastné diela inštitútu alebo na riadenie inštitútu, závisia od biskupa tak ako rehoľníci. 


Kán. 716 - $ 1. Všetci členovia sa majú aktívne zúčastňovať na Živote inštitútu podľa 
vlastného práva. 

$ 2. Členovia toho istého inštitútu majú medzi sebou zachovávať spoločenstvo a starostlivo 
dbať o jednotu ducha a o pravé bratstvo. 


Kán. 717 - 8$ 1. Konštitúcie majú predpisovať vlastný spôsob riadenia, určiť čas, v ktorom 
majú moderátori vykonávať svoj úrad a spôsob, akým majú byť určení. 

$2. Za najvyššieho moderátora nemá byť určený tens, kto nie je definitívne včlenený. 

$ 3. Tí, ktorí sú na čele riadenia inštitútu, sa majú starať, aby sa zachovala jednota ducha 
a aby sa napomáhala aktívna účasť členov. 


Kán. 718 - Spravovanie majetkov inštitútu, ktoré musí vyjadrovať a napomáhať evanjeliovú 
chudobu, sa riadi normami Piatej knihy Časné majetky Cirkvi, ako aj vlastným právom 
inštitútu. Vlastné právo má rovnako určiť najmä ekonomické záväzky inštitútu voči členom, 
ktorí preň pracujú. 


Kán. 719 - $ 1. Aby členovia verne zodpovedali svojmu povolaniu a aby ich apoštolská 
činnosť vychádzala zo samého spojenia s Kristom, majú sa horlivo oddávať modlitbe, 
vhodným spôsobom sa venovať čítaniu Svätého písma, zachovávať čas každoročných 
duchovných cvičení a podľa vlastného práva vykonávať aj iné cvičenia duchovného života. 
$ 2. Slávenie Eucharistie, podľa možnosti každodenné, má byť prameňom a posilou celého 
ich zasväteného života. 

$ 3. V pristupovaní ku sviatosti pokánia, ktorú majú často prijímať, majú mať slobodu. 

$ 4. V prijímaní potrebného duchovného vedenia majú mať slobodu, a ak si želajú, rady 
tohto druhu si majú žiadať aj od svojich predstavených. 


Kán. 720 - Právo prijímať do inštitútu tak na probáciu ako aj na prevzatie posvätných 
zväzkov buď časných alebo doživotných čiže definitívnych patrí vyšším predstaveným s ich 
radou podľa normy konštitúcií. 


Kán. 721 - $ 1. Na začiatočnú probáciu sa neplatne prijíma: 

1. kto ešte nedosiahol plnoletosť, 

2. kto je už viazaný posvätným zväzkom v nejakom inštitúte zasväteného života alebo bol 
včlenený do spoločnosti apoštolského života, 

3. manželská stránka počas trvania manželstva. 

$ 2. Konštitúcie môžu určiť iné prekážky prijatia aj vzhľadom na platnosť alebo pripojiť 
podmienky. 

$ 3. Aby bol niekto prijatý, má mať okrem toho zrelosť, potrebnú na správne vedenie 
života, ktorý je vlastný inštitútu. 


Kán. 722 - $ 1. Začiatočná probácia sa má zamerať na to, aby kandidáti lepšie spoznali 
svoje Božské povolanie, a to vlastné inštitútu, a aby sa cvičili v duchu a v spôsobe života 
inštitútu. 

$2. Kandidáti majú byť náležite formovaní na život podľa evanjeliových rád a poúčaní, ako 
ho úplne premeniť na apoštolát za pomoci tých foriem evanjelizácie, ktoré väčšmi 
zodpovedajú cieľu, duchu a povahe inštitútu. 

$ 3. Spôsob a čas tejto probácie pred prvým prijatím posvätných zväzkov v inštitúte, nie 
kratšej než dva roky, má sa určiť v konštitúciách. 


Kán. 723 - $ 1. Po uplynutí času začiatočnej probácie kandidát, ktorý je považovaný za 
súceho, má prijať tri evanjeliové rady potvrdené posvätným zväzkom alebo z inštitútu 
odísť. 

$ 2. Toto prvé včlenenie, nie kratšie než päť rokov, má byť podľa normy konštitúcií 
dočasné. 

$ 3. Po uplynutí času tohto včlenenia členovi, ktorý je považovaný za súceho, má byť 
umožnené doživotné včlenenie alebo včlenenie definitívne, totiž s dočasnými záväzkami, 
ktoré treba vždy obnovovať. 

$ 4. Definitívne včlenenie vzhľadom na tie isté právne účinky, ktoré treba stanoviť 
v konštitúciách, je postavené na roveň doživotnému. 


Kán. 724 - $ 1. Po prvom prijatí posvätných zväzkov treba stále vo formovaní pokračovať 
podľa konštitúcií. 

$ 2. Členov treba zároveň formovať v Božích a ľudských veciach: ale o ich trvalú duchovnú 
formáciu sa majú vážne starať predstavení inštitútu. 


Kán. 725 - Inštitút si nejakým záväzkom, stanoveným v konštitúciách, môže pridružiť 
aj iných veriacich, ktorí sa snažia o evanjeliovú dokonalosť podľa ducha inštitútu a majú 
mať účasť na jeho poslaní. 


Kán. 726 - 8 1. Po uplynutí času dočasného včlenenia môže člen inštitút slobodne opustiť, 
alebo ho vyšší moderátor po vypočutí svojej rady z oprávneného dôvodu môže vylúčiť 
z obnovenia posvätných zväzkov. 


$ 2. Dočasne včlenený člen, ak to sám od seba žiada, môže od najvyššieho moderátora so 
súhlasom jeho rady z vážneho dôvodu dostať indult na opustenie inštitútu. 


Kán. 727 - $ 1. Doživotne včlenený člen, ktorý chce inštitút opustiť, má po zrelom uvážení 
veci pred Pánom žiadať od Apoštolského stolca cez najvyššieho moderátora indult 
na opustenie inštitútu, ak inštitút je pápežského práva, ináč aj od diecézneho biskupa, ako je 
to stanovené v konštitúciách. 

$2. Ak ide o klerika inkardinovaného v inštitúte, má sa zachovať predpis kán. 693. 


Kán. 728 - Legitímne udeleným indultom na opustenie Inštitútu zanikajú všetky zväzky, 
ako aj práva a povinnosti vyplývajúce z včlenenia. 


Kán. 729?! - Člen sa z inštitútu prepúšťa podľa normy kán. 694 $ 1, bod 1 a2 a 695: okrem 
toho konštitúcie majú stanoviť iné dôvody prepustenia, len keď sú primerane vážne, 
vonkajšie, pripočítateľné a právne dokázané a má sa zachovať spôsob postupu stanovený v 
kán. 697-700. Na prepusteného sa vzťahuje predpis kán. 701. 


Kán. 730 - Aby člen sekulárneho Inštitútu prešiel do iného sekulárneho inštitútu, majú sa 
zachovať predpisy kán. 684 $ 1, 2, 4, a kán. 685: aby sa uskutočnil prechod do rehoľného 
inštitútu alebo do spoločnosti apoštolského života, alebo z nich do sekulárneho Inštitútu, 
vyžaduje sa dovolenie Apoštolského stolca, ktorého nariadenia treba dodržiavať. 


II. oddiel 
SPOLOČNOSTI APOŠTOLSKÉHO ŽIVOTA 


Kán. 731 - $ 1. K inštitútom zasväteného života sa približujú spoločnosti apoštolského 
života, ktorých členovia bez rehoľných sľubov sledujú apoštolský cieľ vlastný spoločnosti 
a žijúc podľa vlastného spôsobu života bratský život v spoločenstve, snažia sa o dokonalosť 
lásky zachovávaním konštitúcií. 

$ 2. Medzi nimi sú spoločnosti, v ktorých členovia prijímajú evanjeliové rady nejakým 
zväzkom určeným v konštitúciách. 


Kán. 732 - To, čo je stanovené v kán. 578-597 a 606, sa vzťahuje na spoločnosti 
apoštolského života, ale pri neporušení prirodzenosti každej spoločnosti: na spoločnosti 
však, o ktorých sa hovorí v kán. 731 $ 2, sa vzťahujú aj kán. 598-602. 


Kán. 733 - $ 1. Kompetentná autorita spoločnosti zriaďuje dom a ustanovuje miestne 
spoločenstvo po predchádzajúcom písomnom súhlase diecézneho biskupa, s ktorým sa musí 
poradiť, aj keď ide o jeho zrušenie. 

$ 2. Súhlas na zriadenie domu prináša so sebou právo mať aspoň kaplnku, v ktorej sa má 
sláviť a uchovávať najsvätejšia Eucharistia. 


Kán. 734 - Riadenie spoločnosti sa stanovuje konštitúciami pri zachovaní kán. 617-633 
podľa povahy každej spoločnosti. 


2 František, Communis vita, 19. marca 2019. 


Kán. 735 - 8 1. Prijímanie, probácia, včlenenie a formovanie členov sa vymedzuje vlastným 
právom každej spoločnosti. 

$ 2. Čo sa týka prijímania do spoločnosti, majú sa zachovať podmienky stanovené v kán. 
642-645. 

$ 3. Vlastné právo musí určiť plán probácie a formovania, najmä vedecký, duchovný 
a apoštolský, prispôsobený cieľu a povahe spoločnosti tak, aby členovia, spoznávajúc Božie 
povolanie, sa vhodne pripravovali na poslanie a život spoločnosti. 


Kán. 736 - $ 1. V klerických spoločnostiach sú klerici inkardinoavní do samej spoločnosti, 
ak konštitúcie nestanovujú ináč. 

$ 2. Vo veciach, týkajúcich sa programu štúdia a prijímania posvätných stavov, sa majú 
zachovávať normy pre svetských klerikov, pri zachovaní $ 1. 


Kán. 737 - Včlenenie prináša so sebou pre členov povinnosti a práva určené 
v konštitúciách, pre spoločnosť však starosť viesť členov podľa konštitúcií k cieľu 
vlastného povolania. 


Kán. 738 - $ 1. Všetci členovia podliehajú vlastným predstaveným podľa normy konštitúcií 
vo veciach, ktoré sa týkajú vnútorného života a disciplíny spoločnosti. 

$ 2. Podliehajú aj diecéznemu biskupovi v tom, čo sa týka verejného kultu, starostlivosti 
o duše a iných diel apoštolátu so zreteľom na kán. 679-683. 

$ 3. Vzťahy člena inkardinovaného do diecézy k vlastnému biskupovi stanovujú konštitúcie 
alebo osobitné dohody. 


Kán. 739 - Clenovia sú okrem povinnosti, ktoré ich viažu podľa konštitúcií, viazaní 
aj spoločnými povinnosťami klerikov, ak z povahy veci alebo z kontextu nie je zrejmé 
niečo iné. 


Kán. 740 - Členovia musia bývať v legitímne zriadenom dome alebo v spoločenstve 
a zachovávať spoločný život podľa normy vlastného práva, ktorým sa riadia aj prípady 
neprítomnosti v dome alebo spoločnosti. 


Kán. 741 - $ 1. Spoločnosti a ak konštitúcie nestanovujú ináč, ich časti a ich domy sú 
právnickými osobami a ako také sú schopné nadobúdať, vlastniť, spravovať a scudzovať 
časné dobrá podľa normy predpisov Piatej knihy Časné majetky Cirkvi, kán. 636, 638 
a 639, ako aj podľa normy vlastného práva. 

$ 2. Členovia sú podľa normy vlastného práva takisto schopní časné dobrá nadobúdať, 
vlastniť, spravovať a nimi disponovať, ale čokoľvek dostanú so zreteľom na spoločnosť, 
nadobúda sa pre spoločnosť. 


Kán. 742 - Vystúpenie a prepustenie člena ešte definitívne nevčleneného sa riadi 
konštitúciami jednotlivej spoločnosti. 


Kán. 743 - Indult na opustenie spoločnosti so zánikom práv a povinností, vyplývajúcich 
z včlenenia, pri zachovaní predpisu kán. 693 môže dostať definitívne včlenený člen od 


najvyššieho predstaveného so súhlasom jeho rady, ak to podľa konštitúcií nie je vyhradené 
Svätému stolcu. 


Kán. 744 - $ 1. Najvyššiemu moderátorovi je takisto vyhradené so súhlasom jeho rady 
udeliť definitívne včlenenému členovi povolenie prejsť do inej spoločnosti apoštolského 
života, pričom sú medzitým pozastavené práva a povinnosti, ktoré má vo vlastnej 
spoločnosti, ale pri zachovaní práva vrátiť sa späť pred definitívnym včlenením do novej 
spoločnosti. 

$ 2. Aby sa uskutočnil prechod do inštitútu zasväteného života alebo z neho do spoločnosti 
apoštolského života, vyžaduje sa povolenie Svätého stolca, ktorého nariadení sa treba držať. 


Kán. 745 - Najvyšší moderátor so súhlasom svojej rady môže definitívne včlenenému 
členovi udeliť indult žiť mimo spoločnosti, nie však dlhšie ako tri roky, pričom sa 
pozastavujú práva a povinnosti, ktoré sú nezlučiteľné s jeho novým postavením, zostáva 
však pod starostlivosťou moderátorov. Ak ide o klerika, vyžaduje sa navyše súhlas ordinára 
miesta, kde musí bývať a zostávať v starostlivosti a závislosti na ňom. 


Kán. 746 - Pri prepúšťaní definitívne včleneného člena kán. 694-704 sa majú zachovať 
primerane prispôsobené. 


TRETIA KNIHA 
UČIACA ÚLOHA CIRKVI 


Kán. 747 - 8 1. Cirkev, ktorej Kristus Pán zveril poklad viery, aby za pomoci Ducha 
Svätého zjavenú pravdu sväto chránila, hlbšie skúmala, verne ohlasovala a vykladala, má 
povinnosť a vrodené právo, nezávislé od akejkoľvek ľudskej moci, hlásať evanjelium 
všetkým národom aj pri používaní vlastných spoločenských komunikačných prostriedkov. 

$ 2. Je úlohou Cirkvi vždy a všade ohlasovať morálne zásady, aj čo sa týka sociálneho 
poriadku, a takisto vynášať úsudok o akýchkoľvek ľudských skutočnostiach, pokiaľ to 
vyžadujú základné práva ľudskej osoby alebo spása duší. 


Kán. 748 - $ 1. Všetci ľudia sú povinní hľadať pravdu v tom, čo sa vzťahuje na Boha a jeho 
Cirkev, a keď ju spoznajú, na základe Božieho zákona majú povinnosť a právo ju prijať 
a zachovávať. 

$ 2. Nikomu nikdy nie je dovolené donucovaním privádzať ľudí, aby prijali katolícku vieru 
proti svojmu svedomiu. 


Kán. 749 - $ 1. Najvyšší veľkňaz je na základe svojho úradu neomylný v magistériu, keď 
ako najvyšší pastier a učiteľ všetkých veriacich, ktorý má úlohu posilňovať svojich bratov 
vo viere, definitívnym úkonom vyhlasuje učenie viery alebo mravov za záväzné. 

$ 2. Neomylnosť v magistériu má aj kolégium biskupov, keď magistérium vykonávajú 
biskupi zhromaždení na ekumenickom koncile, ktorí ako učitelia a sudcovia viery a mravov 
vyhlasujú pre celú Cirkev určité učenie viery alebo mravov za definitívne záväzné pre celú 
Cirkev, alebo keď rozídení po svete, zachovávajúc puto spoločenstva medzi sebou 
a s nástupcom Petra, spolu s tým istým Rímskym veľkňazom hodnoverne učia veci viery 
alebo mravov a zhodujú sa v tom istom učení, ako definitívne záväznom. 

$ 3. Nijaké učenie sa nechápe ako neomylne definované, ak to nie je zjavne isté. 


Kán. 750 - Božou a katolíckou vierou treba veriť všetko, čo obsahuje napísané alebo 
tradované Božie slovo, čiže jediný poklad viery zverený Cirkvi, a súčasne sa predkladá ako 
Bohom zjavené buď slávnostným magistériom Cirkvi, alebo jej riadnym a univerzálnym 
magistériom, totiž to, čo sa prejavuje spoločným prijatím veriacich pod vedením 
posvätného magistéria. Všetci sú teda povinní vyhýbať sa akýmkoľvek náukám, ktoré sú 
s tým v rozpore. 

$ 2.! Pevne je tiež treba prijímať a uznávať všetky a jednotlivé pravdy, ktoré magistérium 
Cirkvi o viere a mravoch vyhlasuje za definitívne, teda to, čo je treba k náležitému 
uchovaniu a vysvetľovaniu pokladu viery, preto odporuje náuke Katolíckej cirkvi ten, kto 
odmieta tieto vyhlásenia, ktorých sa treba definitívne pridížať. 


Kán. 751 - Heréza je tvrdošijné popieranie nejakej pravdy po prijatí krstu, ktorú treba veriť 
Božou a katolíckou vierou, alebo tvrdošijné pochybovanie o nej: apostázia je odmietnutie 
kresťanskej viery ako celku: schizma je odmietnutie podriadiť sa Najvyššiemu veľkňazovi 
alebo odmietnutie spojenia s členmi Cirkvi, ktorí sú mu podriadení. 


" Ján Pavol II., Ad tuendam fidem, 5.5.1998, AAS 90 (1998) 457-461. 


Kán. 752 - Aj keď nie súhlas viery, ale nábožnú poslušnosť rozumu a vôle treba prejaviť 
učeniu, ktoré Najvyšší veľkňaz, alebo kolégium biskupov hlásajú o viere alebo mravoch, 
keď vykonávajú hodnoverné magistérium, hoci toto učenie nezamýšľajú vyhlásiť 
definitívnym úkonom, veriaci sa teda majú starostlivo vyhýbať tomu, čo sa s ním 
nezhoduje. 


Kán. 753 - Biskupi, ktorí sú v spoločenstve s hlavou a členmi kolégia či jednotlivo, alebo 
zhromaždení na konferenciách biskupov alebo na partikulárnych konciloch, hoci nemajú 
neomylnosť v učení, sú hodnovernými doktormi a učiteľmi viery veriacich, ktorí sú zverení 
ich starostlivosti: veriaci sú povinní s nábožnou poslušnosťou prijať toto hodnoverné 
magistérium svojich biskupov 


Kán. 754 - Všetci veriaci sú povinní zachovávať konštitúcie a dekréty, ktoré s cieľom 
predkladať učenie a odsudzovať mylné názory vydáva legitímna cirkevná autorita, 
z osobitného dôvodu však tie, ktoré vydáva Rímsky veľkňaz alebo kolégium biskupov. 


Kán. 755 - 8 1. Predovšetkým celé kolégium biskupov a Apoštolský stolec majú úlohu 
rozvíjať a usmerňovať u katolíkov ekumenické hnutie, ktorého cieľom je obnovenie jednoty 
všetkých kresťanov, ktorú je z vôle Krista Cirkev viazaná napomáhať. 

$ 2. Takisto úlohou biskupov, a podľa normy práva aj konferencií biskupov, je napomáhať 
túto jednotu a podľa rozličných potrieb alebo situácií vydávať praktické normy so zreteľom 
na predpisy vynesené najvyššou cirkevnou autoritou. 


I. titul 
SLUŽBA BOŽIEHO SLOVA 


Kán. 756 - $ 1. V celej Cirkvi je úloha ohlasovať evanjelium zverená predovšetkým 
Rímskemu veľkňazovi a kolégiu biskupov. 

$2. V partikulárnej cirkvi, ktorá im je zverená, túto úlohu vykonávajú jednotliví biskupi, 
ktorí sú v nej aj moderátormi celej služby slova, niekedy však túto úlohu plnia niektorí 
biskupi spoločne podľa normy práva súčasne pre rozličné cirkvi. 


Kán. 757 - Vlastnou úlohou kňazov, ktorí sú spolupracovníci biskupov, je ohlasovať Božie 
evanjelium, túto povinnosť majú najmä farári voči ľudu, ktorý je 1m zverený, a iní, ktorým 
Je zverená starostlivosť o duše: aj diakoni majú úlohu venovať sa službe slova Božiemu 
ľudu v spoločenstve s biskupom a jeho presbytériom. 


Kán. 758 - Na základe vlastného zasvätenia Bohu členovia inštitútov zasväteného života 
osobitným spôsobom vydávajú svedectvo evanjelia a biskup ich vhodne prijíma na pomoc 
pri ohlasovaní evanjelia. 


Kán. 759 — Veriaci laici sú na základe krstu a birmovania svedkami evanjeliovej zvesti 
svojím slovom a príkladom kresťanského života, tlež môžu byť povolaní, aby 
pri vykonávaní služby slova spolupracovali s biskupom a s kňazmi. 


Kán. 760 - V službe slova, ktorú treba opierať o Sväté písmo, Tradíciu, liturgiu, 
magistérium a život Cirkvi, sa má Kristovo tajomstvo predkladať v celosti a verne. 


Kán. 761 - Na ohlasovanie kresťanskej náuky sa majú používať rozličné dostupné 
prostriedky, predovšetkým kázanie a katechetická výuka, ktoré zaujímajú vždy popredné 
miesto, ale aj predkladanie náuky v školách, v akadémiách, na konferenciách 
a pri stretnutiach rozličného druhu, ako aj jej rozširovanie verejnými vyhláseniami zo strany 
legitímnej autority v tlači a v iných spoločenských komunikačných prostriedkoch 
z príležitosti niektorých udalostí. 


I. kapitola 

KÁZANIE BOŽIEHO SLOVA 

Kán. 762 - Pretože Boží ľud sa zhromažďuje predovšetkým slovom živého Boha, ktoré 
smie plným právom vyžadovať z úst kňazov, posvätní služobníci si majú veľmi ceniť úlohu 
kázania, lebo jednou z ich hlavných povinností má byť ohlasovanie Božieho evanjelia 
všetkým. 


Kán. 763 - Biskupi majú právo kázať Božie slovo všade, nevynímajúc kostoly a kaplnky 
rehoľných inštitútov pápežského práva, ak to miestny biskup v jednotlivých prípadoch 
výslovne neodoprel. 


Kán. 764 - Pri neporušení predpisu kán. 765 kňazi a diakoni majú oprávnenie kázať všade, 
ktoré treba uplatňovať s aspoň predpokladaným súhlasom rektora kostola, ak toto 
oprávnenie kompetentný ordinár neobmedzil alebo neodňal, alebo ak partikulárny zákon 
nevyžaduje výslovné dovolenie. 


Kán. 765 - Na kázanie rehoľníkom v ich kostoloch alebo kaplnkách sa vyžaduje dovolenie 
predstaveného, kompetentného podľa normy konštitúcií. 


Kán. 766 - Podľa predpisov konferencie biskupov a pri neporušení kán. 767 $ 1 možno 
laikom dovoliť kázať v kostole alebo v kaplnke, ak sa ukáže, že je to v istých okolnostiach 
potrebné alebo v jednotlivých prípadoch užitočné. 


Kán. 767" - 8 1. Medzi formami kázní vyniká homília, ktorá je časťou samej liturgie a je 
vyhradená biskupovi, kňazovi alebo diakonovi, v nej sa počas liturgického roka majú 
z posvätného textu vykladať tajomstvá viery a normy kresťanského života. 

$2. Vo všetkých omšiach v nedele a prikázané sviatky, ktoré sa slávia za účasti ľudu, treba 
povedať homíliu a nemožno ju bez vážneho dôvodu vynechať. 

$ 3. Veľmi sa odporúča, aby sa pri dostačujúcej účasti ľudu povedala homília aj v omšiach 
slávených v týždni, najmä v adventnom a pôstnom období alebo pri príležitosti nejakého 
sviatku alebo smutnej udalosti. 

$ 4. Je úlohou farára alebo rektora kostola starať sa, aby sa tieto predpisy svedomito 
zachovávali. 


? PCCICAI, odpoveď, z 26. mája 1987, AAS 79 (1987) 1249: 

Pochybnosť: Môže diecézny biskup dišpenzovať od predpisu kán. 767 $ 1, ktorým sa vyhradzuje homília biskupovi, 
kňazovi alebo diakonovi? 

Odpoveď: Záporne. 


Kán. 768 - 8 1. Hlásatelia Božieho slova majú veriacim predkladať predovšetkým to, čo 
treba veriť a konať na slávu Boha a spásu ľudí. 

$ 2. Veriacim majú tiež odovzdávať náuku, ktorú predkladá magistérium Cirkvi 
o dôstojnosti a slobode ľudskej osoby, o jednote a stálosti rodiny a jej úlohách, 
o povinnostiach ľudí, žijúcich v spoločnosti, ako aj o usporiadaní časných vecí podľa 
poriadku, ktorý stanovil Boh. 


Kán. 769 - Kresťanská náuka sa má predkladať spôsobom primeraným stavu poslucháčov 
a potrebám doby. 


Kán. 770 - Farári majú podľa predpisov diecézneho biskupa v istých obdobiach usporiadať 
kázne, ktoré sa nazývajú duchovnými cvičeniami a svätými misiami, alebo iné formy kázní, 
primerané potrebám. 


Kán. 771 - $ 1. Duchovní pastieri, predovšetkým biskupi a farári, sa majú starať, aby sa 
Božie slovo hlásalo aj tým veriacim, ktorí pre svoj Životný stav nedostatočne využívajú 
spoločnú a riadnu pastoračnú starostlivosť alebo im celkom chýba. 

$ 2. Majú sa tiež postarať, aby sa posolstvo evanjelia dostalo aj k neveriacim, ktorí sa 
nachádzajú na ich území, lebo tak ako veriacich aj ich musí zahfňať starostlivosť o duše. 


Kán. 772 - $ 1. Okrem toho pri vykonávaní kazateľskej činnosti majú všetci zachovávať 
normy, ktoré stanovil diecézny biskup. 

$ 2. Keď ide o predkladanie kresťanskej náuky v rozhlase alebo televízii, majú sa 
zachovávať predpisy stanovené konferenciou biskupov. 


II. kapitola : 
KATECHETICKÁ VÝUKA 


Kán. 773 - Vlastnou a vážnou povinnosťou predovšetkým duchovných pastierov je starať sa 
o katechézu kresťanského ľudu, aby sa viera veriacich podávaním náuky a skúsenosťou 
kresťanského života stala živou, výraznou a činorodou. 


Kán. 774 - 8 1. Starostlivosť o katechézu pod vedením legitímnej cirkevnej autority 
v primeranej miere prináleží všetkým členom Cirkvi. 

$ 2. Rodičia majú väčšmi ako iní záväzok slovom a príkladom formovať deti vo viere 
a praxi kresťanského života, rovnaký záväzok majú tí, ktorí rodičov zastupujú, ako aj krstní 
rodičia. 


Kán. 775 - 8 1. Pri zachovaní predpisov vynesených Apoštolským stolcom je úlohou 
diecézneho biskupa vydať normy o katechéze a takisto sa postarať, aby boli k dispozícii 
vhodné katechetické pomôcky, aj pripravením katechizmu ak sa to ukáže vhodné, a tiež má 
podporovať a koordinovať katechetické podujatia. 


$ 2%. Konferencia biskupov sa má postarať, ak sa to ukáže užitočné, o vydanie katechizmov 
pre svoje územie, po predchádzajúcom potvrdení Apoštolským stolcom. 

8 3. Pri konferencii biskupov sa môže ustanoviť katechetický úrad, ktorého hlavnou úlohou 
má byť poskytovať jednotlivým diecézam pomoc v tom, čo sa týka katechézy. 


Kán. 776 - Farár je na základe svojej úlohy viazaný starať sa o katechetickú formáciu 
dospelých, mládeže a detí apre tento cieľ má použiť spolupracovníkov klerikov, 
pridelených do farnosti, členov inštitútov zasväteného života a spoločností apoštolského 
života s ohľadom na povahu každého inštitútu, ako aj veriacich laikov, predovšetkým 
katechétov, tí všetci, ak nie sú legitímne hatení, sa nemajú zdráhať ochotne poskytnúť 
pomoc. Má napomáhať a podporovať úlohu rodičov v rodinnej katechéze, o ktorej sa hovorí 
v kán. 774 8 2. 


Kán. 777 - Farár sa má so zreteľom na normy stanovené diecéznym biskupom osobitným 
spôsobom starať: 

1. aby sa pred slávením sviatostí poskytovala vhodná katechéza, 

2. aby sa deti katechetickou výukou, poskytovanou primeraný čas, riadne pripravovali 
na prvé prijatie sviatostí pokánia a najsvätejšej Eucharistie, ako aj na sviatosť birmovania: 
3. aby sa deťom po prvom svätom prijímaní dostalo plnšie a hlbšie vzdelanie katechetickým 
formovaním: 

4. aby sa katechetická výuka podávala aj telesne alebo duševne postihnutým, pokiaľ to 
dovoľuje ich stav, 

5. aby sa viera mládeže a dospelých rozličnými formami a podujatiami upevňovala, 
osvetľovala a rozvíjala. 


Kán. 778 - Rehoľní predstavení a predstavení spoločností apoštolského života sa majú 
starať, aby sa v ich kostoloch, v školách a v iných dielach, ktoré sú im akokoľvek zverené, 
horlivo poskytovala katechetická výuka. 


Kán. 779 - Katechetická výuka sa má podávať pri použití všetkých prostriedkov, 
didaktických pomôcok a spoločenských komunikačných prostriedkov, ktoré sa ukazujú ako 
účinnejšie na to, aby sl veriaci primerane svojej povahe, schopnostiam a veku, ako 
aj životným podmienkam plnšie osvojili katolícku náuku a mohli ju lepšie uvádzať do 
praxe. 


Kán. 780 - Miestni ordinári sa majú starať, aby katechéti boli náležite pripravení na riadne 
plnenie svojej úlohy, aby sa im totiž poskytovala súvislá formácia, aby primerane poznali 
náuku Cirkvi a teoreticky 1 prakticky si osvojili zásady vlastné pedagogickým disciplínam. 


TI. titul 
MISIJNÁ ČINNOSŤ CIRKVI 


? Pápež Fratnitšek, Competerntias guasdam decernere, z 11. ferbuára 2022, L Osservatore Romano, 15. februára 2002 
(CLXII, n.37, p.8). 


Kán. 781 - Keďže celá Cirkev je svojou prirodzenosťou misionárska a dielo evanjelizácie 
treba považovať za základnú povinnosť Božieho ľudu, všetci veriaci, vedomí si vlastnej 
zodpovednosti, majú prevziať v misijnom diele svoj podiel. 


Kán. 782 - 8 1. Najvyššie riadenie a koordinácia podujatí a činností, ktoré sa týkajú 
misijného diela ako aj misionárskej spolupráce, prislúcha Rímskemu veľkňazovi a kolégiu 
biskupov. 

$ 2. Jednotliví biskupi ako zodpovední za celú Cirkev a za všetky cirkvi sa majú osobitne 
starať o misijné dielo predovšetkým podnecovaním, rozvíjaním a podporovaním misijných 
podujatí vo vlastnej partikulárnej cirkvi. 


Kán. 783 - Clenovia inštitútov zasväteného života, keďže sa na základe samého zasvätenia 
venujú službe Cirkvi, sú povinní spôsobom vlastným svojmu inštitútu sa osobitne venovať 
misijnej činnosti. 


Kán. 784 — Misionári sú tí, ktorých kompetentná cirkevná autorita posiela na vykonávanie 
misijného diela: môžu byť vybratí z domorodcov alebo nedomorodcov, tak svetských 
klerikov, ako aj členov inštitútov zasväteného života a spoločností apoštolského života, 
alebo iných veriacich laikov. 


Kán. 785 - $ 1. Na vykonávanie misijného diela sa majú prijímať katechéti čiže veriaci laici 
náležite pripravení a vyznačujúci sa kresťanským životom, ktorí sa pod vedením misionára 
venujú predkladaniu evanjeliového učenia a usporadúvaniu liturgickej činnosti a diel 
dobročinnej lásky. 

$ 2. Katechéti sa majú formovať v školách, ktoré sú na to určené, alebo kde nie sú, pod 
vedením misionárov. 


Kán. 786 - Misijnú činnosť vo vlastnom zmysle, ktorou sa Cirkev ujíma v národoch alebo 
spoločenstvách, kde ešte nezapustila korene, vykonáva predovšetkým posielaním 
hlásateľov evanjelia, kým sa mladé cirkvi naplno neustanovia, totiž kým nebudú vybavené 
vlastnými silami a dostatočnými prostriedkami, ktorými samy budú schopné vykonávať 
dielo evanjelizácie. 


Kán. 787 - $ 1. Misionári majú svedectvom života a slova nadviazať úprimný dialóg 
s neveriacimi v Krista, aby sa 1m, spôsobom primeraným 1ch chápaniu a kultúre, otvorili 
cesty, ktorými môžu byť privedení k poznaniu evanjeliového posolstva. 

$ 2. Majú sa starať, aby tých, ktorých považujú za pripravených prijať evanjeliové 
posolstvo, tak vyučili v pravdách viery, aby mohli prijať krst, keď o to sami slobodne 
požiadajú. 


Kán. 788 - $ 1. Tí, ktorí prejavili vôľu prijať vieru v Krista, po uplynutí času 
predkatechumenátu sa majú liturgickými obradmi prijať do katechumenátu a ich mená sa 
majú zapísať do knihy, na to určenej. 

$ 2. Katechumeni sa výukou a zaúčaním do kresťanského života majú vhodne zasväcovať 
do tajomstva spásy a uvádzať do života viery, liturgie a dobročinnej lásky Božieho ľudu, 
ako aj apoštolátu. 


$ 3. Konferencia biskupov má vydať štatúty, ktorými sa má riadiť katechumenát, má 
stanoviť, čo majú katechumeni plniť, a určiť, aké výsady im majú byť priznané. 


Kán. 789 - Novopokrstenci sa majú vhodnou výukou formovať na hlbšie poznanie pravdy 
evanjelia a na plnenie povinností prijatých krstom: majú sa dať preniknúť úprimnou láskou 
ku Kristovi a k jeho Cirkvi. 


Kán. 790 - $ 1. Diecézny biskup v misijných územiach má: 

1. napomáhať, usmerňovať a koordinovať podujatia a diela, ktoré sa týkajú misijnej 
činnosti, 

2. starať sa, aby sa uzavreli náležité dohody s predstavenými inštitútov, ktoré sa venujú 
misijnému dielu, a aby vzťahy s nimi boli na prospech misie. 

$2. Predpisom vydaným diecéznym biskupom, o ktorých sa hovorí v $ 1, bod 1, podliehajú 
všetci misionári aj rehoľníci a ich pomocníci, ktorí sa nachádzajú v jeho oblasti. 


Kán. 791 - V jednotlivých diecézach na rozvíjanie misijnej spolupráce: 

1. majú sa napomáhať misionárske povolania, 

2. má sa určiť kňaz na účinné napomáhanie podujatí v prospech misií najmä Pápežských 
misijných dieľ, 

3. má sa každoročne sláviť deň misií: 

4. má sa každoročne poskytnúť primeraný milodar na misie, ktorý treba zaslať Svätému 
stolcu. 


Kán. 792 - Konferencie biskupov majú ustanoviť a napomáhať diela, ktoré majú bratsky 
prijímať a s primeranou pastoračnou starostlivosťou podporovať tých, čo z pracovných 
alebo študijných dôvodov prichádzajú z misijných krajov na ich územie. 


III. titul 
KATOLÍCKA VÝCHOVA 


Kán. 793 - 8 1. Rodičia, ako aj tí, ktorí ich zastupujú, majú povinnosť a právo vychovávať 
deti: katolícki rodičia majú povinnosť a právo zvoliť si tie prostriedky a inštitúcie, ktorými 
môžu podľa miestnych okolností vhodnejšie zabezpečiť katolícku výchovu detí. 

$ 2. Rodičia majú tiež právo využívať tie prostriedky poskytované občianskou 
spoločnosťou, ktoré potrebujú na zaistenie katolíckej výchovy detí. 


Kán. 794 - 8 1. Z osobitného dôvodu povinnosť a právo vychovávať patrí Cirkvi, ktorej 
Boh zveril poslanie pomáhať ľuďom, aby mohli dôjsť k plnosti kresťanského života. 

$ 2. Povinnosťou duchovných pastierov je všetko zariadiť tak, aby všetci veriaci dostali 
katolícku výchovu. 


Kán. 795 - Keďže pravá výchova musí sledovať úplnú formáciu ľudskej osoby, usmernenú 
na jej posledný cieľ a súčasne na spoločné dobro spoločnosti, deti a mládež sa majú tak 
vychovávať, aby svoje fyzické, morálne a intelektuálne vlohy mohli harmonicky rozvíjať, 
získať dokonalejší zmysel pre zodpovednosť a správne používanie slobody a aby boli 
pripravené na aktívnu účasť na spoločenskom živote. 


I. kapitola 
ŠKOLY 


Kán. 796 - $ 1. Medzi prostriedkami na zveľaďovanie výchovy majú veriaci vysoko 
hodnotiť školy, ktoré rodičom poskytujú hlavnú pomoc pri plnení výchovnej úlohy. 

$ 2. Je potrebné, aby rodičia úzko spolupracovali s učiteľmi škôl, ktorým zverili deti 
do výchovy: učitelia však pri plnení svojej povinnosti majú úzko spolupracovať s rodičmi, 
ktorých majú ochotne vypočuť, apre ktorých sa majú vytvoriť združenia alebo 
zhromaždenia, ktoré si treba vysoko vážiť. 


Kán. 797 - Je potrebné, aby rodičia mali vo výbere škôl pravú slobodu: preto sa veriaci 
musia starať o to, aby občianska spoločnosť túto slobodu rodičom priznávala 
a pri zachovaní distributívnej spravodlivosti ju aj podporovala príspevkami. 


Kán. 798 - Rodičia majú zveriť deti tým školám, v ktorých je postarané o katolícku 
výchovu, ak to nemôžu urobiť, majú záväzok postarať sa, aby sa ich náležitá katolícka 
výchova zabezpečila mimo školy. 


Kán. 799 - Veriaci sa majú domáhať, aby v občianskej spoločnosti zákony upravujúce 
formáciu mládeže zabezpečovali aj jej náboženskú a mravnú výchovu podľa svedomia 
rodičov v samých školách. 


Kán. 800 - $ 1. Cirkev má právo zakladať a viesť školy akéhokoľvek odboru, druhu 
a stupňa. 

$ 2. Veriaci majú podporovať katolícke školy a podľa svojich síl poskytovať pomoc na ich 
založenie a udržiavanie. 


Kán. 801 - Rehoľné inštitúty, ktorých vlastným poslaním je výchova, verne sa 
pridržiavajúce tohto svojho poslania majú sa venovať katolíckej výchove aj pomocou 
svojich škôl, založených so súhlasom diecézneho biskupa. 


Kán. 802 - $ 1. Ak nie sú k dispozícii školy, v ktorých sa poskytuje výchova preniknutá 
kresťanským duchom, diecézny biskup sa má postarať, aby sa založili. 

$ 2. Kde je to vhodné, diecézny biskup má zabezpečiť, aby sa založili aj odborné 
a technické školy, ako aj iné, ktoré si vyžadujú osobitné potreby. 


Kán. 803 - $ 1. Katolíckou školou sa rozumie tá škola, ktorú vedie kompetentná cirkevná 
autorita alebo verejná cirkevná právnická osoba, alebo ktorú cirkevná autorita za takú 
uznáva písomným dokumentom. 

$ 2. Je potrebné, aby sa vzdelanie a výchova v katolíckej škole opierali o zásady katolíckej 
náuky: učitelia sa majú vyznačovať pravou náukou a bezúhonnosťou života. 

$ 3. Nijaká škola, hoci skutočne katolícka, nemá niesť názov katolícka škola, ak na to 
nedala súhlas kompetentná cirkevná autorita. 


Kán. 804 - 8 1. Cirkevnej autorite podlieha katolícka náboženská výuka a výchova, ktorá sa 
poskytuje v akýchkoľvek školách, alebo sa zabezpečuje prostredníctvom rozličných 
spoločenských komunikačných prostriedkov, konferencie biskupov majú vydávať pre túto 
oblasť činnosti všeobecné normy a diecézny biskup ju má usmerňovať a dozerať. 

$ 2. Miestny ordinár má horlivo presadzovať, aby náboženská výuka v školách, aj 
nekatolíckych, bola zverená učiteľom, ktorí vynikajú pravou náukou, svedectvom 
kresťanského života a pedagogickým umením. 


Kán. 805 - Miestny ordinár má právo vymenúvať alebo schvaľovať učiteľov náboženstva 
pre svoju diecézu a takisto ich odvolávať alebo požadovať, aby boli odvolaní, ak sa to 
vyžaduje z náboženského alebo mravného dôvodu. 


Kán. 806 - $ 1. Diecéznemu biskupovi patrí právo dozerať na katolícke školy nachádzajúce 
sa na jeho území a vizitovať ich, a to aj tie, ktoré založili alebo riadia členovia rehoľných 
inštitútov, takisto mu patrí vydávať predpisy, ktoré sa týkajú všeobecného usporiadania 
katolíckych škôl. Tieto predpisy platia aj pre školy, ktoré riadia rehoľníci, ale 
pri neporušení samostatnosti vnútorného vedenia týchto škôl. 

$ 2. Moderátori katolíckych škôl sa pod dohľadom miestneho ordinára majú starať, aby 
výuka, ktorá sa v nich podáva, sa z vedeckého hľadiska vyznačovala aspoň takou úrovňou 
ako v iných školách kraja. 


II. kapitola 
KATOLÍCKE UNIVERZITY A INÉ INŠTITÚTY VYŠŠÍCH ŠTÚDIÍ 


Kán. 807 - Cirkev má právo zakladať a riadiť univerzity, ktoré majú prispievať k vyššej 
kultúre ľudí a plnšiemu rozvoju ľudskej osoby, ako aj k plneniu učiacej úlohy samej Cirkvi. 


Kán. 808 - Nijaká univerzita, hoci skutočne katolícka, nemá mať titul alebo názov katolícka 
univerzita, ak na to nedala súhlas kompetentná cirkevná autorita. 


Kán. 809 - Konferencie biskupov sa majú starať, aby, ak je to možné a užitočné, boli na ich 
území vhodne rozmiestnené univerzity alebo aspoň fakulty, na ktorých sa majú skúmať 
a prednášať rozličné disciplíny, ale pri zachovaní ich vedeckej samostatnosti a neporušení 
katolíckeho učenia. 


Kán. 810 - $ 1. Povinnosťou autority kompetentnej podľa štatútu je postarať sa, aby 
na katolíckych univerzitách boli vymenovaní vyučujúci, ktorí okrem vedeckej 
a pedagogickej schopnosti vynikajú neporušenosťou náuky a bezúhonnosťou života, a ak 
tieto požiadavky nespíňajú, aby boli z úlohy odvolaní pri zachovaní postupu určeného 
v štatúte. 

$ 2. Konferencia biskupov a diecézni biskupi, ktorých sa to týka, majú povinnosť a právo 
dozerať, aby sa na týchto univerzitách verne zachovávali zásady katolíckej náuky. 


Kán. 811 - $ 1. Kompetentná cirkevná autorita sa má starať, aby sa na katolíckych 
univerzitách zriadila fakulta alebo inštitút alebo aspoň katedra teológie, na ktorej sa majú 
konať prednášky aj pre študentov laikov. 


$ 2. Na každej katolíckej univerzite sa majú konať prednášky, na ktorých by sa mali 
preberať najmä tie teologické otázky, ktoré súvisia s disciplínami týchto fakúlt. 


Kán. 812 - Je potrebné, aby tí, ktorí na akýchkoľvek inštitútoch vyšších štúdií prednášajú 
teologické disciplíny, mali mandát kompetentnej cirkevnej autority. 


Kán. 813 - Diecézny biskup má veľkú pastoračnú starostlivosť venovať študentom 
aj zriadením farnosti alebo aspoň pomocou kňazov trvalo na to určených a má sa postarať, 
aby pri univerzitách, aj nekatolíckych, boli katolícke univerzitné strediská, ktoré by mládeži 
poskytovali pomoc, predovšetkým duchovnú. 


Kán. 814 - Predpisy, stanovené pre univerzity, sa rovnakým spôsobom vzťahujú aj na iné 
inštitúty vyšších štúdií. 


III. kapitola 
CIRKEVNÉ UNIVERZITY A FAKULTY 


Kán. 815 - Cirkvi na základe úlohy ohlasovať zjavenú pravdu patrí, aby mala vlastné 
cirkevné univerzity alebo fakulty pre výskum disciplín posvätných alebo s posvätnými 
spojených a pre vedecké formovanie študentov v týchto disciplínach. 


Kán. 816 - $ 1. Cirkevné univerzity a fakulty môže zriadením alebo schválením ustanoviť 
iba Apoštolský stolec, jemu patrí aj ich vyššie riadenie. 

$ 2. Každá cirkevná univerzita a fakulta má mať svoj štatút a študijný poriadok, schválený 
Apoštolským stolcom. 


Kán. 817 - Akademické stupne, ktoré majú mať v Cirkvi kánonické účinky, nemôže 
udeľovať žiadna univerzita alebo fakulta, ktorá nie je zriadená alebo schválená 
Apoštolským stolcom. 


Kán. 818 - Predpisy stanovené pre katolícke univerzity v kán. 810, 812 a 813, platia 
aj pre cirkevné univerzity a fakulty. 


Kán. 819 - Pokiaľ si to vyžaduje dobro diecézy alebo rehoľného inštitútu ba 1 samej 
univerzálnej Cirkvi, diecézni biskupi, alebo kompetentní predstavení inštitútov musia 
na cirkevné univerzity alebo fakulty posielať mladíkov, klerikov aj rehoľníkov, ktorí sa 
vyznačujú povahou, čnosťami a nadaním. 


Kán. 820 - Moderátori a profesori cirkevných univerzít a fakúlt sa majú starať, aby si 
rozličné fakulty univerzity, pokiaľ to predmet dovoľuje, vzájomne pomáhali a aby medzi 
vlastnou univerzitou alebo fakultou a inými univerzitami alebo fakultami, aj necirkevnými, 
bola vzájomná spolupráca, ktorou by spoločnými podujatiami, zhromaždeniami, 
koordinovanými vedeckými výskumami a inými prostriedkami, prispievali k väčšiemu 
rozvoju vied. 


Kán. 821 - Konferencia biskupov a diecézny biskup sa majú postarať, aby tam, kde je to 
možné, sa zakladali vyššie inštitúty náboženských vied, na ktorých sa majú vyučovať 
teologické a iné disciplíny, ktoré sa týkajú kresťanskej kultúry. 


IV. titul 
SPOLOČENSKÉ KOMUNIKAČNÉ PROSTRIEDKY A ZVLÁŠŤ KNIHY 


Kán. 822 - $ 1. Pastieri Cirkvi, využívajúc pri plnení svojej úlohy vlastné právo Cirkvi, sa 
majú snažiť používať spoločenské komunikačné prostriedky. 

$8 2. Tí istí pastieri majú starostlivo poučovať veriacich o povinnosti, aby používanie 
spoločenských komunikačných prostriedkov bolo preniknuté ľudským a kresťanským 
duchom. 

$ 3. Všetci veriaci, najmä tí, ktorí sa akýmkoľvek spôsobom zúčastňujú na usmerňovaní 
alebo používaní týchto prostriedkov, majú starostlivo napomáhať pastoračnú činnosť tak, 
aby Cirkev aj pomocou týchto prostriedkov účinne vykonávala svoje poslanie. 


Kán. 823 - 8 1. Aby sa zachovala neporušenosť viery a mravov, pastieri Cirkvi majú 
povinnosť a právo dozerať, aby sa spismi alebo používaním spoločenských komunikačných 
prostriedkov nespôsobila ujma viere alebo mravom veriacich, takisto požadovať, aby im 
boli predložené na posúdenie spisy týkajúce sa viery alebo mravov, ktoré vydávajú veriaci: 
a tiež zavrhnúť spisy, ktoré škodia pravej viere alebo dobrým mravom. 

$ 2. Povinnosť a právo, o ktorých sa hovorí v $ 1, patrí biskupom tak jednotlivo, ako 
aj zhromaždeným na partikulárnych konciloch alebo konferenciách biskupov vo vzťahu 
k veriacim, zvereným do ich starostlivosti, a najvyššej autorite Cirkvi vo vzťahu k celému 
Božiemu ľudu. 


Kán. 824 - $ 1. Ak nie je stanovené ináč, miestnym ordinárom, od ktorého podľa kánonov 
tohto titulu treba žiadať povolenie alebo schválenie na vydávanie kníh, je vlastný miestny 
ordinár autora alebo ordinár miesta, kde sa knihy majú vydať. 

$ 2. To, čo sa v kánonoch tohto titulu stanovuje o knihách, treba uplatniť na akékoľvek 
spisy určené na verejné rozširovanie, ak neplatí niečo 1iné. 


Kán. 825 - $ 1. Knihy Svätého písma nemožno vydať, ak nie sú schválené Apoštolským 
stolcom alebo konferenciou biskupov, takisto, aby sa mohli vydať ich preklady 
do národného jazyka, sa vyžaduje, aby boli schválené tou istou autoritou a súčasne 
vybavené potrebnými a dostačujúcimi vysvetlivkami. 

$ 2. Preklady Svätého písma, opatrené vhodnými vysvetlivkami, môžu katolícki veriaci 
s povolením konferencie biskupov pripraviť a vydať aj v spolupráci s oddelenými bratmi. 


Kán. 826 - 8 1. Čo sa týka liturgických kníh, majú sa zachovať predpisy kán. 838. 

$ 2. Pri opätovnom vydaní liturgických kníh, ako aj ich prekladov do národného jazyka 
alebo ich častí, musí byť z osvedčenia ordinára miesta, kde sa knihy vydávajú, zrejmé, že sa 
zhodujú so schváleným vydaním. 

$ 3. Modlitebné knihy na verejné alebo súkromné používanie veriacich sa nemajú vydávať 
bez povolenia miestneho ordinára. 


Kán. 827 - $ 1. Na vydanie katechizmov alebo iných spisov, ktoré sa týkajú katechetickej 
výuky, alebo ich prekladov, je potrebné schválenie miestneho ordinára pri zachovaní 
predpisu kán. 775 8 2. 

$ 2. Na školách, či už základných, stredných alebo vyšších, nemožno používať ako učebné 
texty knihy, ktoré sa zaoberajú otázkami, týkajúcimi sa Svätého písma, teológie, 
kánonického práva, cirkevných dejín, náboženských a morálnych disciplín, ak neboli 
vydané so schválením kompetentnej cirkevnej autority alebo ňou neboli dodatočne 
schválené. 

$ 3. Odporúča sa, aby knihy, zaoberajúce sa matériami, o ktorých sa hovorí v 8 2, hoci sa 
nepoužívajú ako učebné texty, ako aj spisy, v ktorých sa nachádza niečo, čo sa osobitne 
dotýka náboženstva alebo počestnosti mravov, sa predkladali miestnemu ordinárovi 
na posúdenie. 

$ 4. V kostoloch alebo kaplnkách nemožno vystavovať, predávať ani rozdávať knihy alebo 
iné spisy, zaoberajúce sa otázkami náboženstva alebo mravov, ak neboli s povolením 
kompetentnej cirkevnej autority vydané alebo ňou dodatočne schválené. 


Kán. 828 - Zbierky dekrétov alebo spisov, ktoré vydala niektorá cirkevná autorita, sa nesmú 
znova vydať, ak sa predtým nevyžiadalo povolenie tej istej autority a nezachovali sa ňou 
predpísané podmienky. 


Kán. 829 - Schválenie alebo povolenie vydať nejaké dielo platí pre originálny text, nie však 
pre jeho nové vydania alebo preklady. 


Kán. 830“ - $ 1. Konferencia biskupov môže zostaviť zoznam cenzorov, vyznačujúcich sa 
učenosťou, pravým učením a rozvážnosť ou, ktorí majú byť k dispozícii diecéznym kúriám, 
alebo môže ustanoviť komisiu cenzorov, s ktorou sa miestni ordinári môžu radiť, pričom 
zostáva nedotknuté právo každého miestneho ordinára zveriť posúdenie kníh osobám, ktoré 
má za osvedčené. 

$ 2. Cenzor má pri plnení svojho úradu mať, bez akéhokoľvek uprednostňovania osôb, pred 
očami iba náuku Cirkvi o viere a mravoch, ako ju predkladá magistérium Cirkvi. 

$ 3. Cenzor musí dať svoj posudok písomne, ak je priaznivý, ordinár podľa svojho 
rozvážneho úsudku má udeliť povolenie na vydanie s uvedením svojho mena, ako 
aj dátumu a miesta udeleného povolenia: ak ho neudelí, ordinár má autorovi diela oznámiť 
dôvody odopretia. 


Kán. 831 - $ 1. Do denníkov, brožúrok alebo periodík, ktoré zvyknú otvorene napádať 
katolícke náboženstvo alebo dobré mravy, veriaci nemajú ničím prispievať, ak nie je na to 
oprávnený a rozumný dôvod: avšak klerici a členovia rehoľných inštitútov iba s povolením 
miestneho ordinára. 

$ 2. Konferencia biskupov má stanoviť normy o tom, čo sa vyžaduje, aby sa klerici 
a členovia rehoľných inštitútov mohli v rozhlase alebo televízii zúčastniť na diskusiách 
o otázkach týkajúcich sa katolíckeho učenia alebo mravov. 


+ PCCICAI, odpoveď II, z 29. apríla 1987, AAS 79 (1987) 1249: 

Pochybnosť: Má byť v tlačených knihách uvedené aj povolenie, o ktorom je zmienka v kán. 830, $ 3, smenom 
udeľujúceho, dňom a miestom udelenia? 

Odpoveď: kladne. 


Kán. 832 - Aby členovia rehoľných inštitútov mohli vydať spisy, zaoberajúce sa otázkami 
náboženstva alebo mravov, potrebujú aj povolenie svojho vyššieho predstaveného podľa 
normy konštitúcií. 


V. titul 
VYZNANIE VIERY 


Kán. 833 - Zložiť osobne vyznanie viery podľa formuly, schválenej Apoštolským stolcom, 
sú viazaní: 

1. pred predsedom alebo jeho delegátom všetci, ktorí sa s rozhodujúcim alebo poradným 
hlasom zúčastňujú na ekumenickom alebo partikulárnom koncile, na synode biskupov, ako 
aj na diecéznej synode: predseda však pred koncilom alebo synodou: 

2. povýšení do kardinálskej hodnosti podľa štatútu posvätného kolégia, 

3. pred delegátom Apoštolského stolca všetci povýšení na episkopát a takisto tí, ktorí sú 
diecéznemu biskupovi postavení na roveň: 

4. pred kolégiom konzultorov diecézny administrátor: 

5. pred diecéznym biskupom alebo jeho delegátom generálni vikári a biskupskí vikári, ako 
aj súdni vikári, 

6. pred miestnym ordinárom alebo jeho delegátom farári, pri prijímaní úlohy rektor 
a učitelia teológie a filozofie v seminároch, tí, ktorí majú byť povýšení do stavu diakonátu: 
7. pred veľkým kancelárom alebo ak nie je, pred miestnym ordinárom alebo ich delegátmi 
rektor cirkevnej alebo katolíckej univerzity pri prijímaní úlohy, pred rektorom, ak je 
kňazom, alebo pred miestnym ordinárom alebo ich delegátmi vyučujúci, ktorí na 
akýchkoľvek univerzitách prednášajú disciplíny týkajúce sa viery alebo mravov pri 
prijímaní úlohy, 

8. predstavení v klerických rehoľných inštitútoch a v klerických spoločnostiach 
apoštolského života podľa normy konštitúcií. 


ŠTVRTÁ KNIHA 
POSVÄCUJÚCA ÚLOHA CIRKVI 


Kán. 834 - 8 1. Cirkev plní posväcujúcu úlohu osobitným spôsobom prostredníctvom 
posvätnej liturgie, ktorá sa chápe ako vykonávanie kňazskej úlohy Ježiša Krista: v nej sa 
znakmi vnímateľnými zmyslami označuje a spôsobom vlastným jednotlivým znakom 
uskutočňuje posväcovanie ľudí a tajomné telo Ježiša Krista, čiže hlava a údy, koná celostný 
verejný Boží kult. 

$2. Takýto kult sa uskutočňuje vtedy, keď ho v mene Cirkvi vykonávajú zákonne poverené 
osoby úkonmi schválenými cirkevnou autoritou. 


Kán. 835 - $ 1. Posväcujúcu úlohu vykonávajú predovšetkým biskupi, ktorí sú veľkňazmi, 
hlavnými rozdávateľmi Božích tajomstiev, ako aj moderátormi, podporovateľmi a strážcami 
celého liturgického života v Cirkvi, ktorá 1m je zverená. 

$ 2. Túto úlohu vykonávajú kňazi, ktorí totiž sami účastní na Kristovom kňazstve ako jeho 
služobníci pod autoritou biskupa, sú vysvätení na slávenie Božieho kultu a posväcovanie 
ľudu. 

$ 3. Diakoni majú účasť na slávení Božieho kultu podľa normy predpisov práva. 

$ 4. Na posväcovacej úlohe majú svoju vlastnú účasť aj ostatní veriaci tým, že sa svojím 
spôsobom aktívne zúčastňujú na liturgických sláveniach, predovšetkým na eucharistickom 
slávení: osobitným spôsobom majú na tejto úlohe účasť rodičia, keď žijú manželský život 
v kresťanskom duchu a starajú sa o kresťanskú výchovu detí. 


Kán. 836 - Keďže kresťanský kult, v ktorom sa vykonáva spoločné kňazstvo veriacich, je 
dielo, ktoré vychádza z viery a na nej sa zakladá, posvätní služobníci sa majú horlivo starať, 
aby ju vzbudzovali a objasňovali predovšetkým službou slova, ktorou sa viera rodí a Živí. 


Kán. 837 - $ 1. Liturgické úkony nie sú súkromné úkony, ale slávenia samej Cirkvi, ktorá je 
„sviatosť jednoty“, totiž svätý ľud zhromaždený a usporiadaný pod vedením biskupov: 
preto patria celému telu Cirkvi, sú jeho prejavom a pôsobia naň, jeho jednotlivých členov sa 
však týkajú rozdielnym spôsobom podľa rozdielnosti posvätných stavov, úloh a skutočnej 
účasti. 

$2. Keďže liturgické úkony sú podľa svojej prirodzenosti spoločným slávením, tam, kde je 
to možné, majú sa sláviť s hojnou a aktívnou účasťou veriacich. 


Kán. 838 - $ 1. Riadenie posvätnej liturgie závisí jedine od autority Cirkvi: touto autoritou 
je Apoštolský stolec a podľa normy práva diecézny biskup. 

$ 2. Apoštolskému stolcu patrí riadiť posvätnú liturgiu celej Cirkvi, vydávať liturgické 
knihy, preskúmať ich prispôsobené preklady schválené podľa normy práva biskupskou 
konferenciou, ako aj dozerať na to, aby sa všade verne zachovávali liturgické nariadenia. 

$ 3. Konferenciám biskupov patrí verne pripravovať preklady liturgických kníh 
do národných jazykov, vhodne prispôsobené v stanovených medziach, schvaľovať ich 
a po predchádzajúcom odsúhlasení Svätým stolcom vydávať liturgické knihy pre regióny 
spadajúce do ich pôsobnosti. 


" Pápež František, Magnum principium, 9. septembra 2017. 


$ 4. Diecéznemu biskupovi patrí v cirkvi, ktorá mu je zverená, vydávať v medziach svojej 
kompetencie normy pre liturgiu, ktoré všetkých zaväzujú. 


Kán. 839 - $ 1. Cirkev vykonáva posväcovaciu úlohu aj inými prostriedkami, či už 
modlitbami, ktorými prosí Boha, aby veriaci boli posvätení v pravde, alebo skutkami 
pokánia a dobročinnej lásky, ktoré veľmi pomáhajú v dušiach zakoreniť a upevniť Kristovo 
kráľovstvo a prispievajú k spáse sveta. 

$ 2. Miestni ordinári sa majú starať, aby sa modlitby, ako aj nábožné a posvätné úkony 
kresťanského ľudu, plne zhodovali s normami Cirkvi. 


I. časť 
SVIATOSTI 


Kán. 840 - Sviatosti Nového zákona, ustanovené Kristom Pánom a zverené Cirkvi ako 
úkony Krista a Cirkvi, sú znakmi a prostriedkami, ktorými sa viera vyjadruje a upevňuje, 
vzdáva sa kult Bohu a uskutočňuje sa posväcovanie ľudí, a tak zvrchovane prispievajú 
k utváraniu, upevňovaniu a prejavovaniu cirkevného spoločenstva, preto tak posvätní 
služobníci ako aj ostatní veriaci majú pri ich slávení prejavovať najvyššiu úctu a náležitú 
starostlivosť. 


Kán. 841 - Keďže sviatosti sú tie isté pre celú Cirkev a patria do Božieho pokladu, jedine 
najvyššia autorita Cirkvi má právo schvaľovať alebo určovať, čo sa vyžaduje pre ich 
platnosť a rovnako ona alebo iná kompetentná autorita má podľa normy kán. 838 $ 3 a 4 
právo rozhodnúť, čo sa vzťahuje na ich dovolené slávenie, vysluhovanie a prijímanie, ako 
aj na poriadok, ktorý treba pri ich slávení zachovať. 


Kán. 842 - $ 1. Kto neprijal krst, nemôže platne pristúpiť k ostatným sviatostiam. 
$ 2. Sviatosti krstu, birmovania a najsvätejšej Eucharistie sú navzájom tak spojené, že sa 
vyžadujú na plné uvedenie do kresťanského života. 


Kán. 843 - 8 1. Posvätní služobníci nemôžu odoprieť sviatosti tým, ktorí ich vhodne 
žiadajú, sú riadne disponovaní a právo Im nezakazuje, aby ich prijali. 

$ 2. Duchovní pastieri a ostatní veriaci, každý podľa svojej úlohy v Cirkvi, majú povinnosť 
starať sa, aby tí, ktorí žiadajú sviatosti, boli na ich prijatie pripravení náležitou 
evanjelizáciou ako aj katechetickou formáciou v súlade s normami vydanými kompetentnou 
autoritou. 


Kán. 844 - $ 1. Katolícki vysluhovatelia dovolene vysluhujú sviatosti iba katolíckym 
veriacim, ktorí ich takisto dovolene prijímajú iba od katolíckych vysluhovateľov 
pri neporušení predpisov $ 2, 3 a 4 tohto kánonu ako aj kán. 861 $ 2. 

$ 2. Kedykoľvek to potreba vyžaduje alebo sa to odporúča z hľadiska pravého duchovného 
osohu a len keď sa vyhne nebezpečenstvu omylu alebo indiferentizmu, veriacim, ktorým je 
fyzicky alebo morálne nemožné dostať sa ku katolíckemu vysluhovateľovi, je dovolené 
prijať sviatosti pokánia, Eucharistie a pomazania chorých od nekatolíckych vysluhovateľov, 
v ktorých cirkvi sú uvedené sviatosti platné. 

$ 3. Katolícki vysluhovatelia dovolene vysluhujú sviatosti pokánia, Eucharistie a pomazania 
chorých členom východných cirkví, ktoré nemajú s Katolíckou cirkvou plné spoločenstvo, 


ak o to z vlastnej vôle žiadajú a sú riadne disponovaní, platí to aj o členoch iných cirkví, 
ktoré sú podľa úsudku Apoštolského stolca ohľadom týchto sviatostí v rovnakom postavení 
ako uvedené východné cirkvi. 

$ 4. Ak hrozí nebezpečenstvo smrti alebo ak podľa úsudku diecézneho biskupa alebo 
konferencie biskupov nalieha iná vážna potreba, katolícki vysluhovatelia vysluhujú 
dovolene tie isté sviatosti aj ostatným kresťanom, ktorí nemajú plné spoločenstvo 
s Katolíckou cirkvou a nemajú prístup k vysluhovateľovi svojho spoločenstva a z vlastnej 
vôle o to Žiadajú, len ak, čo sa týka týchto sviatostí, prejavujú katolícku vieru a sú riadne 
disponovaní. 

$ 5. Pre prípady, o ktorých sa hovorí v $ 2, 3 a 4, diecézny biskup alebo konferencia 
biskupov nemajú vydávať všeobecné normy, ak sa neporadili aspoň s miestnou 
kompetentnou autoritou nekatolíckej cirkvi alebo spoločnosti, ktorej sa to týka. 


Kán. 845 - $ 1. Sviatosti krstu, birmovania a posvätného stavu sa nemôžu opakovať, pretože 
vtláčajú znak. 

$2. Ak aj po starostlivo vykonanom zisťovaní pretrváva rozumná pochybnosť či sviatosti, o 
ktorých sa hovorí v 8 1, boli skutočne alebo platne udelené, majú sa udeliť podmienečne. 


Kán. 846 - $ 1. Pri slávení sviatostí sa treba verne pridržiavať liturgických kníh schválených 
kompetentnou autoritou, preto nikto v nich nesmie nič svojvoľne pridávať, vynechávať 
alebo meniť. 

$2. Vysluhovateľ má sviatosti sláviť podľa vlastného obradu. 


Kán. 847 - 8 1. Pri vysluhovaní sviatostí, v ktorých sú používané posvätné oleje, musí 
vysluhovateľ používať oleje vylisované z olív alebo z iných rastlín, nedávno posvätené 
alebo požehnané biskupom pri neporušení predpisu kán. 999, bod 2: staré oleje sa nemajú 
používať, ak to nie je nevyhnutné. 

$ 2. Farár si má zadovážiť posvätné oleje od vlastného biskupa a má ich starostlivo 
uchovávať na dôstojnom mieste. 


Kán. 848 — Vysluhovateľ nech nežiada za vysluhovanie sviatostí nič okrem milodarov 
určených kompetentnou autoritou, pričom nech vždy dbá o to, aby núdzni neboli pozbavení 
pomoci sviatostí z dôvodu chudoby. 


I. titul 
KRST 


Kán. 849 - Krst, brána sviatostí, prijatý skutočne alebo aspoň v túžbe, je nevyhnutný na 
spásu, ním sú ľudia oslobodení od hriechov, znovuzrodení ako Božie deti a nezmazateľným 
znakom pripodobnení Kristovi sú včlenení do Cirkvi. Platne sa udeľuje iba obmytím 
skutočnou vodou spolu s náležitou slovnou formou. 


I. kapitola 
SLÁVENIE KRSTU 


Kán. 850 - Krst sa vysluhuje podľa poriadku predpísaného v schválených liturgických 
knihách s výnimkou prípadu naliehavej potreby, v ktorom sa musí zachovať iba to, čo sa 
vyžaduje pre platnosť sviatosti. 


Kán. 851 - Slávenie krstu treba náležite pripraviť, a preto: 

1. dospelý, ktorý má v úmysle prijať krst, má byť prijatý do katechumenátu a podľa 
možnosti rozličnými stupňami privádzaný k sviatostnému uvádzaniu podľa poriadku 
uvádzania, prispôsobeného konferenciou biskupov, a podľa osobitných noriem, ktoré ona 
vydala, 

2. rodičov dieťaťa, ktoré má byť pokrstené, a takisto tých, ktorí majú prevziať úlohu 
krstných rodičov, treba riadne poučiť o význame tejto sviatosti a o záväzkoch, ktoré s ňou 
súvisia: farár sa má osobne alebo cez iných postarať, aby rodičia boli náležite pripravení 
pastoračnými poučeniami, ba aj spoločnou modlitbou, pritom môže viaceré rodiny 
zhromaždiť a kde je to možné aj ich navštíviť. 


Kán. 852 - 8 1. Predpisy, ktoré sa nachádzajú v kánonoch o krste dospelého, sa vzťahujú 
na všetkých, ktorí vyrástli z detstva a dosiahli používanie rozumu. 
$2. Na úroveň dieťaťa aj čo sa týka krstu, je postavený ten, kto nie je zodpovedný za seba. 


Kán. 853 - Je potrebné, aby voda, ktorá sa používa pri udeľovaní krstu, bola okrem 
nevyhnutného prípadu požehnaná podľa predpisov liturgických kníh. 


Kán. 854 - Krst sa má udeľovať buď ponorením alebo poliatím pri zachovaní predpisov 
konferencie biskupov. 


Kán. 855 - Rodičia, krstní rodičia a farár majú dbať na to, aby sa nedávalo meno, ktoré je 
cudzie kresťanskému zmýšľaniu. 


Kán. 856 - Hoci sa krst môže udeliť v ktorýkoľvek deň, predsa sa odporúča, aby sa 
spravidla slávil v nedeľu alebo ak je to možné, na Veľkonočnú vigíliu. 


Kán. 857 - $ 1. Okrem nevyhnutného prípadu vlastným miestom krstu je kostol alebo 
kaplnka. 

$ 2. Má byť pravidlom, aby bol dospelý pokrstený vo vlastnom farskom kostole, dieťa však 
vo vlastnom farskom kostole rodičov, ak sa z oprávneného dôvodu neodporúča niečo iné. 


Kán. 858 - 8 1. Každý farský kostol má mať krstný prameň pri neporušení kumulatívneho 
práva už nadobudnutého inými kostolmi. 

$ 2. Miestny ordinár môže po vypočutí miestneho farára pre pohodlie veriacich dovoliť 
alebo nariadiť, aby krstný prameň bol aj v inom kostole alebo kaplnke v obvode farnosti. 


Kán. 859 - Ak krstenec pre vzdialenosť miesta alebo pre iné okolnosti nemôže bez veľkých 
ťažkostí prísť, alebo ho nemôžu doniesť do farského kostola, alebo do iného kostola, alebo 
kaplnky, o ktorých sa hovorí v kán. 858 $ 2, krst sa môže a musí udeliť v inom bližšom 
kostole alebo kaplnke, alebo aj na inom slušnom mieste. 


Kán. 860 - $ 1. Okrem nevyhnutného prípadu sa krst nemá udeľovať v súkromných 
domoch, ak to miestny ordinár z vážneho dôvodu nedovolil. 

$ 2. Ak diecézny biskup nestanovil ináč, v nemocniciach sa krst nemá sláviť okrem 
nevyhnutného prípadu alebo z iného súrneho pastoračného dôvodu. 


II. kapitola 
VYSLUHOVATEĽ KRSTU 


Kán. 861 - $ 1. Riadnym vysluhovateľom krstu je biskup, kňaz a diakon pri zachovaní 
predpisu kán. 530, bod 1. 

$ 2. Ak je riadny vysluhovateľ neprítomný alebo hatený, krst dovolene udeľuje katechista 
alebo iný, koho na túto úlohu určil miestny ordinár, ba v nevyhnutnom prípade každý 
človek, vedený náležitým úmyslom, duchovní pastieri, najmä farár, sa majú starať o to, aby 
veriaci boli poučení o správnom spôsobe krstenia. 


Kán. 862 - Okrem nevyhnutného prípadu nikto nesmie bez náležitého dovolenia udeliť krst 
na cudzom úzermí, a to ani svojim podriadeným. 


Kán. 863 - Krst dospelých, aspoň tých, ktorí zavíšili štrnásty rok života, má byť predložený 
diecéznemu biskupovi, aby krst udelil sám, ak to uzná za vhodné. 


III. kapitola 
KRSTENCI 


Kán. 864 - Prijať krst je schopný každý a ešte nepokrstený človek. 


Kán. 865 - $ 1. Aby dospelý mohol byť pokrstený, je potrebné, aby prejavil vôľu prijať krst, 
aby bol dostatočne poučený o pravdách viery a kresťanských záväzkoch a aby sa 
katechumenátom osvedčil v kresťanskom živote: má sa mu aj pripomenúť, aby si oľutoval 
svoje hriechy. 

$ 2. Dospelý, ktorý sa nachádza v nebezpečenstve smrti, môže byť pokrstený, ak má nejaké 
poznanie hlavných právd viery, nejakým spôsobom prejavil svoj úmysel prijať krst 
a prisľúbi, že bude zachovávať prikázania kresťanského náboženstva. 


Kán. 866 - Dospelý, ktorý je krstený, má hneď po krste, ak neprekáža vážny dôvod, prijať 
birmovanie a zúčastniť sa na eucharistickom slávení aj pristúpením k prijímaniu. 


Kán. 867 - $ 1. Rodičia sú povinní postarať sa, aby deti boli pokrstené v prvých týždňoch: 
majú sa obrátiť na farára čím skôr po narodení, ba ešte predtým, aby požiadali o sviatosť 
pre dieťa a aby sa na ňu náležite pripravili. 

$2. Ak sa dieťa nachádza v nebezpečenstve smrti, má byť bezodkladne pokrstené. 


Kán. 868 - $ 1. K dovolenému krstu dieťaťa je potrebné: 
1. aby rodičia, aspoň jeden z nich alebo kto ich zákonne zastupuje, súhlasili: 


2. aby bola opodstatnená nádej, že bude vychovávané v katolíckom náboženstve 
pri neporušení $3, ak taká nádej úplne chýba, má sa krst podľa predpisov partikulárneho 
práva oddialiť, pričom sa rodičom vysvetlí dôvod. 

$ 2. Dieťa katolíckych, ba aj nekatolíckych rodičov sa v nebezpečenstve smrti dovolene 
krstí aj proti vôli rodičov. 

$3.) Dieťa kresťanov nekatolíkov sa dovolene krstí, ak o to žiadajú rodičia alebo aspoň 
jeden z nich, alebo ten, kto ich zákonne zastupuje a ak im je fyzicky alebo morálne 
nemožné dostať sa k vlastnému vysluhovateľovi. 


Kán. 869 - 8 1. Ak je pochybnosť či niekto bol pokrstený alebo či krst bol platne udelený 
a pochybnosť pretrváva aj po dôkladnom zisťovaní, krst sa mu udelí podmienečne. 

$ 2. Pokrstených v nekatolíckom cirkevnom spoločenstve netreba podmienečne krstiť, ak 
po preskúmaní matérie a slovnej formuly použitej pri udeľovaní krstu, ako aj vzhľadom 
na úmysel pokrsteného dospelého a krstiaceho vysluhovateľa, nie je vážny dôvod 
pochybovať o platnosti udeleného krstu. 

$ 3. Ale ak v prípadoch, o ktorých sa hovorí vô 1 a 2, pochybnosť o udelení alebo 
o platnosti krstu zostáva, krst sa nemá udeliť, kým sa krstencovi, ak je dospelý, nevysvetlí 
učenie o sviatosti krstu a kým sa jemu alebo ak ide o dieťa jeho rodičom, nevysvetlia 
dôvody pochybnej platnosti sláveného krstu. 


Kán. 870 - Odložené alebo nájdené dieťa sa má pokrstiť, ak sa po starostlivom zisťovaní 
jeho krst nepotvrdí. 


Kán. 871 - Potratové plody, ak sú živé, majú sa podľa možnosti pokrstiť. 


IV. kapitola 
KRSTNÍ RODIČIA 


Kán. 872 — Krstencovi, nakoľko je to možné, sa má dať krstný rodič, ktorého úlohou je 
dospelému krstencovi pomáhať pri uvedení do kresťanského života a pri krste dieťaťa 
priniesť ho spolu s rodičmi na krst a takisto sa usilovať, aby pokrstený viedol kresťanský 
život zodpovedajúci krstu a aby verne plnil záväzky, ktoré s ním súvisia. 


Kán. 873 - Za krstného rodiča sa má brať iba jeden krstný otec alebo 1ba jedna krstná 
matka, alebo krstný otec a krstná matka. 


Kán. 874 - $ 1. Aby niekto mohol prijať úlohu krstného rodiča, je potrebné: 

1. aby ho určil sám krstenec alebo jeho rodičia, alebo ich zástupca, alebo ak títo chýbajú, 
farár alebo vysluhovateľ a aby bol schopný a mal úmysel plniť túto úlohu, 

2. aby zavíšil šestnásty rok života, ak diecézny biskup nestanovil iný vek alebo ak sa farár 
alebo vysluhovateľ domnievajú, že z oprávneného dôvodu treba dať výnimku: 

3. aby bol katolík, pobirmovaný, už prijal najsvätejšiu Eucharistiu a viedol život 
zodpovedajúci viere a úlohe, ktorú má prijať: 

4. aby nebol postihnutý nijakým kánonickým trestom zákonne uloženým alebo vyhláseným: 


Pápež František, De concordia inter Codices, 31. mája 2016, AAS 108 (2016) 602-606. 

5. aby nebol otcom alebo matkou krstenca. 
$ 2. Pokrstený, ktorý patrí do nekatolíckeho cirkevného spoločenstva, má sa prijať jedine 
spolu s katolíckym krstným rodičom, a to iba ako svedok krstu. 


V. kapitola 
DÔKAZ A ZÁPIS O UDELENOM KRSTE 


Kán. 875 - Ak niet krstného rodiča, ten, kto vysluhuje krst, má sa postarať, aby bol pri krste 
aspoň svedok, ktorý môže dokázať udelenie krstu. 


Kán. 876 - Na dokázanie udeleného krstu, ak sa tým nikomu nespôsobí ujma, stačí 
vyhlásenie jedného svedka, proti ktorému nemožno nič namietať alebo prísaha samého 
pokrsteného, ak prijal krst v dospelom veku. 


Kán. 877 - $ 1. Farár miesta, v ktorom sa slávi krst, je povinný starostlivo a bezodkladne 
zapísať do knihy pokrstených mená pokrstených s uvedením vysluhovateľa, rodičov, 
krstných rodičov ako aj svedkov, ak boli prítomní, miesta a dátumu udeleného krstu spolu 
s uvedením dňa a miesta narodenia. 

$ 2. Ak ide o dieťa narodené z nevydatej matky, treba zapísať meno matky, ak jej materstvo 
Je verejne známe alebo sama od seba o to písomne alebo pred dvoma svedkami žiada, 
takisto treba zapísať meno otca, ak je jeho otcovstvo potvrdené nejakým verejným 
dokladom alebo jeho vyhlásením pred farárom a dvoma svedkami: v ostatných prípadoch sa 
má pokrstený zapísať bez uvedenia mena otca alebo rodičov. 

$ 3. Ak 1de o adoptívne dieťa, majú sa zapísať mená adoptujúcich a aspoň ak sa to robí 
v občianskej matrike kraja aj mená prirodzených rodičov podľa normy $ 1 a2 so zreteľom 
na predpisy konferencie biskupov. 


Kán. 878 - Ak krst nebol udelený ani farárom ani v jeho prítomnosti, vysluhovateľ krstu, 
nech je to ktokoľvek, je povinný o udelenom krste upovedomiť farára farnosti, v ktorej bol 
krst udelený, aby krst zapísal podľa normy kán. 877 8 1. 


TI. titul 
SVIATOSŤ BIRMOVANIA 


Kán. 879 - Sviatosť birmovania, ktorá vtláča znak a ktorou sú pokrstení, pokračujúc 
na ceste uvádzania do kresťanského života, obohatení darom Ducha Svätého a dokonalejšie 
pripútaní k Cirkvi, posilňuje tých, čo ju prijali a užšie ich zaväzuje, aby slovom a skutkom 
boli svedkami Krista, šírili vieru a obhajovali ju. 


I. kapitola 
SLÁVENIE BIRMOVANIA 


Kán. 880 - $ 1. Sviatosť birmovania sa udeľuje pomazaním krizmou na čele, ktoré sa 
vykonáva vložením ruky a slovami predpísanými v schválených liturgických knihách. 

$ 2. Krizma, ktorú treba používať pri sviatosti birmovania, musí byť posvätená biskupom, 
aj keď sviatosť vysluhuje kňaz. 


Kán. 881 - Je vhodné, aby sa sviatosť birmovania slávila v kostole, ato v omši, 
Zz oprávneného a rozumného dôvodu sa však môže sláviť mimo omše a na hociktorom 
dôstojnom mieste. 


II. kapitola 
VYSLUHOVATEĽ BIRMOVANIA 


Kán. 882 - Riadnym vysluhovateľom birmovania je biskup: túto sviatosť platne udeľuje 
aj kňaz, splnomocnený univerzálnym právom alebo osobitným poverením kompetentnej 
autority. 


Kán. 883 - Splnomocnenie vysluhovať birmovanie samým právom majú: 

1. v hraniciach svojej oblasti tí, ktorí sú podľa práva postavení na roveň diecéznemu 
biskupovi, 

2. vzhľadom na určitú osobu kňaz, ktorý z moci úradu alebo mandátu diecézneho biskupa 
krstí osobu, ktorá vyrástla z detského veku alebo už pokrsteného prijíma do plného 
spoločenstva Katolíckej cirkvi: 

3. vzhľadom na tých, ktorí sa nachádzajú v nebezpečenstve smrti, farár, ba hociktorý kňaz. 


Kán. 884 - $ 1. Diecézny biskup má birmovanie vysluhovať sám alebo sa má postarať, aby 
ho vysluhoval iný biskup, ak je to však nevyhnutné, splnomocnenie môže udeliť jednému 
alebo viacerým určeným kňazom, ktorí majú túto sviatosť vysluhovať. 

$ 2. Biskup a takisto kňaz, ktorý na základe práva alebo osobitného udelenia kompetentnej 
autority má splnomocnenie birmovať, si môže v jednotlivých prípadoch z vážneho dôvodu 
pribrať kňazov, aby aj oni vysluhovali sviatosť. 


Kán. 885 - 8 1. Diecézny biskup je povinný sa postarať, aby sa sviatosť birmovania 
udeľovala jeho podriadeným, ktorí si ju riadne a rozumne žiadajú. 

$ 2. Kňaz, ktorý má toto splnomocnenie, musí ho používať v prospech tých, pre ktorých 
bolo splnomocnenie udelené. 


Kán. 886 - $ 1. Biskup vo svojej diecéze zákonne vysluhuje sviatosť birmovania 
aj veriacim, ktorí mu nepodliehajú, ak tomu nebráni výslovný zákaz ich vlastného ordinára. 
$ 2. Aby biskup dovolene vysluhoval birmovanie v cudzej diecéze, potrebuje, ak nejde 
o jeho podriadených, aspoň rozumne predpokladané dovolenie diecézneho biskupa. 


Kán. 887 - Kňaz, ktorý má splnomocnenie vysluhovať birmovanie, udeľuje túto sviatosť 
dovolene aj cudzincom na území, ktoré mu bolo určené, ak tomu nebráni zákaz ich 
vlastného ordinára, na cudzom území ju nemôže nikomu platne udeliť pri zachovaní 
predpisu kán. 883, bod 3. 


Kán. 888 - Vysluhovatelia, ktorí môžu birmovať na určitom území, môžu birmovať aj 
na vyňatých miestach toho istého územia. 


111. kapitola 


BIRMOVANCI 


Kán. 889 - 8 1. Prijať birmovanie je schopný každý pokrstený a jedine pokrstený, ktorý ešte 
nebol birmovaný. 

$ 2. Aby niekto mimo nebezpečenstva smrti dovolene prijal birmovanie, vyžaduje sa, aby 
ak má používanie rozumu, bol vhodne poučený, riadne disponovaný a vedel si obnoviť 
krstné sľuby. 


Kán. 890 - Veriaci majú záväzok túto sviatosť prijať vo vhodnom čase: rodičia, duchovní 
pastieri, predovšetkým farári sa majú starať, aby veriaci boli na jej prijatie riadne poučení 
a v príhodnom čase k nej pristúpili. 


Kán. 891 - Sviatosť birmovania sa má veriacim udeľovať približne vo veku rozoznávania, 
ak konferencia biskupov nevymedzila iný vek alebo ak nehrozí nebezpečenstvo smrti, alebo 
ak sa podľa úsudku vysluhovateľa z vážneho dôvodu neodporúča niečo iné. 


TV. kapitola 
BIRMOVNÍ RODIČIA 


Kán. 892 - Birmovanec má mať podľa možnosti birmovného rodiča, ktorého úlohou je 
starať sa, aby sa pobirmovaný správal ako opravdivý Kristov svedok a aby verne plnil 
povinnosti, ktoré s touto sviatosťou súvisia. 


Kán. 893 - $ 1. Aby niekto mohol plniť úlohu birmovného rodiča, je potrebné, aby 
vyhovoval podmienkam, o ktorých sa hovorí v kán. 874. 
$2. Za birmovného rodiča je vhodné vziať toho, kto pri krste prijal úlohu krstného rodiča. 


V. kapitola 
DÔKAZ A ZÁPIS O UDELENOM BIRMOVANÍ 


Kán. 894 - Na dokázanie udeleného birmovania sa majú zachovávať predpisy kán. 876. 


Kán. 895 - Mená pobirmovaných s uvedením vysluhovateľa, rodičov a birmovných 
rodičov, miesta a dátumu udelenia birmovania sa majú zapísať do knihy pobirmovaných 
diecéznej kúrie alebo tam, kde to predpísala konferencia biskupov alebo diecézny biskup, 
do knihy, ktorú treba uchovávať vo farskom archíve, farár je povinný o udelenom 
birmovaní upovedomiť farára miesta krstu, aby sa urobil záznam v knihe pokrstených podľa 
normy kán. 535 $ 2. 


Kán. 896 - Ak miestny farár nebol prítomný, má ho vysluhovateľ sám alebo cez iného čím 
skôr upovedomiť o udelenom birmovaní. 


III. titul 
NAJSVÄTEJŠIA EUCHARISTIA 


Kán. 897 - Najvznešenejšou sviatosťou je najsvätejšia Eucharistia, v ktorej je prítomný sám 
Kristus Pán, obetuje sa a je prijímaný a ktorou Cirkev ustavične žije a rastie. Eucharistická 
obeta, pamiatka smrti a zmítvychvstania Pána, v ktorej obeta kríža neprestajne pretrváva, je 
vrcholom a prameňom celého kultu a kresťanského života, ňou sa naznačuje a uskutočňuje 
jednota Božieho ľudu a dovršuje budovanie Kristovho tela. Ostatné sviatosti a všetky 
cirkevné diela apoštolátu totiž súvisia s najsvätejšou Eucharistiou a sú na ňu zamerané. 


Kán. 898 - Veriaci majú mať najsvätejšiu Eucharistiu v najväčšej úcte tým, Že sa aktívne 
zúčastňujú na slávení najvznešenejšej obety, s najväčšou nábožnosťou a často prijímajú túto 
sviatosť a uctievajú ju s najhľbšou poklonou: duchovní pastieri pri objasňovaní náuky 
o tejto sviatosti majú veriacich o tejto povinnosti dôkladne poúčať. 


I. kapitola 
EUCHARISTICKÉ SLÁVENIE 


Kán. 899 - 8 1. Eucharistické slávenie je konanie samého Krista a Cirkvi, v ktorej Kristus 
Pán službou kňaza obetuje seba samého, podstatne prítomného pod spôsobmi chleba a vína 
Bohu Otcovi a dáva sa ako duchovný pokrm veriacim, zapojeným do jeho obetovania,,. 

8 2. Pri eucharistickom zhromaždení je Boží ľud zvolaný v jedno za predsedníctva biskupa 
alebo pod jeho autoritou predsedajúceho kňaza, ktorí konajú v osobe Krista a všetci 
prítomní veriaci či klerici alebo laici účasťou na ňom spolupôsobia, každý svojím 
spôsobom podľa rozdielnosti svätení a liturgických úloh. 

$ 3. Eucharistické slávenie sa má tak usporiadať, aby všetci zúčastnení dostali z neho 
čo najhojnejšie ovocie, na dosiahnutie ktorého Kristus Pán ustanovil eucharistickú obetu. 


1. článok 
VYSLUHOVATEĽ NAJSVÄTEJŠEJ EUCHARISTIE 


Kán. 900 - $ 1. Vysluhovateľom, ktorý v osobe Krista môže utvoriť sviatosť Eucharistie, je 
Jedine platne vysvätený kňaz. 

$ 2. Eucharistiu dovolene slávi kňaz nehatený kánonickým zákonom pri zachovaní 
predpisov kánonov, ktoré nasledujú. 


Kán. 901 - Kňaz môže slúžiť omšu za kohokoľvek, tak za živých, ako aj za zomrelých. 


Kán. 902 - Ak osoh veriacich nevyžaduje alebo neodporúča niečo iné, kňazi môžu 
Eucharistiu koncelebrovať, pričom však zostáva úplná sloboda jednotlivých kňazov sláviť 
Eucharistiu individuálne, nie však v čase, keď sa v tom istom kostole alebo kaplnke koná 
koncelebrácia. 


Kán 903 — Kňazovi sa má dovoliť sláviť Eucharistiu, hoci je rektorovi kostola neznámy, len 
keď predloží odporúčajúcu listinu svojho ordinára alebo svojho predstaveného nie staršiu 
než jeden rok, alebo keď sa možno rozumne domnievať, že nemá prekážku ju sláviť. 


Kán. 904 - Kňazi, majúc stále na pamäti, že v tajomstve eucharistickej obety sa trvalo 
vykonáva dielo vykúpenia, majú ju často sláviť, ba veľmi sa Im odporúča každodenné 
slávenie, ktoré aj vtedy, keď nemôžu byť prítomní veriaci, je úkonom Krista a Cirkvi, a keď 
ho kňazi konajú, splňajú svoje hlavné poslanie. 


Kán. 905 - $ 1. Okrem prípadov, v ktorých je podľa normy práva dovolené v ten istý deň 
viac ráz sláviť alebo koncelebrovať Eucharistiu, kňazovi nie je dovolené sláviť viac než raz 
za deň. 

$ 2. Ak je nedostatok kňazov, miestny ordinár môže dovoliť, aby kňazi z oprávneného 
dôvodu slávili Eucharistiu dva razy za deň, ba keď to vyžadujú pastoračné potreby, v nedele 
a v prikázané sviatky aj tri razy. 


Kán. 906 - Ak nie je oprávnený a rozumný dôvod, kňaz nemá sláviť eucharistickú obetu 
bez účasti aspoň jedného veriaceho. 


Kán. 907 - Pri eucharistickom slávení nie je diakonom a laikom dovolené prednášať 
modlitby, najmä nie eucharistickú modlitbu, alebo robiť úkony, ktoré patria sláviacemu 
kňazovi. 


Kán. 908 - Katolíckym kňazom je zakázané koncelebrovať Eucharistiu spolu s kňazmi 
alebo služobníkmi cirkví alebo cirkevných spoločenstiev, ktoré nemajú plné spoločenstvo 
s Katolíckou cirkvou. 


Kán. 909 - Kňaz nech nezanedbá náležite sa pripraviť modlitbou na slávenie eucharistickej 
obety a po jej skončení vzdať Bohu vďaky. 


Kán. 910“ - 8 1. Riadnym vysluhovateľom svätého prijímania je biskup, kňaz a diakon. 
$ 2. Mimoriadnym vysluhovateľom svätého prijímania je akolyta, ako aj iný veriaci 
poverený podľa normy kán. 230 8 3. 


Kán. 911 - $ 1. Povinnosť a právo zaniesť najsvätejšiu Eucharistiu chorým ako viatikum 
majú farár a farskí vikári, kapláni, ako aj predstavený spoločnosti v klerických rehoľných 
inštitútoch alebo spoločnostiach apoštolského života vo vzťahu ku všetkým, ktorí sa 
nachádzajú v dome. 

$2. V prípade nevyhnutnosti alebo s aspoň predpokladaným povolením farára, kaplána 
alebo predstaveného, ktorých treba o tom neskôr upovedomiť, je povinný urobiť to 
ktorýkoľvek kňaz alebo iný vysluhovateľ svätého prijímania. 


2. článok 
ÚČASŤ NA NAJSVÄTEJŠEJ EUCHARISTII 


+ PCCICAI, odpoveď II, z 20. februára 1987, AAS 80 (1988) 1373: 

Pochybnosť: Môže mimoriadny vysluhovateľ svätého prijímania poverený podľa normy kán. 910 $2a230 $3 plniť 
svoju pomocnú úlohu aj vtedy, ak sú v kostole prítomní riadni vysluhovatelia, ktorým v tom nič neprekáža, hoci sa 
nezúčastňujú na eucharistickom slávení? 

Odpoveď: Záporne. 


Kán. 912 - Každý pokrstený, ktorému to právo nezakazuje, môže a musí sa mu umožniť 
pristúpiť k svätému prijímaniu. 


Kán. 913 - $ 1. Aby sa najsvätejšia Eucharistia mohla podávať deťom, vyžaduje sa, aby 
mali dostačujúce vedomosti a dôkladnú prípravu, aby primerane svojim schopnostiam 
chápali Kristovo tajomstvo a mohli s vierou a nábožne prijať Pánovo Telo. 

$ 2. Deťom, ktoré sa nachádzajú v nebezpečenstve smrti, možno podať najsvätejšiu 
Eucharistiu, ak môžu rozoznať Kristovo Telo od obyčajného pokrmu a úctivo prijať sväté 
prijímanie. 


Kán. 914 - Je povinnosťou predovšetkým rodičov a ich zástupcov, ako aj farára, postarať 
sa, aby sa deti po dosiahnutí používania rozumu náležite pripravili a čo najskôr sa 
po predchádzajúcej sviatostnej spovedi posilňovali týmto Božím pokrmom: úlohou farára je 
aj dozerať, aby k svätému prijímaniu nepristupovali deti, ktoré nedosiahli používanie 
rozumu alebo ktoré nepovažuje za dostatočne pripravené. 


Kán. 915 - Exkomunikovaným a postihnutým Interdiktom po uložení alebo vyhlásení trestu 
a iným, ktorí tvrdošijne zotrvávajú v zjavne ťažkom hriechu, sa nesmie dovoliť pristúpiť 
k svätému prijímaniu. 


Kán. 916 - Kto si je vedomý ťažkého hriechu, nesmie bez predchádzajúcej sviatostnej 
spovede sláviť omšu ani prijímať Pánovo Telo, ak nie je na to vážny dôvod a niet 
príležitosti vyspovedať sa, v tomto prípade nech pamätá, že má povinnosť vzbudiť si úkon 
dokonalej ľútosti, ktorý zahfňa predsavzatie čo najskôr sa vyspovedať. 


Kán. 917? - Kto najsvätejšiu Eucharistiu už prijal, môže ju v ten istý deň opäť prijať iba 
pri eucharistickom slávení, na ktorom sa zúčastňuje, pri neporušení predpisu kán. 921 $ 2. 


Kán. 918 - Veľmi sa odporúča, aby veriaci pristupovali k svätému prijímaniu pri samom 
eucharistickom slávení: mimo omše sa im však má vyslúžiť, keď ho žiadajú z oprávneného 
dôvodu, pri zachovaní liturgických obradov. 


Kán. 919 - 8 1. Kto chce prijať najsvätejšiu Eucharistiu, má sa aspoň jednu hodinu 
pred svätým prijímaním zdržiavať akéhokoľvek pokrmu a nápoja iba s výnimkou vody 
a liekov. 

$ 2. Kňaz, ktorý v ten istý deň slávi dva alebo tri razy najsvätejšiu Eucharistiu, môže niečo 
požiť pred druhým alebo tretím slávením, hoci ešte neuplynula jedna hodina. 

$ 3. Osoby pokročilého veku a tí, ktorí trpia nejakou chorobou, ako aj tí, ktorí ich opatrujú, 
môžu prijať najsvätejšiu Eucharistiu, hoci v predchádzajúcej hodine niečo požili. 


Kán. 920 - $ 1. Každý veriaci je po prvom prijatí najsvätejšej Eucharistie viazaný aspoň raz 
do roka pristúpiť k svätému prijímaniu. 


“ PCCICAI, odpoveď I, z 26. mája 1984, AAS 76 (1984) 746: 

Pochybnosť: Či podľa normy kán. 917, veriaci, ktorý už prijal najsvätejšiu Eucharistiu, môže ju v ten istý deň prijať iba 
druhý raz alebo koľkokrát sa zúčastňuje na eucharistickom slávení? 

Odpoveď: Kladne na prvú časť, záporne na druhú. 


$ 2. Toto prikázanie sa musí splniť vo veľkonočnom období, ak sa z oprávneného dôvodu 
nesplní v priebehu roka v inom čase. 


Kán. 921 - $ 1. Veriaci, ktorí sa z akejkoľvek príčiny nachádzajú v nebezpečenstve smrti, 
sa majú posilniť svätým prijímaním ako viatikom. 

$ 2. Veľmi sa odporúča, aby tí, ktorí sa ocitli v ohrození života, opäť prijímali, hoci v ten 
istý deň už boli posilnení svätým prijímaním. 

$ 3. Počas trvania nebezpečenstva smrti sa odporúča, aby sa sväté prijímanie vysluhovalo 
viac ráz v rozličných dňoch. 


Kán. 922 - Sväté viatikum sa nemá chorým príliš odďaľovať, duchovní pastieri majú 
starostlivo dbať, aby sa ním chorí posilnili, kým sú pri plnom vedomí. 


Kán. 923 - Veriaci sa môžu zúčastniť na eucharistickej obete a pristúpiť k svätému 
prijímaniu v ktoromkoľvek katolíckom obrade pri zachovaní predpisu kán. 844. 


3. článok 
OBRADY A CEREMÓNIE EUCHARISTICKÉHO SLÁVENIA 


Kán. 924 - $ 1. Najsvätejšia eucharistická obeta sa musí prinášať z chleba a vína, 
do ktorého treba primiešať trocha vody. 

$ 2. Chlieb musí byť čisto pšeničný a nedávno upečený tak, aby nebolo nijaké 
nebezpečenstvo pokazenia. 

$ 3. Víno musí byť prírodné z plodov viniča a nepokazené. 


Kán. 925 - Sväté prijímanie sa má udeľovať len pod spôsobom chleba alebo podľa normy 
liturgických zákonov pod obidvoma spôsobmi: avšak v prípade nutnosti aj len 
pod spôsobom vína. 


Kán. 926 - Pri eucharistickom slávení má kňaz podľa dávnej tradície Latinskej cirkvi 
používať nekvasený chlieb, kdekoľvek prináša obetu. 


Kán. 927 - Ani v naliehavej krajnej potrebe sa vôbec nesmie konsekrovať jedna matéria 
bez druhej alebo aj obidve mimo eucharistického slávenia. 


Kán. 928 - Eucharistické slávenie sa má vykonávať v jazyku latinskom alebo v inom 
jazyku, len ak boli liturgické texty legitímne schválené. 


Kán. 929 - Pri slávení a vysluhovaní Eucharistie majú kňazi a diakoni nosiť posvätné rúcha 
predpísané rubrikami. 


Kán. 930 - $ 1. Chorý kňaz alebo kňaz pokročilého veku, ak nemôže stáť, môže sláviť 
eucharistickú obetu posediačky pri zachovaní liturgických zákonov, nie však pred ľudom, 
ak to nie je s dovolením miestneho ordinára. 


$ 2. Slepý kňaz alebo kňaz trpiaci inou chorobou dovolene slávi eucharistickú obetu 
s použitím akéhokoľvek schváleného omšového textu a v prípade potreby za prítomnosti 
iného kňaza alebo diakona alebo aj riadne poučeného laika, ktorý mu má pomáhať. 


4. článok 
ČAS A MIESTO SLÁVENIA EUCHARISTIE 


Kán. 931 - Sláviť a rozdávať Eucharistiu možno v ktorýkoľvek deň a v ktorúkoľvek hodinu 
s výnimkou tých, ktoré sú podľa liturgických noriem vylúčené. 


Kán. 932 - $ 1. Eucharistické slávenie sa má konať na posvätnom mieste, ak v jednotlivom 
prípade potreba nevyžaduje niečo iné, v takom prípade musí byť slávenie na slušnom 
mieste. 

$ 2. Eucharistickú obetu treba vykonávať na posvätenom alebo požehnanom oltári: mimo 
posvätného miesta sa môže použiť vhodný stôl, vždy prikrytý obrusom a korporálom. 


Kán. 933 - Z oprávneného dôvodu a s výslovným dovolením miestneho ordinára je kňazovi 
dovolené sláviť Eucharistiu v kostole niektorej cirkvi alebo cirkevného spoločenstva, ktoré 
nemajú plné spoločenstvo s Katolíckou cirkvou, pričom treba vylúčiť pohoršenie. 


II. kapitola 
UCHOVÁVANIE A UCTIEVANIE NAJSVÄTEJŠEJ EUCHARISTIE 


Kán. 934 - $ 1. Najsvätejšia Eucharistia: 

1. sa musí uchovávať v katedrálnom kostole alebo v kostole, ktorý je mu postavený 
na roveň, v každom farskom kostole, ako aj v kostole alebo kaplnke, ktoré sú pripojené 
k domu rehoľného inštitútu alebo spoločnosti apoštolského života, 

2. sa môže uchovávať v súkromnej kaplnke biskupa a s dovolením miestneho ordinára 
v iných kostoloch, kaplnkách a súkromných kaplnkách. 

$ 2. Na posvätných miestach, kde sa uchováva najsvätejšia Eucharistia, musí byť vždy 
niekto, kto sa má o ňu starať a kňaz tam má podľa možnosti sláviť omšu aspoň dva razy do 
mesiaca. 


Kán. 935 - Nikomu nie je dovolené držať u seba najsvätejšiu Eucharistiu alebo ju so sebou 
nosiť pri cestovaní, ak to nie je z naliehavej pastoračnej potreby a pri zachovaní predpisov 
diecézneho biskupa. 


Kán. 936 - V dome rehoľného inštitútu alebo v inom dome s náboženským poslaním sa má 
najsvätejšia Eucharistia uchovávať iba v kostole alebo v hlavnej kaplnke pripojenej k domu: 
ordinár však z oprávneného dôvodu môže dovoliť, aby sa uchovávala aj v inej kaplnke toho 
istého domu. 


Kán. 937 - Ak neprekáža vážny dôvod, kostol, v ktorom sa uchováva najsvätejšia 
Eucharistia, má byť otvorený pre veriacich aspoň niekoľko hodín denne, aby sa 
pred Najsvätejšou sviatosťou mohli venovať modlitbe. 


Kán. 938 - $ 1. Najsvätejšia Eucharistia sa má nastálo uchovávať iba v jednom svätostánku 
kostola alebo kaplnky. 

$ 2. Svätostánok, v ktorom sa uchováva najsvätejšia Eucharistia, má byť umiestnený v takej 
časti kostola alebo kaplnky, ktorá je význačná, viditeľná, dôstojne vyzdobená, vhodná na 
modlitbu. 

$ 3. Svätostánok, v ktorom sa nastálo uchováva najsvätejšia Eucharistia, má byť 
nepohnuteľný, zhotovený z pevného nepriehľadného materiálu a uzavretý tak, aby sa 
čo najviac vylúčilo nebezpečenstvo zneuctenia. 

$ 4. Z vážneho dôvodu je dovolené uchovávať najsvätejšiu Eucharistiu najmä v nočnom 
čase na inom bezpečnejšom a dôstojnom mieste. 

$ 5. Kto má na starosti kostol alebo kaplnku, má sa postarať, aby sa čo najstarostlivejšie 
strážil kľúč od svätostánku, v ktorom sa uchováva najsvätejšia Eucharistia,. 


Kán. 939 - Konsekrované hostie sa majú uchovávať v množstve dostačujúcom pre potreby 
veriacich v cibóriu čiže v nádobe a majú sa často obnovovať, keď sa staré náležite 
spotrebujú. 


Kán. 940 - Pred svätostánkom, v ktorom sa uchováva najsvätejšia Eucharistia, má stále 
svietiť osobitná lampa, ktorou sa naznačuje a uctieva prítomnosť Krista. 


Kán. 941 - $ 1. V kostoloch alebo kaplnkách, ktorým je dovolené uchovávať najsvätejšiu 
Eucharistiu, sa môžu konať vyloženia buď v cibóriu alebo v monštrancii pri zachovaní 
noriem predpísaných v liturgických knihách. 

$ 2. Počas slávenia omše nemá byť v tom istom priestore kostola alebo kaplnky vyložená 
Najsvätejšia sviatosť. 


Kán. 942 - Odporúča sa, aby sa v týchto kostoloch a kaplnkách každoročne konalo 
slávnostné vyloženie Najsvätejšej sviatosti primerane dlhý, aj keď nie súvislý čas, aby 
miestne spoločenstvo intenzívnejšie meditovalo o eucharistickom tajomstve a klaňalo sa 
mu: takéto vyloženie sa však má konať len vtedy, keď sa predvída primeraná účasť 
veriacich a pri zachovaní stanovených noriem. 


Kán. 943 - Vykonávateľom vyloženia Najsvätejšej sviatosti a eucharistického požehnania je 
kňaz alebo diakon: za osobitných okolností vykonávateľom len vyloženia a uloženia, ale 
bez požehnania, je akolyta, mimoriadny vysluhovateľ svätého prijímania alebo niekto iný 
poverený miestnym ordinárom, pričom má zachovať predpisy diecézneho biskupa. 


Kán. 944 - 8 1. Kde je to podľa úsudku diecézneho biskupa možné, má sa najmä 
na slávnosť Kristovho Tela a Krvi konať ako verejné svedectvo úcty voči najsvätejšej 
Eucharistii procesia vedená po verejných cestách. 

$ 2. Diecézny biskup má vydať nariadenia o procesiách, o účasti na nich a ich dôstojnosti. 


III. kapitola 
MILODAR VENOVANÝ NA SLÁVENIE OMŠE 


Kán. 945 - $ 1. Podľa schváleného zvyku Cirkvi každému kňazovi, ktorý slávi alebo 
koncelebruje omšu, je dovolené prijať venovaný milodar, aby slúžil omšu na určitý úmysel. 
$ 2. Kňazom sa naliehavo odporúča, aby aj bez prijatia milodaru slávili omšu na úmysel 
veriacich, najmä biednych. 


Kán. 946 — Veriaci, ktorí obetujú milodar, aby sa na ich úmysel slúžila omša, prispievajú 
k dobru Cirkvi a jeho venovaním majú účasť na Jej starostlivosti o podporu služobníkov 
a ich činností. 


Kán. 947 - Omšové milodary treba úplne uchrániť pred akýmkoľvek čo 1 len zdaním 
predávania alebo obchodovania. 


Kán. 948 - Jednotlivo treba obetovať omše na úmysly, na ktoré bol jednotlivo venovaný 
a prijatý hoci len skromný milodar. 


Kán. 949 - Kto má záväzok sláviť omšu a obetovať ju na úmysel tých, ktorí venovali 
milodar, má tento záväzok aj vtedy, keby sa prijaté milodary bez jeho viny stratili. 


Kán. 950 - Ak sa venuje suma peňazí na slúženie omší bez určenia počtu omší, ktoré treba 
sláviť, počet omší sa vyráta so zreteľom na milodar stanovený v mieste, na ktorom sa darca 
zdržiava, ak sa zákonne nemusí predpokladať, že jeho úmysel bol iný. 


Kán. 951“ - $ 1. Kňaz, ktorý v ten istý deň slávi viac omší, môže každú obetovať na úmysel, 
na ktorý bol venovaný milodar, ale okrem dňa Narodenia Pána má si ponechať milodar iba 
za jednu omšu, ostatné však má odovzdať na ciele, ktoré predpísal ordinár, pričom je 
dovolená určitá odmena z vonkajšieho titulu. 

$ 2. Kňaz, ktorý v ten istý deň koncelebruje druhú omšu, z nijakého titulu nemôže za ňu 
prijať milodar. 


Kán. 952 - $ 1. Provinčný koncil alebo zhromaždenie biskupov provincie má pre celú 
provinciu dekrétom určiť, aký milodar sa má venovať na slávenie a slúženie omše a kňazovi 
nie je dovolené žiadať vyššiu sumu: smie však prijať dobrovoľne venovaný milodar vyšší, 
ale aj nižší, než je určený za slúženie omše. 

$2. Kde taký dekrét chýba, má sa zachovať zvyk platný v diecéze. 

$ 3. Aj členovia všetkých rehoľných inštitútov sa musia pridržiavať toho istého dekrétu 
alebo miestneho zvyku, o ktorých sa hovorí vôl a2. 


Kán. 953 - Nikomu nie je dovolené prijať toľko milodarov na omše, ktoré má sám odslúžiť, 
koľkým v priebehu roka nemôže zadosť učiniť. 


© PCCICAI, odpoveď I, z 20. februára 1987, AAS 79 (1987) 1132: 

Pochybnosť: Ordinárom, o ktorom hovorí kán. 951 $ 1, treba rozumieť ordinára miesta, kde sa slávi omša, alebo 
vlastného ordinára kňaza, ktorý slávi omšu? 

Odpoveď: Záporne na prvú časť: kladne na druhú, ak len nejde o farárov alebo farských vikárov, pre ktorých sa 
ordinárom rozumie miestny ordinár. 


Kán. 954 - Ak v niektorých kostoloch alebo kaplnkách žiadajú sláviť väčší počet omší, ako 
Je možné ich tam sláviť, je dovolené sláviť ich inde, ak darcovia výslovne nevyjadrili 
opačnú vôľu. 


Kán. 955 - $ 1. Kto slávenie omší, ktoré treba odslúžiť, mieni zveriť iným, ich slávenie má 
čo najskôr zveriť kňazom podľa svojho výberu, len keď zistí, že proti nim nemožno nič 
namietať. Musí odovzdať celý prijatý milodar, ak nie je s istotou preukázané, že to, 
čo prevyšuje sumu stanovenú v diecéze, bolo dané osobne pre neho, je tiež povinný starať 
sa o slávenie omší, kým nedostane potvrdenie tak o prevzatom záväzku ako aj o prijatom 
milodare. 

$ 2. Čas, v ktorom treba omše sláviť, sa začína dňom, v ktorom ich kňaz prijal na slávenie, 
ak nie je zrejmé niečo Iné. 

$ 3. Tí, ktorí iným zverujú omše na slávenie, bezodkladne majú zapísať do knihy tak prijaté 
omše, ako aj tie, ktoré odovzdali iným, pričom zapíšu aj milodary za ne. 

$ 4. Každý kňaz musí presne zapísať omše, ktoré prijal na slávenie a ktorým zadosť učinil. 


Kán. 956 - Jednotliví správcovia darov na nábožné ciele, ako aj tí, ktorí sú akokoľvek 
povinní starať sa o slávenie omší či klerici alebo laici, majú záväzok omší, ktorým nebolo 
v priebehu roka zadosťučinené, odovzdať svojim ordinárom spôsobom, ktorí majú oni 
určiť. 


Kán. 957 - Povinnosť a právo dozerať na plnenie omšových záväzkov v kostoloch 
svetského kléru prislúcha miestnemu ordinárovi, v kostoloch rehoľných inštitútov alebo 
spoločností apoštolského života ich predstaveným. 


Kán. 958 - 8 1. Farár, ako aj rektor kostola alebo iného nábožného miesta, kde sa zvyčajne 
prijímajú omšové milodary, majú mať osobitnú knihu, do ktorej sa má starostlivo zapisovať 
počet omší, ktoré treba sláviť, úmysel, venovaný milodar, ako aj vykonané slávenie. 

$ 2. Ordinár je viazaný každoročne tieto knihy sám alebo prostredníctvom iných 
skontrolovať. 


TV. titul 
SVIATOSŤ POKÁNIA 


Kán. 959 - Vo sviatosti pokánia veriaci, ktorí vyznávajú hriechy zákonnému 
vysluhovateľovi, ľutujú ich a majú predsavzatie sa polepšiť, rozhrešením, ktoré im udelí ten 
istý vysluhovateľ, dostávajú od Boha odpustenie hriechov spáchaných po krste a súčasne sa 
zmierujú s Cirkvou, ktorú hriechmi ranili. 


I. kapitola 
SLÁVENIE SVIATOSTI 


Kán. 960 - Individuálna a úplná spoveď a rozhrešenie sú jediným riadnym spôsobom, 
ktorým sa veriaci, vedomý si ťažkého hriechu, zmieruje s Bohom a s Cirkvou, iba fyzická 
alebo morálna nemožnosť ospravedlňuje od takejto spovede, v tomto prípade sa zmierenie 
môže dosiahnuť aj inými spôsobmi. 


Kán. 961 - 8 1. Rozhrešenie sa nemôže udeľovať viacerým kajúcnikom súčasne 
všeobecným spôsobom bez predchádzajúcej individuálnej spovede, iba ak: 

1. hrozí nebezpečenstvo smrti a niet dosť času, aby kňaz alebo kňazi vypočuli spoveď 
jednotlivých kajúcnikov, 

2. je vážna potreba, totiž keď so zreteľom na počet kajúcnikov nie je k dispozícii dostatok 
spovedníkov, aby v primeranom čase riadne vypočuli spoveď jednotlivcov, takže kajúcnici 
by boli bez vlastnej viny nútení zostať dlho bez sviatostnej milosti alebo svätého prijímania, 
potreba sa však nepovažuje za dostačujúcu, keď je nedostatok spovedníkov len z dôvodu, 
že sa zhromaždil veľký počet kajúcnikov, aký sa môže vyskytnúť pri nejakej veľkej 
slávnosti alebo na púti. 

$ 2. Posúdiť, či jestvujú podmienky vyžadované podľa normy $ 1, bod 2, prináleží 
biskupovi, ktorý so zreteľom na kritériá dohodnuté s ostatnými členmi konferencie 
biskupov môže určiť prípady takej potreby. 


Kán. 962 - $ 1. Aby veriaci platne prijal sviatostné rozhrešenie udelené viacerým naraz, 
vyžaduje sa nielen to, aby bol vhodne disponovaný, ale aj aby si súčasne predsavzal, že 
v náležitom čase jednotlivo vyzná ťažké hriechy, ktoré nateraz takto vyznať nemôže. 

$ 2. Veriaci majú byť podľa možnosti aj pri príležitosti prijímania všeobecného rozhrešenia 
poučení o požiadavkách stanovených v $ 1 a všeobecnému rozhrešeniu aj v nebezpečenstve 
smrti, ak to čas dovoľuje, má predchádzať povzbudenie, aby sa každý usiloval vzbudiť si 
úkon dokonalej ľútosti. 


Kán. 963 - Pri zachovaní záväzku, o ktorom sa hovorí v kán. 989, ten, komu sa všeobecným 
rozhrešením odpúšťajú ťažké hriechy, má čím skôr, keď sa naskytne príležitosť, pristúpiť 
k individuálnej spovedi skôr, než prijme iné všeobecné rozhrešenie, ak sa nevyskytne 
oprávnený dôvod. 


Kán. 964" - $ 1. Vlastným miestom na prijímanie sviatostnej spovede je kostol alebo 
kaplnka. 

$ 2. Čo sa týka spovednice, konferencia biskupov má vydať normy, pričom sa má dbať 
na to, aby boli spovednice vždy na viditeľnom mieste, opatrené pevnou mriežkou medzi 
kajúcnikom a spovedníkom, aby ich mohli slobodne používať veriaci, ktorí si to želajú. 

$ 3. Spoveď sa nemá prijímať mimo spovednice, ak to nie je z oprávneného dôvodu. 


II. kapitola 
VYSLUHOVATEĽ SVIATOSTI POKÁNIA 


Kán. 965 - Vysluhovateľom sviatosti pokánia je jedine kňaz. 


 PCLTI, odpoveď, zo 7. júla 1998, AAS 90 (1998) 711: 

Pochybnosť: Môže vysluhovateľ sviatosti vzhľadom na predpis kán. 964 $ 2 z oprávneného dôvodu, okrem prípadu 
potreby, zákonne rozhodnúť, aby sa sviatostná spoveď prijala v spovednici opatrenej pevnou mriežkou, hoci kajúcnik 
azda žiada inak? 

Odpoveď: Kladne. 


Kán. 966 - 8 1. Na platné rozhrešenie od hriechov sa vyžaduje, aby vysluhovateľ okrem 
moci posvätného stavu mal splnomocnenie vykonávať ju veriacim, ktorým udeľuje 
rozhrešenie. 

$ 2. Toto splnomocnenie môže kňaz dostať buď samým právom alebo udelením 
kompetentnou autoritou podľa normy kán. 969. 


Kán. 967 - $ 1. Okrem Rímskeho veľkňaza právomoc spovedať veriacich všade na svete 
majú samým právom kardináli: takisto aj biskupi, ktorí ho všade aj dovolene používajú, ak 
im to diecézny biskup v jednotlivom prípade neodoprel. 

$ 2. Tí, ktorí majú trvalú právomoc spovedať či už na základe úradu alebo na základe 
udelenia ordinára miesta inkardinácie alebo miesta, kde majú trvalé bydlisko, môžu túto 
právomoc používať všade, ak to miestny ordinár v jednotlivom prípade neodoprel, 
pri zachovaní predpisov kán. 974 $ 2 a 3. 

$ 3. Samým právom tú istú právomoc spovedať majú voči členom a iným, nachádzajúcim 
sa vo dne 1v noci v dome inštitútu alebo spoločnosti tí, ktorí z úradu alebo na základe 
udelenia kompetentným predstaveným sú vybavení splnomocnením spovedať podľa normy 
kán. 968 $ 2 a 969 8 2: tí ho používajú aj dovolene, ak to niektorý vyšší predstavený 
vo vzťahu k vlastným podriadeným v jednotlivom prípade neodoprel. 


Kán. 968 - $ 1. Z úradu má právomoc spovedať miestny ordinár, kanonik penitenciár 
a rovnako aj farár a tí, ktorí sú na úrovni farára, každý pre svoju oblasť. 

$ 2. Z úradu majú právomoc spovedať svojich členov a tých, ktorí sa vo dne 1 v noci 
nachádzajú v dome, predstavení rehoľného inštitútu alebo spoločnosti apoštolského života, 
ak sú klerické pápežského práva, ktorí podľa normy konštitúcií majú riadiacu výkonnú moc 
pri zachovaní predpisu kán. 630 8 4. 


Kán. 969 - 8 1. Jedine miestny ordinár je kompetentný udeliť ktorýmkoľvek kňazom 
splnomocnenie spovedať ktorýchkoľvek veriacich: avšak kňazi, ktorí sú členmi rehoľných 
inštitútov, nemajú toto splnomocnenie používať bez aspoň predpokladaného dovolenia 
svojho predstaveného. 

$ 2. Predstavený rehoľného inštitútu alebo spoločnosti apoštolského života, o ktorom sa 
hovorí v kán. 968 8 2, je kompetentný udeliť ktorémukoľvek kňazovi splnomocnenie 
spovedať svojich podriadených a tých, ktorí sa vo dne i v noci nachádzajú v dome. 


Kán. 970 - Splnomocnenie spovedať sa má udeľovať iba kňazom, o ktorých sa skúškou 
zistilo, že sú súci alebo ich súcosť je potvrdená odinakiaľ. 


Kán. 971 - Miestny ordinár nemá udeliť trvalé splnomocnenie spovedať kňazovi, hoci má 
v jeho oblasti trvalé alebo prechodné bydlisko, ak predtým podľa možnosti nevypočul 


ordinára tohto kňaza. 


Kán. 972 - Splnomocnenie spovedať môže kompetentná autorita, o ktorej sa hovorí v kán. 
969, udeliť či už na neurčitý alebo určitý čas. 


Kán. 973 - Trvalé splnomocnenie na spovedanie sa má udeliť písomne. 


Kán. 974 - $ 1. Miestny ordinár a takisto kompetentný predstavený nemá odobrať udelené 
trvalé splnomocnenie spovedať, ak nie je na to vážny dôvod. 

$2. Keď miestny ordinár, o ktorom sa hovorí v kán. 967 $ 2, odoberie splnomocnenie 
spovedať, ktoré on udelil, kňaz stráca toto splnomocnenie všade: keď toto splnomocnenie 
odoberie iný miestny ordinár, stráca ho iba na území ordinára, ktorý ho odobral. 

$ 3. Každý miestny ordinár, ktorý nejakému kňazovi odobral splnomocnenie spovedať, má 
vyrozumieť ordinára, ktorý je vlastný kňazovi z dôvodu inkardinácie alebo ak ide o člena 
rehoľného inštitútu, jeho kompetentného predstaveného. 

$ 4. Ak splnomocnenie spovedať odoberie vlastný vyšší predstavený, kňaz stráca všade 
splnomocnenie spovedať vzhľadom na členov Inštitútu: keď toto splnomocnenie odoberie 
iný kompetentný predstavený, stráca ho iba vo vzťahu k podriadeným v jeho oblasti. 


Kán. 975 - Splnomocnenie, o ktorom sa hovorí v kán. 967 $ 2, okrem odobratia zaniká 
stratou úradu, alebo exkardináciou, alebo stratou trvalého bydliska. 


Kán. 976 - Každý kňaz, hoci nemá právomoc spovedať, rozhrešuje platne a dovolene 
od akýchkoľvek cenzúr a hriechov ktorýchkoľvek kajúcnikov, ktorí sa nachádzajú 
v nebezpečenstve smrti, hoci je prítomný schválený kňaz. 


Kán. 977 - Rozhrešenie spolupáchateľa v hriechu proti šiestemu prikázaniu Desatora je 
okrem nebezpečenstva smrti neplatné. 


Kán. 978 - $ 1. Kňaz má mať pri spovedaní na pamäti, že berie na seba úlohu sudcu 
a rovnako lekára a že je Bohom ustanovený za vysluhovateľa Božej spravodlivosti 
a súčasne aj milosrdenstva, aby sa staral o Božiu česť a spásu duší. 

$ 2. Spovedník ako služobník Cirkvi sa pri vysluhovaní tejto sviatosti má verne pridržiavať 
náuky magistéria a noriem, ktoré vydala kompetentná autorita. 


Kán. 979 - Kňaz má pri kladení otázok postupovať rozvážne a ohľaduplne so zreteľom 
na stav a vek kajúcnika a nemá sa vyzvedať na meno spolupáchateľa. 


Kán. 980 - Ak spovedník nemá pochybnosti o disponovanosti kajúcnika a ten si rozhrešenie 
Žiada, rozhrešenie sa mu nemá odoprieť ani oddialiť. 


Kán. 981 - Spovedník má podľa povahy a množstva hriechov, ale so zreteľom na stav 
kajúcnika, uložiť spasiteľné a primerané zadosťučinenia, ktoré je kajúcnik povinný osobne 
splniť. 


Kán. 982 - Kto sa spovedá, že falošne obvinil nevinného spovedníka pred cirkevnou 
autoritou zo zločinu navádzania na hriech proti šiestemu prikázaniu Desatora, tomu sa 
nesmie dať rozhrešenie, ak prv formálne neodvolal falošné obvinenie a nie je ochotný 
napraviť prípadné škody. 


Kán. 983 - $ 1. Sviatostné tajomstvo je neporušiteľné, preto spovedník vôbec nesmie 
slovami alebo akýmkoľvek iným spôsobom, alebo z akéhokoľvek dôvodu nejako prezradiť 
kajúcnika. 


$ 2. Zachovávať tajomstvo je povinný aj tlmočník, ak sa zúčastní, ako aj všetci ostatní, ktorí 
sa akýmkoľvek spôsobom dozvedeli o hriechoch zo spovede. 


Kán. 984 - $ 1. Spovedníkovi sa úplne zakazuje použiť poznatky získané zo spovede, keď 
to kajúcnikovi priťaží, aj keď je vylúčené akékoľvek nebezpečenstvo odhalenia. 

$2. Kto je ustanovený za autoritu, nemôže nijakým spôsobom použiť vo vonkajšom riadení 
poznatok, ktorý má o hriechoch zo spovede, vypočutej v ktoromkoľvek čase. 


Kán. 985 - Magister novicov a jeho pomocník, rektor seminára alebo iného výchovného 
inštitútu nech neprijímajú sviatostné spovede 1m zverených, zdržiavajúcich sa v tom istom 
dome, len ak to im zverení v jednotlivých prípadoch žiadajú z vlastnej vôle. 


Kán. 986 - $ 1. Každý, komu je na základe úlohy zverená starostlivosť o duše, je viazaný 
postarať sa, aby boli spovedaní veriaci, ktorí sú mu zverení a ktorí si spoveď rozumne 
Žiadajú, a aby sa im poskytla príležitosť na individuálnu spoveď v stanovených dňoch 
a hodinách, ktoré im vyhovujú. 

$2. V prípade súrnej potreby je každý spovedník povinný vyspovedať veriacich 
a v nebezpečenstve smrti každý kňaz. 


111. kapitola 
KAJÚCNIK 


Kán. 987 - Na prijatie spásonosného lieku sviatosti pokánia má byť veriaci tak pripravený, 
aby zavrhol hriechy, ktoré spáchal a s predsavzatím polepšiť sa, obrátil sa k Bohu. 


Kán. 988 - $ 1. Veriaci je povinný vyspovedať sa podľa druhu a počtu zo všetkých ťažkých 
hriechov spáchaných po krste a mocou kľúčov v Cirkvi ešte priamo neodpustených a ani v 
individuálnej spovedi nevyznaných, ktorých si je vedomý po dôkladnom spytovaní 
svedomia. 

$2. Veriacim sa odporúča, aby sa spovedali aj zo všedných hriechov. 


Kán. 989 - Každý veriaci, keď dosiahol vek rozoznávania, je povinný úprimne sa 
vyspovedať z ťažkých hriechov aspoň raz do roka. 


Kán. 990 - Nikomu sa nebráni, aby sa vyspovedal pomocou tlmočníka, avšak treba sa 
vyhnúť zneužitiu a pohoršeniu a treba zachovať predpis kán. 983 $ 2. 


Kán. 991 - Každý veriaci sa môže vyznať z hriechov zákonne schválenému spovedníkovi, 
ktorého si vybral, hoci aj iného obradu. 


IV. kapitola 
ODPUSTKY 


Kán. 992 - Odpustky sú odpustením časného trestu pred Bohom za hriechy už odpustené 
z hľadiska viny, ktoré náležite disponovaný veriaci za istých a určených podmienok 


dosahuje pomocou Cirkvi, ktorá ako služobníčka vykúpenia svojou mocou rozdáva 
a udeľuje poklad zadosť učinení Krista a svätých. 


Kán. 993 - Odpustky sú čiastočné alebo úplné podľa toho či od časného trestu, ktorý treba 
odpykať za hriechy, oslobodzujú čiastočne alebo úplne. 


Kán. 994 - Každý veriaci môže tak čiastočné, ako aj úplné odpustky získať buď pre seba 
alebo venovať za zosnulých na spôsob príhovoru. 


Kán. 995 - $ 1. Okrem najvyššej autority Cirkvi môžu odpustky udeľovať len tí, ktorým 
túto moc priznáva právo alebo im ju udelil Rímsky veľkňaz. 

$ 2. Žiadna autorita nižšia než Rímsky veľkňaz nemôže iným zveriť moc udeľovať 
odpustky, ak jej to Apoštolský stolec výslovne nedovolil. 


Kán. 996% - $ 1. Aby bol niekto schopný získať odpustky, musí byť pokrstený, 
neexkomunikovaný a v stave milosti aspoň pri ukončení predpísaných úkonov. 

$ 2. Aby ich však schopný subjekt získal, musí mať aspoň všeobecný úmysel dosiahnuť ich 
a uložené úkony splniť v stanovenom čase a nariadeným spôsobom podľa znenia udelenia. 


Kán. 997 — Čo sa týka udeľovania a používania odpustkov, treba navyše zachovávať ostatné 
predpisy, ktoré sa nachádzajú v osobitných zákonoch Cirkvi. 


V. titul 
SVIATOSŤ POMAZANIA CHORÝCH 


Kán. 998 - Pomazanie chorých, ktorým Cirkev odporúča veriacich, ktorí sú nebezpečne 
chorí, trpiacemu a oslávenému Pánovi, aby im uľavil a spasil ich, sa udeľuje pomazaním 
chorých olejom a vyslovením slov predpísaných v liturgických knihách. 


I. kapitola 
SLÁVENIE SVIATOSTI 


Kán. 999 - Olej používaný pri pomazaní chorých môžu okrem biskupa požehnať: 
1. tí, ktorí sú podľa práva postavení na roveň diecéznemu biskupovi, 
2. vprípade potreby každý kňaz, ale iba počas slávenia sviatosti. 


Š Paenitentiaria apostolica, odpoveď, z 1. júla 1992, AAS 84 (1992) 935: 

Pochybnosť: Apoštolská penitenciária bola požiadaná dať odpoveď, či normu 24 Enchiridii indulgentiarum tohto 
znenia „Skutkom, ktorý je niekto zákonom alebo príkazom viazaný vykonať, nemôže získať odpustky, ak sa v samotnom 
udelení výslovne nehovorí iné, kto však vykoná skutok, ktorý mu bol uložený ako sviatostné pokánie a zároveň je 
obdarený odpustkami, môže súčasne aj splniť pokánie, aj získať odpustky“ — treba tak rozumieť, že modlitby a nábožné 
úkony, ktoré muži i ženy, členovia inštitútov zasväteného života a spoločnosti apoštolského života sú viazaní obetovať 
alebo vykonať na základe svojich regúl alebo konštitúcií alebo inak z príkazu, sa majú považovať za vylúčené 
z možnosti dosiahnuť odpustky, alebo tak, že stačia na ich dosiahnutie? Táto otázka sa vzťahuje najmä na adoráciu 
Najsvätejšej sviatosti (porov. Enchiridion indulgentiarum, Concessio n. 48), čítanie Svätého písma (porov. tamže, 
Concessio n. 50). 

Odpoveď: Apoštolská penitenciária po zrelom zvážení odpovedá: záporne na prvú časť, kladne na druhú časť: to 
znamená: tieto modlitby a nábožné úkony platia aj pre získanie odpustkov. 


Kán. 1000 - $ 1. Pomazania sa majú presne vykonať slovami podľa poriadku a spôsobom, 
ako to predpisujú liturgické knihy, avšak v naliehavom prípade stačí jediné pomazanie 
na čele alebo aj na inej časti tela pri vyslovení celej formuly. 

$ 2. Pomazania má vykonať vysluhovateľ vlastnou rukou, ak sa z vážneho dôvodu 
neodporúča použiť nástroj. 


Kán. 1001 - Duchovní pastieri a príbuzní chorých sa majú postarať, aby boli chorí 
vo vhodnom čase posilnení touto sviatosťou. 


Kán. 1002 - Spoločné slávenie pomazania chorých súčasne pre viacerých chorých, ktorí 
majú byť vhodne pripravení a náležite disponovaní, sa môže vykonávať podľa predpisov 
diecézneho biskupa. 


II. kapitola 
VYSLUHOVATEĽ POMAZANIA CHORÝCH 


Kán. 1003 - $ 1. Pomazanie chorých platne vysluhuje každý kňaz a jedine kňaz. 

$ 2. Povinnosť a právo vysluhovať pomazanie chorých majú všetci kňazi, ktorým je zverená 
starostlivosť o duše voči veriacim zvereným ich pastoračnej službe, z rozumného dôvodu 
môže túto sviatosť vysluhovať každý iný kňaz s aspoň predpokladaným súhlasom kňaza, 
o ktorom sa hovorí vyššie. 

$ 3. Každému kňazovi je dovolené nosiť so sebou požehnaný olej, aby v prípade potreby 
mohol vysluhovať sviatosť pomazania chorých. 


111. kapitola 
PRIJÍMATELIA POMAZANIA CHORÝCH 


Kán. 1004 - $ 1. Pomazanie chorých sa môže vyslúžiť veriacemu, ktorý sa po dosiahnutí 
používania rozumu začína pre chorobu alebo starobu ocitať v nebezpečenstve. 

$ 2. Táto sviatosť sa môže opakovať, ak chorý po vyzdravení znova upadol do ťažkej 
choroby alebo ak sa počas trvania tej istej choroby nebezpečenstvo stalo vážnejším. 


Kán. 1005 - V pochybnosti, či chorý dosiahol používanie rozumu, či je nebezpečne chorý 
alebo či je už mftvy, má sa táto sviatosť udeliť. 


Kán. 1006 - Táto sviatosť sa má udeliť chorým, ktorí keby boli pri vedomí, aspoň 
implicitne by si ju žiadali. 


Kán. 1007 - Pomazanie chorých sa nemá udeliť tým, ktorí tvrdošijne zotrvávajú v zjavne 
ťažkom hriechu. 


VI. titul 
POSVÄTNÝ STAV 


Kán. 1006 - Sviatosťou posvätného stavu sú z Božieho ustanovenia niektorí spomedzi 
veriacich nezmazateľným znakom, ktorým sú označení, ustanovení za posvätných 


služobníkov, ktorí sú vysvätení a určení, aby primerane svojmu stupňu slúžili Božiemu 
ľudu s novou a zvláštnou hodnosťou.“ 


Kán. 1009 - 8 1. Stupne posvätného stavu sú episkopát, presbyterát a diakonát. 

$ 2. Udeľujú sa vkladaním rúk a konsekračnou modlitbou, ktorú pre jednotlivé stupne 
predpisujú liturgické knihy. 

$ 3. Tí, ktorí sú ustanovení v stupni episkopátu alebo presbyterátu, prijímajú poslanie 
a poverenie konať v osobe Krista Hlavy, diakoni však dostávajú schopnosť slúžiť Božiemu 
ľudu diakoniou liturgie, slova a lásky. 


I. kapitola 
SLÁVENIE A VYSLUHOVATEĽ VYSVIACKY 


Kán. 1010 - Vysviacka sa má sláviť počas slávnostnej omše v nedeľu alebo v prikázaný 
sviatok, ale z pastoračných dôvodov sa môže konať aj v iné 1 všedné dni. 


Kán. 1011 - $ 1. Vysviacka sa vo všeobecnosti má sláviť v katedrálnom kostole: 
z pastoračných dôvodov sa však môže sláviť aj v inom kostole alebo kaplnke. 

$ 2. Na vysviacku treba pozvať klerikov a iných veriacich, aby sa na slávení zúčastnili 
V čo najväčšom počte. 


Kán. 1012 - Vysluhovateľom posvätnej vysviacky je vysvätený biskup. 


Kán. 1013 - Nijakému biskupovi nie je dovolené vysvätiť niekoho za biskupa, ak vopred 
nie je isté, že je na to pápežský mandát. 


Kán. 1014 - Ak Apoštolský stolec nedal dišpenz, biskup, hlavný svätiteľ pri biskupskej 
vysviacke, si má za spolusvätiteľov pribrať aspoň dvoch biskupov, je však veľmi vhodné, 
aby spolu s nimi vyvoleného vysvätili všetci prítomní biskupi. 


Kán. 1015 - 8 1. Na presbyterát a diakonát má byť každý vysvätený vlastným biskupom 
alebo na základe jeho zákonnej dovoľujúcej listiny. 

$ 2. Vlastný biskup, ktorému neprekáža oprávnený dôvod, má svojich podriadených 
vysviacať sám, avšak podriadeného východného obradu nemôže dovolene vysvätiť 
bez apoštolského indultu. 

$ 3. Kto môže dať dovoľujúcu listinu na prijatie stupňov posvätného stavu, môže ich udeliť 
aj sám, ak má biskupský sviatostný charakter. 


Kán. 1016 - Vlastným biskupom, keď ide o diakonskú vysviacku tých, ktorí chcú patriť 
medzi svetský klérus, je biskup diecézy, v ktorej má svätenec trvalé bydlisko alebo diecézy, 
ktorej sa rozhodol zasvätiť. Keď ide o kňazskú vysviacku svetských klerikov, vlastným 
biskupom je biskup diecézy, do ktorej je svätenec inkardinovaný diakonátom. 


Kán. 1017 - Biskup mimo oblasti vlastnej právomoci môže udeliť stupne posvätného stavu 
len s dovolením diecézneho biskupa. 


? Pápež Benedikt XVI., Omnium in mentem, 26. októbra 2009, AAS 102 (2010) 8-14. 


Kán. 1018 - $ 1. Dovoľujúcu listinu pre svetských svätencov môže vystaviť: 

1. vlastný biskup, o ktorom sa hovorí v kán. 1016: 

2. apoštolský administrátor a so súhlasom kolégia konzultorov diecézny administrátor: 
so súhlasom rady, o ktorej sa hovorí v kán. 495 $ 2, apoštolský provikár a apoštolský 
proprefekt. 

$ 2. Diecézny administrátor, apoštolský provikár a apoštolský proprefekt nemajú vystaviť 
dovoľujúcu listinu tým, ktorým diecézny biskup či apoštolský vikár alebo apoštolský 
prefekt odoprel prístup k stupňom posvätného stavu. 


Kán. 1019 - $ 1. Vyššiemu predstavenému klerického rehoľného inštitútu pápežského práva 
alebo klerickej spoločnosti apoštolského života pápežského práva prináleží, aby svojim 
podriadeným, podľa konštitúcií doživotne alebo definitívne prijatým do inštitútu alebo 
spoločnosti, dal dovoľujúcu listinu na diakonát a presbyterát. 

$ 2. Vysviacka všetkých ostatných členov akéhokoľvek inštitútu alebo spoločnosti sa riadi 
právom svetských klerikov, čím sa odvoláva akýkoľvek indult udelený predstaveným. 


Kán. 1020 - Dovoľujúca listina sa nemá vystaviť, ak predtým nie sú k dispozícii všetky 
svedectvá a doklady, ktoré právo vyžaduje podľa normy kán. 1050 a 1051. 


Kán. 1021 - Dovoľujúcu listinu možno predložiť ktorémukoľvek biskupovi, ktorý má 
spoločenstvo s Apoštolským stolcom, s výnimkou biskupa odlišného obradu od obradu 
svätenca, ak nemá apoštolský indult. 


Kán. 1022 - Vysviacajúci biskup po prijatí zákonnej dovoľujúcej listiny nemá prikročiť 
k vysviacke, ak nie je spoľahlivo zistená hodnovernosť listiny. 


Kán. 1023 - Dovoľujúcu listinu môže obmedziť alebo odvolať ten, kto ju vydal, alebo jeho 
nástupca, ale keď raz bola vydaná, nestráca platnosť zánikom práva toho, kto ju vydal. 


II. kapitola 
SVÄTENCI 


Kán. 1024 - Posvätnú vysviacku platne prijíma jedine pokrstený muž. 


Kán. 1025 - $ 1. Na dovolené udelenie posvätného stavu presbyterátu alebo diakonátu sa 
vyžaduje, aby kandidát po vykonaní probácie podľa normy práva mal podľa úsudku 
vlastného biskupa alebo kompetentného vyššieho predstaveného náležité vlastnosti, nebol 
hatený nijakou iregularitou ani prekážkou a spíňal požiadavky podľa normy kánonov 1033- 
1039: okrem toho majú byť k dispozícii doklady, o ktorých sa hovorí v kán. 1050 a má sa 
vykonať skúmanie, o ktorom sa hovorí v kán. 1051. 

$ 2. Okrem toho sa vyžaduje, aby podľa úsudku zákonného predstaveného bol užitočný 
pre službu Cirkvi. 

$ 3. Biskupovi vysviacajúcemu vlastného podriadeného, ktorý je určený pre službu v inej 
diecéze, musí byť zrejmé, že svätenec bude prijatý do tej diecézy. 


1. článok 
POŽIADAVKY NA SVÄTENCOV 


Kán. 1026 — Aby bol niekto vysvätený, je potrebné, aby mal náležitú slobodu, ktokoľvek 
vôbec nesmie kohokoľvek akýmkoľvek spôsobom a z akejkoľvek príčiny nútiť, aby prijal 
posvätné stavy, ani kánonicky spôsobilého odrádzať od ich prijatia. 


Kán. 1027 — Kandidáti na diakonát a presbyterát sa majú dôkladnou prípravou formovať 
podľa normy práva. 


Kán. 1028 - Diecézny biskup alebo kompetentný predstavený má dbať o to, aby kandidáti, 
prv než budú povýšení na niektorý stupeň posvätného stavu, boli riadne poučení o tom, 
čo sa vzťahuje na posvätný stav a na jeho záväzky. 


Kán. 1029 — Na stupne posvätného stavu majú byť povýšení len tí, ktorí podľa rozvážneho 
úsudku vlastného biskupa alebo kompetentného vyššieho predstaveného a po preskúmaní 
všetkého majú neporušenú vieru, vedie ich správny úmysel, majú potrebné vedomosti, 
dobrú povesť, vyznačujú sa neporušenými mravmi, osvedčenými čnosťami a inými 
fyzickými a psychickými vlastnosťami, primeranými posvätnému stavu, ktorý majú prijať. 


Kán. 1030 - Vlastný biskup alebo kompetentný vyšší predstavený môže sebe podriadeným 
diakonom, určeným na presbyterát, zakázať prijatie presbyterátu 1ba z kánonického, hoci 
skrytého dôvodu, pri zachovaní možnosti rekurzu podľa normy práva. 


Kán. 1031 - 8 1. Presbyterát sa má udeľovať iba tým, ktorí dovfšili dvadsiaty piaty rok 
života a sú dostatočne zrelí, zachovajúc medzi diakonátom a presbyterátom časový odstup 
aspoň šiestich mesiacov, tým, ktorí sú určení na presbyterát, sa má umožniť prijať posvätný 
stav diakonátu iba po zavíšení dvadsiateho tretieho roku života. 

$ 2. Neženatému kandidátovi na trvalý diakonát sa má umožniť prijať diakonát až 
po zavíšení aspoň dvadsiateho piateho roku života: ženatému kandidátovi po zavfšení aspoň 
tridsiateho piateho roku života a so súhlasom manželky. 

$ 3. Konferencie biskupov majú právo stanoviť normu, podľa ktorej sa na presbyterát 
a trvalý diakonát vyžaduje vyšší vek. 

$ 4. Dišpenz od veku požadovaného podľa normy 8$ 1 a2, ktorý prevyšuje jeden rok, je 
vyhradený Apoštolskému stolcu. 


Kán. 1032 - $ 1. Kandidáti na presbyterát môžu byť vysvätení na diakona iba po skončení 
piateho roku filozoficko-teologických štúdií. 

$ 2. Diakon po skončení štúdií, prv než by bol vysvätený na kňaza, má mať účasť 
na pastoračnej starostlivosti vykonávaním posvätného stavu diakonátu primeraný čas, ktorý 
má určiť biskup alebo kompetentný vyšší predstavený. 

$ 3. Kandidátovi na trvalý diakonát nemá byť udelený tento posvätný stav skôr, než by 
skončil čas formácie. 


2. článok 
POŽIADAVKY NA VYSVIACKU 


Kán. 1033 — Posvätné stavy môžu byť dovolene udelené iba tomu, kto prijal sviatosť 
svätého birmovania. 


Kán. 1034 - $ 1. Kto chce prijať diakonát alebo presbyterát nemá byť vysvätený, ak 
predtým nebol zapísaný medzi kandidátov liturgickým obradom prijatia autoritou, o ktorej 
sa hovorí vkán. 1016 a 1019 ato po predložení vlastnoručne napísanej a podpísanej 
žiadosti písomne prijatej tou istou autoritou. 

$ 2. Kto bol na základe sľubov prijatý do klerického inštitútu, nie je povinný získať takéto 
prijatie. 


Kán. 1035 - $ 1. Skôr ako by niekto prijal trvalý alebo prechodný diakonát, vyžaduje sa, 
aby prijal služby lektora a akolytu a vykonával ich primeraný čas. 
$ 2. Medzi udelením akolytátu a diakonátu má uplynúť aspoň šesť mesiacov. 


Kán. 1036 - Aby kandidátovi mohol byť udelený posvätný stav diakonátu alebo 
presbyterátu, má vlastnému biskupovi alebo kompetentnému vyššiemu predstavenému 
predložiť vlastnoručne napísané a podpísané vyhlásenie, ktorým dosvedčuje, že posvätný 
stav prijíma dobrovoľne a slobodne a že sa natrvalo zaväzuje vykonávať cirkevnú službu 
a súčasne Žiada, aby mu bolo umožnené prijať posvätný stav. 


Kán. 1037 — Neženatému, ktorý má prijať trvalý diakonát, ako aj tomu, kto má prijať 
presbyterát, nemá byť umožnené prijať posvätný stav diakonátu, ak podľa predpísaného 
obradu nevzali na seba verejne pred Bohom a Cirkvou záväzok celibátu alebo nezložili 
doživotné sľuby v rehoľnom inštitúte. 


Kán. 1038 - Diakonovi, ktorý odmietne prijať presbyterát, nemožno zakázať vykonávanie 
prijatého posvätného stavu, ak mu v tom nebráni kánonická prekážka alebo iná závažná 
príčina, ktorú má posúdiť diecézny biskup alebo kompetentný vyšší predstavený. 


Kán. 1039 - Všetci, ktorí majú prijať ktorýkoľvek posvätný stav, majú si vykonať aspoň 
päťdňové duchovné cvičenia na mieste a spôsobom, ako určil ordinár, biskup, skôr ako by 
pristúpil k vysviacke, má byť upovedomený o tom, že kandidáti si tieto cvičenia riadne 
vykonali. 


3. článok 
IREGULARITY A INÉ PREKÁŽKY 


Kán. 1040 - Prijať posvätné stavy sa zabraňuje tým, ktorí sú postihnutí akoukoľvek 
prekážkou, či už jednoduchou alebo trvalou, ktorá sa nazýva fregularita. Prekážku 
spôsobuje iba to, o čom sa hovorí v nasledujúcich kánonoch. 


Kán. 1041 - Na prijatie posvätných stavov je iregulárny: 

1. kto trpí nejakou formou pomätenosti alebo inou psychickou chorobou, v dôsledku ktorej 
sa po porade so znalcami usúdi, že je nespôsobilý na riadne vykonávanie služby, 

2. kto sa dopustil deliktu apostázie, herézy alebo schizmy: 


3. kto sa pokúsil uzavrieť čo 1 len civilné manželstvo, pričom mu prekážal vstúpiť 
do manželstva či už manželský zväzok alebo posvätný stav, alebo verejný doživotný sľub 
čistoty, alebo sa o to pokúšal so ženou viazanou platným manželstvom alebo tým istým 
sľubom čistoty, 

4. kto sa dopustil úmyselnej vraždy alebo zapríčinil potrat s dosiahnutým účinkom a všetci, 
ktorí pozitívne spolupracovali: 

5. kto seba alebo iného vážne a úkladne zmrzačil alebo sa pokúsil o samovraždu, 

6. kto vykonal nejaký úkon posvätného stavu vyhradený tým, ktorí sú ustanovení 
v posvätnom stave episkopátu alebo presbyterátu, keď tento stav nemal, alebo jeho 
vykonávanie mu bolo zakázané nejakým vyhláseným alebo uloženým kánonickým trestom. 


Kán. 1042 — Na prijatie posvätných stavov má jednoduchú prekážku: 

1. ženatý muž, ak nie je zákonne určený na trvalý diakonát: 

2. kto vykonáva nejaký úrad alebo spravovanie majetku zakázané klerikom podľa normy 
kán. 285 a 286, z ktorého musí predložiť vyúčtovanie, až kým sa neoslobodil zrieknutím sa 
úradu a spravovania majetku, ako aj predložením vyúčtovania: 

3. novopokrstený, iba ak by sa podľa úsudku ordinára dostatočne osvedčil. 


Kán. 1043 - Veriaci sú pred vysviackou povinní oznámiť ordinárovi alebo farárovi 
prekážky na prijatie posvätných stavov, ak nejaké poznajú. 


Kán. 1044 - 8 1. Na vykonávanie prijatých posvätných stavov je iregulárny: 

1. kto nezákonne prijal posvätné stavy, pokiaľ bol postihnutý 1regularitou na ich prijatie: 

2. kto spáchal delikt, o ktorom sa hovorí v kán. 1041, bod 2, ak je delikt verejný: 

3. kto spáchal delikt, o ktorom sa hovorí v kán. 1041, bod 3, 4, 5, 6. 

$ 2. Na vykonávanie posvätných stavov má prekážku: 

1. kto nezákonne prijal posvätné stavy, lebo mu v tom bránila prekážka na ich prijatie: 

2. kto trpí pomätenosťou alebo inou psychickou chorobou, o ktorej sa hovorí v kán. 1041, 
bod 1, až kým mu ordinár po porade so znalcom nepovolí vykonávanie prijatých 
posvätných stavov. 


Kán. 1045 - Neznalosť iregularít a prekážok od nich neoslobodzuje. 


Kán. 1046 - Iregularity a prekážky sa znásobujú na základe ich rozličných príčin, nie však 
opakovaním tej istej príčiny, iba ak by šlo o tregularitu z úmyselnej vraždy alebo 
zozapríčineného potratu s dosiahnutým účinkom. 


Kán. 1047 - $ 1. Jedine Apoštolskému stolcu je vyhradený dišpenz od všetkých iregularít, 
ak skutok, na ktorom sa zakladajú, bol podaný na súd. 

$ 2. Jemu je tiež vyhradený aj dišpenz od nasledujúcich tregularít a prekážok pre prijatie 
posvätných stavov: 

1. od iregularít z verejných deliktov, o ktorých sa hovorí v kán. 1041, bod 2 a 3, 

2. od tregularity z verejného, alebo skrytý deliktu, o ktorom sa hovorí v kán. 1041, bod 4, 

3. od prekážky, o ktorej sa hovorí v kán. 1042, bod 1. 

$ 3. Apoštolskému stolcu je vyhradený aj dišpenz od tých iregularít vzťahujúcich sa 
na vykonávanie prijatého posvätného stavu, o ktorom sa hovorí v kán. 1041, bod 3,a to len 


vo verejných prípadoch a aj v tajných prípadoch, o ktorých sa hovorí v bode 4, toho istého 
kánona. 
$ 4. Od tregularít a prekážok, ktoré nie sú vyhradené Svätému stolcu, môže dišpenzovať 
ordinár. 


Kán. 1048 - V naliehavejších tajných prípadoch, ak sa nemožno obrátiť na ordinára, alebo 
ak ide o tregularity, o ktorých sa hovorí v kán. 1041, bod 3 a 4, na Apoštolskú 
Penitenciáriu, a ak hrozí bezprostredné nebezpečenstvo veľkej škody alebo zlej povesti, 
klerik, ktorému tregularita zabraňuje vykonávanie prijatého posvätného stavu, môže ho 
vykonávať, pričom mu zostáva závažná povinnosť jeho svedomia, čím prv sa 
prostredníctvom spovedníka zamlčiac meno obrátiť na ordinára alebo na Apoštolskú 
Penitenciáriu. 


Kán. 1049 - 8 1. V žiadosti o získanie dišpenzu od tregularít a prekážok treba uviesť všetky 
iregularity a prekážky, všeobecný dišpenz však platí aj pre tie, ktoré boli dobromyseľne 
zamlčané s výnimkou tregularít, o ktorých sa hovorí v kán. 1041, bod 4, a iných, ktoré boli 
podané na súd, nie však pre tie, ktoré boli zlomyseľne zamlčané. 

$ 2. Keď ide o tregularitu pochádzajúcu z úmyselnej vraždy alebo zo zapríčineného 
potratu, aby bol dišpenz platný, treba uviesť aj počet deliktov. 

$ 3. Všeobecný dišpenz od iregularít a prekážok na prijatie stupňov posvätného stavu platí 
pre všetky stupne. 


4. článok 
VYŽADOVANÉ DOKLADY A SKRUTÍNIUM 


Kán. 1050 - Od toho, kto má prijať posvätné stavy, vyžadujú sa tieto doklady: 

1. svedectvo o riadne vykonaných štúdiách podľa normy kán. 1032, 

2. ak ide o svätencov na presbyterát, svedectvo o prijatí diakonátu: 

3. ak ide o tých, ktorí majú byť vysvätení za diakona, svedectvo o krste a birmovaní, ako aj 
o prijatých ministériách, o ktorých sa hovorí v kán. 1035, takisto svedectvo o vykonanom 
vyhlásení, o ktorom sa hovorí v kán. 1036, a ak sa má kandidátovi udeliť trvalý diakonát 
a je Ženatý, aj svedectvo o uzavretí manželstva a o súhlase manželky. 


Kán. 1051 - Pri skúmaní o vlastnostiach vyžadovaných u svätenca sa majú zachovať tieto 
predpisy: 

1. má sa zadovážiť svedectvo rektora seminára alebo domu formácie o vlastnostiach, ktoré 
sa vyžadujú na prijatie posvätného stavu, čiže o pravej náuke, pravej zbožnosti, dobrých 
mravoch kandidáta a o jeho schopnosti vykonávať posvätnú službu, taktiež po riadne 
vykonanom vyšetrení, potvrdenie o stave jeho fyzického a psychického zdravia, 

2. k náležitému vykonaniu skúmania, diecézny biskup alebo vyšší predstavený môže 
použiť aj iné prostriedky, ktoré sa mu vzhľadom na časové a miestne okolnosti zdajú byť 
užitočné, ako sú písomné svedectvá, ohlášky alebo iné informácie. 


Kán. 1052 - 8 1. Na to, aby biskup mohol pristúpiť k vysviacke, ktorú udeľuje vlastným 
právom, musí sa presvedčiť, že doklady, o ktorých sa hovorí v kán. 1050, sú k dispozícii 


a že po vykonaní skúmania podľa normy práva sa pozitívnymi dôkazmi dokázala vhodnosť 
kandidáta. 

$ 2. Na to, aby biskup mohol pristúpiť k vysviacke cudzieho podriadeného, stačí, keď sa 
v dovoľujúcej listine uvedie, že tieto doklady sú k dispozícii, že skrutínium bolo vykonané 
podľa normy práva a že súcosť kandidáta bola zistená, ak je svätenec členom rehoľného 
inštitútu alebo spoločnosti apoštolského života, tá istá listina musí okrem toho potvrdzovať, 
že bol definitívne prijatý do Inštitútu alebo do spoločnosti a že je podriadeným 
predstaveného, ktorý listinu vydáva. 

$ 3. Ak napriek tomu, že nič neprekáža, biskup z nesporných dôvodov pochybuje o tom, či 
Je kandidát súci na prijatie stupňov posvätného stavu, nech ho nesvätí. 


111. kapitola 
ZÁPIS A SVEDECTVO O VYKONANEJ VYSVIACKE 


Kán. 1053 - $ 1. Po vykonaní vysviacky sa mená jednotlivých vysvätených a meno 
svätiteľa, miesto a dátum vysviacky majú zapísať do osobitnej knihy, ktorá sa má 
starostlivo opatrovať v kúrii miesta vysviacky, a všetky doklady každej vysviacky sa musia 
starostlivo uchovávať. 

$ 2. Biskup, ktorý udelil vysviacku, má každému vysvätenému dať hodnoverné svedectvo 
o prijatej vysviacke, tí, ktorí boli vysvätení iným biskupom na základe dovoľujúcej listiny, 
majú toto svedectvo predložiť vlastnému ordinárovi, aby sa vysviacka zaznačila 
do osobitnej knihy, ktorá sa má uchovávať v archíve. 


Kán. 1054 - Miestny ordinár, ak ide o svetských klerikov, alebo kompetentný vyšší 
predstavený, ak ide o jeho podriadených, majú každú udelenú vysviacku oznámiť farárovi 
miesta krstu, ktorý ju má zaznačiť vo svojej knihe pokrstených podľa normy kán. 535 $ 2. 


VII. titul 
MANŽELSTVO 


Kán. 1055 - 8$ 1. Manželskú zmluvu, ktorou muž a žena vytvárajú medzi sebou 
spoločenstvo celého života, zamerané svojou prirodzenou povahou na dobro manželov 
a na plodenie a výchovu detí, povýšil Kristus Pán medzi pokrstenými na hodnosť sviatosti. 
$ 2. Preto medzi pokrstenými nemôže jestvovať platná manželská zmluva bez toho, aby 
zároveň nebola sviatosťou. 


Kán. 1056 - Podstatnými vlastnosťami manželstva sú jednota a nerozlučiteľnosť, ktoré 
v kresťanskom manželstve z dôvodu sviatosti nadobúdajú osobitnú pevnosť. 


Kán. 1057 - 8 1. Manželstvu dáva vznik súhlas stránok zákonne prejavený medzi právne 
spôsobilými osobami, ktorý nemôže nahradiť nijaká ľudská moc. 

$ 2. Manželský súhlas je úkon vôle, ktorým sa muž a žena neodvolateľnou zmluvou 
navzájom odovzdávajú a prijímajú, aby ustanovili manželstvo. 


Kán. 1058 - Manželstvo môžu uzavrieť všetci, ktorým to právo nezakazuje. 


Kán. 1059 - Manželstvo katolíkov, hoci iba jedna stránka je katolícka, sa riadi nielen 
Božím, ale aj kánonickým právom pri neporušení kompetencie občianskej moci, týkajúcej 
sa čisto občianskych účinkov tohto manželstva. 


Kán. 1060 - Manželstvo má priazeň práva: preto v pochybnosti treba trvať na platnosti 
manželstva, kým sa nedokáže opak. 


Kán. 1061 - 8 1. Platné manželstvo medzi pokrstenými sa nazýva iba platne uzavreté, ak nie 
Je zavfšené:, nazýva sa platne uzavreté a zavfšené, ak manželia ľudským spôsobom medzi 
sebou vykonali manželský úkon, sám osebe vhodný na splodenie dieťaťa, na ktorý je 
manželstvo svojou prirodzenosť ou zamerané a ktorým sa manželia stávajú jedným telom. 

$ 2. Ak po slávení manželstva manželia bývali spolu, predpokladá sa jeho zavíšenie, kým 
sa nedokáže opak. 

$ 3. Neplatné manželstvo sa nazýva domnelé, ak bolo slávené aspoň jednou stránkou 
dobromyseľne, kým obidve stránky nenadobudnú istotu o jeho neplatnosti. 


Kán. 1062 - 8 1. Prisľúbenie manželstva, či jednostranné, alebo obojstranné, nazývané 
zásnuby, sa riadi partikulárnym právom, ktoré stanovila konferencia biskupov 
pri zohľadnení zvykov a občianskych zákonov, ak také sú. 

$ 2. Z prisľúbenia manželstva nevzniká právo žalobou vymáhať slávenie manželstva, 
vzniká však právo žalobou vymáhať náhradu škôd, ak je povinnosť náhrady. 


I. kapitola 
PASTORAČNÁ STAROSTLIVOSŤ A PRÍPRAVA NA SLÁVENIE MANŽELSTVA 


Kán. 1063 - Duchovní pastieri sú povinní starať sa, aby vlastné cirkevné spoločenstvo 
poskytovalo veriacim pomoc, ktorou sa má manželský stav uchovávať v kresťanskom 
duchu a napredovať v dokonalosti. Túto pomoc treba predovšetkým poskytovať: 

1. kázaním, katechézou primeranou deťom, mládeži a dospelým, ba aj používaním 
spoločenských komunikačných prostriedkov, pomocou ktorých majú veriaci dostávať 
poučenie o význame kresťanského manželstva a o úlohe kresťanských manželov a rodičov: 

2. osobnou prípravou na uzavretie manželstva, ktorou sa snúbenci majú pripraviť na svätosť 
a povinnosti svojho nového stavu: 

3. obohacujúcim liturgickým slávením manželstva, z ktorého má byť zjavné, že manželia 
sú znakom tajomstva jednoty a plodnej lásky medzi Kristom a Cirkvou a majú na ňom 
účasť, 

4. napomáhaním manželom, aby sami, verným zachovávaním a chránením manželského 
zväzku, viedli deň čo deň svätejší a plnší rodinný život. 


Kán. 1064 — Miestny ordinár sa má postarať, aby táto pomoc bola náležite organizovaná, 
po vypočutí, ak sa to zdá vhodné, aj mienky osvedčených mužov a žien, ktorí majú 
skúsenosti a znalosti. 


Kán. 1065 - 8 1. Katolíci, ktorí ešte neprijali sviatosť birmovania, ju majú prijať, ak je to 
možné bez veľkej ťažkosti, ešte pred slávením manželstva. 


$ 2. Aby snúbenci s úžitkom prijali sviatosť manželstva, nástojčivo sa im odporúča, aby 
pristúpili k sviatosti pokánia a prijali najsvätejšiu Eucharistiu. 


Kán. 1066 - Pred slávením manželstva musí byť zrejmé, že nič neprekáža jeho platnému 
a dovolenému sláveniu. 


Kán. 1067 - Konferencia biskupov má stanoviť normy, týkajúce sa skúšky snúbencov, ako 
aj manželských ohlášok a iných prostriedkov, vhodných na vykonanie zisťovaní, ktoré sú 
nevyhnutné pred manželstvom: po ich starostlivom dodržaní môže farár pristúpiť 
k asistovaniu pri uzavieraní manželstva. 


Kán. 1068 - V nebezpečenstve smrti, ak nemožno mať iné dôkazy a ak nie sú protikladné 
dôvody, stačí tvrdenie sobášiacich sa, v prípade potreby aj pod prísahou, že sú pokrstení 
a nezdržiava ich nijaká prekážka. 


Kán. 1069 - Všetci veriaci sú povinní oznámiť prekážky, ak o nejakých vedia, farárovi 
alebo miestnemu ordinárovi pred slávením manželstva. 


Kán. 1070 - Ak zisťovania robil niekto iný ako farár, ktorému patrí asistovať pri uzavieraní 
manželstva, má s ich výsledkom čím skôr tohto farára oboznámiť hodnoverným dokladom. 


Kán. 1071 - $ 1. Okrem prípadu nevyhnutnosti nikto nemá bez povolenia miestneho 
ordinára asistovať: 

1. pri uzavieraní manželstva potulných, 

2. pri uzavieraní manželstva, ktoré nemožno uznať alebo sláviť podľa normy občianskeho 
zákona, 

3. pri uzavieraní manželstva toho, kto má prirodzené záväzky voči inej stránke alebo voči 
deťom, pochádzajúcim z predchádzajúceho spojenia: 

4. pri uzavieraní manželstva toho, kto všeobecne známym spôsobom zavrhol katolícku 
vieru: 

5. pri uzavieraní manželstva toho, kto je postihnutý cenzúrou, 

6. pri uzavieraní manželstva neplnoletého, keď rodičia o tom nevedia alebo sú rozumne 
proti tomu: 

7. pri uzavieraní manželstva cez zástupcu, o ktorom sa hovorí v kán. 1105. 

$ 2. Miestny ordinár nemá udeliť povolenie na asistovanie pri uzavieraní manželstva toho, 
kto všeobecne známym spôsobom zavrhol katolícku vieru, ak sa nezachovali primerane 
upravené normy, o ktorých sa hovorí v kán. 1125. 


Kán. 1072 - Duchovní pastieri sa majú usilovať odrádzať mladistvých od slávenia 
manželstva pred dosiahnutím veku, v ktorom sa zvyčajne podľa prijatých krajových 
zvyklostí vstupuje do manželstva. 


II. kapitola 
ZNEPLATŇUJÚCE PREKÁŽKY VO VŠEOBECNOSTI 


Kán. 1073 - Zneplatňujúca prekážka robí osobu nespôsobilou na platné uzavretie 
manželstva. 


Kán. 1074 - Za verejnú sa pokladá prekážka, ktorá sa môže dokázať na vonkajšom fóre, 
ináč je tajná. 


Kán. 1075 - $ 1. Len najvyššia autorita Cirkvi má právo hodnoverne vyhlásiť, kedy Božie 
právo zakazuje alebo zneplatňuje manželstvo. 
$ 2. Takisto iba najvyššia autorita má právo stanoviť pre pokrstených iné prekážky. 


Kán. 1076 - Zvyk, ktorý uvádza novú prekážku alebo je v rozpore s jestvujúcimi 
prekážkami, sa zavrhuje. 


Kán. 1077 - $ 1. Miestny ordinár môže v osobitnom prípade zakázať manželstvo vlastným 
podriadeným, kdekoľvek sa zdržiavajú, a všetkým, ktorí sa skutočne nachádzajú na jeho 
vlastnom území, ale 1ba na čas, z vážneho dôvodu, kým tento pretrváva. 

$ 2. Iba najvyššia autorita Cirkvi môže k zákazu pripojiť zneplatňujúcu klauzulu. 


Kán. 1078 - $ 1. Miestny ordinár môže svojich podriadených, kdekoľvek sa zdržiavajú, 
a všetkých, ktorí sa skutočne nachádzajú na jeho území, dišpenzovať od všetkých prekážok 
cirkevného práva s výnimkou tých, ktorých dišpenzovanie je vyhradené Apoštolskému 
stolcu. 

$ 2. Prekážky, ktorých dišpenzovanie je vyhradené Apoštolskémmu stolcu, sú: 

1. prekážka pochádzajúca z jednotlivých stupňov posvätného stavu alebo z verejného 
doživotného sľubu čistoty v rehoľnom inštitúte pápežského práva, 

2. prekážka zločinu, o ktorej sa hovorí v kán. 1090. 

$ 3. Nikdy sa nedáva dišpenz od prekážky pokrvnosti v priamej línii ani v druhom stupni 
bočnej línie. 


Kán. 1079 - 8 1. Keď hrozí nebezpečenstvo smrti, miestny ordinár môže dišpenzovať 
vlastných podriadených, kdekoľvek sa zdržiavajú a všetkých, ktorí sa skutočne nachádzajú 
na jeho vlastnom území, tak od formy, ktorú treba zachovávať pri slávení manželstva, ako 
aj od všetkých a jednotlivých prekážok cirkevného práva buď verejných alebo tajných 
s výnimkou prekážky pochádzajúcej z posvätného stavu presbyterátu. 

$ 2. Za tých istých okolností, o ktorých sa hovorí v $ 1, ale len v prípadoch, keď sa 
nemožno obrátiť ani na miestneho ordinára, tú istú moc dišpenzovať má farár a tiež riadne 
delegovaný posvätný služobník, ako aj kňaz alebo diakon, ktorí asistujú pri uzavieraní 
manželstva podľa normy kán. 1116 $ 2. 

$ 3. V nebezpečenstve smrti má spovedník moc pre vnútorné fórum dišpenzovať od tajných 
prekážok buď vo sviatostnej spovedi, alebo mimo nej. 

$ 4. V prípade, o ktorom sa hovorí v $ 2, sa považuje za nemožné obrátiť sa na miestneho 
ordinára, ak sa to môže stať iba telegraficky alebo telefonicky. 


Kán. 1080 - $ 1. Keď sa prekážka odhalí až vtedy, keď je na sobáš už všetko pripravené 
a uzavretie manželstva sa bez pravdepodobného nebezpečenstva veľkého zla nemôže 
oddialiť dovtedy, kým sa nedosiahne dišpenz od kompetentnej autority, moc dišpenzovať 


od všetkých prekážok s výnimkou tých, o ktorých sa hovorí v kán. 1078 $ 2, bod 1, má 
miestny ordinár, a len keď je prípad tajný, všetci, o ktorých sa hovorí v kán. 1079 3 2-3, 
pri zachovaní tam predpísaných podmienok. 

$ 2. Táto moc platí aj pre konvalidáciu manželstva, ak z oddialenia hrozí to isté 
nebezpečenstvo z oneskorenia a niet času obrátiť sa na Apoštolský stolec alebo 
na miestneho ordinára, keď ide o prekážky, od ktorých on môže dišpenzovať. 


Kán. 1081 - Farár alebo kňaz, či diakon, o ktorých sa hovorí v kán. 1079 $ 2, má o udelení 
dišpenzu pre vonkajšie fórum ihneď upovedomiť miestneho ordinára: tento dišpenz sa má 
zapísať do knihy manželstiev. 


Kán. 1082 - Dišpenz od tajtnej prekážky, udelený vo vnútornom nesviatostnom fóre, sa má 
zapísať do knihy, ktorú treba uchovávať v tajnom archíve kúrie, ak reskript Penitenciárie 
neurčuje niečo iné, ak sa neskôr tajná prekážka stane verejnou, ďalší dišpenz pre vonkajšie 
fórum nie je potrebný. 


111. kapitola 
JEDNOTLIVÉ ZNAPLATŇUJÚCE PREKÁŽKY 


Kán. 1083 - $ 1. Muž pred dovíšením šestnásteho roku života a žena pred dovfšením 
štrnásteho roku nemôžu uzavrieť platné manželstvo. 
$ 2. Konferencia biskupov má právo stanoviť vyšší vek na dovolené slávenie manželstva. 


Kán. 1084 - $ 1. Predchádzajúca a trvalá impotencia mať styk buď zo strany muža alebo 
ženy, absolútna alebo relatívna, zneplatňuje manželstvo zo samej svojej prirodzenosti. 

$ 2. Ak prekážka impotencie je pochybná buď z hľadiska pochybnosti o práve, alebo 
pochybnosti o skutku, uzavretiu manželstva netreba prekážať, ani manželstvo vyhlásiť 
za neplatné, kým trvá pochybnosť. 

$ 3. Neplodnosť manželstvo ani nezakazuje, ani nezneplatňuje pri zachovaní predpisu kán. 
1098. 


Kán. 1085 - $ 1. Neplatne sa pokúša o manželstvo, kto je viazaný zväzkom 
predchádzajúceho manželstva, hoci nezavfšeného. 

$ 2. Hoci je predchádzajúce manželstvo z akéhokoľvek dôvodu uzavreté neplatne alebo je 
rozviazané, preto ešte nie je dovolené uzavrieť iné manželstvo, skôr než bola zákonne 
a nepochybne zistená neplatnosť alebo rozviazanie predchádzajúceho manželstva. 


Kán. 1086 - $ 1." Neplatné je manželstvo medzi dvoma osobami, z ktorých jedna je 
pokrstená v Katolíckej cirkvi alebo do nej prijatá a druhá je nepokrstená. 

$ 2. Od tejto prekážky sa nemá dišpenzovať, ak nie sú splnené podmienky, o ktorých sa 
hovorí v kán. 1125 a 1126. 

$ 3. Ak stránka bola v čase uzavretia manželstva všeobecne považovaná za pokrstenú alebo 
jej krst bol pochybný, platnosť manželstva treba predpokladať podľa normy kán. 1060, kým 
sa s istotou nedokáže, že jedna stránka je pokrstená a druhá nepokrstená. 


"9 Znenie $1 kán. 1086 zmenené pápežom Benediktom XVI., Apoštolský list Motu proprio, Omnium in mentem, 26. 
októbra 2009, v 44S 102 (2010) 8-14. 


Kán. 1087 - Neplatne sa pokúšajú o manželstvo tí, ktorí boli ustanovení v posvätnom stave. 


Kán. 1088 - Neplatne sa pokúšajú o manželstvo tí, ktorých viaže verejný doživotný sľub 
čistoty v rehoľnom inštitúte. 


Kán. 1089 - Nijaké manželstvo nemôže vzniknúť medzi mužom a ženou unesenou alebo 
aspoň zadržiavanou so zámerom uzavrieť s ňou manželstvo, ak si len neskôr žena, oddelená 
od únoscu a umiestnená na bezpečnom a slobodnom mieste, dobrovoľne nezvolí 
manželstvo. 


Kán. 1090 - $ 1. Kto so zámerom uzavrieť manželstvo s istou osobou spôsobí smrť jej 
manželskej stránke alebo vlastnej manželskej stránke, o toto manželstvo sa pokúša 
neplatne. 

$ 2. Tiež sa neplatne pokúšajú o manželstvo medzi sebou tí, ktorí vzájomným fyzickým 
alebo morálnym pričinením spôsobili smrť manželskej stránke. 


Kán. 1091 - $ 1. V priamej línii pokrvnosti je manželstvo neplatne uzavreté medzi predkami 
a potomkami tak zákonnými, ako aj prirodzenými. 

$2. V bočnej línii je neplatne uzavreté až do štvrtého stupňa vrátane. 

$ 3. Prekážka pokrvnosti sa neznásobuje. 

$ 4. Nikdy sa nemá dovoliť manželstvo, ak je pochybnosť, či stránky sú pokrvné 
v niektorom stupni priamej línie alebo v druhom stupni bočnej línie. 


Kán. 1092 - Príbuzenstvo v priamej línii zneplatňuje manželstvo v každom stupni. 


Kán. 1093 - Prekážka verejnej mravopočestnosti vzniká z neplatného manželstva po začatí 
spoločného života buď zo všeobecne známeho, alebo verejného konkubinátu, zneplatňuje 
manželstvo v prvom stupni priamej línie medzi mužom a pokrvnými ženy a obrátene. 


Kán. 1094 - Manželstvo nemôžu medzi sebou platne uzavrieť tí, ktorí sú v priamej línii 
alebo v druhom stupni bočnej línie spojení zákonným príbuzenstvom, pochádzajúcim 
Z adopcie. 


IV. kapitola 
MANŽELSKÝ SÚHLAS 


Kán. 1095 - Uzavrieť manželstvo sú neschopní tí: 

1. ktorým chýba dostočné používanie rozumu, 

2. ktorí majú vážny nedostatok rozoznávacieho úsudku ohľadne podstatných manželských 
práv a povinností, ktoré treba navzájom odovzdávať a prijímať: 

3. ktorí z dôvodov psychickej prirodzenosti nedokážu vziať na seba podstatné záväzky 
manželstva. 


Kán. 1096 - $ 1. Na vznik manželského súhlasu je nevyhnutné, aby uzavierajúcim stránkam 
nebolo neznáme aspoň to, že manželstvo je trvalé spoločenstvo muža a ženy zamerané 
na plodenie detí nejakou spoločnou sexuálnou činnosťou. 

$2. Táto neznalosť sa po puberte nepredpokladá. 


Kán. 1097 - 8 1. Omyl v osobe robí manželstvo neplatným. 
$ 2. Omyl vo vlastnosti osoby, hoci je dôvodom na zmluvu, nerobí manželstvo neplatným, 
ak táto vlastnosť nie je priamo a zásadne chcená. 


Kán. 1098 - Kto uzaviera manželstvo oklamaný podvodom, vykonaným na získanie súhlasu 
ohľadne nejakej vlastnosti druhej stránky, ktorá svojou prirodzenosťou môže ťažko narúšať 
spoločenstvo manželského života, uzaviera ho neplatne. 


Kán. 1099 - Omyl ohľadne jednoty alebo nerozlučiteľnosti, či sviatostnej hodnosti 
manželstva neruší manželský súhlas, len keď nedeterminuje vôľu. 


Kán. 1100 - Vedomie alebo mienka, že manželstvo je neplatné, manželský súhlas 
nevyhnutne nevylučuje. 


Kán. 1101 - 8$ 1. Predpokladá sa, že vnútorný súhlas sa zhoduje so slovami alebo znakmi, 
použitými pri slávení manželstva. 

$ 2. Ale ak niektorá stránka alebo obidve stránky pozitívnym úkonom vôle vylučujú samo 
manželstvo alebo niektorý podstatný prvok, alebo niektorú podstatnú vlastnosť manželstva, 
uzavierajú ho neplatne. 


Kán. 1102 - 8 1. Manželstvo s podmienkou, ktorá sa vzťahuje na budúcnosť, nemožno 
platne uzavrieť. 

$ 2. Manželstvo uzavreté s podmienkou, ktorá sa vzťahuje na minulosť alebo na 
prítomnosť, je platné alebo neplatné podľa toho, či to, čo je predmetom podmienky, jestvuje 
alebo nie. 

$ 3. Avšak podmienku, o ktorej sa hovorí v $ 2, nemožno dovolene pripojiť, ak nie je daná 
s písomným dovolením miestneho ordinára. 


Kán. 1103"! - Neplatné je manželstvo uzavreté pod nátlakom alebo z veľkého strachu, ktorý 
je vyvolaný zvonku, hoci aj neúmyselne, od ktorého aby sa niekto oslobodil, je nútený 
vybrať si manželstvo. 


Kán. 1104 - $ 1. Na platné uzavretie manželstva je nevyhnutné, aby uzatvárajúce stránky 
boli súčasne prítomné osobne alebo cez zástupcu. 

$ 2. Snúbenci majú manželský súhlas vyjadriť slovami, ale ak nemôžu hovoriť, 
rovnocennými znakmi. 


Kán. 1105 - 8 1. Na platné uzavretie manželstva cez zástupcu sa vyžaduje: 


! PCCICAI, odpoveď I, z 25. novembra 1986, AAS 79 (1987) 1132: 
Pochybnosť: Či chybu súhlasu, o ktorej hovorí kán. 1103 možno aplikovať aj na manželstvá nekatolíkov? 
Odpoveď: Kladne. 


1. aby bol osobitný mandát na uzavretie manželstva s určitou osobou: 

2. aby bol zástupca určený samým mandantom a aby svoju úlohu plnil osobne. 

$ 2. Aby bol mandát platný, je potrebné, aby ho podpísal mandant a okrem toho farár alebo 
ordinár miesta, v ktorom sa mandát dáva, alebo kňaz, ktorého jeden z nich delegoval, alebo 
aspoň dvaja svedkovia, alebo sa musí vyhotoviť ako doklad, ktorý je podľa normy 
občianskeho práva hodnoverný. 

$ 3. Ak mandant nemôže písať, má sa to zaznamenať v samom mandáte a má sa pribrať 
ďalší svedok, ktorý má listinu aj sám podpísať, ináč je mandát neplatný. 

$ 4. Ak mandant, skôr než zástupca v jeho mene uzavrel manželstvo, mandát odvolal alebo 
upadol do pomätenosti, manželstvo je neplatné, hoci ani zástupca, ani druhá uzatvárajúca 
stránka o tom nevedeli. 


Kán. 1106 - Manželstvo možno uzavrieť cez tlmočníka, farár však nemá pri ňom asistovať, 
ak si nezistí hodnovernosť tlmočníka. 


Kán. 1107 - Hoci manželstvo bolo pre prekážku alebo pre nedostatok formy uzavreté 
neplatne, predpokladá sa, že prejavený súhlas trvá, kým nie je zistené jeho odvolanie. 


V. kapitola 
FORMA SLÁVENIA MANŽELSTVA 


Kán. 1108 - 8 1. Iba tie manželstvá sú platné, ktoré sa uzavierajú pred asistujúcim miestnym 
ordinárom alebo farárom, alebo pred kňazom či diakonom, ktorých delegoval jeden z nich, 
ako aj pred dvoma svedkami, ale podľa pravidiel vyjadrených v nasledujúcich kánonoch a 
pri neporušení výnimiek, o ktorých sa hovorí v kán. 144, 1112 $ 1, 1116 a 1127 $ 1-2. 

$ 2. Asistujúcim pri uzavieraní manželstva sa rozumie iba ten, kto je prítomný a Žiada 
prejav súhlasu uzavierajúcich stránok a v mene Cirkvi ho prijíma. 

8 3“. Jedine kňaz platne asistuje pri uzatvieraní manželstva medzi východnými stránkami 
alebo medzi latinskou stránkou a výchovnou stránkou, či už katolícku alebo nekatolíckou. 


Kán. 1109" - Miestny ordinár a farár, ak neboli rozsudkom alebo dekrétom 
exkomunikovaní alebo postihnutí interdiktom, alebo suspendovaní z úradu, alebo za takých 
vyhlásení, na základe úradu platne asistujú v hraniciach svojho územia pri uzavieraní 
manželstiev nielen podriadených, ale aj nie podriadených, len keď aspoň jeden z nich je 
začlenený do Latinskej cirkvi. 


Kán. 1110 - Osobný ordinár a farár na základe úradu platne asistujú pri uzavieraní 
manželstiev iba tých, z ktorých aspoň jeden podlieha ich právomoci. 


Kán. 1111“ - $ 1. Miestny ordinár a farár, pokiaľ platne zastávajú úrad, môžu kňazom 
a diakonom delegovať splnomocnenie, aj všeobecné, asistovať pri uzavieraní manželstiev 
v hraniciach svojho územia, avšak pri neporušení toho, čo predpisuje kán. 1108 $ 3. 


2 Pápež František, De concordia inter Codices, 31. mája 2016, AAS 108 (2016) 602-606. 
% Pápež František, De concordia inter Codices, 31. mája 2016, AAS 108 (2016) 602-606. 
"4 Pápež František, De concordia inter Codices, 31. mája 2016, AAS 108 (2016) 602-606. 


$ 2. Aby delegovanie splnomocnenia asistovať pri uzavieraní manželstiev bolo platné, musí 
sa dať výslovne určeným osobám: ak ide o osobitné delegovanie, treba ho dať pre určené 
manželstvo, ale ak ide o všeobecné delegovanie, treba ho udeliť písomne. 


Kán. 1112“ - $ 1. Kde niet kňazov a diakonov, diecézny biskup po predchádzajúcom 
priaznivom vyjadrení konferencie biskupov a po obdržaní dovolenia Svätého stolca môže 
delegovať laikov, ktorí majú asistovať pri uzavieraní manželstiev, pri neporušení predpisu 
kán. 1108 $ 3. 

$ 2. Má sa vybrať vhodný laik, schopný dávať snúbencom poučenie a spôsobilý riadne 
vykonávať sobášnu liturgiu. 


Kán. 1113 - Skôr než sa udelí osobitné delegovanie, má sa zabezpečiť všetko, čo stanovuje 
právo na dokázanie slobodného stavu. 


Kán. 1114 - Asistujúci pri uzavieraní manželstva koná nedovolene, ak mu nie je zrejmý 
slobodný stav uzavierajúcich stránok podľa normy práva a ak je to možné, aj dovolenie 
farára vždy, keď asistuje na základe všeobecného delegovania. 


Kán. 1115 - Manželstvá sa majú sláviť vo farnosti, v ktorej jedna z uzavierajúcich stránok 
má trvalé alebo prechodné bydlisko alebo sa tam mesiac zdržiava, alebo ak ide o potulných, 
vo farnosti, kde sa práve zdržiavajú: s povolením vlastného ordinára alebo vlastného farára 
sa môžu sláviť inde. 


Kán. 1116 - $1. Ak asistujúci, kompetentný podľa normy práva, nemôže byť bez veľkej 
ťažkosti prítomný alebo sa nemožno k nemu dostať, tí, ktorí majú úmysel uzavrieť pravé 
manželstvo, môžu ho platne a dovolene uzavrieť pred samými svedkami: 

1. v nebezpečenstve smrti: 

2. mimo nebezpečenstva smrti, len keď sa rozumne predvída, že tento stav potrvá jeden 
mesiac. 

$2. V obidvoch prípadoch, ak je k dispozícii iný kňaz alebo diakon, ktorý môže byť 
prítomný, má byť prizvaný a spolu so svedkami musí byť prítomný pri slávení manželstva, 
pri neporušení platnosti manželstva, uzavretého pred samými svedkami. 

$ 3.“ V tých istých okolnostiach, o ktorých sa hovorí v $ 1 bod 1 a2, môže miestny ordinár 
ktorémukoľvek katolíckemu kňazovi udeliť splnomocnenie požehnať manželstvo veriacich 
výchovných cirkví, ktoré nemajú plné spoločenstvo s Katolíckou cirkvou, ak to žiadajú 
Zz vlastnej vôle a len keď nič neprekáža platnému alebo dovolenému sláveniu manželstva. 
Ten istý kňaz s potrebnou rozumnosťou o tom oboznámi kompetentnú autoritu nekatolíckej 
cirkvi, ktorej sa to týka. 


Kán. 1117" - Vyššie stanovenú formu treba zachovať, ak aspoň jedna zo stránok 
uzavierajúcich manželstvo je pokrstená v Katolíckej cirkvi alebo je do nej prijatá, 
pri neporušení predpisov kán. 1127 $ 2. 


Pápež František, De concordia inter Codices, 31. mája 2016, AAS 108 (2016) 602-606. 
"€ Pápež František, De concordia inter Codices, 31. mája 2016, AAS 108 (2016) 602-606. 
" Pápež Benedikt XVI., Omnium in mentem, 26. októbra 2009, AAS 102 (2010) 8-14. 


Kán. 1118 - $ 1. Manželstvo medzi katolíkmi alebo medzi katolíckou stránkou 
a nekatolíckou pokrstenou stránkou sa má sláviť vo farskom kostole: v inom kostole alebo 
kaplnke sa môže sláviť s dovolením miestneho ordinára alebo farára. 

$ 2. Miestny ordinár môže dovoliť, aby sa manželstvo slávilo na inom vhodnom mieste. 

$ 3. Manželstvo medzi katolíckou stránkou a nepokrstenou stránkou sa môže sláviť 
v kostole alebo na inom vhodnom mieste. 


Kán. 1119 - Okrem nevyhnutného prípadu sa pri slávení manželstva majú zachovať obrady 
predpísané v liturgických knihách, ktoré Cirkev schválila, alebo boli prijaté zákonnými 
zvykmi. 


Kán. 1120 - Konferencia biskupov môže vypracovať vlastný obrad manželstva, ktorý má 
preskúmať Svätý stolec a ktorý zodpovedá miestnym a národným zvykom, prispôsobeným 
kresťanskému duchu, ale pri zachovaní zákona, aby prítomný asistujúci pri uzavieraní 
manželstva žiadal prejav súhlasu uzavierajúcich stránok a prijal ho. 


Kán. 1121 - $ 1. Farár miesta slávenia manželstva alebo jeho zástupca, hoci ani jeden z nich 
pri manželstve neasistoval, má čo najskôr po jeho slávení, spôsobom predpísaným 
konferenciou biskupov alebo diecéznym biskupom, zaznačiť v knihe manželstiev mená 
manželov, asistujúceho a svedkov, miesto a dátum slávenia manželstva. 

$ 2. Kedykoľvek sa manželstvo uzaviera podľa normy kán. 1116, kňaz alebo diakon, ak bol 
prítomný pri slávení, ináč svedkovia spolu s uzavierajúcimi sú nerozdielne povinní čo 
najskôr upovedomiť farára alebo miestneho ordinára o uzavretí manželstva. 

$ 3. Keď ide o manželstvo uzavreté s dišpenzom od kánonickej formy, miestny ordinár, 
ktorý dišpenz udelil, sa má postarať, aby dišpenz 1 slávenie boli zapísané v knihe 
manželstiev tak kúrie, ako aj vlastnej farnosti katolíckej stránky, ktorej farár vykonal 
zisťovania slobodného stavu: o slávení manželstva je zaviazaná čo najskôr upovedomiť 
toho istého ordinára a farára katolícka manželská stránka, oznámiac aj miesto slávenia, ako 
aj zachovanie verejnej formy. 


Kán. 1122 - $ 1. Uzavretie manželstva sa má zaznačiť aj v knihách pokrstených, v ktorých 
Je zapísaný krst manželov. 

$2. Keď manželská stránka neuzavrela manželstvo vo farnosti, v ktorej bola pokrstená, 
farár miesta slávenia má správu o uzavretí manželstva čo najskôr poslať farárovi miesta 
udelenia krstu. 


Kán. 1123 - Kedykoľvek sa manželstvo buď konvaliduje pre vonkajšie fórum, alebo sa 
vyhlasuje za neplatné, alebo sa zákonne okrem smrti rozväzuje, musí byť o tom 
upovedomený farár miesta, kde bolo manželstvo slávené, aby sa riadne vykonal zápis 
v knihách manželstiev a pokrstených. 


VI. kapitola 
MIEŠANÉ MANŽELSTVÁ 


Kán. 1124! - Manželstvo medzi dvoma pokrstenými osobami, z ktorých jedna je pokrstená 
v Katolíckej cirkvi alebo bola do nej po krste prijatá, druhá však patrí do cirkvi alebo 
cirkevného spoločenstva, ktoré nie je v plnom spoločenstve s Katolíckou cirkvou, je bez 
výslovného dovolenia kompetentnej autority zakázané. 


Kán. 1125 - Miestny ordinár môže takéto dovolenie udeliť, ak existuje oprávnený 
a rozumný dôvod, nemá ho udeliť, ak nie sú splnené tieto podmienky: 

1. katolícka stránka má vyhlásiť, že je pripravená odstrániť nebezpečenstvá odpadnutia od 
viery a má dať úprimný prísľub, že urobí všetko, čo je v jej silách, aby všetky deti boli 
pokrstené a vychované v Katolíckej cirkvi: 

2. druhá stránka sa má v pravý čas natoľko oboznámiť s prísľubmi, ktoré má dať katolícka 
stránka, aby bolo zrejmé, že si je naozaj vedomá prísľubu a záväzku katolíckej stránky, 

3. obidve stránky sa majú poučiť o cieľoch a podstatných vlastnostiach manželstva, ktoré 
nesmie vylučovať ani jeden z uzavierajúcich. 


Kán. 1126 - Úlohou konferencie biskupov je stanoviť tak spôsob, akým treba uskutočniť 
tieto vyhlásenia a prísľuby, ktoré sa vždy vyžadujú, ako aj určiť postup, ako sa majú stať 
zrejmými vo vonkajšom fóre a ako sa má s nimi oboznámiť nekatolícka stránka. 


Kán. 1127" - 8 1. Čo sa týka formy, ktorú treba použiť pri miešanom manželstve, majú sa 
zachovať predpisy kán. 1108: ale ak katolícka stránka uzaviera manželstvo s nekatolíckou 
stránkou východného obradu, kánonickú formu slávenia treba zachovať iba pre dovolenosť, 
na platnosť sa však vyžaduje účasť kňaza pri zachovaní toho, čo treba podľa práva 
zachovať. 

$ 2. Ak zachovaniu kánonickej formy prekážajú veľké ťažkosti, miestny ordinár katolíckej 
stránky má právo v jednotlivých prípadoch od nej dišpenzovať, ale po porade s ordinárom 
miesta, kde sa manželstvo slávi, a pri zachovaní istej verejnej formy slávenia, potrebnej 
na platnosť, konferencia biskupov má stanoviť normy, podľa ktorých sa uvedený dišpenz 
má udeľovať jednotným spôsobom. 

$ 3. Zakazuje sa, aby sa pred kánonickým slávením manželstva podľa normy $ 1 alebo 
po ňom konalo iné náboženské slávenie toho istého manželstva na vyjadrenie alebo 
obnovenie manželského súhlasu, takisto sa nemá konať náboženské slávenie, pri ktorom 
katolícky asistujúci a nekatolícky služobník, každý konajúc svoj obrad, súčasne vyžadujú 
súhlas stránok. 


Kán. 112% - Miestni ordinári a iní duchovní pastieri sa majú starať, aby katolíckej 
manželskej stránke a deťom narodeným z miešaného manželstva nechýbala duchovná 
pomoc pri plnení ich záväzkov a majú manželom pomáhať upevňovať jednotu manželského 
a rodinného života. 


Kán. 1129 - Predpisy kán. 1127 a 1128 treba uplatňovať aj pri manželstvách, ktorým stojí 
v ceste prekážka rozdielnosti kultu, o ktorej sa hovorí v kán. 1086 $ 1. 


VII. kapitola 


% Pápež Benedikt XVI., Omnium in mentem, 26. októbra 2009, AAS 102 (2010) 8-14. 
? Pápež František, De concordia inter Codices, 31. mája 2016, AAS 108 (2016) 602-606. 


TAJNÉ SLÁVENIE MANŽELSTVA 


Kán. 1130 - Miestny ordinár môže z vážneho a naliehavého dôvodu dovoliť, aby sa 
manželstvo slávilo tajne. 


Kán. 1131 - Dovolenie tajne sláviť manželstvo so sebou prináša: 

1. aby sa zisťovania, ktoré treba vykonať pred slávením manželstva, robili tajne, 

2. aby tajomstvo o slávenom manželstve zachovali miestny ordinár, asistujúci, svedkovia 
a manželia. 


Kán. 1132 - Záväzok zachovať tajomstvo, o ktorom sa hovorí v kán. 1131, bod 2, zo strany 
miestneho ordinára zaniká, ak zo zachovávania tajomstva hrozí vážne pohoršenie alebo 
vážne zneváženie posvätnosti manželstva, o tom treba upovedomiť stránky pred slávením 
manželstva. 


Kán. 1133 - Tajne slávené manželstvo sa má zapísať iba v osobitnej matrike, ktorú treba 
uchovávať v tajnom archíve kúrie. 


VIII. kapitola 
ÚČINKY MANŽELSTVA 


Kán. 1134 - Z platného manželstva vzniká medzi manželmi zväzok, ktorý je svojou 
prirodzenosťou trvalý a výlučný, okrem toho v kresťanskom manželstve sú manželia 
osobitnou sviatosťou posilnení a akoby posvätení na povinnosti a dôstojnosť svojho stavu. 
Kán. 1135 - Obidvaja manželia majú rovnaké povinnosti a rovnaké práva v tom, čo súvisí 
so spoločenstvom manželského života. 


Kán. 1136 - Rodičia majú veľmi vážnu povinnosť a prvotné právo, aby sa podľa svojich síl 
starali o telesnú, spoločenskú, kultúrnu, ako aj mravnú a náboženskú výchovu detí. 


Kán. 1137 - Zákonité sú tie deti, ktoré sa počali alebo narodili v platnom alebo domnelom 
manželstve. 


Kán. 1138 - $ 1. Otcom je ten, ktorého za takého označuje zákonný sobáš, ak sa zjavnými 
argumentami nedokáže opak. 

$ 2. Predpokladá sa, že zákonité sú tie deti, ktoré sa narodili aspoň po 180 dňoch odo dňa 
slávenia manželstva alebo do 300 dní od rozviazania manželského života. 


Kán. 1139 - Nezákonité deti sa stávajú zákonitými neskorším platným alebo domnelým 
manželstvom rodičov alebo reskriptom Svätého stolca. 


Kán. 1140 - Uzákonené deti sú z hľadiska kánonických účinkov vo všetkom postavené 
na roveň zákonitým, ak právo výslovne nestanovilo niečo Iné. 


IX. kapitola 
ODLÚČENIE MANŽELOV 


1. článok 
ROZVIAZANIE ZVÄZKU 


Kán. 1141 — Platne uzavreté a zavfšené manželstvo nemôže byť rozviazané nijakou 
ľudskou mocou a z nijakého dôvodu, iba smrťou. 


Kán. 1142 - Nezavíšené manželstvo medzi pokrstenými alebo medzi pokrstenou stránkou 
a nepokrstenou stránkou môže na žiadosť obidvoch stránok alebo jednej z nich 
Z oprávneného dôvodu rozviazať Rímsky veľkňaz, hoci druhá stránka je proti tomu. 


Kán. 1143 - $ 1. Manželstvo uzavreté dvoma nepokrstenými sa rozväzuje na základe 
pavlovského privilégia v prospech viery stránky, ktorá prijala krst, samým skutkom, ktorým 
táto stránka uzaviera nové manželstvo, len keď nepokrstená stránka odstupuje. 

$ 2. Usudzuje sa, že nepokrstená stránka odstupuje, ak s pokrstenou stránkou nechce 
spolunažívať alebo nechce spolunažívať pokojne bez urážania Stvoriteľa, ak jej táto stránka 
po prijatí krstu neposkytla oprávnený dôvod na odstúpenie. 


Kán. 1144 - $ 1. Aby mohla pokrstená stránka platne uzavrieť nové manželstvo, 
nepokrstenej stránke sa musia vždy položiť otázky: 

1. či aj sama chce prijať krst, 

2. či chce aspoň s pokrstenou stránkou pokojne spolunažívať bez urážania Stvoriteľa. 

$ 2. Tieto otázky sa musia položiť po krste: miestny ordinár však z vážneho dôvodu môže 
dovoliť, aby sa otázky položili pred krstom, ba môže od otázok aj dišpenzovať či už pred 
krstom alebo po ňom, len keď je aspoň zo sumárneho a mimosúdneho pokračovania 
zistené, že ich nemožno položiť alebo že to bude neužitočné. 


Kán. 1145 - $ 1. Otázky sa majú klásť spravidla autoritou miestneho ordinára obrátenej 
stránky, tento ordinár má dať druhej manželskej stránke lehotu na odpoveď, ak si ju 
vyžiada, s upozornením, že ak lehota uplynie bez využitia, jej mlčanie sa bude považovať 
za zápornú odpoveď. 

8 2. Je platné, ba aj dovolené, aby sama obrátená stránka položila otázky, hoci súkromne, ak 
sa nemôže zachovať vyššie predpísaná forma. 

$ 3. V obidvoch prípadoch musí byť vo vonkajšom fóre zákonne zrejmé, že otázky boli 
položené a s akým výsledkom. 


Kán. 1146 - Pokrstená stránka má právo uzavrieť nové manželstvo s katolíckou stránkou: 

1. ak druhá stránka odpovedala na otázky záporne alebo ak bolo kladenie otázok zákonne 
vynechané: 

2. ak nepokrstená stránka, či už jej boli položené otázky alebo nie, zotrvávala najprv 
v pokojnom spolunažívaní bez urážania Stvoriteľa a potom bez oprávneného dôvodu 
odstúpila, pri zachovaní predpisov kán. 1144 a 1145. 


Kán. 1147 - Miestny ordinár však môže z vážneho dôvodu dovoliť, aby pokrstená stránka, 
použijúc pavlovské privilégium, uzavrela manželstvo s nekatolíckou stránkou či 


už pokrstenou, alebo nepokrstenou, pri zachovaní predpisov kánonov o miešaných 
manželstvách. 


Kán. 1148 - 8 1. Nepokrstený, ktorý má súčasne viac nepokrstených manželiek si po prijatí 
krstu v Katolíckej cirkvi môže jednu z nich ponechať a ostatné manželky prepustiť, ak mu 
je ťažké zostať s prvou z nich. To isté platí o nepokrstenej žene, ktorá má súčasne viac 
nepokrstených manželov. 

$2. V prípadoch, o ktorých sa hovorí v $ 1, manželstvo po prijatí krstu treba uzavrieť 
zákonnou formou, v prípade potreby aj pri zachovaní predpisov o miešaných manželstvách 
a iných, ktoré treba zachovať podľa práva. 

$ 3. Miestny ordinár má podľa noriem spravodlivosti, kresťanskej lásky a prirodzenej 
slušnosti dbať na to, aby sa dostatočne zabezpečili potreby prvej manželky a ostatných 
prepustených manželiek, majúc pred očami mravné, sociálne a ekonomické podmienky 
miesta a osôb. 


Kán. 1149 - Nepokrstená stránka, ktorá po prijatí krstu v Katolíckej cirkvi nemôže obnoviť 
spolunažívanie s nepokrstenou manželskou stránkou z dôvodu zajatia alebo 
prenasledovania, môže uzavrieť iné manželstvo, hoci druhá stránka medzitým prijala krst, 
pri zachovaní predpisu kán. 1141. 


Kán. 1150 - V prípade pochybnosti privilégium viery sa teší priazni práva. 


2. článok 
ODLÚČENIE PRI TRVANÍ ZVÄZKU 


Kán. 1151 - Manželia majú povinnosť a právo zachovať manželské spolunažívanie, ak ich 
neospravedlňuje zákonný dôvod. 


Kán. 1152 - 8 1. Hoci sa nástojčivo odporúča, aby manželská stránka, vedená kresťanskou 
láskou majúc starosť o dobro rodiny, neodoprela odpustenie cudzoložnej stránke a aby 
manželský život neprerušila, predsa má právo prerušiť manželské spolunažívanie, ak Jej 
vinu výslovne alebo mlčky neodpustila, ak s cudzoložstvom nesúhlasila alebo ho 
nezapríčinila, alebo aj sama nespáchala cudzoložstvo. 

$ 2. Za tiché odpustenie sa považuje to, keď nevinná manželská stránka po tom, ako 
nadobudla istotu o cudzoložstve, sa dobrovoľne s manželskou náklonnosťou stýkala 
s druhou stránkou: predpokladá sa však, ak počas šiestich mesiacov zachovávala manželské 
spolunažívanie a ani neurobila rekurz na cirkevnú alebo občiansku autoritu. 

$ 3. Ak nevinná manželská stránka sama od seba prerušila manželské spolunažívanie, má 
do šiestich mesiacov predložiť kauzu odlúčenia kompetentnej cirkevnej autorite, ktorá má 
prihliadajúc na všetky okolnosti zvážiť, či nevinnú manželskú stránku nemožno priviesť k 
tomu, aby vinu odpustila a odlúčenie nepredížila nastálo. 


Kán. 1153 - $ 1. Ak niektorý z manželov vytvára veľké nebezpečenstvo pre dušu alebo pre 
telo druhej manželskej stránky alebo detí, alebo ináč veľmi sťaží spoločný život, poskytuje 
druhej stránke zákonný dôvod na odstúpenie na základe dekrétu miestneho ordinára a aj 
na základe vlastného rozhodnutia, ak z oneskorenia hrozí nebezpečenstvo. 


$ 2. Vo všetkých prípadoch treba po zaniknutí dôvodu odlúčenia obnoviť manželské 
spolunažívanie, ak cirkevná autorita nestanovuje ináč. 


Kán. 1154 - Po udelení odlúčenia manželov sa treba vždy vhodne postarať o náležité 
materiálne zabezpečenie a výchovu detí. 


Kán. 1155 — Je chvályhodné, ak nevinná manželská stránka znova prijme druhú stránku 
do manželského spolunažívania, v tom prípade sa zrieka práva na odlúčenie. 


X. kapitola 
KONVALIDÁCIA MANŽELSTVA 


1. článok 
JEDNODUCHÁ KONVALIDÁCIA 


Kán. 1156 - $ 1. Na konvalidáciu manželstva neplatne uzavretého pre zneplatňujúcu 
prekážku sa vyžaduje, aby prekážka zanikla alebo aby bol daný od nej dišpenz a aby súhlas 
obnovila aspoň stránka vedomá si prekážky. 

$ 2. Toto obnovenie sa cirkevným právom vyžaduje k platnosti konvalidácie, hoci na 
začiatku obidve stránky dali súhlas a neodvolali ho ani neskôr. 


Kán. 1157 - Obnovenie súhlasu musí byť novým úkonom vôle, zameraným na manželstvo, 
o ktorom obnovujúca stránka vie alebo sa domnieva, že bolo od začiatku neplatné. 


Kán. 1158 - $ 1. Ak je prekážka verejná, treba, aby súhlas obnovili obidve stránky 
kánonickou formou pri zachovaní predpisu kán. 1127 $ 2. 

$ 2. Ak prekážku nemožno dokázať, stačí, aby stránka, ktorá si je vedomá prekážky, 
súkromne a tajne obnovila súhlas len keď druhá stránka v danom súhlase zotrváva alebo, 
aby súhlas obnovili obidve stránky, ak im je prekážka známa. 


Kán. 1159 - $ 1. Manželstvo neplatne uzavreté pre nedostatok súhlasu sa konvaliduje, ak 
stránka, ktorá nesúhlasila, už súhlasí, a keď súhlas daný druhou stránkou trvá. 

$ 2. Ak nedostatok súhlasu nemožno dokázať, stačí, aby stránka, ktorá nesúhlasila, dala 
súhlas súkromne a tajne. 

$ 3. Ak nedostatok súhlasu možno dokázať, je nevyhnutné, aby sa súhlas dal kánonickou 
formou. 


Kán. 1160 - Aby sa manželstvo neplatné pre nedostatok formy stalo platným, musí sa 
nanovo uzavrieť kánonickou formou pri zachovaní predpisu kán. 1127 8 2. 


2. článok 
SANÁCIA V ZÁKLADE 


Kán. 1161 - 8 1. Sanácia v základe je splatnenie neplatného manželstva bez obnovenia 
súhlasu, udelené kompetentnou autoritou, prináša so sebou dišpenz od prekážky, ak nejaká 


Je, aj od kánonickej formy, ak nebola zachovaná, ako aj spätnú pôsobnosť kánonických 
účinkov do minulosti. 

$ 2. Splatnenie nastáva od chvíle udelenia milosti, spätná pôsobnosť sa však chápe tak, že 
siaha až k chvíli slávenia manželstva, ak nie je výslovne určené niečo Iné. 

$ 3. Sanácia v základe sa nemá udeliť, ak nie je pravdepodobné, že stránky chcú zotrvať 
v manželskom živote. 


Kán. 1162 - $ 1. Ak chýba súhlas obidvoch stránok alebo aspoň jednej z nich, manželstvo 
nemožno sanovať v základe, či už súhlas chýbal od začiatku, alebo bol na začiatku daný 
a neskôr odvolaný. 

$2. Ak súhlas na začiatku síce chýbal, ale neskôr bol daný, sanáciu možno udeliť od chvíle, 
kedy bol súhlas daný. 


Kán. 1163 - 8 1. Manželstvo neplatne uzavreté pre prekážku alebo pre nedostatok zákonnej 
formy možno sanovať, len keď trvá súhlas obidvoch stránok. 

$ 2. Manželstvo neplatne uzavreté pre prekážku prirodzeného práva alebo pozitívneho 
Božieho práva možno sanovať iba po tom, keď prekážka zanikla. 


Kán. 1164 — Sanáciu v základe možno platne udeliť aj bez vedomia jednej alebo aj 
obidvoch stránok: nemá sa však udeľovať, ak nie je na to vážny dôvod. 


Kán. 1165 - $ 1. Sanáciu v základe môže udeliť Apoštolský stolec. 

$ 2. V jednotlivých prípadoch ju môže udeliť diecézny biskup po splnení podmienok, 
o ktorých sa hovorí v kán. 1125, keď ide o sanáciu miešaného manželstva, aj keď je to isté 
manželstvo neplatné z viacerých dôvodov, nemôže ju však udeliť, ak existuje prekážka, 
od ktorej dišpenzovanie je vyhradené Apoštolskému stolcu podľa normy kán. 1078 $ 2, 
alebo ak ide o prekážku prirodzeného alebo pozitívneho Božieho práva, ktorá už zanikla. 


II. časť 
OSTATNÉ ÚKONY BOŽIEHO KULTU 


I. titul 
SVÄTENINY 


Kán. 1166 - Sväteniny sú posvätné znaky, ktorými sa ako istým napodobnením sviatostí 
naznačujú a na príhovor Cirkvi sa dosahujú účinky najmä duchovné. 


Kán. 1167 - $ 1. Iba Apoštolský stolec môže ustanoviť nové sväteniny alebo prijaté 
hodnoverne vykladať, niektoré z nich zrušiť alebo zmeniť. 

$ 2. Pri vykonávaní čiže udeľovaní svätenín sa majú presne zachovávať obrady a formuly 
schválené cirkevnou autoritou. 


Kán. 1168 - Vysluhovateľom svätenín je klerik, vybavený náležitou mocou: niektoré 
sväteniny môžu zhodne s normami liturgických kníh vysluhovať podľa úsudku miestneho 
ordinára aj laici, ktorí majú primerané kvality. 


Kán. 1169 - $ 1. Zasvätenia a posvätenia môžu platne vykonávať tí, ktorí sú vyznačení 
biskupským svätením, ako aj kňazi, ktorým to dovoľuje právo alebo zákonné dovolenie. 

$ 2. Požehnania s výnimkou tých, ktoré sú vyhradené Rímskemu veľkňazovi alebo 
biskupom, môže udeľovať každý kňaz. 

$ 3. Diakon môže udeľovať 1ba tie požehnania, ktoré mu právo výslovne dovoľuje. 


Kán. 1170 - Požehnania treba udeľovať predovšetkým katolíkom, no môžu sa dať aj 
katechumenonm, ba aj nekatolíkom, ak tomu nebráni zákaz Cirkvi. 


Kán. 1171 - S posvätnými vecami, ktoré sú posvätením alebo požehnaním určené na Boží 
kult, sa má zaobchádzať úctivo a nemajú sa používať na profánne alebo im nie vlastné ciele, 
hoci sú vo vlastníctve súkromných osôb. 


Kán. 1172 - $ 1. Nikto nemôže zákonne vykonávať exorcizmy nad posadnutými, ak 
od miestneho ordinára nedostal osobitné a výslovné dovolenie. 

$ 2. Toto dovolenie má miestny ordinár udeliť iba kňazovi, ktorý je obdarený nábožnosť ou, 
vedomosťami, rozumnosťou a bezúhonnosť ou života. 


TI. titul 
LITURGIA HODIN 


Kán. 1173 - Cirkev, plniac Kristovu kňazskú úlohu, slávi liturgiu hodín. V nej počúva Boha 
hovoriaceho k svojmu ľudu a pripomína si tajomstvo spásy: bez prestania chváli Boha 
spevom a modlitbou a prosí ho za spásu celého sveta. 


Kán. 1174 - $ 1. Klerici sú viazaní povinnosťou modliť sa liturgiu hodín podľa normy kán. 
276 8 2, bod 3, členovia inštitútov zasväteného Života, ako aj spoločností apoštolského 
života podľa normy svojich konštitúcií. 

$ 2. Aj ostatní veriaci sú podľa okolností naliehavo pozvaní, aby sa zúčastňovali na liturgii 
hodín ako na úkone Cirkvi. 


Kán. 1175 - Pri modlitbe liturgie hodín sa má podľa možnosti zachovať skutočný čas každej 
hodiny. 


III. titul 
CIRKEVNÉ POHREBNÉ OBRADY 


Kán. 1176 - $ 1. Zomrelým veriacim treba podľa normy práva poskytnúť cirkevné pohrebné 
obrady. 

$ 2. Cirkevné pohrebné obrady, ktorými Cirkev vyprosuje zomrelým duchovnú pomoc 
a vzdáva úctu ich telám a súčasne živým prináša útechu nádeje, treba sláviť podľa normy 
liturgických zákonov. 

$ 3. Cirkev naliehavo odporúča, aby sa zachovával nábožný zvyk telá zomrelých 
pochovávať, nezakazuje však kremáciu, ak nebola zvolená z dôvodov, ktoré odporujú 
kresťanskému učeniu. 


I. kapitola 
POHREBNÉ OBRADY 


Kán. 1177 - $ 1. Pohrebné obrady za každého zomrelého veriaceho sa spravidla majú konať 
v kostole jeho vlastnej farnosti. 

$ 2. Každý veriaci alebo tí, ktorí sa majú postarať o pohrebné obrady zomrelého veriaceho, 
si môžu zvoliť na pohreb iný kostol so súhlasom toho, kto ho spravuje, a po upovedomení 
vlastného farára zomrelého. 

$ 3. Ak smrť nastala mimo vlastnej farnosti a mftve telo nebolo do nej prenesené, ani nijaký 
kostol nebol zákonne zvolený na pohreb, pohrebné obrady sa majú vykonať v kostole 
farnosti, kde nastala smrť, ak partikulárnym právom nebol určený iný kostol. 


Kán. 1178 - Pohrebné obrady diecézneho biskupa sa majú konať v jeho vlastnom 
katedrálnom kostole, ak si sám nezvolil iný kostol. 


Kán. 1179 - Pohrebné obrady rehoľníkov alebo členov spoločnosti apoštolského života, ak 
sú klerické, má vo všeobecnosti vykonať vo vlastnom kostole alebo v kaplnke predstavený, 
ináč kaplán. 


Kán. 1180 - 8 1. Ak má farnosť vlastný cintorín, zomrelých veriacich treba pochovávať 
na ňom, ak si sám zomrelý alebo tí, ktorým prislúcha postarať sa o pochovanie zomrelého, 
zákonne nezvolili iný cintorín. 

$ 2. Všetkým je však dovolené, ak 1m to právo nezakazuje, zvoliť si cintorín na pochovanie. 


Kán. 1181 - Čo sa týka milodarov pri príležitosti pohrebov, majú sa zachovať predpisy kán. 
1264, treba sa však vyvarovať, aby pri pohrebných obradoch nebolo nijaké 
uprednostňovanie osôb a aby ani chudobní neboli zbavení náležitých pohrebných obradov. 


Kán. 1182 - Po skončení pohrebu sa má vykonať zápis do knihy zomrelých podľa normy 
partikulárneho práva. 


II. kapitola 
KOMU PRIZNAŤ ALEBO ODOPRIEŤ CIRKEVNÝ POHREB 


Kán. 1183 - $ 1. Keď 1de o pohrebné obrady, katechumenov treba pripočítať k veriacim. 

$ 2. Miestny ordinár môže dovoliť, aby sa cirkevné pohrebné obrady poskytli malým 
deťom, ktoré rodičia mienili dať pokrstiť, ale zomreli pred krstom,,. 

$ 3. Pokrsteným, ktorí sú členmi niektorej nekatolíckej cirkvi alebo nekatolíckeho 
cirkevného spoločenstva, sa môžu podľa rozumného úsudku miestneho ordinára priznať 
cirkevné pohrebné obrady, ak nie je zrejmá ich opačná vôľa a len keď vlastný vysluhovateľ 
nemôže byť prítomný. 


Kán. 1184 - $ 1. Ak pred smrťou neprejavili nijaké znaky pokánia, cirkevné pohrebné 
obrady treba odoprieť: 

1. všeobecne známym apostatom, heretikom a schizmatikom: 

2. tým, ktorí si zvolili kremáciu vlastného tela z dôvodov, ktoré odporujú kresťanskej viere, 


3. Iným zjavným hriešnikom, ktorým nemožno priznať cirkevné pohrebné obrady 
bez verejného pohoršenia veriacich. 

$ 2. Ak sa vyskytne nejaká pochybnosť, treba sa poradiť s miestnym ordinárom a držať sa 
jeho úsudku. 


Kán. 1185 — Komu boli odopreté cirkevné pohrebné obrady, treba mu odoprieť 
aj akúkoľvek pohrebnú omšu. 


IV. titul 
KULT SVÄTÝCH, POSVÄTNÝCH OBRAZOV A RELIKVIÍ 


Kán. 1186 - Cirkev na rozvíjanie posväcovania Božieho ľudu odporúča do osobitnej 
a synovskej úcty veriacich preblahoslavenú Máriu vždy Pannu, Božiu Matku, ktorú Kristus 
ustanovil za matku všetkých ľudí, a podporuje aj pravý a hodnoverný kult iných svätých, 
ktorých príklad veriacich povzbudzuje a ich príhovor 1m pomáha. 


Kán. 1187 - Verejným kultom je dovolené uctievať iba tých Božích sluhov, ktorých 
cirkevná autorita zahrnula do zoznamu svätých alebo blahoslavených. 


Kán. 1188 - Má sa zachovať prax predkladať posvätné obrazy v kostoloch na uctievanie 
veriacim: majú sa však vystavovať v miernom počte a v primeranom poriadku, aby to 
nevyvolalo údiv kresťanského ľudu a nedalo podnet na menej správnu nábožnosť. 


Kán. 1189 — Keď si vyžadujú opravu cenné obrazy čiže také, ktoré sa vyznačujú 
starobylosť ou, umeleckou hodnotou alebo kultom, vystavené v kostoloch alebo kaplnkách 
na uctievanie veriacim, nemajú sa nikdy reštaurovať bez písomne udeleného dovolenia 
ordinára: ten, skôr než ho udelí, má sa poradiť so znalcami. 


Kán. 1190 - 8 1. Posvätné relikvie sa vôbec nesmú predávať. 

$ 2. Význačné relikvie a takisto iné, ktorým ľud preukazuje veľkú úctu, sa bez dovolenia 
Apoštolského stolca nemôžu nijakým spôsobom platne scudziť ani natrvalo premiestniť. 

$ 3. Predpis $ 2 platí aj na obrazy, ktorým ľud preukazuje v nejakom kostole veľkú úctu. 


V. titul 
SĽUB A PRÍSAHA 


I. kapitola 
SĽUB 


Kán. 1191 - 8 1. Sľub, teda uvážený a slobodný prísľub daný Bohu o možnom a lepšom 
dobre, sa musí splniť z čnosti nábožnosti. 

$ 2. Všetci, ktorí primerane používajú rozum, sú schopní zložiť sľub, ak im v tom nebráni 
právo. 

$ 3. Sľub zložený z veľkého a nespravodlivého strachu alebo na základe podvodu je samým 
právom neplatný. 


Kán. 1192 - $ 1. Sľub je verejný, ak ho v mene Cirkvi prijíma zákonný predstavený, ináč je 
súkromný. 

$2. Slávnostný, ak ho Cirkev za taký uznala: ináč je jednoduchý. 

$ 3. Osobný, ktorým sa sľubuje činnosť sľubujúceho: vecný, ktorým sa sľubuje nejaká vec, 
miešaný, ktorý má povahu osobného aj vecného sľubu. 


Kán. 1193 - Sľub sám osebe viaže iba toho, kto ho skladá. 


Kán. 1194 - Sľub zaniká uplynutím času určeného na splnenie záväzku, podstatnou zmenou 
prisľúbeného predmetu, nesplnením podmienky, od ktorej sľub závisí alebo zánikom jeho 
cieľovej príčiny, dišpenzom a zámenou. 


Kán. 1195 - Kto má moc nad predmetom sľubu, môže záväzok sľubu pozastaviť tak dlho, 
ako dlho mu plnenie sľubu spôsobuje ujmu. 


Kán. 1196 - Okrem Rímskeho veľkňaza môžu dišpenzovať od súkromných sľubov 
Z oprávneného dôvodu, len keď dišpenz nenarúša nadobudnuté právo iných: 

1. miestny ordinár a farár, keď ide o všetkých ich podriadených, ba aj cudzincov: 

2. predstavený rehoľného inštitútu alebo spoločnosti apoštolského Života, ak sú klerické 
pápežského práva, keď ide o členov, novicov a osoby, ktoré vo dne v noci žijú v dome 
inštitútu alebo spoločnosti: 

3. tí, ktorým Apoštolský stolec alebo miestny ordinár delegovali moc dišpenzovať. 


Kán. 1197 - To, čo bolo sľúbené súkromným sľubom, sám sľubujúci môže zameniť 
za väčšie alebo rovnaké dobro: za menšie dobro ten, kto má moc dišpenzovať podľa normy 
kán. 1196. 


Kán. 1198 - Sľuby zložené pred rehoľnou profesiou sa pozastavujú, kým sľubujúci zostáva 
v rehoľnom inštitúte. 


II. kapitola 
PRÍSAHA 


Kán. 1199 - 8 1. Prísahu, teda vzývanie Božieho mena za svedka pravdy nemožno zložiť, 
ak to nie je v pravde, uvážene a spravodlivo. 
$ 2. Prísahu, ktorú kánony vyžadujú alebo umožňujú nemožno platne zložiť cez zástupcu. 


Kán. 1200 - $ 1. Kto slobodne prisahá, že niečo vykoná, je osobitným záväzkom nábožnosti 
zaviazaný splniť, čo potvrdil prísahou. 

$ 2. Prísaha vynútená podvodom, násilím alebo veľkým strachom je samým právom 
neplatná. 


Kán. 1201 - $ 1. Prísaha pripojená k sľubu záleží od povahy a podmienok úkonu, 
ku ktorému je pripojená. 

$ 2. Ak sa prísaha pripája k úkonu, priamo zameranému na škodu iných alebo na ujmu 
verejného dobra alebo večnej spásy, úkon z nej nezískava nijakú silu. 


Kán. 1202 - Záväzok vyplývajúci z prísahy pripojenej k sľubu prestáva: 

1. ak ho odpustí ten, v prospech koho bola prísaha zložená: 

2. ak sa predmet prísahy podstatne zmení alebo po zmene okolností sa stane buď zlým 
alebo celkom bezvýznamným, alebo napokon prekáža väčšiemu dobru, 

3. ak pominie cieľová príčina alebo podmienka, pod ktorou bola prísaha zložená, 

4. dišpenzom a zámenou podľa normy kán. 1203. 


Kán. 1203 - Tí, ktorí môžu sľub pozastaviť, dišpenzovať od neho alebo ho zameniť, majú tú 
istú moc a tým istým spôsobom vzhľadom na prísahu pripojenú k sľubu: avšak ak dišpenz 
od prísahy spôsobuje ujmu iným, ktorí odmietajú záväzok odpustiť, od prísahy môže 
dišpenzovať iba Apoštolský stolec. 


Kán. 1204 - Prísahu treba vykladať striktne podľa práva a podľa úmyslu prisahajúceho, 
alebo ak ten koná podvodne, podľa úmyslu toho, komu sa prísaha skladá. 


III. časť 
POSVÄTNÉ MIESTA A OBDOBIA 


I. titul 
POSVÄTNÉ MIESTA 


Kán. 1205 - Posvätné miesta sú tie, ktoré sa posvätením alebo požehnaním podľa predpisov 
liturgických kníh určujú na Boží kult alebo na pochovávanie veriacich. 


Kán. 1206 - Posvätenie nejakého miesta prislúcha diecéznemu biskupovi a tým, ktorí sú mu 
podľa práva postavení na roveň: títo môžu ktorémukoľvek biskupovi alebo 
vo výnimočných prípadoch kňazovi zveriť úlohu, aby na ich území vykonal posvätenie. 


Kán. 1207 - Posvätné miesta požehnáva ordinár, požehnanie kostolov je však vyhradené 
diecéznemu biskupovi: každý z nich však môže na to delegovať iného kňaza. 


Kán. 1208 - O vykonanom posvätení alebo požehnaní kostola, takisto aj o požehnaní 
cintorína sa má vyhotoviť doklad, ktorého jeden exemplár sa má uchovať v archíve 
diecéznej kúrie, druhý v archíve kostola. 


Kán. 1209 - Posvätenie alebo požehnanie nejakého miesta sa dostatočne dokáže aj jedným 
svedkom, proti ktorému nemožno nič namietať, len keď sa tým nikomu nespôsobí škoda. 


Kán. 1210 - Na posvätnom mieste sa má pripustiť iba to, čo slúži na vykonávanie alebo 
napomáhanie kultu, nábožnosti a náboženstva, a zakazuje sa všetko, čo sa nezlučuje 
s posvätnosťou miesta. Ordinár však môže v jednotlivom prípade dovoliť iné použitie, ktoré 
sa však neprieči posvätnosti miesta. 


Kán. 1211 - Posvätné miesta sa zneucťujú hrubo potupnými činmi, vykonanými na nich 
Y > Vy 
pri pohoršení veriacich, ktoré sú podľa úsudku miestneho ordinára také závažné a 


odporujúce posvätnosti miesta, že nie je na nich dovolené vykonávať kult, kým sa potupa 
nenapraví kajúcim obradom podľa normy liturgických kníh. 


Kán. 1212 - Posvätné miesta strácajú posvätenie alebo požehnanie, ak boli z veľkej časti 
zničené, alebo ak boli natrvalo dané do profánneho používania dekrétom kompetentného 
ordinára alebo fakticky. 


Kán. 1213 - Cirkevná autorita vykonáva svoje moci a úlohy na posvätných miestach 
slobodne. 


I. kapitola 
KOSTOLY 


Kán. 1214 - Pomenovaním kostol sa rozumie posvätná budova, určená na Boží kult, 
do ktorej majú veriaci právo prichádzať, aby v nej najmä verejne vykonávali Boží kult. 


Kán. 1215 - $ 1. Ani jeden kostol sa nemá stavať bez výslovného písomného súhlasu 
diecézneho biskupa. 

$ 2. Diecézny biskup nemá dať súhlas, ak po vypočutí kňazskej rady a rektorov susedných 
kostolov neusúdi, že nový kostol môže slúžiť na dobro duší a že nebudú chýbať potrebné 
prostriedky na stavbu kostola a na Boží kult. 

$ 3. Aj rehoľné inštitúty, hoci od diecézneho biskupa dostali súhlas na založenie nového 
domu v diecéze alebo v meste, predsa pred začatím stavby kostola na presne určenom 
mieste musia dostať od diecézneho biskupa povolenie. 


Kán. 1216 - Pri stavbe a obnove kostolov treba vyžiadať radu znalcov a majú sa zachovať 
zásady a normy liturgie a posvätného umenia. 


Kán. 1217 - 8 1. Po náležitom dokončení stavby sa má nový kostol čím skôr posvätiť alebo 
aspoň požehnať pri zachovaní zákonov posvätnej liturgie. 
$2. Kostoly, najmä katedrálne a farské, sa majú posvätiť slávnostným obradom. 


Kán. 1218 - Každý kostol má mať svoj titul, ktorý po posvätení kostola nemožno meniť. 


Kán. 1219 - V zákonne posvätenom alebo požehnanom kostole sa môžu vykonávať všetky 
úkony Božieho kultu pri zachovaní farských práv. 


Kán. 1220 - $ 1. Všetci, ktorých sa to týka, majú dbať o to, aby sa v kostoloch udržiavala 
taká čistota a výzdoba, aká prislúcha Božiemu domu, a má sa z nich odstrániť všetko, čo sa 
nezlučuje s posvätnosťou miesta. 

$ 2. Na ochranu posvätných a cenných predmetov sa má zabezpečiť riadna starostlivosť 
o údržbu a majú sa používať vhodné bezpečnostné prostriedky. 


Kán. 1221 - Vstup do kostola počas posvätných slávení má byť voľný a bezplatný. 


Kán. 1222 - $ 1. Ak niektorý kostol už vôbec nemožno používať na Boží kult a nie je 
možné ho ani obnoviť, diecézny biskup ho môže odovzdať na profánne, ale nie nedôstojné 
používanie. 

$ 2. Kde sa z iných závažných dôvodov odporúča, aby sa niektorý kostol ďalej nepoužíval 
na Boží kult, diecézny biskup ho môže po vypočutí mienky kňazskej rady odovzdať na 
profánne, nie nedôstojné používanie so súhlasom tých, ktorí si naň zákonne uplatňujú 
práva, len keď tým dobro duší neutrpí nijakú škodu. 


II. kapitola 
KAPLNKY A SÚKROMNÉ KAPLNKY 


Kán. 1223 - Pomenovaním kaplnka sa rozumie miesto, ktoré je s povolením ordinára určené 
na Boží kult pre výhodu nejakého spoločenstva alebo skupiny veriacich, ktorí sa tam 
schádzajú, a kde so súhlasom kompetentného predstaveného môžu prichádzať aj iní veriaci. 


Kán. 1224 - $ 1. Ordinár nemá udeliť požadované povolenie na zriadenie kaplnky, ak 
predtým sám alebo cez niekoho iného nenavštívil miesto určené na kaplnku a nezistil, že je 
dôstojne vybavené. 

$ 2. Avšak po udelení povolenia nemožno bez rozhodnutia toho istého ordinára kaplnku 
odovzdať na profánne používanie. 


Kán. 1225 - V zákonne zriadených kaplnkách sa môžu vykonávať všetky posvätné slávenia, 
ak niektoré z nich nie sú na základe práva alebo predpisu miestneho ordinára vyňaté alebo 
neodporujú liturgickým normám. 


Kán. 1226 - Pomenovaním súkromná kaplnka sa rozumie miesto, ktoré je s povolením 
ordinára určené na Boží kult pre výhodu jednej alebo viacerých fyzických osôb. 


Kán. 1227 - Biskupi si môžu zriadiť súkromnú kaplnku, ktorá má tie isté práva ako kaplnka. 


Kán. 1228 - Pri zachovaní predpisu kán. 1227 na omše a na vykonávanie iných posvätných 
slávení v niektorej súkromnej kaplnke sa vyžaduje povolenie miestneho ordinára. 


Kán. 1229 — Je vhodné, aby kaplnky a súkromné kaplnky boli požehnané podľa obradu, 
predpísaného v liturgických knihách, musia byť však vyhradené Iba na Boží kult a vylúčené 
z akéhokoľvek domáceho používania. 


111. kapitola 
SVÄTYNE 


Kán. 1230 - Pomenovaním svätyňa sa rozumie kostol alebo Iné posvätné miesto, kam 
so schválením miestneho ordinára z osobitného dôvodu nábožnosti putujú početní veriaci. 


Kán. 1231 - Aby sa svätyňa mohla nazvať národnou, musí dostať schválenie konferencie 
biskupov, aby sa mohla nazvať medzinárodnou, vyžaduje sa chválenie Svätého stolca. 


Kán. 1232 - $ 1. Na schválenie štatútu diecéznej svätyne je kompetentný miestny ordinár, 
na schválenie štatútu národnej svätyne je kompetentná konferencia biskupov 
a na schválenie štatútu medzinárodnej svätyne je kompetentný jedine Svätý stolec. 

$2. V štatúte sa má stanoviť predovšetkým cieľ, právomoc rektora, vlastníctvo 
a spravovanie majetkov. 


Kán. 1233 - Svätyniam sa môžu udeliť niektoré privilégiá, keď sa zdá, že to odporúčajú 
miestne okolnosti, návštevnosť pútnikov a najmä dobro veriacich. 


Kán. 1234 - $ 1. Vo svätyniach sa majú veriacim hojnejšie poskytovať prostriedky spásy 
horlivým hlásaním Božieho slova, vhodným rozvíjaním liturgického života najmä slávením 
Eucharistie a sviatosti pokánia, ako aj pestovaním osvedčených foriem ľudovej nábožnosti. 
$ 2. Votívne predmety ľudového umenia a nábožnosti sa majú vo svätyniach alebo 
priľahlých miestach viditeľne uchovávať a majú byť bezpečne strážené. 


IV. kapitola 
OLTÁRE 


Kán. 1235 - 8 1. Oltár čiže stôl, na ktorom sa slávi eucharistická obeta, sa nazýva pevný, ak 
Je vyhotovený tak, že je spojený s dlažbou, a preto ním nemožno hýbať, nazýva sa 
prenosný, ak ho možno preniesť. 

$ 2. Je vhodné, aby v každom kostole bol pevný oltár, avšak na ostatných miestach 
určených na posvätné slávenia pevný alebo prenosný oltár. 


Kán. 1236 - 8 1. Podľa tradičného zvyku Cirkvi menza pevného oltára má byť kamenná, 
a to z jedného prírodného kameňa: podľa úsudku konferencie biskupov možno použiť aj iný 
dôstojný a pevný materiál. Základ však, čiže podstavec, sa môže vypracovať z akéhokoľvek 
materiálu. 

$ 2. Prenosný oltár sa môže zhotoviť z akéhokoľvek pevného materiálu, vhodného 
na liturgické používanie. 


Kán. 1237 - $ 1. Pevné oltáre treba posvätiť, prenosné oltáre treba posvätiť alebo požehnať 
podľa obradov, predpísaných v liturgických knihách. 

$ 2. Má sa zachovať starobylá tradícia ukladať pod pevný oltár relikvie mučeníkov alebo 
iných svätých podľa noriem podávaných v liturgických knihách. 


Kán. 1238 - 8 1. Oltár stráca posvätenie alebo požehnanie podľa normy kán. 1212. 
$ 2. Odovzdaním kostola alebo iného posvätného miesta na profánne používanie, oltáre, či 
už pevné alebo prenosné, nestrácajú posvätenie alebo požehnanie. 


Kán. 1239 - $ 1. Oltár, či už pevný alebo prenosný, treba vyhradiť jedine na Boží kult 
a úplne vylúčiť jeho akéhokoľvek profánne používanie. 

$ 2. Pod oltárom nemá byť uložené nijaké mítve telo, ináč nie je dovolené sláviť na ňom 
omšu. 


V. kapitola 
CINTORINY 


Kán. 1240 - $ 1. Kde je to možné, Cirkev má mať vlastné cintoríny alebo aspoň priestory 
v občianskych cintorínoch, určené pre zomrelých veriacich, ktoré treba riadne požehnať. 

$ 2. Ak sa to však nemôže dosiahnuť, jednotlivé hroby sa majú zakaždým náležite 
požehnať. 


Kán. 1241 - 8 1. Farnosti a rehoľné inštitúty môžu mať vlastné cintoríny. 
$ 2. Aj iné právnické osoby alebo rodiny môžu mať osobitný cintorín alebo hrobku, ktoré 
podľa úsudku miestneho ordinára treba požehnať. 


Kán. 1242 - V kostoloch sa mftve telá nemajú pochovávať, ak nejde o Rímskeho veľkňaza 
alebo kardinálov, diecéznych biskupov aj emeritných, ktorých treba pochovať vo vlastnom 
kostole. 


Kán. 1243 - Partikulárne právo má stanoviť vhodné normy na zachovávanie poriadku 
na cintorínoch, predovšetkým na ochranu a udržiavanie ich posvätnej povahy. 


TI. titul 
POSVÄTNÉ OBDOBIA 


Kán. 1244 - $ 1. Sviatky a dni pokánia, spoločné pre celú Cirkev, má právo ustanoviť, 
preložiť a zrušiť jedine najvyššia cirkevná autorita, pri zachovaní predpisu kán. 1246 8 2. 

$ 2. Diecézni biskupi môžu pre svoje diecézy alebo miesta vyhlásiť osobitné sviatky alebo 
dni pokánia iba pre jednotlivý prípad. 


Kán. 1245 - Pri zachovaní práva diecéznych biskupov, o ktorom sa hovorí v kán. 87, môže 
farár z oprávneného dôvodu a podľa predpisov diecézneho biskupa v jednotlivých 
prípadoch udeliť dišpenz od záväzku zachovávať sviatok alebo deň pokánia, alebo ich 
zameniť za iné nábožné skutky, môže to urobiť aj predstavený rehoľného Inštitútu alebo 
spoločnosti apoštolského života, ak sú klerické pápežského práva, vo vzťahu k vlastným 
podriadeným a iným, ktorí sa vo dne aj v noci nachádzajú v dome. 


I. kapitola 
SVIATKY 


Kán. 1246 - 8 1. Nedeľa, keď sa podľa apoštolskej tradície slávi veľkonočné tajomstvo, sa 
má v celej Cirkvi zachovávať ako prvotný prikázaný sviatok. Takisto sa majú zachovávať 
dni Narodenia nášho Pána Ježiša Krista, Zjavenia, Nanebovstúpenia a Najsvätejšieho 
Kristovho Tela a Krvi, svätej Bohorodičky Márie, jej Nepoškvrneného počatia 
a Nanebovzatia, svätého Jozefa, svätých apoštolov Petra a Pavla a napokon Všetkých 
svätých. 

$ 2. Niektoré z prikázaných sviatkov môže Konferencia biskupov po predchádzajúcom 
schválení Apoštolským stolcom zrušiť alebo preložiť na nedeľu. 


Kán. 1247 - V nedeľu a v iné prikázané sviatky sú veriaci povinní zúčastniť sa na omši: 
okrem toho sa majú zdržiavať takých prác a činností, ktoré prekážajú vo vzdávaní kultu 
Bohu, v radosti vlastnej Pánovmu dňu, alebo potrebnému duševnému a telesnému oddychu. 


Kán. 1248 - 8 1. Prikázaniu zúčastniť sa na omši zadosťučiní, kto je prítomný na omši, 
kdekoľvek sa slávi v katolíckom obrade buď v sám sviatočný deň alebo večer 
predchádzajúceho dňa. 

$ 2. Ak chýba vysvätený služobník alebo ak ziného vážneho dôvodu účasť na 
eucharistickom slávení nie je možná, veľmi sa odporúča, aby sa veriaci zúčastnili na liturgii 
slova, ak sa nejaká slávi vo farskom kostole alebo na inom posvätnom mieste podľa 
predpisov diecézneho biskupa, alebo aby venovali primeraný čas modlitbe osobne alebo 
v rodine, alebo v skupinách rodín, ak je to vhodné. 


II. kapitola 
DNI POKÁNIA 


Kán. 1249 - Všetci veriaci, každý svojím spôsobom, sú z Božieho zákona viazaní konať 
pokánie, aby sa však všetci medzi sebou spojili istým spoločným zachovávaním pokánia, 
predpisujú sa dni pokánia, v ktorých sa veriaci majú osobitným spôsobom venovať 
modlitbe a konať skutky nábožnosti a dobročinnej lásky, majú sa zapierať vernejším 
plnením svojich povinností a najmä zachovávaním pôstu a zdržiavania sa podľa normy 
nasledujúcich kánonov. 


Kán. 1250 - Dni a obdobia pokánia v celej Cirkvi sú jednotlivé piatky celého roka a pôstne 
obdobie. 


Kán. 1251 — Zdržiavanie sa jedenia mäsa alebo iného pokrmu podľa predpisov konferencie 
biskupov sa má zachovávať každý piatok roka, ak naň nepripadá niektorý deň, uvedený 
medzi slávnosťami: zdržiavanie sa a pôst sa má zachovávať na Popolcovú stredu a v Piatok 
umučenia a smrti nášho Pána Ježiša Krista. 


Kán. 1252 - Zákon zdržiavania zaväzuje tých, ktorí dovfšili štrnásty rok života. Zákon pôstu 
zaväzuje všetkých plnoletých až do začatia šesťdesiateho roka života. Duchovní pastieri a 
rodičia sa však majú starať, aby aj tí, ktorí pre maloletosť nie sú viazaní zákonom pôstu 
a zdržiavania, boli vychovávaní k pravému zmyslu pokánia. 


Kán. 1253 - Konferencia biskupov môže bližšie vymedziť zachovávanie pôstu 
a zdržiavania, ako aj úplne alebo čiastočne zameniť pôst a zdržiavanie za iné formy 
pokánia, najmä za skutky dobročinnej lásky a cvičenia nábožnosti. 


PIATA KNIHA 
ČASNÉ MAJETKY CIRKVI 


Kán. 1254 - $ 1. Katolícka cirkev má vrodené právo nezávisle od občianskej moci 
nadobúdať, vlastniť, spravovať a scudzovať časné majetky na dosahovanie cieľov, ktoré sú 
jej vlastné. 

$ 2. Týmito vlastnými cieľmi sú najmä: usporadúvať Boží kult, starať sa o slušné 
materiálne zabezpečenie kléru a iných služobníkov, vykonávať diela posvätného apoštolátu 
a dobročinnej lásky najmä voči chudobným. 


Kán. 1255 — Univerzálna Cirkev a Apoštolský stolec, partikulárne cirkvi, ako 
aj ktorákoľvek iná verejná alebo súkromná právnická osoba, sú subjektami schopnými 


v 


nadobúdať, vlastniť, spravovať a scudzovať časné majetky podľa normy práva. 


Kán. 1256 - Vlastníctvo majetku pod najvyššou autoritou Rímskeho veľkňaza patrí tej 
právnickej osobe, ktorá tieto dobrá zákonne nadobudla. 


Kán. 1257 - $ 1. Všetky časné majetky, ktoré patria univerzálnej Cirkvi, Apoštolskému 
stolcu alebo iným verejným právnickým osobám v Cirkvi, sú cirkevnými majetkami 
a riadia sa nasledujúcimi kánonmi, ako aj vlastným štatútom. 

$ 2. Časné majetky súkromnej právnickej osoby sa riadia vlastným štatútom, nie týmito 
kánonmi, ak sa výslovne neurčuje niečo Iné. 


Kán. 1258 - V nasledujúcich kánonoch pomenovaním Cirkev sa označuje nielen 
univerzálna Cirkev alebo Apoštolský stolec, ale aj každá verejná právnická osoba v Cirkvi, 
ak z kontextu reči alebo z povahy veci nie je zrejmé niečo iné. 


I. titul 
NADOBÚDANIE MAJETKOV 


Kán. 1259 - Cirkev môže nadobúdať časné majetky všetkými spravodlivými spôsobmi či už 
prirodzeného alebo pozitívneho práva, ktorými je to dovolené iným. 


Kán. 1260 - Cirkev má vrodené právo vyžadovať od veriacich to, čo potrebuje na vlastné 
ciele. 

Kán. 1261 - $ 1. Veriaci majú právo odovzdávať časné majetky v prospech Cirkvi. 

$ 2. Diecézny biskup je povinný pripomínať veriacim záväzok, o ktorom sa hovorí v kán. 
222 $ 1,a vhodným spôsobom na ňom nástojiť. 


Kán. 1262 - Veriaci majú Cirkvi poskytovať pomoc vyžadovanými podporami podľa 
noriem vydaných konferenciou biskupov. 


Kán. 1263" - Diecézny biskup po vypočutí ekonomickej rady a kňazskej rady má právo 
uložiť verejným právnickým osobám podliehajúcim jeho riadeniu pre potreby diecézy 


! PCCICAI, odpoveď II, z 24. januára 1989, AAS 81 (1989) 991: 


mierny príspevok, primeraný ich príjmom: ostatným fyzickým a právnickým osobám je mu 
dovolené len v prípade vážnej potreby a za tých istých podmienok uložiť mimoriadnu 
a miernu dávku pri neporušení partikulárnych zákonov a zvykov, ktoré mu udeľujú väčšie 
práva. 


Kán. 1264 - Ak právo neurčuje niečo iné, úlohou zhromaždenia biskupov provincie je: 

1. určiť poplatky za úkony výkonnej moci, udeľujúcej nejakú milosť, alebo poplatky 
za vykonanie reskriptov Apoštolského stolca, ktoré má schváliť sám A poštolský stolec: 

2. určiť milodary z príležitosti vysluhovania sviatostí a svätenín. 


Kán. 1265 - 8 1. Pri neporušení práva Žobravých rehoľníkov sa akejkoľvek súkromnej 
osobe, či už fyzickej, alebo právnickej, zakazuje bez písomného povolenia vlastného 
ordinára a miestneho ordinára zbierať milodary pre akúkoľvek nábožnú alebo cirkevnú 
ustanovizeň, alebo na akýkoľvek nábožný alebo cirkevný cieľ. 

$ 2. Konferencia biskupov môže stanoviť normy, týkajúce sa zbierania milodarov, ktoré 
musia zachovávať všetci, nevynímajúc tých, ktorí sa z ustanovenia nazývajú a sú 
žobravými. 


Kán. 1266 - Miestny ordinár môže prikázať, aby sa vo všetkých kostoloch a kaplnkách, aj 
v tých, ktoré patria rehoľným inštitútom a sú skutočne stále prístupné veriacim, zbieral 
osobitný milodar na určené farské, diecézne, národné alebo všeobecné podujatia, ktorý 
potom treba starostlivo zaslať diecéznej kúrii. 


Kán. 1267 - $ 1. Ak nie je zrejmý opak, predpokladá sa, že milodary, ktoré sa dávajú 
predstaveným alebo administrátorom ktorejkoľvek cirkevnej právnickej osoby, 
aj súkromnej, sú dané samej právnickej osobe. 

$ 2. Milodary, o ktorých sa hovorí v $ 1, nemožno odmietnuť, ak to nie je z oprávneného 
dôvodu a vo veciach väčšieho významu s dovolením ordinára, ak 1de o verejnú právnickú 
osobu. Dovolenie tohto ordinára sa vyžaduje na prijímanie milodarov, ktoré sú zaťažené 
bremenom stanoveného spôsobu využívania alebo podmienkou, pri zachovaní predpisu kán. 
[295, 

$ 3. Milodary, ktoré dali veriaci na určitý cieľ, sa môžu použiť iba na tento cieľ. 


Kán. 1268 — Vo veci časných majetkov Cirkev prijíma premlčanie ako spôsob nadobúdania 
a oslobodzovania podľa normy kán. 197-199. 


Kán. 1269 - Posvätné veci, ak sú vo vlastníctve súkromných osôb, môžu premlčaním 
nadobudnúť súkromné osoby, ale nie je dovolené ich používať na profánne ciele, ak 
nestratili posvätenie alebo požehnanie, ale ak patria cirkevnej verejnej právnickej osobe, 
môže ich získať iba iná cirkevná verejná právnická osoba. 


Pochybnosť: Či sa slovami kán. 1263 „verejným právnickým osobám podliehajúcim jeho riadeniu“ rozumejú ej externé 
školy rehoľných inštitútov pápežského práva? 
Odpoveď: negatívne. 


Kán. 1270 - Nehnuteľné veci, cenné hnuteľné veci, práva a žaloby, či osobné, alebo vecné, 
ktoré patria Apoštolskému stolcu, sa premlčiavajú po uplynutí sto rokov, tie, ktoré patria 
inej cirkevnej verejnej právnickej osobe, sa premlčiavajú po uplynutí tridsiatich rokov. 


Kán. 1271 - Biskupi majú z dôvodu puta jednoty a dobročinnej lásky prispievať podľa 
možností svojej diecézy na zaobstaranie prostriedkov, ktoré Apoštolský stolec podľa 
časových okolností potrebuje, aby mohla riadne poskytovať službu celej Cirkvi. 


Kán. 1272 - V krajinách, kde ešte existujú benefíciá v pravom zmysle, konferencii biskupov 
patrí, aby vhodnými normami, dohodnutými s Apoštolským stolcom a ním schválenými, 
riadila spravovanie týchto benefícií tak, aby sa príjmy, ba podľa možnosti 1 sám základ 
benetficií, postupne previedli na inštitúciu, o ktorej sa hovorí v kán. 1274 8 1. 


TI. titul 
SPRAVOVANIE MAJETKOV 


Kán. 1273 - Rímsky veľkňaz je na základe primátu riadenia najvyšší správca a hospodár 
všetkých cirkevných majetkov. 


Kán. 1274 - $ 1. V každej diecéze má byť osobitná inštitúcia, ktorá má sústreďovať majetky 
alebo milodary s tým cieľom, aby bolo podľa normy kán. 281 postarané o materiálne 
zabezpečenie klerikov, ktorí vykonávajú službu v prospech diecézy, ak nie je o nich 
postarané ináč. 

$2. Kde sociálna starostlivosť o klérus ešte nie je vhodne zriadená, konferencia biskupov sa 
má postarať, aby existovala inštitúcia, ktorá by sa dostatočne starala o sociálne 
zabezpečenie klerikov. 

$ 3. V každej diecéze sa podľa potreby má ustanoviť spoločný fond, pomocou ktorého 
biskupi môžu zadosťučiniť záväzkom voči iným osobám slúžiacim Cirkvi a prispievať 
na rozličné potreby diecézy a pomocou ktorého by aj bohatšie diecézy mohli podporovať 
chudobnejšie. 

$ 4. Podľa rozličných miestnych okolností sa ciele, o ktorých sa hovorí v $ 2 a 3, môžu 
vhodnejšie dosiahnuť navzájom spojenými diecéznymi inštitúciami alebo spoluprácou, 
alebo aj primeraným združením, ustanoveným pre rozličné diecézy, ba aj pre celé územie 
konferencie biskupov. 

$ 5. Tieto inštitúcie treba podľa možnosti ustanoviť tak, aby mali účinnosť aj v občianskom 
práve. 


Kán. 1275 - Fond majetkov, pochádzajúcich z rozličných diecéz, sa spravuje podľa noriem 
vhodne dohodnutých biskupmi, ktorých sa to týka. 


Kán. 1276 - 8 1. Úlohou ordinára je starostlivo dozerať na spravovanie všetkých majetkov 
verejných právnických osôb, ktoré mu podliehajú, pri neporušení zákonných titulov, ktoré 
tomuto ordinárovi udeľujú väčšie práva. 

$ 2. Ordinári majú pri zohľadnení práv, zákonných zvykov a okolností dbať, aby celú 
záležitosť spravovania cirkevných majetkov usporiadali vydaním osobitných inštrukcií 
v medziach univerzálneho a partikulárneho práva. 


Kán. 1277 - Diecézny biskup, keď ide oúkony spravovania, ktoré so zreteľom 
na ekonomický stav diecézy majú väčší význam, musí vypočuť mienku ekonomickej rady 
a kolégia konzultorov, potrebuje však súhlas tejto rady, ako aj kolégia konzultorov 
na úkony mimoriadneho spravovania okrem prípadov zvlášť uvedených v univerzálnom 
práve alebo v zakladacích listinách. Úlohou konferencie biskupov je určiť, ktoré úkony 
treba považovať za úkony mimoriadneho spravovania. 


Kán. 1278 - Okrem úloh, o ktorých sa hovorí v kán. 494 8 3 a 4, diecézny biskup môže 
ekonómovi zveriť úlohy, o ktorých sa hovorí v kán. 1276 8$ 1 a 1279 82. 


Kán. 1279 - 8 1. Spravovanie cirkevných majetkov patrí tomu, kto bezprostredne riadi 
osobu, ktorej patria tieto majetky, ak niečo iné neurčuje partikulárne právo, štatút alebo 
zákonný zvyk, pri neporušení práva ordinára zasiahnuť v prípade nedbanlivosti správcu. 

$ 2. Ordinár, ktorému podlieha verejná právnická osoba, ktorá na základe práva alebo 
zakladacích listín alebo vlastného štatútu nemá svojich správcov, má na spravovanie jej 
majetkov prijať vhodné osoby na tri roky: ordinár ich môže vymenovať znova. 


Kán. 1280 - Každá právnická osoba má mať svoju ekonomickú radu alebo aspoň dvoch 
poradcov, ktorí podľa normy štatútu majú pomáhať správcovi pri plnení úlohy. 


Kán. 1281 - 8 1. Pri zachovaní predpisov štatútu sú úkony správcov, ktoré presahujú 
hranice a spôsob riadneho spravovania, neplatné, ak skôr nedostali od ordinára písomné 
splnomocnenie. 

$2. V štatúte sa majú určiť úkony, ktoré presahujú hranice a spôsob riadneho spravovania: 
ale ak sa o tejto veci v štatúte nehovorí, diecéznemu biskupovi patrí, aby po vypočutí 
mienky ekonomickej rady určil tieto úkony pre osoby, ktoré mu podliehajú. 

8 3. Právnická osoba nie je povinná sa zodpovedať za neplatné úkony správcov, iba vtedy 
a do tej miery, do akej z nich mala osoh. Sama právnická osoba však sa bude zodpovedať 
za nezákonné ale platné úkony správcov, pri neporušení jej práva na žalobu alebo na rekurz 
proti správcom, ktorí jej spôsobili škody. 


Kán. 1282 - Všetci, tak klerici ako aj laici, ktorí majú zo zákonného titulu účasť 
na spravovaní cirkevných majetkov, sú povinní svoje úlohy plniť v mene Cirkvi podľa 
normy práva. 


Kán. 1283 - Skôr ako správcovia prevezmú svoju úlohu: 

1. musia pred ordinárom alebo jeho delegátom pod prísahou sľúbiť, že budú dobre a verne 
spravovať, 

2. má sa vyhotoviť presný a podrobný a nimi samými podpísaný inventár vecí 
nehnuteľných, hnuteľných, tak cenných ako aj akokoľvek patriacich medzi kultúrne 
bohatstvo, alebo iných s ich opisom a ohodnotením a vyhotovený sa má preskúmať: 


3. jeden exemplár tohto inventára sa má uchovávať v archíve správy, druhý v archíve kúrie, 
v obidvoch sa má zaznačiť akákoľvek zmena, ktorou by majetok prípadne prešiel. 


Kán. 1284 - $ 1. Všetci správcovia sú povinní plniť svoju úlohu so starostlivosťou dobrého 
hospodára. 

8 2. Preto musia: 

1. dozerať, aby sa majetky zverené do ich starostlivosti nijakým spôsobom nestratili alebo 
neutrpeli škodu: s tým cieľom, keď je to potrebné, majú uzatvárať poistné zmluvy: 

2. starať sa, aby vlastníctvo cirkevných majetkov bolo zabezpečené občiansky platnými 
spôsobmi, 

3. zachovávať predpisy tak kánonického, ako aj občianskeho práva, alebo tie, ktoré uložil 
zakladateľ alebo darca, alebo zákonná autorita, a predovšetkým dbať, aby z nezachovávania 
občianskych zákonov nevzišla Cirkvi škoda, 

4. príjmy z majetkov a výnosy presne a v pravom čase vyžadovať a prijaté bezpečne 
uchovávať a nakladať s nimi podľa úmyslu zakladateľa alebo podľa zákonných noriem: 

5. v stanovenom čase uhradiť splatné úroky z pôžičky alebo hypotéky a starať sa, aby 
v príhodnom čase bola vrátená sama hlavná suma dlhu, 

6. peniaze, ktoré zostanú po zaplatení výdavkov a môžu byť užitočne investované, 
so súhlasom ordinára použiť na ciele právnickej osoby: 

7. mať dobre vedené knihy príjmov a výdavkov, 

8. na konci každého roka zostaviť výkaz o spravovaní, 

9. doklady a listiny, na ktorých sa zakladajú práva Cirkvi alebo Inštitúcie na majetky, riadne 
usporiadať a v primeranom a vhodnom archíve chrániť, avšak ich autentické odpisy, kde je 
to ľahko možné, uložiť v archíve kúrie. 

$ 3. Naliehavo sa odporúča, aby správcovia každý rok zostavovali prehľady príjmov 
a výdavkov, ponecháva sa však na partikulárne právo, aby ich prikázalo a podrobnejšie 
určilo spôsoby, ako sa majú zostavovať. 


Kán. 1285 - Správcovia smú dávať dary z hnuteľných majetkov, ktoré nepatria k trvalému 
majetku, na nábožné ciele alebo na ciele kresťanskej dobročinnej lásky len v medziach 
riadneho spravovania. 


Kán. 1286 - Správcovia majetkov: 

1. pri zamestnávaní pracovných síl majú presne zachovávať aj občianske zákony, týkajúce 
sa práce a sociálneho života, podľa zásad predkladaných Cirkvou: 

2. tým, ktorí vykonávajú prácu podľa dohody, majú dávať spravodlivú a poctivú mzdu, tak 
aby mohli primerane zabezpečiť potreby svoje aj svojich rodín. 


Kán. 1287 - $ 1. Klerickí, ako aj laickí správcovia akýchkoľvek cirkevných majetkov, ktoré 
nie sú zákonne vyňaté spod riadiacej moci diecézneho biskupa, sú povinní každoročne 
predložiť vyúčtovanie miestnemu ordinárovi, ktorý ho má odovzdať na preskúmanie 
ekonomickej rade, opačný zvyk je zavrhnutý. 

$ 2. Správcovia majú veriacim predkladať vyúčtovanie o majetkoch, ktoré veriaci darovali 
Cirkvi, podľa noriem, ktoré má stanoviť partikulárne právo. 


Kán. 1288 - Správcovia nemajú v mene verejnej právnickej osoby začínať spor 
na občianskom súde ani na ňom svedčiť, ak na to nedostali písomné povolenie vlastného 
ordinára. 


Kán. 1289 - Hoci správcovia nie sú povinní vykonávať spravovanie z titulu cirkevného 
úradu, prevzatej úlohy sa nemôžu svojvoľne vzdať, ak zo svojvoľného vzdania utrpí Cirkev 
škodu, sú povinní ju nahradiť. 


III. titul 
ZMLUVY A NAJMÄ SCUDZENIE 


Kán. 1290 - To, čo občianske právo stanovuje na danom území o zmluvách tak 
vo všeobecnosti, ako aj jednotlivo a o platbách, má sa s tými istými účinkami zachovávať 
v kánonickom práve vo veciach, ktoré podliehajú riadiacej moci Cirkvi, ak sa nepriečia 
Božiemu právu, alebo sa kánonickým právom neurčuje niečo Iné, pri zachovaní predpisu 
kán. 1547. 


Kán. 1291 - Na platné scudzenie majetkov, ktoré na základe zákonnej asignácie tvoria 
trvalý majetok verejnej právnickej osoby a ktorých hodnota presahuje sumu vymedzenú 
právom, sa vyžaduje dovolenie autority, kompetentnej podľa normy práva. 


Kán. 1292 - $ 1. Pri neporušení predpisu kán. 638 $ 3, keď sa hodnota majetkov, ktoré sa 
navrhujú na scudzenie, pohybuje medzi najnižšou a najvyššou sumou, ktorú má určiť 
konferencia biskupov pre svoju oblasť, kompetentnú autoritu, ak ide o právnické osoby, 
ktoré nepodliehajú diecéznemu biskupovi, určuje vlastný štatút: ináč kompetentnou 
autoritou je diecézny biskup so súhlasom ekonomickej rady a kolégia konzultorov, ako 
aj tých, ktorých sa to týka. Ich súhlas potrebuje diecézny biskup aj na scudzenie majetkov 
diecézy. 

$ 2. Ale ak ide o veci, ktorých hodnota presahuje najvyššiu sumu, alebo o veci darované 
Cirkvi sľubom, alebo cenné z umeleckého alebo historického hľadiska, k platnosti 
scudzenia sa okrem toho vyžaduje aj dovolenie Svätého stolca. 

$ 3. Ak vec, ktorá sa má scudziť, je deliteľná, v žiadosti o dovolenie scudzenia sa musia 
uviesť časti, scudzené predtým, ináč je dovolenie neplatné. 

$ 4. Tí, ktorí sa musia zúčastniť na scudzovaní majetkov radou alebo súhlasom, nemajú 
dávať radu alebo súhlas, ak predtým neboli presne oboznámení tak s ekonomickým stavom 
právnickej osoby, ktorej majetky sa navrhujú na scudzenie, ako aj so scudzeniami už 
uskutočnenými. 


Kán. 1293 - 8 1. Na scudzenie majetkov, ktorých hodnota presahuje určenú minimálnu 
sumu, sa okrem toho vyžaduje: 

1. oprávnený dôvod, akým je naliehavá potreba, zjavná osožnosť, nábožnosť, dobročinná 
láska alebo iný vážny pastoračný dôvod, 

2. ohodnotenie veci, ktorá sa má scudziť, písomne dané znalcami. 

$ 2. Majú sa zachovať aj iné ochranné opatrenia, predpísané zákonnou autoritou, aby sa 
vyhlo škode pre Cirkev. 


Kán. 1294 - $ 1. Vec sa spravidla nesmie scudziť za cenu nižšiu, aká sa uvádza 
v ohodnotení. 

$ 2. Peniaze získané scudzením sa majú alebo opatrne investovať na osoh Cirkvi, alebo sa 
majú rozumne použiť v zhode s cieľmi scudzenia. 


Kán. 1295 - Požiadavky podľa normy kán. 1291-1294, ktorým treba prispôsobiť aj štatút 
právnických osôb, sa musia dodržiavať nielen pri scudzovaní, ale aj v akejkoľvek 
záležitosti, ktorou sa majetkový stav právnickej osoby môže zhoršiť. 


Kán. 1296 - Ak boli cirkevné majetky scudzené bez potrebných kánonických náležitostí, ale 
scudzenie je občiansky platné, kompetentná autorita má po zrelom uvážení všetkého 
rozhodnúť, či a akú žalobu, totiž osobnú alebo vecnú, kto a proti komu má podať 
na ochranu práv Cirkvi. 


Kán. 1297 - Je úlohou konferencie biskupov so zreteľom na miestne okolnosti stanoviť 
normy o prenajímaní cirkevných majetkov, najmä o povolení, ktoré treba dostať 
od kompetentnej cirkevnej autority. 


Kán. 1298 - Ak nejde o vec veľmi malého významu, cirkevné majetky sa bez osobitného 
písomného povolenia kompetentnej autority nemôžu predávať ani prenajímať vlastným 
správcom ani ich príbuzným až do štvrtého stupňa pokrvnosti alebo príbuzenstva. 


TV. titul 
NÁBOŽNÉ ODKAZY VO VŠEOBECNOSTI A NÁBOŽNÉ ZÁKLADINY 


Kán. 1299 - 8 1. Kto na základe prirodzeného a kánonického práva môže slobodne 
disponovať svojimi majetkami, môže odkázať majetky na nábožné ciele buď úkonom medzi 
živými, alebo úkonom pre prípad smrti. 

$ 2. Pri odkazovaní pre prípad smrti pre dobro Cirkvi sa podľa možnosti majú zachovať 
náležitosti občianskeho práva: ak boli opomenuté, dedičom sa musí pripomenúť povinnosť, 
ktorou sú viazaní splniť vôľu poručiteľa. 


Kán. 1300 - Zákonne prijaté odkazy veriacich, ktorí buď úkonom medzi živými alebo 
úkonom pre prípad smrti dávajú alebo zanechávajú svoje majetky na nábožné ciele, sa majú 
veľmi starostlivo plniť aj vzhľadom na spôsob spravovania a užívania majetkov 
pri zachovaní predpisu kán. 1301 $ 3. 


Kán. 1301 - $ 1. Vykonávateľom všetkých nábožných odkazov tak pre prípad smrti, ako 
aj medzi živými je ordinár. 

$2. Na základe tohto práva ordinár môže a musí dozerať, a to aj pomocou vizitácie, aby sa 
nábožné odkazy plnili, a iní vykonávatelia po splnení úlohy sú mu povinní predkladať 
vyúčtovanie. 

$ 3. Klauzuly pridané k posledným odkazom, ktoré odporujú tomuto právu ordinára, sa 
majú považovať za nepripojené. 


Kán. 1302 - $ 1. Kto prijal majetky na nábožné ciele buď úkonom medzi živými alebo 
závetom ako zverené do spravovania, musí o tomto zverení do spravovania upovedomiť 
ordinára a oznámiť mu všetky takéto hnuteľné alebo nehnuteľné majetky s pripojenými 
bremenami, ak to darca výslovne a úplne zakázal, zverenie do spravovania nemá prijať. 


$ 2. Ordinár musí požadovať, aby majetky zverené do spravovania boli bezpečne 
investované, a takisto dozerať na vykonávanie nábožného odkazu podľa normy kán. 1301. 

$ 3. Keď 1de o majetky zverené do spravovania nejakému členovi rehoľného inštitútu alebo 
spoločnosti apoštolského života, ak totiž majetky sú určené miestu alebo diecéze, alebo ich 
obyvateľom, alebo na pomoc nábožným cieľom, ordinárom, o ktorom sa hovorí v 8 1 a2, je 
miestny ordinár, ináč je ním vyšší predstavený v klerickom inštitúte pápežského práva 
a v klerických spoločnostiach apoštolského života pápežského práva alebo vlastný ordinár 
tohto člena v iných rehoľných inštitútoch. 


Kán. 1303 - $ 1. Pod pomenovaním nábožné základiny v práve vystupujú: 

1. samostatné nábožné základiny, čiže zoskupenia vecí, určené na ciele, o ktorých sa hovorí 
v kán. 114 $ 2 a ktoré kompetentná cirkevná autorita zriadila ako právnickú osobu, 

2. nesamostatné nábožné základiny, čiže časné majetky, dané akýmkoľvek spôsobom 
verejnej právnickej osobe s bremenom, aby sa dlhší čas, ktorý má vymedziť partikulárne 
právo, z ročných príjmov slávili omše a vykonávali iné vopred určené cirkevné činnosti, 
alebo sa ináč dosahovali ciele, o ktorých sa hovorí v kán. 114 $ 2. 

$ 2. Ak majetky nesamostatnej nábožnej základiny boli zverené právnickej osobe, ktorá 
podlieha diecéznemu biskupovi, po uplynutí času musia byť určené inštitúcii, o ktorej sa 
hovorí v kán. 1274 8 1, ak zakladateľ výslovne neprejavil inú vôľu: ináč pripadajú samej 
právnickej osobe. 


Kán. 1304 - $ 1. Aby právnická osoba mohla základinu platne prijať, vyžaduje sa písomné 
povolenie ordinára: ordinár ho nemá dať, kým zákonne nezistil, že právnická osoba môže 
zadosťučiniť tak novému bremenu, ktoré má prijať, ako aj už prijatým bremenám, obzvlášť 
sa má starať, aby príjmy úplne zodpovedali pripojeným bremenám podľa obyčaje miesta 
alebo oblasti. 

$ 2. Ďalšie podmienky na ustanovenie a prijatie základín má určiť partikulárne právo. 


Kán. 1305 - Peniaze a hnuteľné majetky, ktoré sú poukázané ako dar, sa majú ihneď uložiť 
na bezpečnom mieste, ktoré má schváliť ordinár, s tým cieľom, aby sa tieto peniaze alebo 
hodnota hnuteľných majetkov chránili a aby sa čím skôr podľa rozumného úsudku tohto 
ordinára, po vypočutí mienky tých, ktorých sa to týka, a vlastnej ekonomickej rady, opatrne 
a užitočne Investovali na prospech základiny s výslovnou zmienkou o jednotlivých 
bremenách. 


Kán. 1306 - 8 1. Základiny založené aj ústne sa majú písomne zaznamenať. 
$ 2. Jeden exemplár listiny sa má bezpečne uchovávať v archíve kúrie, druhý v archíve 
právnickej osoby, ktorej základina patrí. 


Kán. 1307 - 8 1. Pri zachovaní predpisov kán. 1300-1302 a 1287 sa má vyhotoviť zoznam 
bremien, ktoré ukladajú nábožné základiny, a vyložiť na viditeľnom mieste, aby záväzky, 
ktoré treba plniť, neupadli do zabudnutia. 

$ 2. Okrem knihy, o ktorej sa hovorí v kán. 958 8 1, má sa viesť aj druhá kniha a uchovávať 
u farára alebo rektora, do ktorej sa majú zaznamenávať jednotlivé bremená, ich plnenie a 
almužny. 


Kán. 1308" - $ 1. Zníženie omšových záväzkov, ktoré sa má vykonať iba z oprávneného a 
nevyhnutného dôvodu, je vyhradené diecéznemu biskupovi a najvyššiemu moderátorovi 
klerického inštitútu zasväteného Života alebo klerickej spoločnosti apoštolského života. 

$ 2. Diecézny biskup má oprávnenie znížiť omše z odkazov, ktoré sú samostatné, kvôli 
poklesu výnosov a kým tento dôvod trvá vzhľadom na zákonne platnú výšku milodaru v 
diecéze, len keď niet nikoho, kto by bol viazaný povinnosťou a účinne by mohol byť 
prinútený zvýšiť milodar. 

$ 3. Jemu patrí oprávnenie znížiť záväzky čiže omše z odkazov, zaťažujúce cirkevnú 
inštitúciu, ak sa výnosy stali nedostačujúce na primerané dosiahnutie cieľa vlastného tejto 
inštitúcii. 

$ 4. Najvyšší moderátor klerického inštitútu zasväteného života alebo klerickej spoločnosti 
apoštolského života má tie isté právomoci, o ktorých sa hovorí v $$ 2 a 3. 


Kán. 1309 — Tým istým autoritám, o ktorých sa hovorí v kán. 1308, okrem toho prislúcha 
moc z primeraného dôvodu preložiť omšové záväzky na iné dni, kostoly alebo oltáre 
odlišné od tých, ktoré sú stanovené v základinách. 


Kán. 1310" - $ 1. Zníženie, zmiernenie a zámena odkazov veriacich na nábožné ciele môžu 
byť vykonané ordinárom iba z oprávneného a nevyhnutného dôvodu, po vypočutí tých, 
ktorých sa to týka a vlastnej ekonomickej rady, ako aj pri zachovaní, čo možno najlepším 
spôsobom, vôle zakladateľa. 

$2. Vostatných prípadoch sa treba obrátiť na Apoštolský stolec. 


> Pápež Fratnitšek, Competerntias guasdam decernere, z 11. ferbuára 2022, L Osservatore Romano, 15. februára 2002 
(CLXII, n.37, p.8). 


? Pápež Fratnitšek, Competerntias guasdam decernere, z 11. ferbuára 2022, L Osservatore Romano, 15. februára 2002 
(CLXII, n.37, p.8). 


SIEDMA KNIHA 
PROCESY 


]. časť 
SÚDNE KONANIA VO VŠEOBECNOSTI 


Kán. 1400 - $ 1. Predmetom súdneho konania: 

1. je vymáhanie alebo ochrana práv fyzických alebo právnických osôb, alebo vyhlasovanie 
právnych skutočností, 

2. sú delikty vzhľadom na uloženie alebo vyhlásenie trestu. 

$ 2. Avšak kontroverzie vzniknuté z úkonu administratívnej moci možno predložiť iba 
predstavenému alebo administratívnemu tribunálu. 


Kán. 1401 - Cirkev vlastným a výlučným právom rozsudzuje: 

1. kauzy, ktoré sa vzťahujú na veci duchovné a s duchovnými súvisiace, 

2. porušovanie cirkevných zákonov a všetko, čo má povahu hriechu, keď ide o určenie viny 
a uloženie cirkevných trestov. 


Kán. 1402 - Všetky tribunály Cirkvi sa riadia nasledujúcimi kánonmi pri neporušení noriem 
tribunálov Apoštolského stolca. 


Kán. 1403 - $ 1. Kauzy kanonizácie Božích sluhov sa riadia osobitným pápežským 
zákonom. 

$ 2. V týchto kauzách sa okrem toho uplatňujú predpisy tohto Kódexu, kedykoľvek sa 
v osobitnom pápežskom zákone odkazuje na univerzálne právo alebo ide o normy, ktoré sa 
zo samej povahy veci vzťahujú aj na tieto kauzy. 


I. titul 
KOMPETENTNÉ FÓRUM 


Kán. 1404 - Prvý Stolec nikto nesúdi. 


Kán. 1405 - $ 1. Iba sám Rímsky veľkňaz má právo súdiť v kauzách, o ktorých sa hovorí 
v kán. 1401: 

1. tých, ktorí zastávajú najvyšší štátny úrad, 

2. otcov kardinálov, 

3. legátov Apoštolského stolca a v trestných kauzách biskupov, 

4. iné kauzy, ktoré sám prevzal do svojho súdneho konania. 


$ 2. Sudca nemôže rozhodovať o úkone alebo listine, ktoré zvláštnou formou potvrdil 
Rímsky veľkňaz, ak tomu nepredchádzal jeho mandát. 

$ 3. Rímskej róte je vyhradené súdiť: 

1. biskupov v sporových záležitostiach pri zachovaní predpisu kán. 1419 8 2: 

2. opáta prímasa alebo opáta predstaveného mníšskej kongregácie a najvyššieho moderátora 
rehoľných inštitútov pápežského práva: 

3. diecézy alebo iné cirkevné osoby buď fyzické alebo právnické, ktoré nemajú iného 
predstaveného než Rímskeho veľkňaza. 


Kán. 1406 - $ 1. Keď sa poruší kán. 1404 úkony a rozhodnutia sa považujú za nevykonané. 
$2. V kauzách, o ktorých sa hovorí v kán. 1405, nekompetencia iných sudcov je absolútna. 


Kán. 1407 - $ 1. V prvej inštancii nemôže byť nikto predvolaný na súd, ak to nie je 
pred cirkevným sudcom, ktorý je kompetentný na základe jedného z titulov, ktoré sú 
stanovené v kán. 1408-1414. 

$ 2. Nekompetencia sudcu, na ktorého sa nevzťahuje ani jeden z týchto titulov, sa nazýva 
relatívna. 

$ 3. Žiadateľ sa drží fóra predvolanej stránky: ak má pozvaná stránka viaceré fóra, výber 
fóra sa ponecháva žiadateľovi. 


Kán. 1408 - Ktokoľvek môže byť predvolaný na súd pred tribunál svojho trvalého alebo 
prechodného bydliska. 


Kán. 1409 - 8 1. Potulný má fórum v mieste, kde sa aktuálne zdržiava. 
$ 2. Ten, koho ani trvalé, ani prechodné bydlisko, ani miesto pobytu nie je známe, môže 
byť predvolaný na súd na fóre žiadateľa, len keď nie je naporúdzi iné zákonné fórum. 


Kán. 1410 - Z dôvodu umiestnenia veci môže byť stránka predvolaná na súd pred tribunál 
miesta, kde sa sporná vec nachádza, kedykoľvek je žiadosť zameraná na vec, alebo ide 
o odňatú vec. 


Kán. 1411 - $ 1. Z dôvodu zmluvy môže byť stránka predvolaná na súd pred tribunál 
miesta, kde bola zmluva uzavretá, alebo musí byť splnená, ak si stránky zhodne nezvolili 
iný tribunál. 

$ 2. Ak sa kauza týka záväzkov, ktoré pochádzajú z iného titulu, stránka môže byť 
predvolaná na súd pred tribunál miesta, kde záväzok vznikol, alebo kde ho treba splniť. 


Kán. 1412 - V trestných kauzách môže byť obvinený, hoci je neprítomný, predvolaný 
na súd pred tribunál miesta, kde bol delikt spáchaný. 


Kán. 1413 - Stránka môže byť predvolaná na súd: 

I. v kauzách, ktoré sa týkajú spravovania, pred tribunál miesta, kde sa spravovanie 
vykonáva: 

2. v kauzách, ktoré sa vzťahujú na dedičstvá alebo nábožné odkazy, pred tribunálom 
posledného trvalého alebo prechodného bydliska alebo pobytu podľa normy kán. 1408- 
1409 toho, o ktorého dedičstvo alebo nábožný odkaz ide, ak nejde len o vykonanie odkazu, 
ktoré sa má posudzovať podľa riadnych noriem kompetencie. 


Kán. 1414 - Z dôvodu spojitosti má jeden a ten istý tribunál v tom istom procese rozsúdiť 
kauzy navzájom spojené, ak tomu neprekáža predpis zákona. 


Kán. 1415 - Ak sú dva alebo viaceré tribunály rovnako kompetentné, právo rozsúdiť kauzu 
má z dôvodu predstihu ten, ktorý predvolanú stránku skôr zákonne predvolal. 


Kán. 1416 - Konflikty o kompetenciu medzi tribunálmi, ktoré podliehajú tomu istému 
odvolaciemu tribunálu, rieši tento tribunál: ak nepodliehajú tomu istému odvolaciemu 
tribunálu, Apoštolská signatúra. 


TI. titul 
ROZLIČNÉ STUPNE A DRUHY TRIBUNÁLOV 


Kán. 1417 - $ 1. Každý veriaci má na základe primátu Rímskeho veľkňaza právo svoju 
kauzu sporovú alebo trestnú na ktoromkoľvek stupni súdneho konania a v ktoromkoľvek 
štádiu sporu predložiť na rozsúdenie Svätému stolcu, alebo ju tam uviesť. 

$ 2. Obrátenie na Apoštolský stolec však okrem prípadu odvolania nepozastavuje 
vykonávanie jurisdikcie sudcu, ktorý už začal kauzu súdiť: ten preto môže pokračovať 
v súdnom konaní až do vynesenia konečného rozsudku, ak Apoštolský stolec sudcovi 
neoznámil, že kauzu prevzal. 


Kán. 1418 - Každý tribunál má právo požiadať o pomoc iný tribunál na vyšetrenie kauzy, 
alebo na doručenie spisov. 


I. kapitola 
TRIBUNÁL PRVEJ INŠTANCIE 


1. článok 
SUDCA 


Kán. 1419 - $ 1. V každej diecéze a pre všetky kauzy, ktoré právo výslovne nevyňalo, 
sudcom prvej inštancie je diecézny biskup, ktorý môže vykonávať súdnu moc osobne alebo 
cez iných podľa nasledujúcich kánonov. 

$ 2. Ale ak ide o práva alebo časné majetky právnickej osoby, reprezentovanej biskupom, 
v prvom stupni súdi odvolací tribunál. 


Kán. 1420 - $ 1. Každý diecézny biskup je povinný ustanoviť súdneho vikára, čiže oficiála 
s riadnou mocou súdiť, odlíšeného od generálneho vikára, ak sa pre veľkosť diecézy alebo 
malý počet káuz neodporúča niečo 1né. 

$ 2. Súdny vikár tvorí s biskupom jeden tribunál, ale nemôže súdiť kauzy, ktoré biskup 
vyhradzuje pre seba. 

$ 3. Súdnemu vikárovi sa môžu prideliť pomocníci, ktorí sa nazývajú pridelení súdni vikári 
alebo viceoficiáli. 

$ 4. Súdny vikár ako aj pridelení súdni vikári musia byť kňazi bezúhonnej povesti, doktori 
kánonického práva alebo aspoň licenciáti, ktorí majú najmenej tridsať rokov. 

$5. Keď je biskupský stolec uprázdnený, ich úloha nezaniká ani diecézny administrátor ich 
nemôže odvolať, keď však príde nový biskup, potrebujú potvrdenie. 


Kán. 1421 - $ 1. Biskup má v diecéze ustanoviť diecéznych sudcov, ktorí majú byť klerici. 
$ 2. Konferencia biskupov môže dovoliť, aby za sudcov boli ustanovení aj laici, z ktorých 
jeden, ak je to potrebné, môže byť vybraný na zostavenie kolégia. 

$ 3. Sudcovia majú byť bezúhonnej povesti, doktori alebo aspoň licenciáti kánonického 
práva. 


Kán. 1422 - Súdny vikár, pridelení súdni vikári a ostatní sudcovia sa vymenúvajú na určitý 
čas pri zachovaní predpisu kán. 1420 $ 5 a môžu byť odvolaní iba zo zákonného a vážneho 
dôvodu. 


Kán. 1423 - $ 1. Viacerí diecézni biskupi môžu so schválením Apoštolského stolca pre 
svoje diecézy po dohode ustanoviť jediný tribunál prvej inštancie namiesto diecéznych 
tribunálov, o ktorých sa hovorí v kán. 1419-1421: v tomto prípade skupine týchto biskupov 
alebo biskupovi, ktorého určia, patria všetky moci, ktoré má diecézny biskup voči svojmu 
tribunálu. 

$ 2. Tribunály, o ktorých sa hovorí v $ 1, môžu byť ustanovené buď pre akékoľvek kauzy 
alebo len pre niektoré druhy káuz. 


Kán. 1424 - Samosudca si môže na akomkoľvek súdnom konaní pribrať za poradcov dvoch 
prísediacich, klerikov alebo laikov bezúhonného života. 


Kán. 1425 - $ 1. Kolégiovému tribunálu troch sudcov sa pri zamietnutí opačného zvyku 
vyhradzujú: 

1. sporové kauzy, týkajúce sa: a) záväzku posvätnej vysviacky: b) manželského zväzku pri 
zachovaní predpisov kán. 1688 a 1690: 

2. trestné kauzy, týkajúce sa: a) deliktov, ktoré môžu prinášať so sebou trest prepustenia 
Zz klerického stavu, b) uloženia alebo vyhlásenia exkomunikácie. 

$ 2. Biskup môže ťažšie alebo závažnejšie kauzy zveriť súdu troch alebo piatich sudcov. 

$ 3. Súdny vikár má na rozsúdenie jednotlivých káuz povolávať sudcov podľa 
ustanoveného poradia, ak biskup v jednotlivých prípadoch nestanovil ináč. 

$ 4. Konferencia biskupov môže dovoliť, aby biskup na prvom stupni súdu, ak azda nie je 
možné zostaviť kolégium a kým táto nemožnosť trvá, zveril kauzy samosudcovi klerikovi, 
ktorý tam, kde je to možné, si má pribrať prísediaceho a audítora. 

$ 5. Súdny vikár nemá už raz určených sudcov nahrádzať inými, ak na to nie je veľmi 
vážny dôvod, ktorý treba v dekréte uviesť. 


Kán. 1426 - 8 1. Kolégiový tribunál musí postupovať kolégiovo a rozsudky vynášať 
na základe väčšiny hlasov. 
$ 2. Pokiaľ je to možné, musí mu predsedať súdny vikár alebo pridelený súdny vikár. 


Kán. 1427 - $ 1. Ak je spor medzi rehoľníkmi alebo domami toho istého klerického 
rehoľného inštitútu pápežského práva, sudcom prvej inštancie, ak sa v konštitúciách 
neurčuje niečo iné, je provinciálny predstavený, alebo ak je to svojprávny mníšsky kláštor, 
miestny opát. 

$ 2. Ak ide o sporovú vec medzi dvoma provinciami, v prvej inštancii bude súdiť najvyšší 
moderátor osobne alebo cez delegáta, pri neporušení odlišného predpisu konštitúcií, ak ide 
o spor medzi dvoma kláštormi, opát predstavený mníšskej kongregácie. 

$ 3. Napokon, ak vznikne spor medzi fyzickými alebo právnickými osobami rozličných 
rehoľných inštitútov alebo aj toho istého klerického inštitútu diecézneho práva alebo 
laického inštitútu, alebo medzi rehoľnou osobou a svetským klerikom alebo laikom alebo 
nerehoľnou právnickou osobou, v prvej inštancii súdi diecézny tribunál. 


2. článok 
AUDÍTORI A SPRAVODAJCOVIA 


Kán. 1428 - $ 1. Sudca alebo predseda kolégiového tribunálu môže na vyšetrovanie kauzy 
určiť audítora, ktorého vyberie alebo spomedzi sudcov tribunálu alebo spomedzi osôb, 
ktoré na túto úlohu schválil biskup. 

$ 2. Biskup môže do úlohy audítora schváliť klerikov alebo laikov, ktorí majú vynikať 
dobrými mravmi, rozumnosť ou a učenosťou. 


$ 3. Úlohou audítora je, aby podľa sudcovho mandátu iba zhromaždil dôkazy a takto 
zhromaždené odovzdal sudcovi, môže však, kým sám vykonáva svoju úlohu, medzitým 
rozhodnúť, ktoré dôkazy a ako treba zhromaždiť, ak azda vznikne o tom otázka a ak tomu 
neprekáža mandát sudcu. 


Kán. 1429 - Predseda kolégiového tribunálu musí spomedzi sudcov kolégia určiť jedného 
za ponensa čiže spravodajcu, ktorý má v zhromaždení sudcov referovať o kauze a písomne 
zostavovať rozsudky: ten istý predseda ho môže z oprávneného dôvodu nahradiť iným. 


3. článok 
PROMÓTOR SPRAVODLIVOSTI, OBHAJCA ZVÄZKU A NOTÁR 


Kán. 1430 - Pre sporové kauzy, v ktorých môže byť ohrozené verejné dobro, a pre trestné 
kauzy sa má v diecéze ustanoviť promótor spravodlivosti, ktorý má povinnosť starať sa 
o verejné dobro. 


Kán. 1431 - $ 1. Posúdiť, či verejné dobro môže byť ohrozené alebo nie, je v sporových 
kauzách úlohou diecézneho biskupa, ak zásah promótora spravodlivosti nie je zákonom 
prikázaný, alebo z povahy veci nie je zjavne potrebný. 

$ 2. Ak v predchádzajúcej inštancii zasiahol promótor spravodlivosti, predpokladá sa, že 
Jeho zásah je v ďalšom stupni nevyhnutný. 


Kán. 1432 - Pre kauzy, v ktorých ide o neplatnosť posvätnej vysviacky alebo o neplatnosť 
či rozviazanie manželstva, má byť v diecéze ustanovený obhajca zväzku, ktorý má 
povinnosť predkladať a vykladať všetko, čo sa môže rozumne uviesť proti neplatnosti alebo 
rozviazaniu. 


Kán. 1433 - V kauzách, v ktorých sa vyžaduje prítomnosť promótora spravodlivosti alebo 
obhajcu zväzku, úkony sú neplatné, keď neboli predvolaní, ak sami, hoci nepredvolaní, 
neboli skutočne prítomní, alebo aspoň pred rozsudkom po prezretí spisov nemohli plniť 
svoju úlohu. 


Kán. 1434 - Ak sa výslovne neurčuje niečo Iné: 

1. kedykoľvek zákon prikazuje, aby sudca vypočul stránky alebo jednu z nich, treba 
vypočuť aj promótora spravodlivosti a obhajcu zväzku, ak sa zúčastňujú na súdnom konaní, 
2. kedykoľvek sa vyžaduje žiadosť stránky na to, aby sudca mohol niečo rozhodnúť, tú istú 
účinnosť má Žiadosť promótora spravodlivosti alebo obhajcu zväzku, ktorí sa zúčastňujú 
na súdnom konaní. 


Kán. 1435 - Úlohou biskupa je vymenovať promótora spravodlivosti a obhajcu zväzku, 
ktorí majú byť klerici alebo laici bezúhonnej povesti, doktori alebo licenciáti kánonického 
práva, osvedčení v rozumnosti a horlivosti za spravodlivosť. 


Kán. 1436 - $ 1. Tá istá osoba, nie však v tej istej kauze, môže vykonávať úrad promótora 
spravodlivosti a obhajcu zväzku. 

$ 2. Promótor a obhajca môžu byť ustanovení tak pre všetky, ako aj pre jednotlivé kauzy: 
biskup ich však môže z oprávneného dôvodu odvolať. 


Kán. 1437 - $ 1. Na každom procese sa má zúčastniť notár, takže spisy, ktoré on 
nepodpísal, sa majú pokladať za neplatné. 
$ 2. Spisy, ktoré vyhotovujú notári, majú verejnú hodnovernosť. 


II. kapitola 
TRIBUNÁL DRUHEJ INŠTANCIE 


Kán. 1438 - Pri zachovaní predpisu kán. 1444 $ 1, bod 1: 

1. z tribunálu sufragánneho biskupa sa odvolanie podáva na tribunál metropolitu pri 
neporušení predpisu kán. 1439, 

2. v kauzách, ktoré sa prerokúvajú v prvej inštancii pred metropolitom, sa odvolanie podáva 
na tribunál, ktorý on so schválením Apoštolského stolca určil nastálo, 

3. pre kauzy prerokúvané pred provinciálnym predstaveným, tribunál druhej inštancie je 
tribunál najvyššieho moderátora, pre kauzy prerokúvané pred miestnym opátom je tribunál 
opáta predstaveného mníšskej kongregácie. 


Kán. 1439 - $ 1. Ak je podľa normy kán. 1423 pre viaceré diecézy ustanovený jediný 
tribunál prvej inštancie, konferencia biskupov musí so schválením Apoštolského stolca 
ustanoviť tribunál druhej inštancie, ak všetky diecézy nie sú sufragánne tej istej arcidiecézy. 
$ 2. Konferencia biskupov môže so schválením Apoštolského stolca ustanoviť jeden alebo 
viac tribunálov druhej inštancie aj okrem prípadov, o ktorých sa hovorí v $ 1. 

$ 3. Čo sa týka tribunálov druhej inštancie, o ktorých sa hovorí v $ 1-2, konferencia 
biskupov alebo biskup, ktorého ona určila, majú všetky moci, ktoré patria diecéznemu 
biskupovi vzhľadom na jeho tribunál. 


Kán. 1440 - Ak sa nezachová kompetencia z hľadiska stupňa podľa normy kán. 1438 
a 1439, nekompetencia sudcu je absolútna. 


Kán. 1441 - Tribunál druhej inštancie musí byť ustanovený tým istým spôsobom ako 
tribunál prvej inštancie. Ale ak podľa kán. 1425 $ 4 na prvom stupni súdneho konania 
rozsudok vyniesol samosudca, tribunál druhej inštancie má postupovať kolégiovo. 


111. kapitola 
TRIBUNÁLY APOŠTOLSKÉHO STOLCA 


Kán. 1442 - Rímsky veľkňaz je pre celý katolícky svet najvyšší sudca, ktorý súdi buď 
osobne, buď prostredníctvom riadnych tribunálov Apoštolského stolca, alebo cez sudcov, 
ktorých sám delegoval. 


Kán. 1443 - Riadnym tribunálom, ktorý ustanovil Rímsky veľkňaz na prijímanie odvolaní, 
je Rímska róta. 


Kán. 1444 - $ 1. Rímska róta súdi: 

1. v druhej inštancii kauzy, ktoré boli rozsúdené riadnymi tribunálmi prvej inštancie 
a Svätému stolcu sa predkladajú prostredníctvom zákonného odvolania: 

2. v tretej alebo ďalšej inštancii kauzy, ktoré už rozsúdila Rímska róta alebo ktorékoľvek 
iné tribunály, ak sa vec nepovažuje za rozsúdenú. 

$ 2. Tento tribunál súdi aj v prvej inštancii kauzy, o ktorých sa hovorí v kán. 1405 $ 3, 
alebo iné, ktoré Rímsky veľkňaz z vlastného podnetu, alebo na žiadosť stránok prevzal 
pred svoj tribunál a zveril Rímskej róte: tieto kauzy súdi Rímska róta aj v druhej a ďalšej 
inštancii, ak v reskripte, ktorým sa jej zveruje úloha, nie je určené niečo Iné. 


Kán. 1445 - $ 1. Najvyšší tribunál Apoštolskej signatúry rozsudzuje: 

1. vymáhanie neplatnosti, žiadosti o navrátenie do pôvodného stavu a iné rekurzy proti 
rozsudkom Rímskej róty: 

2. rekurzy v kauzách o stave osôb, ktoré Rímska róta odmietla prijať na nové prešetrenie: 

3. námietky z podozrenia a iné kauzy proti audítorom Rímskej róty pre úkony 
vo vykonávaní ich úlohy: 

4. konflikty o kompetenciu, o ktorých sa hovorí v kán. 1416. 

$ 2. Tento tribunál rozhoduje spory, vzniknuté z úkonu cirkevnej administratívnej moci, 
ktoré jej boli legitímne predložené, iné administratívne kontroverzie, ktoré mu predkladá 
Rímsky veľkňaz alebo dikastériá Rímskej kúrie, a konflikty o kompetenciu medzi týmito 
dikastériami. 

8 3. Úlohou tohto Najvyššieho tribunálu okrem toho je: 

1. dozerať na správne vykonávanie spravodlivosti, a ak je potrebné, zakročiť 
proti advokátom alebo zástupcom, 

2. rozšíriť kompetenciu tribunálov, 

3. napomáhať a schvaľovať zriaďovanie tribunálov, o ktorých sa hovorí v kán. 1423 a 1439. 


III. titul 
ZACHOVÁVANIE DISCIPLÍNY V TRIBUNÁLOCH 


I. kapitola 
POVINNOSTI SUDCOV A PRACOVNÍKOV TRIBUNÁLU 


Kán. 1446 - $ 1. Všetci veriaci, predovšetkým však biskupi, sa majú horlivo usilovať, aby 
sa sporom v Božom ľude pri neporušení spravodlivosti podľa možnosti vyhýbalo a aby sa 
čím skôr pokojne urovnali. 

$ 2. Keď sudca na začiatku sporu, ale aj kedykoľvek inokedy, vidí, že je nejaká nádej 
na dobrý výsledok, nemá opomenúť stránky povzbudzovať a pomáhať im, aby sa spoločnou 
dohodou usilovali hľadať spravodlivé riešenie kontroverzie a má im na to ukázať vhodné 
cesty, využijúc na sprostredkovanie aj vážených ľudí. 

$ 3. Ak sa spor týka súkromného dobra stránok, sudca má uvážiť, či by sa kontroverzia 
nemohla osožne skončiť pokonaním, alebo výrokom rozhodcov podľa normy kán. 1713- 
1716. 


Kán. 1447 - Kto sa v kauze zúčastnil ako sudca, promótor spravodlivosti, obhajca zväzku, 
zástupca, advokát, svedok alebo znalec, nemôže neskôr tú istú kauzu platne rozhodnúť 
v inej inštancii ako sudca, alebo v nej zastávať úlohu prísediaceho. 


Kán. 1448 - $ 1. Sudca nemá prijať na rozsúdenie kauzu, na ktorej má nejaký záujem 
z dôvodu pokrvnosti alebo príbuzenstva v ktoromkoľvek stupni priamej línie a až 
do štvrtého stupňa bočnej línie, alebo z dôvodu poručníctva a opatrovníctva, dôverného 
spolunažívania, veľkého nepriateľstva, alebo dosiahnutia zisku, či vyhnutia škode. 

8 2. Za tých istých okolností sa svojho úradu musia zdržať promótor spravodlivosti, obhajca 
zväzku, prísediaci a audítor. 


Kán. 1449 - $ 1. V prípadoch, o ktorých sa hovorí v kán. 1448, môže stránka odmietnuť 
sudcu, ak sa sám nevzdá. 

$ 2. O odmietnutí rozhoduje súdny vikár, ak je sám odmietnutý, rozhoduje biskup, ktorý 
predsedá tribunálu. 

$ 3. Ak je sudcom biskup a odmietnutie sa vznesie proti nemu, sám sa má zdržať súdenia. 

$ 4. Ak sa odmietnutie vznesie proti promótorovi spravodlivosti, obhajcovi zväzku alebo 
proti iným pracovníkom tribunálu, o tejto námietke rozhoduje predseda kolégiového 
tribunálu alebo sám sudca, ak je samosudcom. 


Kán. 1450 - Po prijatí odmietnutia sa musia vymeniť osoby, nie však stupeň súdu. 


Kán. 1451 - $ 1. Otázku odmietnutia treba čo najrýchlejšie rozhodnúť po vypočutí stránok, 
promótora spravodlivosti alebo obhajcu zväzku, ak sú účastní a sami neboli odmietnutí. 


$ 2. Úkony, ktoré vykonal sudca predtým, ako bol odmietnutý, sú platné: tie však, ktoré 
vykonal po vznesení odmietnutia, musia byť zrušené, ak stránka o to požiada do desiatich 
dní od prijatia odmietnutia. 


Kán. 1452 - 8 1. V záležitostiach, ktoré sa týkajú iba súkromného záujmu, sudca môže 
postupovať iba na žiadosť stránky. Keď sa však kauza zákonne začala, sudca môže a musí 
postupovať aj z úradu v trestných kauzách a v iných, ktoré sa vzťahujú na verejné dobro 
Cirkvi alebo na spásu duší. 

$ 2. Okrem toho sudca môže doplniť nedbanlivosť stránok pri predkladaní dôkazov alebo 
pri vznášaní námietok vždy, keď to považuje za potrebné, aby sa vyhlo veľmi 
nespravodlivému rozsudku, pri zachovaní predpisov kán. 1600. 


Kán. 1453 - Sudcovia a tribunály sa majú starať, aby sa pri neporušení spravodlivosti 
všetky kauzy skončili čo najskôr a aby v tribunáli prvej inštancie netrvali dlhšie než rok 
a v tribunáli druhej inštancie dlhšie než šesť mesiacov. 


Kán. 1454 - Všetci, ktorí tvoria tribunál alebo s ním spolupracujú, musia zložiť prísahu, že 
úlohu budú riadne a verne plniť. 


Kán. 1455 - $ 1. Sudcovia a pomocníci tribunálu sú povinní zachovávať úradné tajomstvo 
v trestnom konaní vždy, v sporovom konaní vtedy, ak z prezradenia nejakého procesného 
úkonu môže stránkam vzniknúť ujma. 

$ 2. Tiež sú povinní vždy zachovávať tajomstvo o diskusii, ktorá je medzi sudcami 
kolégiového tribunálu pred vynesením rozsudku, ako aj o rozličných hlasovaniach 
a mienkach, ktoré tam boli prednesené, pri zachovaní predpisu kán. 1609 8 4. 

$ 3. Dokonca, kedykoľvek je povaha kauzy alebo dôkazov taká, že z rozšírenia spisov alebo 
dôkazov je ohrozená povesť iných, alebo sa dáva podnet na roztržky, alebo vzniká 
pohoršenie či nejaká iná nepríjemnosť tohto druhu, sudca môže prísahou zaviazať svedkov, 
znalcov, stránky a ich advokátov alebo zástupcov, aby zachovali tajomstvo. 


Kán. 1456 - Sudcovi a všetkým pracovníkom tribunálu je zakázané z príležitosti súdneho 
konania prijímať akékoľvek dary. 


Kán. 1457 - $ 1. Kompetentná autorita môže primeranými trestami, nevylučujúc pozbavenie 
úradu, potrestať sudcov, ktorí odmietajú súdiť, hoci sú celkom iste a evidentne 
kompetentní, alebo sa bez akejkoľvek opory právneho predpisu vyhlasujú 
za kompetentných a súdia a rozhodujú kauzy, alebo porušujú zákon o zachovaní tajomstva, 
alebo zlomyseľne či z hrubej nedbanlivosti spôsobujú sporovým stránkam inú škodu. 

$ 2. Tým istým sankciám podliehajú pracovníci a pomocníci tribunálu, ak svoj úrad 
zanedbávajú, ako sa vyššie uvádza: tých všetkých môže potrestať aj sudca. 


II. kapitola 
POSTUP PRI SÚDNOM KONANÍ 


Kán. 1458 - Kauzy treba súdiť v tom poradí, v akom boli predložené a v protokole 
zapísané, ak niektorá z nich nevyžaduje rýchlejšie vybavenie než iné, čo však treba stanoviť 
osobitným dekrétom, v ktorom sú uvedené dôvody. 


Kán. 1459 - $ 1. Proti chybám, ktoré môžu spôsobiť neplatnosť rozsudku, možno namietať 
v ktoromkoľvek štádiu alebo stupni súdneho konania a takisto ich môže sudca vyhlásiť 
Z úradu. 

$ 2. Okrem prípadov, o ktorých sa hovorí v $ 1, odkladné námietky, najmä tie, ktoré sa 
vzťahujú na osoby a spôsob súdneho konania, treba vzniesť pred dosvedčením sporu, ak sa 
nevynorili až po dosvedčení sporu, a treba ich rozhodnúť čo najskôr. 


Kán. 1460 - $ 1. Ak sa námietka vznáša proti kompetencii sudcu, musí o tom rozhodnúť 
sám sudca. 

$ 2. V prípade námietky proti relatívnej nekompetencii, ak sa sudca vyhlási 
za kompetentného, jeho rozhodnutie nepripúšťa odvolanie, ale sa nezakazuje vymáhanie 
neplatnosti a navrátenie do pôvodného stavu. 

$ 3. Ak sa sudca vyhlási za nekompetentného, stránka, ktorá sa nazdáva, že je ukrivdená, 
môže sa do pätnástich využiteľných dní obrátiť na odvolací tribunál. 


Kán. 1461 - Sudca, ktorý v ktoromkoľvek štádiu kauzy uzná, že je absolútne 
nekompetentný, musí svoju nekompetenciu vyhlásiť. 


Kán. 1462 - $ 1. Námietky rozsúdenej veci, pokonania a iné mariace námietky, ktoré sa 
nazývajú námietkami zakončeného sporu, sa musia vzniesť a rozsúdiť pred dosvedčením 
sporu: kto ich vznesie neskôr, netreba ho odmietnuť, ale má byť odsúdený na hradenie trov, 
ak nedokáže, že namietanie neoddialil zlomyseľne. 
$ 2. Iné mariace námietky sa majú vzniesť pri dosvedčení sporu a vo svojom čase ich treba 
prerokovať podľa pravidiel o vedľajších otázkach. 


Kán. 1463 - 8 1. Protižiadosti možno platne vzniesť iba do tridsiatich dní odo dňa 
dosvedčenia sporu. 

$ 2. Tieto sa však majú súdiť spolu s pôvodnou žiadosťou, to znamená na rovnakom stupni 
s ňou, ak nie je nevyhnutné súdiť ich oddelene, alebo ak to sudca neuznal za vhodnejšie. 


Kán. 1464 - Otázky o zložení kaucie na súdne trovy alebo o poskytnutí bezplatnej právnej 
ochrany, o ktorú bolo požiadané hneď na začiatku, a iné podobné otázky treba spravidla 
rozhodnúť pred dosvedčením sporu. 


111. kapitola 
LEHOTY A ODKLADY 


Kán. 1465 - $ 1. Takzvané neodkladné zákonné lehoty, čiže lehoty stanovené zákonom 
na zánik práv nemožno predížiť, a ak to stránky nežiadajú, ani platne skrátiť. 

$ 2. Súdne a dohodnuté lehoty môže sudca pred ich uplynutím po vypočutí alebo na žiadosť 
stránok z oprávneného dôvodu predížiť, nikdy však platne skrátiť, ak stránky nesúhlasia. 

$ 3. Sudca má však dbať, aby spor pre predlžovanie netrval príliš dlho. 


Kán. 1466 - Kde zákon nestanovuje lehoty na uskutočnenie procesných úkonov, musí ich 
určiť sudca vzhľadom na povahu každého úkonu. 


Kán. 1467 - Ak v deň určený na súdny úkon tribunál neúraduje, lehota sa považuje 
za predíženú do prvého nasledujúceho pracovného dňa. 


IV. kapitola 
MIESTO SÚDNEHO KONANIA 


Kán. 1468 - Sídlo každého tribunálu má byť podľa možnosti trvalé a v stanovené hodiny 
otvorené. 


Kán. 1469 - $ 1. Sudca vyhnaný násilím zo svojho územia alebo tam hatený vo vykonávaní 
jurisdikcie môže svoju jurisdikciu vykonávať a rozsudok vynášať mimo územia, keď o tom 
upovedomil diecézneho biskupa. 

$ 2. Okrem prípadu, o ktorom sa hovorí v $ 1, sudca môže z oprávneného dôvodu 
a po vypočutí stránok odísť mimo vlastného územia, aby získal dôkazy, ale s dovolením 
diecézneho biskupa miesta, kde chce prísť, a v sídle ním určenom. 


V. kapitola 
PRÍSTUP OSÔB DO POJEDNÁVACEJ MIESTNOSTI 
A SPÔSOB VYHOTOVOVANIA A UCHOVÁVANIA SPISOV 


Kán. 1470 - $ 1. Ak partikulárny zákon neurčuje ináč, počas prerokúvania káuz 
pred tribunálom v pojednávacej miestnosti majú byť prítomní 1ba tí, o ktorých zákon alebo 
sudca stanovil, že sú pre priebeh procesu potrební. 


$ 2. Všetkých prítomných na súdnom konaní, ktorí sa vážne previnili proti náležitej úcte 
a poslušnosti voči tribunálu, sudca môže primeranými trestami priviesť k plneniu 
povinnosti, okrem toho advokátom a zástupcom môže aj pozastaviť vykonávanie úlohy 
v cirkevných tribunáloch. 


Kán. 1471 - Ak nejaká osoba, ktorú treba vypočuť, hovorí jazykom sudcovi alebo stránkam 
neznámym, má sa pribrať prísažný tlmočník, ktorého určí sudca. Vyhlásenia sa však majú 
písomne vyhotoviť v pôvodnom jazyku a má sa priložiť preklad. Tlmočník sa tiež má 
pribrať, keď sa musí vypočuť hluchá alebo nemá osoba, ak azda sudca nedá prednosť tomu, 
aby sa na jeho otázky odpovedalo písomne. 


Kán. 1472 - $ 1. Súdne úkony, tak tie, ktoré sa vzťahujú na meritum otázky čiže úkony 
kauzy, ako aj tie, ktoré sa týkajú formy postupu čiže úkony procesu, musia byť vyhotovené 
písomne. 

$2. Jednotlivé listy spisov sa majú očíslovať a opatriť znakom hodnovernosti. 


Kán. 1473 - Kedykoľvek sa v súdnych spisoch vyžaduje podpis stránok alebo svedkov 
a stránka alebo svedok sa nemôže, alebo nechce podpísať, má sa to zaznačiť v samých 
spisoch a súčasne má sudca a notár potvrdiť, že spis bol stránke alebo svedkovi slovo 
za slovom prečítaný a že stránka alebo svedok sa buď nemohol, alebo nechcel podpísať. 


Kán. 1474 - $ 1. V prípade odvolania sa má kópia spisov, po overení ich hodnovernosti 
notárom, poslať vyššiemu tribunálu. 

$ 2. Ak boli spisy vyhotovené v jazyku, ktorý je vyššiemu tribunálu neznámy, majú sa 
preložiť do iného, ktorý je tomuto tribunálu známy, pri použití záruk, aby bola preukázaná 
vernosť prekladu. 


Kán. 1475 - $ 1. Po skončení súdneho konania sa musia listiny, ktoré sú vlastníctvom 
súkromných osôb vrátiť, a ponechá sa len ich kópia. 

$ 2. Notárom a kancelárovi sa zakazuje bez mandátu sudcu vydať kópiu súdnych spisov 
a dokumentov, ktoré boli získané pre proces. 


IV. titul 
STRÁNKY V KAUZE 


I. kapitola 
ŽIADATEĽ A POZVANÁ STRÁNKA 


Kán. 1476 - Každý, pokrstený alebo nepokrstený, môže v súdnom konaní vystupovať ako 
žiadateľ, zákonne predvolaná pozvaná stránka však musí odpovedať. 


Kán. 1477 - Hoci si žiadateľ alebo pozvaná stránka ustanovili zástupcu alebo advokáta, 
predsa sú vždy povinní byť na súdnom konaní osobne prítomní, ak to predpisuje právo 
alebo sudca. 


Kán. 1478 - $ 1. Maloletí a tí, ktorí sú pozbavení používania rozumu, môžu v súdnom 
konaní vystupovať iba cez svojich rodičov či poručníkov, alebo opatrovníkov 
pri neporušení predpisu $ 3. 

$ 2. Ak sa sudca domnieva, že práva maloletých sú v rozpore s právami rodičov alebo 
poručníkov alebo opatrovníkov, alebo že títo nemôžu dostatočne chrániť ich práva, vtedy 
majú vystupovať v súdnom konaní cez poručníka alebo opatrovníka, ktorého pridelil sudca. 
$ 3. Avšak v kauzách duchovnej povahy a v kauzách, ktoré s nimi súvisia, môžu maloletí, 
ak nadobudli používanie rozumu, žiadať a odpovedať bez súhlasu rodičov alebo poručníka, 
a to osobne, ak dovíšili štrnásty rok života, ináč cez opatrovníka, ktorého ustanovil sudca. 

$ 4. Tí, ktorým je zakázané spravovanie majetku, a tí, ktorí sú slabomyseľní, môžu 
v súdnom konaní vystupovať osobne, len aby sa zodpovedali za vlastné delikty, alebo ak to 
predpisuje sudca: v ostatných prípadoch musia žiadať a odpovedať cez svojich 
opatrovníkov. 


Kán. 1479 - Kedykoľvek je prítomný poručník alebo opatrovník, ktorého ustanovila 
občianska autorita, cirkevný sudca ho môže prijať, po vypočutí, ak je to možné, diecézneho 
biskupa toho, komu je pridelený, ak ho niet, alebo sa zdá, že ho netreba prijať, sám sudca 
určí pre túto záležitosť poručníka alebo opatrovníka. 


Kán. 1480 - $ 1. Právnické osoby vystupujú na súdnom konaní cez svojich zákonných 
zástupcov. 
$ 2. Avšak v prípade, že zástupca chýba alebo je nedbanlivý, môže sám ordinár osobne 
alebo cez iného vystupovať na súdnom konaní v mene právnických osôb podliehajúcich 
jeho moci. 


II. kapitola 
ZÁSTUPCOVIA V SPOROCH A ADVOKÁTI 


Kán. 1481 - $ 1. Stránka si môže slobodne ustanoviť advokáta a zástupcu: avšak okrem 
prípadov stanovených v $ 2 a 3 môže aj osobne žiadať a odpovedať, ak sudca nepokladá 
službu zástupcu alebo advokáta za nevyhnutnú. 

$2. V trestnom súdnom konaní musí mať obžalovaný vždy advokáta, ktorého si ustanovil 
sám, alebo mu ho pridelil sudca. 


$ 3. V sporovom súdnom konaní, ak ide o maloletých alebo o súdne konanie, v ktorom 1de 
o verejné dobro, s výnimkou manželských káuz, sudca má z úradu ustanoviť obhajcu tej 
stránke, ktorá ho nemá. 


Kán. 1482 - $ 1. Každý si môže ustanoviť iba jedného zástupcu, ktorý nemôže poveriť 
za seba iného, ak mu nebolo dané výslovné splnomocnenie. 

$ 2. Ale ak z oprávneného dôvodu ustanovil viacerých, tí sa majú určiť tak, aby bola medzi 
nimi prednosť. 

$ 3. Advokátov však možno ustanoviť viacerých súčasne. 


Kán. 1483 - Zástupca a advokát musia byť plnoletí a mať dobrú povesť, advokát musí byť 
okrem toho katolík, ak diecézny biskup nedovolí ináč, a doktor kánonického práva alebo 
ináč skutočný znalec a schválený týmto biskupom. 


Kán. 1484 - $ 1. Skôr než zástupca a advokát prevezmú úlohu, musia na tribunáli predložiť 
hodnoverný mandát. 

$ 2. Aby sa však zabránilo zániku práva, sudca môže prijať zástupcu aj bez predloženia 
mandátu po poskytnutí vhodnej záruky, ak to vec vyžaduje: úkon však nemá nijakú 
účinnosť, ak zástupca v zánikovej lehote, ktorú má stanoviť sudca, mandát riadne 
nepredloží. 


Kán. 1485 - Ak zástupca nedostal osobitný mandát, nemôže sa platne zrieknuť žaloby, 
pojednávania alebo súdnych úkonov, ani robiť pokonanie, uzatvárať dohody, zverovať spor 
na rozhodcov a vo všeobecnosti robiť to, na čo právo vyžaduje osobitný mandát. 


Kán. 1486 - $ 1. Aby odvolanie zástupcu alebo advokáta nadobudlo účinok, je nevyhnutné 
im ho doručiť, a ak spor už bol dosvedčený, sudca a protistrana majú byť o odvolaní 
upovedomení. 

$ 2. Po vynesení definitívneho rozsudku právo a povinnosť odvolať sa zostáva zástupcovi, 
ak to mandant neodmietne. 


Kán. 1487 - Sudca môže buď z úradu, alebo na žiadosť stránky vylúčiť dekrétom tak 
zástupcu, ako aj advokáta, ale 1ba z vážneho dôvodu. 


Kán. 1488 - $ 1. Obidvom sa zakazuje odkúpiť spor, alebo sa dohodnúť o nadmernom 
zisku, alebo o vymáhaní časti spornej veci pre seba. Ak to urobili, dohoda je neplatná 
a sudca ich môže potrestať peňažnou pokutou. Okrem toho advokát môže byť jednak 
suspendovaný z úradu, jednak ho môže biskup, ktorý predsedá tribunálu, vyčiarknuť 
Zo zoznamu advokátov, ak sa opätovne previnil. 


$ 2. Tým istým spôsobom môžu byť potrestaní advokáti a zástupcovia, ktorí podvodne 
obchádzajúc zákon, odoberajú kompetentným tribunálom kauzy, aby ich Iné tribunály 
rozhodli priaznivejšie. 


Kán. 1489 - Advokátom a zástupcom, ktorí pre dary alebo prísľuby alebo z akéhokoľvek 
iného dôvodu zradili svoj úrad, má byť pozastavené vykonávanie právnej pomoci a majú 
byť potrestaní peňažnou pokutou alebo inými primeranými trestami. 


Kán. 1490 - V každom tribunáli majú byť podľa možnosti ustanovení stáli patróni, platení 
samým tribunálom, aby vykonávali úlohu advokáta alebo zástupcu najmä v manželských 
kauzách pre stránky, ktoré si ich chcú zvoliť. 


V. titul 
ŽIADOSTI A NÁMIETKY 


I. kapitola 
ŽIADOSTI A NÁMIETKY VO VŠEOBECNOSTI 


Kán. 1491 - Každé právo je chránené nielen žiadosťou, ak nie je výslovne určené niečo Iné, 
ale aj námietkou. 


Kán. 1492 - $ 1. Každá žiadosť zaniká premlčaním podľa normy práva, alebo iným 
zákonným spôsobom, s výnimkou Žiadostí o stave osôb, ktoré nikdy nezanikajú. 

$ 2. Námietku, pri neporušení predpisu kán. 1462, možno vždy predložiť a je svojou 
povahou trvalá. 


Kán. 1493 - Žiadateľ môže niekoho pozvať na súd súčasne viacerými žiadosťami, ktoré si 
však navzájom nemajú protirečiť, buď v tej istej veci alebo v rozličných veciach, ak 
neprekračujú kompetenciu tribunálu, na ktorý sa obrátil. 


Kán. 1494 - $ 1. Pozvaná stránka môže pred tým istým sudcom v tom istom súdnom konaní 
vzniesť proti Žiadateľovi protižiadosť buď pre súvis kauzy s pôvodnou žiadosťou, alebo 
na odvolanie alebo zmenšenie žiadosti žiadateľa. 

$ 2. Protižiadosť na protižiadosť sa nepripúšťa. 


Kán. 1495 - Protižiadosť treba podať u sudcu, pred ktorým bola vznesená prvá žiadosť, hoci 
delegovaného iba na jednu kauzu, alebo ináč relatívne nekompetentného. 


II. kapitola 
JEDNOTLIVÉ ŽIADOSTI A NÁMIETKY 


Kán. 1496 - $ 1. Kto aspoň pravdepodobnými dôvodmi preukáže, že má právo na nejakú 
vec, ktorú iný zadržiava, a že mu hrozí škoda, ak vec nebude odovzdaná pod ochranu, má 
právo dosiahnuť u sudcu, aby vec bola daná do úschovy. 

$ 2. V podobných okolnostiach môže dosiahnuť, aby sa niekomu zakázalo vykonávanie 
práva. 

Kán. 1497 - $ 1. Úschova veci sa pripúšťa aj na zaistenie pôžičky, len keď je právo veriteľa 
dostatočne preukázané. 

8 2. Úschova sa môže rozšíriť aj na veci dlžníka, ktoré sa z akéhokoľvek titulu nachádzajú u 


A MeV 


iných osôb, a aj na pôžičky dlžníka. 


Kán. 1498 - Uschovu veci a zákaz vykonávania práva vôbec nemožno nariadiť, ak možno 
ináč hroziacu škodu nahradiť a ponúkne sa vhodná záruka jej náhrady. 


Kán. 1499 - Sudca môže od toho, v prospech koho dovolil úschovu veci alebo zákaz 
vykonávania práva, žiadať predbežnú záruku na náhradu škôd, ak svoje právo nedokáže. 


Kán. 1500 - Čo sa týka povahy a účinnosti žaloby o držbe, majú sa zachovať predpisy 
občianskeho práva miesta, kde sa nachádza vec, o držbu ktorej ide. 


II. časť 
SPOROVÉ SÚDNE KONANIE 


I. oddiel 
RIADNE SPOROVÉ SÚDNE KONANIE 


I. titul 
UVEDENIE KAUZY 


I. kapitola 
ŽIADOSŤ NA UVEDENIE SPORU 


Kán. 1501 - Sudca nemôže súdiť nijakú kauzu, ak žiadosť podľa normy kánonov nepredloží 
ten, kto má na tom záujem, alebo promótor spravodlivosti. 


Kán. 1502 - Kto chce niekoho predvolať na súd, musí predložiť kompetentnému sudcovi 
písomnú žiadosť, v ktorej má vyložiť predmet kontroverzie a požiadať o službu sudcu. 


Kán. 1503 - $ 1. Sudca môže dovoliť ústnu žiadosť vždy, keď je buď žiadateľ hatený, aby 
podal písomnú žiadosť, alebo kauza sa dá ľahko vyšetriť a má menší význam. 

$ 2. Avšak v obidvoch prípadoch má sudca notárovi nariadiť, aby písomne vyhotovil spis, 
ktorý treba žiadateľovi prečítať a dať schváliť, a ktorý nahrádza so všetkými právnymi 
účinkami žiadosť, napísanú žiadateľom. 


Kán. 1504 - Spis, ktorým sa spor uvádza, musí: 

1. vyjadrovať, pred ktorým sudcom sa kauza uvádza, čo sa žiada a od koho sa žiada: 

2. uviesť, o aké právo a aspoň všeobecne o aké skutočnosti a dôkazy sa žiadateľ opiera 
na dokázanie toho, čo sa tvrdí, 

3. byť podpísaný žiadateľom alebo jeho zástupcom s uvedením dňa, mesiaca a roka, ako aj 
miesta, kde žiadateľ alebo zástupca bývajú, alebo povedali, že sa na ňom budú zdržiavať 
na prijímanie spisov: 

4. uviesť trvalé alebo prechodné bydlisko pozvanej stránky. 


Kán. 1505 - $ 1. Keď samosudca alebo predseda kolégiového tribunálu zistili, že predmet 
patrí do ich kompetencie a žiadateľovi nechýba zákonná spôsobilosť vystupovať na súdnom 
konaní, musia čím skôr svojím dekrétom písomnú žiadosť buď prijať, alebo zamietnuť. 

$2. Písomnú žiadosť možno zamietnuť iba: 

1. ak sudca alebo tribunál je nekompetentný, 

2. ak je nepochybne preukázané, že žiadateľovi chýba zákonná spôsobilosť vystupovať 
v súdnom konaní: 

3. ak nie sú zachované predpisy kán. 1504, bod 1-3: 

4. ak zo samej písomnej Žiadosti je celkom zjavné, že žiadosti chýba akýkoľvek podklad 
a ani sa nemôže stať, že sa počas procesu nejaký podklad objaví. 

$ 3. Ak bola Žiadosť zamietnutá pre chyby, ktoré možno napraviť, žiadateľ môže tomu 
istému sudcovi znova predložiť novú, riadne vyhotovenú žiadosť. 

$ 4. Proti zamietnutiu Žiadosti má stránka vždy právo do desiatich využiteľných dní 
predložiť dôvodmi podopretý rekurz buď odvolaciemu tribunálu, alebo kolégiu, ak žiadosť 
zamietol predseda: avšak otázku zamietnutia treba rozhodnúť čo najrýchlejšie. 


Kán. 1506 - Ak sudca do mesiaca od predloženia žiadosti nevydal dekrét, ktorým žiadosť 
podľa normy kán. 1505 prijíma alebo zamieta, stránka, ktorá má na tom záujem, môže sa 
dožadovať, aby si sudca splnil svoju úlohu, ale ak sudca jednako mlčí, po nevyužitom 
uplynutí desiatich dní od podania žiadosti sa má žiadosť pokladať za prijatú. 


II. kapitola 
PREDVOLANIE A OZNÁMENIE SÚDNYCH ÚKONOV 


Kán. 1507 - $1. V dekréte, ktorým sa prijíma žiadosť žiadateľa, musí sudca alebo predseda 
volať ostatné stránky na súdne konanie, čiže predvolať ich na dosvedčenie sporu, stanoviac, 
či musia odpovedať písomne, alebo sa musia k nemu dostaviť na zosúladenie pochybností. 
Ale ak z písomných odpovedí zistí potrebu stránky zvolať, môže to stanoviť novým 
dekrétom. 

$2. Ak sa žiadosť považuje za prijatú podľa normy kán. 1506, dekrét o predvolaní na súdne 
konanie sa musí vydať do dvadsiatich dní od predloženia žiadosti, o ktorej sa hovorí v tom 
istom kánone. 

$ 3. Ak sa sporové stránky skutočne dostavia k sudcovi na prerokúvanie kauzy, predvolanie 
nie je potrebné, ale aktuár má v spisoch poznamenať, že stránky boli prítomné na súdnom 
konaní. 


Kán. 1508 - 8 1. Predvolávací dekrét na súdne konanie sa musí ihneď oznámiť pozvanej 
stránke a súčasne dať na vedomie ostatným, ktorí sa musia dostaviť. 

$2. K predvolaniu sa má priložiť žiadosť na uvedenie sporu, ak sudca z vážnych dôvodov 
neusúdi, že stránku netreba so žiadosťou oboznámiť skôr, než bude vypovedať na súdnom 
konaní. 

$ 3. Ak sa spor vedie proti tomu, kto nemôže slobodne vykonávať svoje práva alebo 
slobodne spravovať veci, o ktorých sa pojednáva, predvolanie, ak to prípad vyžaduje, treba 
oznámiť poručníkovi, opatrovníkovi, osobitnému zástupcovi, čiže tomu, kto je povinný 
v jeho mene prevziať súdne konanie podľa normy práva. 


Kán. 1509 - $ 1. Oznámenie o predvolaniach, dekrétoch, rozsudkoch a iných súdnych 
úkonoch treba poslať pomocou poštových doručovateľov alebo iným čo najbezpečnejším 
spôsobom pri zachovaní noriem, stanovených partikulárnym zákonom. 
$ 2. Skutočnosť oznámenia a jeho spôsob musia byť zrejmé zo spisov. 


Kán. 1510 - Pozvaná stránka, ktorá odmietne prevziať predvolávací lístok, alebo ktorá 
prekáža, aby jej predvolanie bolo doručené, sa považuje za zákonne predvolanú. 


Kán. 1511 - Ak predvolanie nebolo zákonne oznámené, úkony procesu sú neplatné 
pri neporušení predpisu kán. 1507 8 3. 


Kán. 1512 - Keď predvolanie bolo zákonne oznámené, alebo sa stránky dostavili 
pred sudcu na prerokúvanie kauzy: 

1. vec prestáva byť nedotknutá, 

2. kauza sa stáva vlastnou toho sudcu alebo tribunálu, ináč kompetentného, pred ktorým 
bola žiadosť podaná, 

3. jurisdikcia delegovaného sudcu sa stáva pevnou, takže neprestáva jestvovať zánikom 
práva delegujúceho: 


4. prerušuje sa premlčanie, ak nie je určené niečo iné: 
5. spor začína prebiehať, preto ihneď platí zásada: ,„„ Kým spor prebieha, nič sa nemá 

meniť. 


TI. titul 
DOSVEDČENIE SPORU 


Kán. 1513 - $ 1. Dosvedčenie sporu nastáva, keď sa dekrétom sudcu vymedzí okruh 
kontroverzie, vybratý zo žiadostí a odpovedí stránok. 

$ 2. Žiadosti a odpovede stránok, okrem tých, ktoré sú v žiadosti na uvedenie sporu, môžu 
byť vyjadrené buď v odpovedi na predvolanie, alebo v ústnych vyhláseniach pred sudcom: 
avšak v ťažších kauzách má sudca pozvať stránky na zosúladenie pochybnosti alebo 
pochybností, na ktoré treba v rozsudku odpovedať. 

8 3. Dekrét sudcu treba oznámiť stránkam, ktoré, ak ešte nesúhlasili, sa môžu do desiatich 
dní obrátiť na tohto sudcu, aby ho zmenil, otázku treba čo najrýchlejšie rozhodnúť 
dekrétom tohto sudcu. 


Kán. 1514 - Raz stanovený okruh kontroverzie nemožno platne zmeniť, iba ak novým 
dekrétom z vážneho dôvodu na žiadosť stránky a po vypočutí ostatných stránok a zvážení 
ich dôvodov. 


Kán. 1515 - Po dosvedčení sporu držiteľ cudzej veci prestáva byť dobromyseľným 
držiteľom: preto, ak je odsúdený, aby vec vrátil, musí vrátiť odo dňa dosvedčenia sporu aj 
výnosy a nahradiť škody. 


Kán. 1516 - Po dosvedčení sporu má sudca stránkam určiť primeraný čas na predloženie 
a doplnenie dôkazov. 


III. titul 
POJEDNÁVANIE SPORU 


Kán. 1517 - Pojednávanie sa začína predvolaním: končí sa nielen vynesením definitívneho 
rozsudku, ale aj inými spôsobmi, určenými právom. 


Kán. 1518 - Ak sporová stránka zomrie, alebo zmení stav, alebo skončí v úrade na základe 
ktorého koná, vtedy: 

1. keď kauza ešte nie je uzavretá, pojednávanie sa pozastavuje, kým dedič zomrelého, alebo 
nástupca, alebo ten, koho sa to týka, spor neprevezme: 

2. keď je kauza uzavretá, sudca musí pokračovať ďalej po predvolaní zástupcu, ak je 
prítomný, ináč dediča alebo nástupcu zomrelého. 


Kán. 1519 - $ 1. Ak poručník alebo opatrovník alebo zástupca, ktorý je podľa normy kán. 
1481 $1 a3 nevyhnutný, odstúpi od svojej úlohy, pojednávanie sa dočasne pozastavuje. 

$ 2. Sudca má čo najskôr ustanoviť iného poručníka alebo opatrovníka: zástupcu pre spor 
môže ustanoviť, ak to stránka v krátkej lehote, ktorú stanovil sám sudca, zanedbala urobiť. 


Kán. 1520 - Ak stránky počas šiestich mesiacov neuskutočnili nijaký procesný úkon, hoci 
tomu nebránila nijaká prekážka, pojednávanie je zmarené. Partikulárny zákon môže 
stanoviť iné lehoty zmarenia. 


Kán. 1521 - Zmarenie má účinok samým právom voči všetkým, aj maloletým, alebo iným, 
ktorí sú maloletým postavení na roveň, a musí sa aj z úradu vyhlásiť pri neporušení práva 
požadovať odškodnenie od poručníkov, opatrovníkov, správcov, zástupcov, ktorí 
nedokázali, že sú bez viny. 


Kán. 1522"! - Zmarenie ruší úkony procesu, nie však úkony kauzy: ba tie môžu mať 
účinnosť aj na inom pojednávaní, len keď kauza prebieha medzi tými istými osobami a v tej 
istej veci, keď však ide o cudzie osoby, majú iba účinnosť dokumentov. 


Kán. 1523 - Každá sporová stránka hradí tie trovy zmareného súdneho konania, ktoré sama 
spôsobila. 


Kán. 1524 - 8 1. Žiadateľ sa v ktoromkoľvek štádiu a na ktoromkoľvek stupni súdneho 
konania môže zrieknuť pojednávania, rovnako tak žiadateľ, ako aj pozvaná stránka sa môžu 
zrieknuť buď všetkých, alebo len niektorých úkonov procesu. 

$ 2. Aby sa poručníci a správcovia právnických osôb mohli zrieknuť pojednávania, 
potrebujú radu alebo súhlas tých, ktorých spolupôsobenie sa vyžaduje na úkony, 
prekračujúce hranice riadnej správy. 

$ 3. Aby bolo zrieknutie platné, treba ho vykonať písomne a musí ho podpísať stránka alebo 
Jej zástupca, vybavený osobitným mandátom, musí sa oznámiť druhej stránke a tá ho musí 
prijať alebo aspoň nenapadnúť a sudca ho musí prijať. 


Kán. 1525 - Zrieknutie prijaté sudcom má vzhľadom na zrieknuté úkony tie isté účinky ako 
zmarenie pojednávania a rovnako zaväzuje zriekajúceho hradiť trovy za úkony, ktorých sa 
zriekol. 


" PCCICAI, odpoveď II, z 29. apríla 1986, 44S 78 (1986) 1324: 

Pochybnosť: Keď sa pojednávanie ukončilo zmarením alebo zrieknutím a niekto by chcel kauzu znova predložiť, alebo 
v nej pokračovať, musí sa kauza znova prijať na fóre, na ktorom bola už prv prerokovaná, alebo ju možno predložiť na 
iný podľa práva kompetentný tribunál v čase stanovenom na prijatie? 

Odpoveď: Záporne na prvú časť, kladne na druhú. 


IV. titul 
DÔKAZY 


Kán. 1526 - $ 1. Bremeno dokazovania pripadá tomu, kto niečo tvrdí. 

$ 2. Dôkaz nepotrebuje: 

1. to, čo predpokladá sám zákon: 

2. to, čo jedna sporová stránka tvrdí a druhá pripúšťa, ak právo alebo sudca predsa len 
nevyžadujú dôkaz. 


Kán. 1527 - $ 1. Možno predložiť dôkazy akéhokoľvek druhu, ktoré sa zdajú užitočné 
na rozsúdenie kauzy a sú dovolené. 

$2. Ak stránka žiada, aby dôkaz, ktorý sudca zamietol, bol prijatý, sám sudca má o tom čo 
najrýchlejšie rozhodnúť. 


Kán. 1528 - Ak sa stránka alebo svedok odmietajú dostaviť k sudcovi, aby vypovedali, je 
dovolené vypočuť ich aj cez laika určeného sudcom, alebo žiadať, aby svoje vyhlásenie 
urobili pred verejným notárom, alebo akýmkoľvek iným zákonným spôsobom. 


Kán. 1529 - Sudca nemá prikročiť k zhromažďovaniu dôkazov pred dosvedčením sporu, ak 
nie je na to vážny dôvod. 


I. kapitola 
VYHLÁSENIA STRÁNOK 


Kán. 1530 - Aby sudca lepšie zistil pravdu, vždy môže stránkam klásť otázky, ba musí ich 
klásť na žiadosť stránky, alebo na dokázanie skutočnosti, ktorá z hľadiska verejného 
záujmu vyžaduje odstránenie pochybnosti. 


Kán. 1531 - $ 1. Zákonne opýtaná stránka musí odpovedať a vyznať úplnú pravdu. 
$2. Ale ak odmietla odpovedať, sudca má zvážiť, čo z toho možno vyvodiť na dokazovanie 
skutočností. 


Kán. 1532 - V prípadoch, v ktorých ide o verejné dobro, sudca má dať stránkam zložiť 
prísahu, že budú hovoriť pravdu, alebo aspoň že to, čo povedali, je pravda, ak sa z vážneho 
dôvodu neodporúčalo niečo iné, v ostatných prípadoch to môže urobiť podľa svojho 
uváženia. 


Kán. 1533 - Stránky, promótor spravodlivosti a obhajca zväzku môžu predložiť sudcovi 
okruhy otázok, podľa ktorých má byť stránka vypočúvaná. 


Kán. 1534 - Pri vypočúvaní stránok sa má primerane zachovať to, čo sa v kán. 1548 8 2, 
bod 1, 1552 a 1558-1565 stanovuje o svedkoch. 


Kán. 1535 - Tvrdenie o nejakej skutočnosti, ktoré písomne alebo ústne predniesla niektorá 
stránka proti sebe pred kompetentným sudcom o samom predmete súdneho konania buď 
sama od seba, alebo na otázku sudcu, je súdnym priznaním. 


Kán. 1536 - 8$ 1. Súdne priznanie jednej stránky, ak ide o nejakú súkromnú záležitosť 
a v kauze nejde o verejné dobro, oslobodzuje ostatných od bremena dokazovania. 

$ 2. Avšak v kauzách, ktoré sa týkajú verejného dobra, súdne priznanie a vyhlásenia 
stránok, ktoré nie sú priznaniami, môžu mať dôkazovú silu, ktorú má sudca posúdiť spolu 
s ostatnými okolnosťami kauzy, ale nemožno im priznať plnú dôkaznú silu, ak nepristúpia 
iné prvky, ktoré by ich úplne potvrdili. 


Kán. 1537 — Úlohou sudcu je, aby po zvážení všetkých okolností posúdil, akú hodnotu treba 
pripísať mimosúdnemu priznaniu, predloženému na súdnom konaní, 


Kán. 1538 - Priznanie alebo akékoľvek iné vyhlásenie stránky nemá nijakú silu, ak je 
zistené, že bolo urobené na základe omylu ohľadom skutku, alebo bolo vynútené násilím 
alebo veľkým strachom. 


II. kapitola 
DOKAZOVANIE POMOCOU DOKLADOV 


Kán. 1539 - V akomkoľvek druhu súdneho konania sa prijíma dokazovanie pomocou 
dokladov tak verejných, ako aj súkromných. 


1. článok 
POVAHA A HODNOVERNOSŤ DOKLADOV 


Kán. 1540 - 8 1. Verejné cirkevné doklady sú tie, ktoré, pri zachovaní náležitostí, ktoré 
predpisuje právo, vyhotovila verejná osoba pri vykonávaní svojej úlohy v Cirkvi. 

$ 2. Verejné občianske doklady sú tie, ktoré sa za také právne považujú podľa zákonov 
každého jednotlivého miesta. 

$ 3. Ostatné doklady sú súkromné. 


Kán. 1541 - Verejné doklady majú hodnovernosť vo všetkom, čo sa v nich priamo 
a zásadne tvrdí, ak protikladné a očividné dôvody nepotvrdzujú niečo iné. 


Kán. 1542 - Súkromný doklad, buď uznaný stránkou, alebo prijatý sudcom, má voči 
pôvodcovi alebo tomu, kto ho podpísal, a voči tým, na ktorých prešla od nich kauza, tú istú 
dôkaznú silu ako priznanie, urobené mimo súdneho konania: voči cudzím osobám má tú 
istú silu ako vyhlásenia stránok, ktoré nie sú priznaniami podľa normy kán. 1536 $ 2. 


Kán. 1543 - Ak sa dokáže, že v dokladoch bolo niečo vymazané, opravené, vložené alebo 
že majú nejakú inú chybu, je úlohou sudcu, aby posúdil, či a akú hodnotu majú takéto 
doklady. 


2. článok 
PREDKLADANIE DOKLADOV 


Kán. 1544 - Doklady nemajú v súdnom konaní dôkaznú silu, ak nie sú pôvodné alebo 
predložené v hodnovernej kópii a uložené v kancelárii tribunálu, aby ich sudca a protistrana 
mohli preskúmať. 


Kán. 1545 - Sudca môže prikázať, aby sa v procese predložil doklad, spoločný pre obidve 
stránky. 


Kán. 1546 - $ 1. Nikto nie je povinný predložiť doklady, hoci spoločné, ktoré nemožno 
zverejniť bez nebezpečenstva škody podľa normy kán. 1548 $ 2, bod 2, alebo 
bez nebezpečenstva porušenia tajomstva, ktoré treba zachovať. 

$ 2. Ak sa dá predsa odpísať aspoň nejaká menšia časť dokladu a možno ju v odpise 
predložiť bez uvedených nepríjemností, sudca môže nariadiť, aby sa predložila. 


III. kapitola 
SVEDKOVIA A SVEDECKÉ VÝPOVEDE 


Kán. 1547 - Dokazovanie pomocou svedkov sa prijíma v akýchkoľvek kauzách 
pod vedením sudcu. 


Kán. 1548 - $ 1. Svedkovia musia sudcovi, ktorý zákonne vypočúva, vyznať pravdu. 

$ 2. Pri neporušení predpisu kán. 1550 8 2, bod 2, spod povinnosti odpovedať sú vyňatí: 

1. klerici, čo sa týka vecí, ktoré im boli zverené na základe posvätnej služby, štátni úradníci, 
lekári, pôrodné asistentky, advokáti, notári a iní, ktorí sú povinní zachovávať úradné 
tajomstvo aj z dôvodu poskytnutej rady, čo sa týka záležitostí, ktoré podliehajú tomuto 
tajomstvu, 

2. tí, ktorí sa obávajú, že pre ich svedeckú výpoveď postihne zlá povesť, nebezpečné útrapy 
alebo iné veľké zlá ich samých alebo ich manželského partnera alebo najbližších pokrvných 
alebo príbuzných. 


1. článok 
KTO MÔŽE BYŤ SVEDOK 


Kán. 1549 - Svedok môže byť každý, ak ho právo výslovne úplne alebo čiastočne 
neodmieta. 


Kán. 1550 - $ 1. Maloletí mladší než štrnásťroční a slabomyseľní nemajú byť prijatí 
svedčiť, vypočúvať ich však možno na základe dekrétu sudcu, ktorým sa má vyhlásiť, že je 
to užitočné. 

$2. Za neschopných svedčiť sa považujú: 

1. stránky v kauze alebo tí, ktorí v mene stránok vystupujú v súdnom konaní, sudca a jeho 
pomocníci, advokát a iní, ktorí stránkam v tej istej kauze pomáhajú alebo pomáhali, 

2. kňazi, čo sa týka všetkého, čo sa dozvedeli zo sviatostnej spovede, hoci by kajúcnik 
Žiadal, aby sa to zverejnilo: ba ani to, čo od kohokoľvek a akýmkoľvek spôsobom niekto 
počul z príležitosti spovede, nemožno prijať ani len ako náznak pravdy. 


2. článok 
UVEDENIE A VYLÚČENIE SVEDKOV 


Kán. 1551 - Stránka, ktorá svedka uviedla, môže sa zriecť jeho vypočúvania: avšak 
odporujúca stránka môže žiadať, aby svedok bol predsa len vypočúvaný. 


Kán. 1552 - $ 1. Keď sa žiada dokazovanie pomocou svedkov, tribunálu sa majú oznámiť 
ich mená a trvalé bydlisko. 

$ 2. V lehote, ktorú určil sudca, sa majú predložiť okruhy otázok, podľa ktorých sa žiada 
vypočúvanie svedkov: ináč sa má žiadosť považovať za zanechanú. 


Kán. 1553 — Sudcovi patrí obmedziť príliš veľký počet svedkov. 
Kán. 1554 - Pred vypočúvaním svedkov sa majú ich mená oznámiť stránkam, ak to však 
podľa uváženého úsudku sudcu nie je možné bez veľkej ťažkosti, treba tak urobiť aspoň 


pred zverejnením svedectiev. 


Kán. 1555 - Stránka môže žiadať, aby bol svedok vylúčený, ak sa pred vypočúvaním 
svedka dokáže oprávnený dôvod na vylúčenie, pri zachovaní predpisu kán. 1550. 


Kán. 1556 - Svedok je predvolaný dekrétom sudcu, ktorý bol svedkovi zákonne oznámený. 


Kán. 1557 - Riadne predvolaný svedok sa má dostaviť, alebo sudcovi oznámiť dôvod svojej 
neprítomnosti. 


3. článok 
VYPOČÚVANIE SVEDKOV 


Kán. 1558 - $ 1. Svedkov treba vypočúvať v samom sídle tribunálu, ak sa sudca nerozhodne 
ináč. 

$ 2. Kardináli, patriarchovia, biskupi a tí, ktorí podľa práva svojho štátu majú rovnakú 
výhodu, majú byť vypočúvaní na mieste, ktoré si sami vyberú. 

$ 3. Sudca má rozhodnúť, kde treba vypočúvať tých, ktorým je pre vzdialenosť, chorobu, 
alebo inú prekážku nemožné, alebo ťažké dostaviť sa do sídla tribunálu, pri zachovaní 
predpisov kán. 1418 a 1469 $4 2. 


Kán. 1559 - Pri vypočúvaní svedkov nemôžu byť prítomné stránky, ak sudca, najmä keď 
ide o súkromné dobro, neusúdil, že im to treba dovoliť. Avšak prítomní môžu byť ich 
advokáti alebo zástupcovia, ak sudca neusúdil, že vzhľadom na okolnosti vecí a osôb treba 
postupovať tajne. 


Kán. 1560 - $ 1. Svedkov treba vypočúvať oddelene po jednom. 

$ 2. Ak sa svedkovia medzi sebou alebo so stránkou vo vážnej veci rozchádzajú, sudca 
môže tých, ktorí sa medzi sebou nezhodujú, zvolať a konfrontovať podľa možnosti 
s vylúčením zvád a pohoršenia. 


Kán. 1561 - Vypočúvanie svedka vykonáva sudca alebo jeho delegát alebo audítor, ktorým 
má asistovať notár, preto stránky alebo promótor spravodlivosti alebo obhajca zväzku alebo 
advokáti, ktorí sa zúčastňujú na vypočúvaní, ak majú iné otázky, ktoré treba svedkovi 
predložiť, nemajú ich klásť svedkovi, ale sudcovi alebo jeho zástupcovi, aby ich sám 
položil, ak partikulárny zákon nestanovuje ináč. 


Kán. 1562 - $ 1. Sudca má svedkovi pripomenúť vážnu povinnosť hovoriť celú pravdu a len 
pravdu. 

$ 2. Sudca má predložiť svedkovi prísahu podľa kán. 1532, ak ju svedok odmietne zložiť, 
má byť vypočúvaný bez prísahy. 


Kán. 1563 - Sudca má najprv overiť totožnosť svedka, má zistiť, aký má vzťah k stránkam, 
a keď mu kladie špecifické otázky, týkajúce sa kauzy, má sa ho opýtať aj na pramene jeho 
poznatkov a kedy sa presne dozvedel to, čo tvrdí. 


Kán. 1564 - Otázky majú byť krátke, prispôsobené chápavosti vypočúvaného, nemajú 
obsahovať súčasne viac vecí, nemajú byť úskočné, zákerné, nemajú naznačovať odpoveď, 
majú byť vzdialené od akejkoľvek urážky a majú sa vzťahovať na prerokúvanú kauzu. 


Kán. 1565 - $ 1. Otázky sa svedkom nemajú vopred oznámiť. 

$ 2. Ale ak to, o čom treba svedčiť, tak vypadlo z pamäti, že sa to bez predchádzajúceho 
premyslenia nemôže s istotou tvrdiť, sudca môže svedkovi niektoré veci pripomenúť, ak 
usúdi, Že sa to môže stať bez nebezpečenstva. 


Kán. 1566 - Svedkovia majú podať svedectvo ústne a napísané nemajú čítať, ak nejde 
o číselné údaje a účty, v tom prípade si môžu vypomôcť poznámkami, ktoré priniesli 
so sebou. 


Kán. 1567 - $ 1. Odpoveď má byť notárom ihneď zapísaná a musí obsahovať doslovnú 
svedeckú výpoveď aspoň vzhľadom na to, čo sa priamo týka predmetu súdneho konania. 

$ 2. Možno dovoliť používanie magnetofónu, len keď sa potom výpovede písomne 
zaznačia, a vypovedajúci ich, ak je to možné, podpíšu. 


Kán. 1568 - Notár má v spisoch zaznamenať zloženie, vynechanie alebo odmietnutie 
prísahy, prítomnosť stránok a iných, otázky pridané z úradu a vôbec všetko, čo stojí za 
zmienku z toho, čo sa azda prihodilo počas vypočúvania svedkov. 


Kán. 1569 - $ 1. Po skončení vypočúvania sa musí svedkovi prečítať, čo notár z jeho 
výpovede zapísal, alebo mu dať vypočuť, čo sa z jeho výpovede nahralo na magnetofón, 
pričom sa tomuto svedkovi má dať možnosť niečo doplniť, vynechať, opraviť, zmeniť. 

$2. Napokon zápis musí podpísať svedok, sudca a notár. 


Kán. 1570 - Svedkovia, hoci už vypočutí, môžu byť na žiadosť stránky alebo z úradu pred 
Zverejnením spisov či svedeckých výpovedí nanovo predvolaní na vypočúvanie, ak to sudca 
považuje za potrebné alebo užitočné, len keď nie je žiadne nebezpečenstvo tajného 
dohovoru alebo podplácania. 


Kán. 1571 - Svedkom musia byť podľa spravodlivého odhadu sudcu uhradené tak výdavky, 
ktoré mali, ako aj ušlý zárobok z dôvodu podávania svedectva. 


4. článok 
HODNOVERNOSŤ SVEDECTIEV 


Kán. 1572 - Sudca pri hodnotení svedectiev, keď si v prípade potreby vyžiadal aj písomné 
svedectvá, má brať do úvahy: 


1. stav a počestnosť osoby, 

2. či svedok svedčí na základe vlastného poznania, najmä či to sám videl a počul a či 
na základe vlastnej mienky, z rozprávania, alebo z počutia od iných, 

3. či je svedok stály a zásadový alebo je nespoľahlivý, neistý alebo vrtkavý: 

4. či má spolusvedkov svedectva a či ho iné prvky dokazovania potvrdzujú alebo nie. 


Kán. 1573 - Výpoveď jedného svedka nemôže mať úplnú hodnovernosť, ak nejde 
o kvalifikovaného svedka, ktorý vypovedá o veciach, vykonaných z úradu, alebo ak sa 
na základe okolností vecí a osôb neodporúča niečo 1né. 


IV. kapitola 
ZNALCI 


Kán. 1574 - Pomoc znalcov treba využiť vždy, keď sa podľa predpisu práva alebo sudcu ich 
zisťovanie a posudok, opierajúce sa o kritériá odbornosti alebo vedy, vyžadujú 
na potvrdenie nejakého faktu, alebo na objasnenie pravej prirodzenosti nejakej veci. 


Kán. 1575 - Úlohou sudcu je po vypočutí stránok alebo na ich návrh vymenovať znalcov, 
alebo ak si to prípad vyžaduje, prijať správy vyhotovené už inými znalcami. 


Kán. 1576 - Z tých istých dôvodov ako svedok sa vylučujú aj znalci, alebo ich možno 
odmietnuť. 


Kán. 1577 - 8 1. Sudca so zreteľom na to, čo prípadne uviedli sporové stránky, má svojím 
dekrétom určiť jednotlivé body, na ktoré sa musí práca znalca zamerať. 

$ 2. Znalcovi majú dať k dispozícii spisy kauzy a iné doklady a pomôcky, ktoré môže 
potrebovať na riadne a verné vykonanie svojej úlohy. 

$ 3. Sudca má po vypočutí znalca určiť čas, v ktorom treba vykonať zisťovanie a predložiť 
posudok. 


Kán. 1578 - $ 1. Každý znalec má svoj posudok vyhotoviť nezávisle od ostatných, ak sudca 
nerozkáže vyhotoviť jeden, ktorý majú všetci podpísať, ak sa tak stane, starostlivo sa majú 
zaznačiť rozdiely v názoroch, ak nejaké boli. 

$ 2. Znalci musia zreteľne uviesť, pomocou akých dokladov alebo akými inými vhodnými 
spôsobmi sa presvedčili o totožnosti osôb alebo vecí alebo miest, akou metódou a akým 
spôsobom postupovali pri plnení úlohy, ktorá im bola zverená, a predovšetkým o aké 
dôvody opierajú svoje závery. 

$ 3. Sudca môže pozvať znalca, aby podal vysvetlenia, ktoré sa zdajú byť potrebné. 


Kán. 1579 - 8 1. Sudca má pozorne zvážiť nielen závery znalcov, hoci zhodné, ale aj 
ostatné okolnosti kauzy. 

$ 2. Pri zdôvodňovaní rozhodnutia musí vyjadriť, aké dôvody ho viedli k tomu, že závery 
znalcov prijal, alebo zamietol. 


Kán. 1580 - Znalcom treba hradiť trovy a vyplatiť honoráre, ktoré má sudca vymedziť, 
podľa dobra a spravodlivosti, pri zachovaní partikulárneho práva. 


Kán. 1581 - $ 1. Stránky si môžu určiť súkromných znalcov, ktorí potrebujú schválenie 
sudcu. 

$ 2. Tí môžu, ak to sudca dovolí, nahliadnuť do spisov kauzy, pokiaľ je to potrebné, 
a zúčastniť sa na znaleckom zisťovaní, vždy však môžu predložiť svoj posudok. 


V. kapitola 
SÚDNA OBHLIADKA MIESTA A VECI 


Kán. 1582 - Ak sudca na rozhodnutie kauzy pokladá za vhodné ísť obhliadnuť nejaké 
miesto, alebo preskúmať nejakú vec, má to stanoviť dekrétom, v ktorom po vypočutí 
stránok súhrne opíše to, čo treba urobiť pri obhliadke. 


Kán. 1583 - O vykonanej obhliadke sa má vyhotoviť doklad. 


VI. kapitola 
PREZUMPCIE 


Kán. 1584 - Prezumpcia je pravdepodobný výklad neistej veci, iný je predpoklad práva, 
ktorý stanovuje sám zákon, a iný predpoklad človeka, ktorý utvára sudca. 


Kán. 1585 — Kto má vo svoj prospech prezumpciu práva, ten je oslobodený od bremena 
dokazovania, ktoré pripadá na druhú stránku. 


Kán. 1586 - Sudca nemá utvárať prezumpcie, ktoré nie sú stanovené právom, ak to nie je na 
základe nepochybnej a vymedzenej skutočnosti, ktorá priamo súvisí s tým, o čom je 
kontroverzia. 


V. titul 
VEDĽAJŠIE KAUZY 


Kán. 1587 - Vedľajšia kauza vzniká vždy, keď sa po začatí súdneho konania na základe 
predvolania predloží otázka, ktorá, hoci v žiadosti na uvedenie sporu nie je výslovne 
obsiahnutá, predsa s kauzou tak súvisí, že sa zväčša musí rozriešiť pred hlavnou otázkou. 


Kán. 1588 - Vedľajšia kauza sa predkladá písomne alebo ústne sudcovi, kompetentnému 
rozhodnúť hlavnú kauzu, s naznačením súvisu, ktorý je medzi ňou a hlavnou kauzou. 


Kán. 1589 - $ 1. Sudca má po prijatí žiadosti a po vypočutí stránok čo najrýchlejšie 
rozhodnúť, či sa predložená vedľajšia otázka na niečom zakladá a či súvisí s hlavným 
súdnym konaním, alebo či ju treba hneď na začiatku zamietnuť, a ak ju prijme, či má takú 
závažnosť, že ju musí rozriešiť čiastkovým rozsudkom alebo dekrétom. 

$ 2. Ale ak usúdi, že vedľajšiu otázku netreba riešiť pred definitívnym rozsudkom, má 
rozhodnúť, aby sa s ňou počítalo, keď sa bude rozhodovať hlavná kauza. 


Kán. 1590 - $ 1. Ak sa vedľajšia otázka musí rozriešiť rozsudkom, majú sa zachovať normy 
o ústnom sporovom procese, ak sudca so zreteľom na vážnosť veci nerozhodne ináč. 

$ 2. Ak sa však musí rozriešiť dekrétom, tribunál môže vec zveriť audítorovi alebo 
predsedovi. 


Kán. 1591 - Skôr než sa skončí hlavná kauza, sudca alebo tribunál môže dekrét alebo 
čiastkový rozsudok odvolať alebo zmeniť, ak sa vyskytne oprávnený dôvod, buď na žiadosť 
stránky, alebo z úradu po vypočutí stránok. 


I. kapitola 
STRÁNKY, KTORÉ SA NEDOSTAVILI 


Kán. 1592 - $ 1. Ak sa pozvaná stránka nedostaví a ani nepredloží primerané 
ospravedlnenie neprítomnosti, alebo neodpovie podľa normy kán. 1507 $ 1, sudca ju má 
vyhlásiť za neprítomnú na súdnom konaní a má rozhodnúť, aby kauza pri zachovaní toho, 
čo treba zachovať, pokračovala až do definitívneho rozsudku a jeho vykonania. 

$ 2. Skôr než sa vydá dekrét, o ktorom sa hovorí v $ 1, musí byť zrejmé, v prípade potreby 
aj z nového predvolania, že zákonne vykonané predvolanie došlo pozvanej stránke 
vo využiteľnom čase. 


Kán. 1593 - $ 1. Ak sa potom pozvaná stránka dostaví na súd, alebo dá odpoveď pred 
rozhodnutím kauzy, môže predložiť závery a dôkazy pri zachovaní predpisu kán. 1600: 
sudca však má dbať, aby sa súdne konanie zámerne nepredlžovalo pre dlhé a nepotrebné 
zdržovanie. 


$ 2. Hoci sa pozvaná stránka nedostavila a ani nedala odpoveď pred rozhodnutím kauzy, 
môže rozsudok napadnúť, a ak dokáže, že jej bránila zákonná prekážka, ktorú bez vlastnej 
viny nemohla predtým preukázať, môže použiť vymáhanie neplatnosti. 


Kán. 1594 - Ak sa v deň a hodinu, ktoré sú stanovené na dosvedčenie sporu, žiadateľ 
nedostaví a ani nepredloží primerané ospravedlnenie: 

1. sudca ho má opätovne predvolať, 

2. ak sa žiadateľ na nové predvolanie nedostaví, predpokladá sa, že sa podľa normy kán. 
1524-1525 zriekol pojednávania: 

3. ak sa však neskôr chce zúčastniť v procese, má sa zachovať kán. 1593. 


Kán. 1595 - $ 1. Stránka neprítomná na súdnom konaní, či žiadateľ alebo pozvaná stránka, 
ktorá nedokáže oprávnenú prekážku, je povinná jednak hradiť trovy sporu, ktoré vznikli pre 
Jej neprítomnosť, ako aj v prípade potreby odškodniť druhú stránku. 

$ 2. Ak na súdnom konaní nebol prítomný ani Žiadateľ ani pozvaná stránka, sú povinní 
hradiť trovy sporu spoločne. 


II. kapitola 
TRETÍ ÚČASTNÍK V KAUZE 


Kán. 1596 - $ 1. Tomu, kto je zainteresovaný, môže sa dovoliť, aby zasiahol do kauzy 
na ktoromkoľvek stupni sporu buď ako stránka, ktorá obhajuje vlastné právo, alebo ako 
vedľajší účastník, aby pomáhal niektorej stránke v spore. 

$ 2. Aby sa mu to však dovolilo, musí pred uzavretím v kauze predložiť sudcovi žiadosť, 
v ktorej má stručne vyložiť svoje právo byť účastníkom. 

$ 3. Toho, kto je účastníkom v kauze, treba prijať v tom štádiu, v akom sa kauza nachádza, 
pričom sa mu naznačí krátka zániková lehota na predloženie svojich dôkazov, ak kauza 
došla do štádia dokazovania. 


Kán. 1597 - Sudca musí po vypočutí stránok predvolať na súdne konanie tretiu osobu, 
ktorej účasť sa zdá potrebná. 


VI. titul 
ZVEREJNENIE SPISOV, UZAVRETIE V KAUZE A DISKUSIA O KAUZE 


Kán. 1598 - $ 1. Po zhromaždení dôkazov musí sudca pod trestom neplatnosti dekrétom 
dovoliť stránkam a ich advokátom, aby si v kancelárii tribunálu prezreli spisy, ktoré ešte 
nepoznajú: dokonca advokátom, ktorí to Žiadajú, možno dať kópiu spisov, v kauzách, ktoré 
sa týkajú verejného dobra, aby sa vyhlo veľmi veľkým nebezpečenstvám, môže sudca 


rozhodnúť, že niektorý spis sa nesmie nikomu ukázať, pričom však dbá na to, aby právo 
na obhajobu zostalo vždy nedotknuté. 

$ 2. Stránky môžu predložiť sudcovi na doplnenie ďalšie dôkazy: po ich získaní, ak to bude 
sudca považovať za potrebné, znova treba vydať dekrét, o ktorom sa hovorí v 8 1. 


Kán. 1599 - 8 1. Po splnení všetkého, čo sa týka predloženia dôkazov, pristupuje sa 
k uzavretiu v kauze. 

$ 2. Toto uzavretie nastáva vtedy, keď stránky vyhlásia, že nemajú viac čo uviesť, alebo 
uplynul využiteľný čas, ktorý určil sudca na predloženie dôkazov, alebo sudca vyhlási, že 
kauzu pokladá za dostatočne vyšetrenú. 

$ 3. O uzavretí v kauze, nech sa uskutočnilo akýmkoľvek spôsobom, má sudca vydať 
dekrét. 


Kán. 1600 - 8 1. Po uzavretí v kauze môže sudca znova volať tých istých alebo iných 
svedkov, alebo nariadiť iné dôkazy, ktoré sa predtým nežiadali, iba: 

1. v kauzách, v ktorých 1de len o súkromné dobro stránok, ak súhlasia všetky stránky, 

2. v ostatných kauzách po vypočutí stránok, ale len keď existuje na to vážny dôvod 
a odstráni sa akékoľvek nebezpečenstvo podvodu alebo ovplyvňovania: 

3. vo všetkých kauzách, keď je pravdepodobné, že ak sa neprijme nový dôkaz, rozsudok 
bude nespravodlivý pre dôvody, o ktorých sa hovorí v kán. 1645 $ 2, bod 1-3. 

$ 2. Sudca však môže nariadiť alebo dovoliť, aby sa predložil doklad, ktorý sa azda 
predtým bez viny toho, koho sa to týka, nemohol predložiť. 

$ 3. Nové dôkazy sa majú zverejniť pri zachovaní kán. 1598 $ 1. 


Kán. 1601 - Po uzavretí v kauze sudca má určiť primeraný čas na prednesenie obhajob 
alebo pripomienok. 


Kán. 1602 - $ 1. Obhajoby a pripomienky majú byť písomné, ak sudca so súhlasom stránok 
nepovažuje rozpravu konanú pred zasadajúcim tribunálom, za dostačujúcu. 

$ 2. Ak sa obhajoby spolu s hlavnými dokladmi majú vydať tlačou, vyžaduje sa 
predchádzajúce dovolenie sudcu pri neporušení záväzku zachovať tajomstvo, ak taký je. 

$ 3. Čo sa týka rozsahu obhajob, počtu exemplárov a iných podrobností tohto druhu, má sa 
zachovať nariadenie tribunálu. 


Kán. 1603 - $ 1. Po vzájomnom oboznámení sa s obhajobami a pripomienkami, môžu 
obidve stránky v krátkom čase, určenom sudcom, predložiť odpoveď. 

$ 2. Toto právo majú mať stránky iba raz, ak sa sudca nedomnieva, že ho treba z vážneho 
dôvodu znova udeliť: v tom prípade dovolenie udelené jednej stránke sa rozumie za udelené 
aj druhej. 


$ 3. Promótor spravodlivosti a obhajca zväzku majú právo znova predniesť odpoveď 
na odpovede stránok. 


Kán. 1604 - $ 1. Úplne sú zakázané informácie stránok alebo obhajcov alebo aj iných, 
poskytnuté sudcovi, ktoré majú zostať mimo spisov kauzy. 

$2. Ak sa diskusia o kauze vykonala písomne, sudca môže stanoviť, aby pred zasadajúcim 
tribunálom prebehla umiernená ústna rozprava na objasnenie niektorých otázok. 


Kán. 1605 - Na ústnej rozprave, o ktorej sa hovorí v kán. 1602 $ 1 a 1604 $ 2, má byť 
prítomný notár na to, aby prerokované veci a závery mohol ihneď písomne zaznačiť, ak 
sudca nariadi, alebo stránka požiada a sudca súhlasí. 


Kán. 1606 - Ak stránky vo využiteľnom čase zanedbali pripraviť si obhajobu, alebo sa 
spoliehajú na vedomosti a svedomie sudcu, sudca, ak zo spisova dôkazov pokladá vec 
za plne preskúmanú, môže ihneď vyniesť rozsudok, ale po vyžiadaní pripomienok 
promótora spravodlivosti a obhajcu zväzku, ak sú účastníkmi súdneho konania. 


VII. titul 
VÝROKY SUDCU 


Kán. 1607 - Kauzu prerokovanú súdnou cestou, ak je hlavná, rozhoduje sudca definitívnym 
rozsudkom: ak je vedľajšia, čiastkovým rozsudkom pri zachovaní predpisu kán. 1589 8 1. 


Kán. 1608 - $ 1. Na vynesenie akéhokoľvek rozsudku sa vyžaduje, aby mal sudca morálnu 
istotu vo veci, ktorú treba rozsudkom rozhodnúť. 

$2. Túto istotu musí sudca čerpať zo spisov a z dôkazov. 

$ 3. Dôkazy musí sudca hodnotiť podľa svojho svedomia pri zachovaní predpisov zákona 
o účinnosti niektorých dôkazov. 

$ 4. Sudca, ktorý túto istotu nemohol nadobudnúť, má vyhlásiť, že právo žalobcu nie je 
preukázané a predvolanú stránku má ako oslobodenú prepustiť, ak nejde o kauzu, ktorá má 
priazeň práva. V takom prípade treba vyniesť rozsudok v jej prospech. 


Kán. 1609 - 8 1. V kolégiovom tribunáli má predseda kolégia stanoviť, v ktorý deň 
a hodinu sa majú sudcovia zhromaždiť na rozhodovanie, a ak sa z osobitného dôvodu 
neodporúča niečo iné, zhromaždenie sa má konať v samom sídle tribunálu. 

$2. V deň určený na zhromaždenie jednotliví sudcovia majú predložiť svoje písomné 
závery o merite kauzy a dôvody tak podľa práva, ako aj podľa skutočnosti, na základe 
ktorých došli k svojmu záveru, tieto závery sa majú priložiť k spisom kauzy a treba ich 
držať v tajnosti. 


8 3. Po vzývaní Božieho mena a po prednesení záverov jednotlivých sudcov v poradí podľa 
precedencie, a to tak, že vždy začína ponens čiže spravodajca kauzy, má byť diskusia pod 
vedením predsedu tribunálu najmä preto, aby sa spoločne ustálilo, čo treba stanoviť 
vo výrokovej časti rozsudku. 

$4. V diskusii však smie každý odstúpiť od svojho skoršieho záveru. Avšak sudca, ktorý 
nechce pristúpiť na rozhodnutie ostatných, môže požadovať, aby v prípade odvolania boli 
jeho závery odoslané vyššiemu tribunálu. 

$5. Ak sudcovia v prvej diskusii nechcú alebo nemôžu dospieť k rozsudku, rozhodnutie sa 
môže odročiť na nové zhromaždenie, ale najviac o týždeň, ak sa podľa normy kán. 1600 
nemá doplniť vyšetrovanie kauzy. 


Kán. 1610 - $ 1. Ak 1de o samosudcu, rozsudok vypracuje sám. 

$ 2. V kolégiovom tribunáli je úlohou ponensa čiže spravodajcu vypracovať rozsudok, 
pričom zdôvodnenia čerpá z toho, čo predniesli jednotliví sudcovia v diskusii, ak väčšina 
sudcov neurčila zdôvodnenie, ktorému treba dať prednosť: potom sa má rozsudok predložiť 
na schválenie jednotlivým sudcom. 

$ 3. Rozsudok treba vydať do mesiaca odo dňa rozhodnutia kauzy, ak v kolégiovom 
tribunáli sudcovia z vážneho dôvodu neurčili dlhší čas. 


Kán. 1611 - Rozsudok musí: 

1. rozhodnúť kontroverziu, prerokúvanú pred tribunálom a dať na jednotlivé pochybnosti 
primeranú odpoveď, 

2. vymedziť, aké záväzky vyplývajúce zo súdneho konania majú stránky a ako ich treba 
splniť, 

3. vyložiť dôvody čiže zdôvodnenia tak podľa práva, ako aj podľa skutočnosti, na ktorých 
sa zakladá výroková časť rozsudku, 

4. stanoviť súdne trovy. 


Kán. 1612 - $ 1. Po vzývaní Božieho mena treba v rozsudku v poradí uviesť, kto je sudca 
alebo tribunál, kto je žiadateľ, pozvaná stránka, zástupca s riadne uvedenými menami 
a trvalým bydliskom, kto je promótor spravodlivosti a obhajca zväzku, ak sa zúčastnili 
na súdnom konaní. 

$ 2. Potom sa musí v ňom stručne opísať skutkový stav so závermi stránok a so znením 
pochybností. 

$ 3. Nato nasleduje výroková časť rozsudku po uvedení dôvodov, o ktoré sa opiera. 

$ 4. Má sa uzavrieť uvedením dňa a miesta jeho vynesenia s podpisom sudcu, alebo ak ide 
o kolégiový tribunál, všetkých sudcov a notára. 


Kán. 1613 — Vyššie uvedené pravidlá o definitívnom rozsudku treba prispôsobiť 
aj čiastkovému rozsudku. 


Kán. 1614 - Rozsudok sa má čím skôr zverejniť s uvedením spôsobov, ktorými ho možno 
napadnúť, pred zverejnením nemá nijakú účinnosť, hoci výroková časť bola stránkam 
s dovolením sudcu oznámená. 


Kán. 1615 - Zverejnenie čiže doručenie rozsudku sa môže uskutočniť buď tak, že sa 
exemplár rozsudku odovzdá stránkam alebo ich zástupcom, alebo tak, že sa im tento 
exemplár pošle podľa normy kán. 1509. 


Kán. 1616 - $1. Ak sa do textu rozsudku dostal omyl v číslach, alebo vecný omyl sa stal pri 
opisovaní výrokovej časti, alebo pri uvádzaní skutočností, alebo žiadostí stránok, alebo bolo 
vynechané to, čo vyžaduje kán. 1612 $ 4, rozsudok musí opraviť alebo doplniť, buď 
na žiadosť stránok, alebo z úradu sám tribunál, ktorý ho vyniesol, vždy však po vypočutí 
stránok a dekrétom, pripojeným na koniec rozsudku. 

$2. Ak niektorá stránka odporuje, vedľajšia otázka sa má rozhodnúť dekrétom. 


Kán. 1617 - Ostatné výroky sudcu okrem rozsudku sú dekréty, ktoré ak nie sú iba 
nariaďujúce, nemajú účinnosť, ak aspoň súhrnne nevyjadrujú zdôvodnenia, alebo ak 
neodkazujú na zdôvodnenia, uvedené v inom spise. 


Kán. 1618 - Čiastkový rozsudok alebo dekrét majú účinnosť konečného rozsudku, ak 
prekážajú súdnemu konaniu alebo ukončujú buď samo súdne konanie, alebo niektorý jeho 
stupeň vo vzťahu aspoň k niektorej stránke v kauze. 


VIII. titul 
NAPADNUTIE ROZSUDKU 


I. kapitola 
VYMÁHANIE NEPLATNOSTI ROZSUDKU 


Kán. 1619 - Pri zachovaní kán. 1622 a 1623 neplatnosti úkonov, stanovené pozitívnym 
právom, ktoré, hoci boli známe stránke podávajúcej sťažnosť, sudcovi pred vynesením 
rozsudku neboli oznámené, sa naprávajú samým rozsudkom vždy, keď ide o kauzu, 
týkajúcu sa dobra súkromných osôb. 


Kán. 1620 - Rozsudok má chybu nenapraviteľnej neplatnosti, ak: 

1. ho vyniesol absolútne nekompetentný sudca, 

2. ho vyniesol ten, kto nemá moc súdiť v tribunáli, v ktorom bola kauza rozsúdená: 
3. rozsudok vyniesol sudca, donútený násilím alebo veľkým strachom, 


4. súdne konanie bolo vykonané bez súdnej žiadosti, o ktorej sa hovorí v kán. 1501, alebo 
nebolo ustanovené proti nijakej pozvanej stránke, 

5. bol vynesený medzi stránkami, z ktorých aspoň jedna nemá spôsobilosť vystupovať 
v súdnom konaní: 

6. niekto vystupoval v mene iného bez zákonného mandátu: 

7. jednej zo stránok bolo odopreté právo obhajoby, 

8. kontroverzia nebola ani čiastočne rozhodnutá. 


Kán. 1621 — Vymáhanie neplatnosti, o ktorej sa hovorí v kán. 1620, sa môže predložiť 
na spôsob námietky bez časového obmedzenia, na spôsob žaloby pred sudcom, ktorý 
rozsudok vyniesol, do desiatich rokov odo dňa zverejnenia rozsudku. 


Kán. 1622 - Rozsudok má chybu napraviteľnej neplatnosti, iba ak: 

1. ho vyniesol nezákonný počet sudcov proti predpisu kán. 1425 8 1, 

2. neobsahuje zdôvodnenia čiže dôvody rozhodnutia: 

3. chýbajú na ňom podpisy, predpísané právom, 

4. neobsahuje rok, mesiac, deň a miesto vynesenia, 

5. sa opiera o neplatný súdny úkon, ktorého neplatnosť nebola napravená podľa normy kán. 
1619: 

6. bol vynesený proti stránke zákonne neprítomnej podľa kán. 1593 $ 2. 


Kán. 1623 — Vymáhanie neplatnosti v prípadoch, o ktorých sa hovorí v kán. 1622, sa môže 
predložiť do troch mesiacov od oznámenia o zverejnení rozsudku. 


Kán. 1624 - O vymáhaní neplatnosti rozhoduje ten sudca, ktorý rozsudok vyniesol, ak sa 
však stránka obáva, že sudca, ktorý vyniesol rozsudok napadnutý vymáhaním neplatnosti 
bude zaujatý, a preto ho považuje za podozrivého, môže požadovať, aby bol podľa normy 
kán. 1450 nahradený iným sudcom. 


Kán. 1625 — Vymáhanie neplatnosti sa môže predložiť spolu s odvolaním v lehote, 
stanovenej na odvolanie. 


Kán. 1626 - $ 1. Vymáhanie neplatnosti môžu predložiť nielen stránky, ktoré sa cítia 
poškodené, ale aj promótor spravodlivosti alebo obhajca zväzku vždy, keď majú právo 
zasiahnuť. 

$ 2. Sám sudca z úradu môže ním vynesený neplatný rozsudok stiahnuť alebo opraviť 
v lehote stanovenej na konanie v kán. 1623, ak medzitým nebolo podané odvolanie spolu 
so vymáhaním neplatnosti, alebo ak neplatnosť nebola napravená uplynutím lehoty, o ktorej 
sa hovorí v kán. 1623. 


Kán. 1627 - Kauzy o vymáhaní neplatnosti môžu byť prerokované podľa noriem o ústnom 
sporovom procese. 


II. kapitola 
ODVOLANIE 


Kán. 1628 - Stránka, ktorá sa domnieva, že je nejakým rozsudkom poškodená, a takisto 
promótor spravodlivosti a obhajca zväzku v kauzách, v ktorých sa vyžaduje ich prítomnosť, 
majú právo odvolať sa proti rozsudku u vyššieho sudcu pri neporušení predpisu kán. 1629. 


Kán. 1629 - Odvolanie nie je prípustné: 

1. proti rozsudku samého Najvyššieho veľkňaza alebo Apoštolskej signatúry: 

2. proti rozsudku postihnutému chybou neplatnosti, ak nie je spojené s vymáhaním 
neplatnosti podľa normy kán. 1625, 

3. proti rozsudku, ktorý sa stal rozsúdenou vecou: 

4. proti dekrétu sudcu alebo čiastkovému rozsudku, ktoré nemajú účinnosť definitívneho 
rozsudku, ak nie je spojené s odvolaním proti definitívnemu rozsudku: 

5. proti rozsudku alebo dekrétu v kauze, o ktorej právo určuje, že vec treba čo najrýchlejšie 
rozhodnúť. 


Kán. 1630 - 8 1. Odvolanie treba podať pred sudcom, ktorý rozsudok vyniesol, v zánikovej 
lehote pätnástich využiteľných dní od oznámenia o zverejnení rozsudku. 
$2. Ak sa podáva ústne, má ho notár pred samým odvolávajúcim sa vyhotoviť písomne. 


Kán. 1631 - Ak vznikne otázka o práve odvolať sa, má ju podľa noriem ústneho sporového 
procesu čo najrýchlejšie rozriešiť odvolací tribunál. 


Kán. 1632 - 8 1. Ak v odvolaní nie je uvedené, ktorému tribunálu je ono určené, 
predpokladá sa, že bolo podané tribunálu, o ktorom sa hovorí v kán. 1438 a 1439. 

$ 2. Ak sa druhá stránka odvolala na iný odvolací tribunál, kauzu rieši tribunál, ktorý je 
vyššieho stupňa, pri neporušení kán. 1415. 


Kán. 1633 - V odvolaní treba pokračovať pred sudcom, ktorému je ono určené, do mesiaca 
od jeho podania, ak sudca, ktorý rozsudok vyniesol, neposkytol stránke dlhší čas na jeho 
pokračovanie. 


Kán. 1634 - $ 1. Na pokračovanie v odvolaní sa vyžaduje a stačí, aby stránka požiadala 
vyššieho sudcu o opravu napadnutého rozsudku, priložila kópiu tohto rozsudku a uviedla 
dôvody odvolania. 


$ 2. Ak stránka nemôže vo využiteľnom čase dostať exemplár napadnutého rozsudku 
od tribunálu, ktorý ho vyniesol, medzitým lehoty neplynú a prekážku treba oznámiť sudcovi 
odvolania: ten má sudcu, ktorý rozsudok vyniesol, zaviazať príkazom, aby čím skôr 
zadosťučinil svojej úradnej povinnosti. 

8 3. Medzitým sudca, ktorý rozsudok vyniesol, musí podľa normy kán. 1474 spisy odoslať 
sudcovi odvolania. 


Kán. 1635 - Po nevyužitom uplynutí neodkladných odvolacích lehôt buď pred sudcom, 
ktorý rozsudok vyniesol, alebo pred sudcom, ktorému ho treba poslať, sa odvolanie 
považuje za zanechané. 


Kán. 1636 - $ 1. Kto sa odvoláva môže sa zrieknuť odvolania s účinkami, o ktorých sa 
hovorí v kán. 1525. 

$ 2. Ak odvolanie podal obhajca zväzku alebo promótor spravodlivosti, môže sa ho 
zrieknuť obhajca zväzku alebo promótor spravodlivosti odvolacieho tribunálu, ak zákon 
neurčuje ináč. 


Kán. 1637 - $ 1. Odvolanie podané žiadateľom je na osoh aj predvolanej stránke a naopak. 
$2. Ak je viac predvolaných stránok alebo žiadateľov a rozsudok je napadnutý iba jedným 
z nich alebo iba proti jednému z nich, usudzuje sa, že napadnutie urobili všetci a proti 
všetkým, kedykoľvek požadovaná vec je nedeliteľná alebo záväzok nerozdielny. 

$ 3. Ak jedna stránka podá odvolanie proti niektorej časti rozsudku, protistrana, hoci 
uplynuli neodkladné lehoty na odvolanie, môže podať vedľajšie odvolanie proti iným 
častiam v zánikovej lehote pätnástich dní odo dňa, keď jej bolo oznámené hlavné odvolanie. 
$4. Ak nie je zrejmé niečo iné, predpokladá sa, že odvolanie bolo podané proti všetkým 
častiam rozsudku. 


Kán. 1638 - Odvolanie pozastavuje vykonanie rozsudku. 


Kán. 1639 - 8 1. Pri neporušení predpisu kán. 1680 84 sa na odvolacom stupni nemôže 
prijať nový dôvod žiadosti ani na spôsob užitočného spájania, dosvedčenie sporu sa preto 
môže vzťahovať Iba na to, aby sa predchádzajúci rozsudok potvrdil alebo zmenil, či už 
úplne, alebo čiastočne. 

$2. Nové dôkazy sa však prijímajú iba podľa normy kán. 1600. 


Kán. 1640 - Na odvolacom stupni treba postupovať tým istým spôsobom ako v prvej 
inštancii s primeraným prispôsobením: ale ak netreba doplniť dôkazy, ihneď po dosvedčení 
sporu podľa normy kán. 1513 $ 1, a kán. 1639 $ 1, sa má pristúpiť k diskusii o kauze a k 
rozsudku. 


TX. titul 
ROZSÚDENÁ VEC A NAVRÁTENIE DO PÔVODNÉHO STAVU 


I. kapitola 
ROZSÚDENÁ VEC 


Kán. 1641 - Pri zachovaní predpisu kán. 1643 vec sa pokladá za rozsúdenú: 

1. ak boli vynesené dva zhodné rozsudky medzi tými istými stránkami, o tej istej Žiadosti 
a z toho istého dôvodu žiadosti: 

2. ak vo využiteľnom čase nebolo podané odvolanie proti rozsudku: 

3. ak sa na odvolacom stupni zmarilo pojednávanie, alebo došlo k jeho zrieknutiu, 

4. ak bol vynesený definitívny rozsudok, proti ktorému niet odvolania podľa normy kán. 
1629. 


Kán. 1642 - 8$ 1. Rozsúdená vec požíva právnu pevnosť a nemožno ju priamo napadnúť, ak 
to nie je podľa normy kán. 1645 $ 1. 

$ 2. Ona utvára medzi stránkami právne vysporiadanie a oprávňuje na exekučnú žalobu, 
ako aj na námietku rozsúdenej veci, ktorú môže sudca aj z úradu vyhlásiť, aby prekazil 
nové uvedenie tej istej kauzy. 


Kán. 1643 - Kauzy o stave osôb, nevynímajúc ani kauzy o odlúčení manželov, sa nikdy 
nestávajú rozsúdenou vecou. 


Kán. 1644 - $ 1. Ak boli v kauze o stave osôb vynesené dva zhodné rozsudky, hocikedy sa 
možno obrátiť na odvolací tribunál, pričom treba predložiť nové a vážne dôkazy alebo 
argumenty v zánikovej lehote tridsiatich dní od podania napadnutia. Odvolací tribunál však 
musí do jedného mesiaca od predloženia nových dôkazov a argumentov dekrétom stanoviť, 
či sa nové predloženie kauzy musí prijať alebo nie. 

$ 2. Žiadosť sa na vyšší tribunál, aby sa dosiahlo nové predloženie kauzy, nepozastavuje 
vykonanie rozsudku, ak zákon neurčuje ináč, alebo odvolací tribunál podľa normy kán. 
1650 8 3 neprikazuje pozastavenie. 


II. kapitola 
NAVRÁTENIE DO PÔVODNÉHO STAVU 


Kán. 1645 - 8 1. Proti rozsudku, ktorý sa stal rozsúdenou vecou, stojí navrátenie do 
pôvodného stavu, len keď je zjavne preukázaná jeho nespravodlivosť. 
$2. Avšak nespravodlivosť sa považuje za zjavne preukázanú, len ak: 


1. rozsudok sa do takej miery opiera o dôkazy, ktoré sa neskôr ukázali ako nepravdivé, že 
bez týchto dôkazov by výroková časť rozsudku bola neudržateľná: 

2. sa neskôr objavili doklady, ktoré nepochybne dokazujú nové skutočnosti, ktoré vyžadujú 
opačné rozhodnutie: 

3. rozsudok bol vynesený na základe podvodu jednej stránky na škodu druhej, 

4. bol zjavne zanedbaný predpis nie čisto procesného zákona, 

5. rozsudok odporuje predchádzajúcemu rozhodnutiu, ktoré sa stalo rozsúdenou vecou. 


Kán. 1646 - $ 1. O navrátenie do pôvodného stavu z dôvodov, o ktorých sa hovorí v kán. 
1645 $ 2, bod 1-3, treba požiadať sudcu, ktorý rozsudok vyniesol, do troch mesiacov, 
počítaných odo dňa spoznania týchto dôvodov. 

$2. 0 navrátenie do pôvodného stavu z dôvodov, o ktorých sa hovorí v kán. 1645 8 2, bod 
4 a 5, treba požiadať odvolací tribunál do troch mesiacov od oznámenia o zverejnení 
rozsudku: ale ak v prípade, o ktorom sa hovorí v kán. 1645 8 2, bod 5, oznámenie o 
predchádzajúcom rozhodnutí nastalo neskôr, lehota plynie od tohto oznámenia. 

$ 3. Lehoty, o ktorých sa hovorí vyššie, neplynú, kým poškodený je maloletý. 


Kán. 1647 - $ 1. Žiadosť o navrátenie do pôvodného stavu pozastavuje ešte nezačaté 
vykonávanie rozsudku. 

$ 2. Ak predsa z pravdepodobných náznakov vznikne podozrenie, že žiadosť bola podaná 
preto, aby sa oddialilo vykonanie rozsudku, sudca môže rozhodnúť, aby sa rozsudok 
vykonal, ale tomu, kto žiada navrátenie do pôvodného stavu, má poskytnúť vhodnú záruku, 
že ak k nemu dôjde, nebude poškodený. 


Kán. 1648 - Po udelení navrátenia do pôvodného stavu musí sudca vyniesť rozsudok 
o merite kauzy. 


X. titul 
SÚDNE TROVY A BEZPLATNÁ PRÁVNA POMOC 


Kán. 1649 - 8 1. Biskup, ktorý má za úlohu usmerňovať tribunál, má stanoviť normy: 

1. o odsúdení stránok na zaplatenie alebo náhradu súdnych trov: 

2. o honorároch pre zástupcov, advokátov, znalcov a tlmočníkov a o odškodnení svedkov, 
3. o udelení bezplatnej právnej ochrany alebo znížení trov, 

4. o náhrade škôd, ktorú musí vykonať ten, kto spor nielen prehral, ale sa aj ľahkomyseľne 
súdil: 


5. 0 peňažnej zálohe alebo dávaní záruky na zaplatenie trov a nahradenie škôd. 


$ 2. Proti výroku týkajúcemu sa trov, honorárov a nahradenia škôd niet osobitného 
odvolania, ale stránka sa do pätnástich dní môže obrátiť na toho istého sudcu, ktorý môže 
poplatok upraviť. 


X]. titul 
VYKONANIE ROZSUDKU 


Kán. 1650 - $ 1. Rozsudok, ktorý sa stal rozsúdenou vecou, sa môže odovzdať na 
vykonanie pri neporušení predpisu kán. 1647. 

$ 2. Sudca, ktorý vyniesol rozsudok, a ak bolo podané odvolanie, aj odvolací sudca, môžu z 
úradu alebo na žiadosť stránky prikázať predbežné vykonanie rozsudku, ktorý sa ešte nestal 
rozsúdenou vecou, v prípade potreby po poskytnutí dostatočných záruk, ak ide o príspevky 
čiže dávky určené na nevyhnutné materiálne zabezpečenie, alebo ak súri iný oprávnený 
dôvod. 

$ 3. Ak je však napadnutý rozsudok, o ktorom sa hovorí v $ 2, sudca, ktorý musí napadnutie 
rozsúdiť, ak vidí, že napadnutie je pravdepodobne opodstatnené a z vykonania rozsudku 
môže vzniknúť nenahraditeľná škoda, môže buď samo vykonanie pozastaviť, alebo ho 
viazať na záruku. 


Kán. 1651 - Vykonanie rozsudku nie je možné skôr, kým nejestvuje vykonávací dekrét 
sudcu, ktorým sa vyhlasuje, že rozsudok musí byť odovzdaný na vykonanie: tento dekrét sa 
podľa povahy rozličných káuz má buď zahrnúť do samého znenia rozsudku, alebo vydať 
osobitne. 


Kán. 1652 - Ak vykonanie rozsudku vyžaduje predbežné vyúčtovanie, vzniká vedľajšia 
otázka, o ktorej má rozhodnúť ten istý sudca, ktorý vyniesol rozsudok, určený na 
vykonanie. 


Kán. 1653 - $ 1. Rozsudok musí vykonať sám alebo cez iného biskup diecézy, v ktorej bol 
vynesený rozsudok prvého stupňa, ak partikulárny zákon nestanovuje niečo iné. 

$ 2. Ale ak to ten odmietne alebo zanedbá, vykonanie na žiadosť stránky, ktorej sa to týka, 
alebo aj z úradu, patrí autorite, ktorej podľa normy kán. 1439 $ 3, podlieha odvolací 
tribunál. 

$ 3. Vykonanie rozsudku u rehoľníkov patrí predstavenému, ktorý vyniesol rozsudok 
určený na vykonanie, alebo sudcu delegoval. 


Kán. 1654 - $ 1. Vykonávateľ musí rozsudok vykonať sám podľa bežného významu slov, 
ak sa v samom znení rozsudku niečo neponecháva na jeho uváženie. 


$ 2. Je mu dovolené rozhodovať o námietkach, týkajúcich sa spôsobu a účinnosti 
vykonania, nie však o merite kauzy, ale ak sa odinakiaľ dozvie, že rozsudok je podľa normy 
kán. 1620, 1622, 1645 neplatný alebo zjavne nespravodlivý, má sa zdržať vykonania 
a po upovedomení stránok vec vrátiť tribunálu, ktorý rozsudok vyniesol. 


Kán. 1655 - $ 1. Ak ide o vecné žaloby, vždy keď bola žalobcovi prisúdená nejaká vec, 
treba mu ju odovzdať ihneď, ako sa stala rozsúdenou vecou. 

$ 2. Ale ak ide oosobné žaloby, keď bol vinník odsúdený, aby odovzdal hnuteľnú vec, 
alebo vyplatil peniaze, alebo niečo iné dal či urobil, sudca v samom znení rozsudku, alebo 
vykonávateľ, má podľa svojho rozumného uváženia určiť lehotu na splnenie povinnosti, 
ktorá však nemá byť kratšia než pätnásť dní a dlhšia než šesť mesiacov. 


II. oddiel 
ÚSTNY SPOROVÝ PROCES 


Kán. 1656 - $ 1. Ústnym sporovým procesom, o ktorom sa hovorí v tomto oddiele, sa môžu 
prerokovávať všetky kauzy, ktoré právo nevylučuje, ak stránka nežiada riadny sporový 
proces. 

$ 2. Ak sa ústny proces použije mimo prípadov, ktoré pripúšťa právo, súdne úkony sú 
neplatné. 


Kán. 1657 - Ústny sporový proces sa na prvom stupni koná pred samosudcom podľa normy 
kán. 1424. 


Kán. 1658 - $ 1. V písomnej žiadosti, ktorou sa spor uvádza, okrem toho, čo je uvedené 
v kán. 1504, sa musia: 

1. krátko, úplne a prehľadne vyložiť skutočnosti, o ktoré sa opierajú žiadosti žiadateľa: 

2. uviesť tak dôkazy, ktorými chce žiadateľ dokázať skutočnosti, ale ktoré súčasne nemôže 
predložiť, aby ich sudca mohol ihneď získať. 

$2. K písomnej žiadosti musia byť aspoň v hodnovernej kópii pripojené doklady, o ktoré sa 
Žiadosť opiera. 


Kán. 1659 - $ 1. Ak pokus o zmierenie podľa normy kán. 1446 $ 2 bol neúspešný, sudca, ak 
sa domnieva, že písomná žiadosť sa opiera o nejaký základ, má do troch dní dekrétom, 
pripojeným na konci samej žiadosti prikázať, aby sa exemplár Žiadosti doručil pozvanej 
stránke a dať jej možnosť, aby do pätnástich dní poslala kancelárii tribunálu písomnú 
odpoveď. 

$2. Toto oznámenie má účinky súdneho predvolania, o ktorých sa hovorí v kán. 1512. 


Kán. 1660 - Ak to vyžadujú námietky pozvanej stránky, sudca má žalujúcej stránke určiť 
čas na odpoveď, aby z takto oboma stranami prednesených materiálov mal objasnený 
predmet sporu. 


Kán. 1661 - $ 1. Po uplynutí lehôt, o ktorých sa hovorí v kán. 1659 a 1660, sudca má 
po prezretí spisov vymedziť znenie pochybnosti: potom má na pojednávanie, ktoré treba 
vykonať do tridsiatich dní, predvolať všetkých, ktorí sa musia na ňom zúčastniť, pričom 
stránkam pripojí znenie pochybnosti. 

$ 2. V predvolaní sa má stránkam oznámiť, že najneskôr do troch dní pred pojednávaním 
môžu predložiť tribunálu nejaký stručný text na podopretie svojich tvrdení. 


Kán. 1662 - Na pojednávaní sa majú najskôr prerokovať otázky, o ktorých sa hovorí v kán. 
1459-1464. 


Kán. 1663 - $ 1. Dôkazy sa zhromažďujú na pojednávaní pri neporušení predpisu kán. 
1418. 

$ 2. Stránka a jej advokát môžu byť prítomní pri vypočúvaní ostatných stránok, svedkov 
a znalcov. 


Kán. 1664 — Je potrebné, aby notár písomne zaznamenal odpovede stránok, svedkov, 
znalcov, žiadosti a námietky advokátov, ale súhrne a z nich iba to, čo patrí k podstate 
kontroverznej veci a aby to odpovedajúci podpísali. 


Kán. 1665 - Dôkazy, ktoré sa neuvádzajú alebo nepožadujú v žiadosti alebo v odpovedi, 
môže sudca prijať Iba podľa normy kán. 1452, ale keď bol vypočutý čo 1 len jeden svedok, 
sudca môže nariadiť nové dôkazy iba podľa normy kán. 1600. 


Kán. 1666 - Ak na pojednávaní nebolo možné zhromaždiť všetky dôkazy, má sa stanoviť 
Iné pojednávanie. 


Kán. 1667 - Na tom istom pojednávaní sa po zhromaždení dôkazov koná ústna diskusia. 


Kán. 1668 - $ 1. Ak sa v diskusii nezistí, že vo vyšetrovaní kauzy treba niečo doplniť alebo 
že jestvuje niečo, čo prekáža, aby bol rozsudok riadne vynesený, sudca má hneď 
po skončení pojednávania sám rozhodnúť kauzu, výroková časť rozsudku sa má ihneď 
prečítať pred prítomnými stránkami. 

$2. Tribunál však môže pre obťažnosť veci alebo z iného oprávneného dôvodu rozhodnutie 
odročiť až do piateho využiteľného dňa. 

8 3. Úplný text rozsudku sa má s uvedením dôvodov oznámiť stránkam čím skôr, spravidla 
do pätnástich dní. 


Kán. 1669 - Ak odvolací tribunál zistí, že na nižšom stupni súdneho konania bol ústny 
sporový proces použitý v prípadoch, ktoré právo vylučuje, má vyhlásiť neplatnosť rozsudku 
a kauzu vrátiť tribunálu, ktorý rozsudok vyniesol. 


Kán. 1670 - V ostatných veciach, týkajúcich sa spôsobu postupu, sa majú zachovať 
predpisy kánonov o riadnom sporovom súdnom konaní. Tribunál však môže svojím 
dekrétom, obsahujúcim dôvody, pozmeniť procesné normy, ktoré nie sú stanovené 
pre platnosť, aby sa pri neporušení spravodlivosti prispelo k urýchleniu. 


III. časť 
NIEKTORÉ OSOBITNÉ PROCESY 


I. titul 
MANŽELSKÉ PROCESY 


I. kapitola 
KAUZY NA VYHLÁSENIE NEPLATNOSTI MANŽELSTVA? 


1. článok 
KOMPETENTNÉ FÓRUM A TRIBUNÁLY 


Kán. 1671 - $ 1. Manželské kauzy pokrstených patria podľa vlastného práva cirkevnému 
sudcovi. 

$ 2. Kauzy o čisto občianskych účinkoch manželstva patria občianskej autorite, ak 
partikulárne právo nestanovuje, Že tieto kauzy, ak sa prerokúvajú ako vedľajšie 
a dodatkové, môže rozsúdiť a rozhodnúť cirkevný sudca. 


Kán. 1672 - V kauzách o nulite manželstva, ktoré nie sú rezervované Apoštolskému stolcu, 
sú kompetentné: 

1. tribunál miesta, kde bolo manželstvo uzavreté: 

2. tribunál miesta, kde má jedna alebo obidve stránky trvalé alebo prechodné bydlisko: 

3. tribunál miesta, kde treba zhromaždiť väčšinu dôkazov. 


Kán. 1673 - $ 1. V každej diecéze sudcom prvej inštancie pre kauzy manželskej nulity, ak 
právo výslovne neuvádza výnimky, je diecézny biskup, ktorý môže súdnu moc vykonávať 
osobne alebo prostredníctvom iných, podľa noriem práva. 


> Kánony 1671 - 1691 sú v celosti nahradené novým znením. Pápež František, Mitis ludex Dominus lesus, z 15. augusta 
2015, AAS 9 (2015) 959-970. 


$ 2. Biskup má pre svoju diecézu ustanoviť diecézny tribunál pre kauzy manželskej nulity, 
pričom tomuto biskupovi ostane právomoc obrátiť sa na iný blízky diecézny alebo 
interdiecézny tribunál. 

$ 3. Kauzy o nulite manželstva treba zveriť kolégiu troch sudcov. Kolégiu musí predsedať 
sudca klerik, ostatní sudcovia môžu byť laici. 

$ 4. Ak biskup moderátor nemôže v diecéze ustanoviť kolégiový tribunál a nemôže si ani 
vybrať iný blízky tribunál, ako je to stanovené v $ 2, zverí kauzy samosudcovi klerikovi, 
ktorý ak je to možné, si priberie dvoch poradcov bezúhonného života, odborníkov 
v právnych alebo humanitných vedách, ktorých na tento účel schválil biskup: tomuto 
samosudcovi prináleží, ak sa nestanovilo niečo iné, to, čo kolégiu, predsedovi alebo 
spravodajcovi. 

$ 5. Tribunál druhej inštancie pre platnosť musí byť vždy kolégiový tribunál, podľa 
predpisu predchádzajúceho $ 3. 

$ 6. Z tribunálu prvej inštancie sa odvolanie podáva na metropolitný tribunál druhej 
inštancie, pri zachovaní predpisov kánonov 1438-1439 a 1444. 


2. článok 
PRÁVO NAPADNÚŤ MANŽELSTVO 


Kán. 167/4 - $ 1. Napadnúť manželstvo sú spôsobilí: (1) manželia, (2) promótor 
spravodlivosti, keď sa neplatnosť stala už známou, ak sa manželstvo nemôže konvalidovať 
alebo to nie je vhodné. 

$ 2. Manželstvo, ktoré za života obidvoch manželov nebolo žalované, po smrti jedného 
znich alebo obidvoch nemožno žalovať, ak otázka týkajúca sa platnosti nie je 
predpokladom na rozriešenie inej kontroverzie buď na kánonickom fóre, alebo 
na občianskom fóre. 

$ 3. Ak jeden z manželov zomrie kým kauza prebieha, má sa zachovať kán. 1518. 


3. článok 
UVEDENIE A POJEDNÁVANIE KAUZY 


Kán. 1675 — Sudca skôr ako prijme kauzu, musí mať istotu, že sa manželstvo 
nenapraviteľne rozpadlo tak, že by bolo nemožné znovu obnoviť manželské spolunažívanie. 


Kán. 1676 - $ 1. Súdny vikár po doručení žiadosti na uvedenie sporu, ak je presvedčený, že 
má nejaký právny základ, prijme ju a dekrétom priloženým k Žiadosti na uvedenie sporu 
nariadi, aby jej kópia bola doručená obhajcovi zväzku a, ak žiadosť na uvedenie sporu nie je 
podpísaná obidvoma stránkami, aj pozvanej stránke, a určí Im časovú lehotu pätnásť dní, 
aby vyjadrili k žiadosti svoje stanovisko. 


$ 2. Po uplynutí uvedenej časovej lehoty a potom, ako druhú stránku azda znova 
napomenul, aby vyjadrila svoje stanovisko, po vypočutí obhajcu zväzku, súdny vikár určí 
dekrétom dosvedčenie sporu a stanoví, či sa bude kauza prerokúvať riadnym procesom 
alebo skráteným procesom podľa noriem kánonov 1683-1687. Tento dekrét sa ihneď 
oznámi stránkam a obhajcovi zväzku. 

$ 3. Ak rozhodne, že sa kauza bude prerokúvať riadnym procesom, súdny vikár tým istým 
dekrétom ustanoví súdne kolégium alebo samosudcu s dvomi poradcami podľa kán. 1673 $ 
4. 

$ 4. Ak však rozhodne, že sa kauza bude prerokúvať skráteným procesom, súdny vikár 
pokračuje podľa kán. 1685. 

$ 5. Dosvedčenie sporu musí určiť, z akého titulu alebo z akých titulov je napadnutá 
platnosť manželstva. 


Kán. 1677 - $ 1. Obhajca zväzku, patróni stránok aj promótor spravodlivosti, ak je 
účastníkom súdneho konania, majú právo: 

1. byť prítomní na vypočúvaní stránok, svedkov a znalcov, pri zachovaní predpisu kán. 
15539: 

2. nahliadnuť do súdnych spisov, hoci aj nezverejnených, a preskúmať doklady predložené 
stránkami. 

$ 2. Stránky nemôžu byť prítomné pri vypočúvaní, o ktorom sa hovorí v $ 1, bod 1. 


Kán. 1678 - $ 1. V kauzách manželskej neplatnosti súdne priznanie a vyhlásenia stránok, 
podopreté prípadnými svedkami dôveryhodnosti, môžu mať silu plného dôkazu, ak to sudca 
uzná, berúc do úvahy všetky indície a dôkazné prvky, ak nie sú iné prvky, ktoré by to 
spochybnili. 

$ 2. V tých istých kauzách, aj výpoveď jedného svedka môže mať úplnú hodnovernosť, ak 
ide o kvalifikovaného svedka, ktorý vypovedá o veciach vykonaných z úradu, alebo 
o okolnosti vecí alebo osôb, tomu nasvedčujú. 

$ 3. V kauzách o impotencii alebo nedostatku súhlasu pre choromyseľnosť alebo psychickú 
anomáliu, má sudca využiť pomoc jedného alebo viacerých znalcov, ak sa to z okolností 
zreteľne neukáže ako zbytočné: v ostatných kauzách sa má zachovať predpis kán. 1574. 

$ 4 Vždy, keď pri vyšetrovaní kauzy vznikne veľmi pravdepodobná pochybnosť 
o nezavfšení manželstva, tribunál môže po vypočutí stránok kauzu o nulite pozastaviť, 
doplniť vyšetrovanie na dosiahnutie dišpenzu od uzavretého manželstva a napokon odoslať 
spisy Apoštolskému stolcu spolu so žiadosťou o dišpenz jedného alebo obidvoch manželov 
a s vyjadrením tribunálu a biskupa. 


4. článok 
ROZSUDOK, JEHO NAPADNUTIE A VYKONATEĽNOSŤ 


Kán. 1679 — Rozsudok, ktorým sa po prvý raz vyhlásila neplatnosť manželstva, po uplynutí 
časových lehôt určených v kánonoch 1630-1633, stáva sa vykonateľným. 


Kán. 1680 - 8 1. Stránka, ktorá sa považuje za poškodenú a rovnako aj promótor 
spravodlivosti a obhajca zväzku, má právo podať žiadosť na vymáhanie neplatnosti 
rozsudku alebo odvolanie proti rozsudku v zmysle kánonov 1619-1640. 

$ 2. Po uplynutí časových lehôt stanovených právom na odvolanie a jeho pokračovanie 
a potom, ako tribunál vyššej inštancie dostal súdne spisy, ustanoví sa kolégium sudcov, určí 
sa obhajca zväzku a stránky sa vyzvú, aby predložili svoje poznámky v stanovenej časovej 
lehote: po jej uplynutí, ak sa odvolanie zreteľne javí ako naťahovanie času, kolégiový 
tribunál svojím dekrétom potvrdí rozsudok prvej inštancie. 

$ 3. Ak bolo odvolanie prijaté, treba postupovať tým istým spôsobom ako v prvej inštancii 
s primeraným prispôsobením. 

$ 4. Ak sa na odvolacom stupni uvedie nový titul neplatnosti manželstva, tribunál ho môže 
ako na prvej inštancii prijať a rozhodnúť o ňom. 


Kán. 1681 — Ak bol vynesený vykonateľný rozsudok, môže sa podať kedykoľvek na tretiu 
inštanciu žiadosť o nové riešenie kauzy podľa predpisu kán. 1644, pričom treba predložiť 
nové a vážne dôvody alebo argumenty v zánikovej lehote tridsiatich dní od podania 
Žiadosti. 


Kán. 1682 - 8 1. Keď sa rozsudok, ktorým sa vyhlásila neplatnosť manželstva, stal 
vykonateľným, stránky, ktorých manželstvo bolo vyhlásené za neplatné, môžu uzavrieť 
nový sobáš, ak im v tom nebráni zákaz pripojený k samotnému rozsudku alebo zákaz 
stanovený miestnym ordinárom. 

$ 2. Hneď ako sa rozsudok stal vykonateľným, súdny vikár ho musí oznámiť ordinárovi 
miesta, kde bolo manželstvo uzavreté. Ten sa však musí postarať, aby sa v knihách 
manželstiev a pokrstených čo najskôr urobil záznam o vyhlásenej neplatnosti manželstva 
a o prípadne stanovených zákazoch. 


5. článok 
SKRÁTENÝ MANŽELSKÝ PROCES PRED BISKUPOM 


Kán. 1683 — Diecéznemu biskupovi patrí súdiť kauzy manželskej neplatnosti skráteným 
procesom, keď: 

1. žiadosť podajú obidve stránky alebo jedna z nich so súhlasom druhej, 

2. nastane taký súbeh okolností skutkov i10sôb, podopretých svedectvami alebo 
dokumentmi, ktoré si nevyžadujú nijaké ďalšie skúmanie a dôslednejšie zbieranie dôkazov 
a neplatnosť je zrejmá. 


Kán. 1684 — Žiadosť na uvedenie sporu, ktorým sa začína skrátený proces, okrem toho, čo 
sa uvádza v kán. 1504, musí: 

1. krátko, úplne a prehľadne vyložiť skutočnosti, o ktoré sa žiadosť opiera, 

2. uviesť dôkazy, ktoré môže sudca ihneď získať, 

3. pripojiť dokumenty, o ktoré sa žiadosť opiera. 


Kán. 1685 — Súdny vikár v tom istom dekréte, ktorým určí dosvedčenie sporu, ustanoví 
vyšetrovateľa a poradcu a povolá do tridsiatich dní na zasadanie všetkých, ktorí sa musia 
na ňom zúčastniť a ktoré sa má konať podľa normy kán. 1686. 


Kán. 1686 — Vyšetrovateľ, nakoľko je to možné, na jedinom zasadaní zozbiera dôkazy 
a určí lehotu pätnásť dní na predloženie prípadných pripomienok v prospech zväzku 
a obhajob stránok. 


Kán. 1687 - $ 1. Diecézny biskup po prijatí spisov, po porade s vyšetrovateľom a poradcom 
a po zvážení pripomienok obhajcu zväzku a prípadných obhajob stránok, ak nadobudol 
morálnu istotu o neplatnosti manželstva, vynesie rozsudok. V opačnom prípade vráti kauzu 
na riadny proces. 

8 2. Úplný text rozsudku so zdôvodnením nech sa oznámi čím skôr stránkam. 

$ 3. Proti rozsudku biskupa sa možno odvolať k metropolitovi alebo na Rímsku Rotu, ak 
bol rozsudok vynesený metropolitom, odvolanie sa podáva k najstaršiemu sufragánovi, 
a proti rozsudku iného biskupa, ktorý nemá vyššieho predstaveného iba Rímskeho 
veľkňaza, sa možno odvolať k biskupovi, ktorého si tento nastálo určil. 

$ 4. Ak sa odvolanie zreteľne ukáže iba ako naťahovanie procesu, metropolita alebo biskup, 
o ktorom sa zmieňuje $ 3, alebo dekan Rímskej Roty, ho svojím dekrétom hneď na začiatku 
zamietne, ak sa však prijme, kauza sa vráti na riadne prerokúvanie na druhom stupni. 


6. článok 
DOKLADOVÝ PROCES 


Kán. 1688 - Po prijatí Žiadosti predloženej podľa normy kán. 1676, diecézny biskup alebo 
súdny vikár alebo určený sudca môže po vynechaní náležitostí riadneho procesu, ale 
po predvolaní stránok a za účasti obhajcu zväzku rozsudkom vyhlásiť neplatnosť 
manželstva, ak z dokladu, ktorý nepodlieha nijakému protirečeniu ani námietke, je celkom 
zrejmá existencia zneplatňujúcej prekážky alebo zrejmý nedostatok zákonnej formy, len 
keď s rovnakou istotou je zrejmé, že dišpenz nebol daný alebo že zástupca nemal platný 
mandát. 


Kán. 1689 - 8 1. Proti tomuto vyhláseniu sa obhajca zväzku, ak sa rozumne domnieva, že 
buď nedostatky, o ktorých sa hovorí v kán. 1688, alebo nejestvovanie dišpenzu nie sú isté, 


musí sa odvolať na sudcu druhej inštancie, ktorému treba poslať spisy a písomne ho 
upozorniť, že ide o dokladový proces. 
$2. Stránke, ktorá sa domnieva, že je poškodená, zostáva nedotknuté právo odvolať sa. 


Kán. 1690 - Sudca druhej inštancie za účasti obhajcu zväzku a po vypočutí stránok tým 
istým spôsobom, o ktorom sa hovorí v kán. 1688, rozhodne, či rozsudok treba potvrdiť 
alebo či skôr treba v kauze postupovať riadnym právnym postupom: v tomto prípade kauzu 
vráti tribunálu prvej inštancie. 


7. článok 
VŠEOBECNÉ NORMY 


Kán. 1691 - $ 1. V rozsudku sa majú stránky upozorniť na mravné alebo aj občianske 
záväzky, ak by ich zaväzovali voči sebe navzájom a voči deťom, aby nebolo zanedbané ich 
zaopatrenie a výchova. 

$ 2. Kauzy na vyhlásenie neplatnosti manželstva nemôžu byť prerokúvané ústnym 
sporovým procesom, o ktorom sa pojednáva v kánonoch 1656-1670. 

$ 3. Vostatných veciach, ktoré sa týkajú spôsobu postupu, treba uplatniť, ak tomu nebráni 
povaha veci, kánony o súdnych konaniach vo všeobecnosti a o riadnom sporovom súdnom 
konaní pri zachovaní osobitných noriem, týkajúcich sa káuz o stave osôb a káuz, ktoré sa 
vzťahujú na verejné dobro. 


II. kapitola 
KAUZY O ODLÚČENÍ MANŽELOV 


Kán. 1692 - $ 1. O osobnom odlúčení pokrstených manželov, ak pre partikulárne miesta nie 
je legitímne postarané ináč, sa môže rozhodnúť dekrétom diecézneho biskupa alebo 
rozsudkom sudcu podľa normy nasledujúcich kánonov. 

$ 2. Biskup diecézy, v ktorej manželia majú pobyt, môže po zvážení osobitných okolností 
udeliť dovolenie obrátiť sa na občianske fórum tam, kde cirkevné rozhodnutie nemá 
občianske účinky, alebo ak sa predvída, že občiansky rozsudok nebude protirečiť Božiemu 
právu. 

$ 3. Sudca sa má usilovať, aby sa pri zachovaní predpisu $ 2 kauza už od samého začiatku 
preniesla na občianske fórum, ak sa kauza vzťahuje aj na čisto občianske účinky 
manželstva. 


Kán. 1693 - $ 1. Ak niektorá stránka alebo promótor spravodlivosti nežiadajú riadny 
sporový proces, má sa použiť ústny sporový proces. 

$ 2. Ak bol použitý riadny sporový proces a bolo podané odvolanie, tribunál druhého stupňa 
má postupovať podľa normy kán. 1680 $ 2, pri zachovaní toho, čo treba zachovať. 


Kán. 1694 - Čo sa týka kompetencie tribunálu, majú sa zachovať predpisy kán. 1672. 


Kán. 1695 - Sudca, skôr než prijme kauzu, a vždy, keď vidí nádej na úspech, má použiť 
pastoračné prostriedky, aby sa manželia zmierili a aby ich priviedol k obnoveniu 
manželského spolužitia. 


Kán. 1696 - Kauzy o odlúčení manželov sa vzťahujú aj na verejné dobro: preto v nich musí 
vždy vystupovať promótor spravodlivosti podľa normy kán. 1433. 


III. kapitola 
PROCES NA DOSIAHNUTIE DIŠPENZU OD PLATNE UZAVRETÉHO 
A NEZAVRŠENÉHO MANŽELSTVA 


Kán. 1697 - Iba manželia alebo jeden z nich, hoci aj proti vôli druhého, majú právo žiadať 
milosť dišpenzu od manželstva platne uzavretého a nezavfšeného . 


Kán. 1698 - $ 1. Iba Apoštolský stolec rozsudzuje o skutočnosti nezavíšenia manželstva 
a 0 existencii oprávneného dôvodu na udelenie dišpenzu. 
$ 2. Dišpenz však udeľuje jedine Rímsky veľkňaz. 


Kán. 1699 - 8 1. Diecézny biskup trvalého alebo prechodného bydliska žiadateľa je 
kompetentný na prijatie písomnej Žiadosti o dišpenz, biskup, ak je preukázané, že žiadosť je 
odôvodnená, musí nariadiť, aby sa viedol proces. 

$ 2. Ale ak má predkladaný prípad osobitné ťažkosti právneho alebo mravného poriadku, 
diecézny biskup sa má poradiť s Apoštolským stolcom. 

$ 3. Proti dekrétu, ktorým biskup zamieta písomnú žiadosť, je možný rekurz na Apoštolský 
stolec. 


Kán. 1700 - 8 1. Biskup má pri zachovaní predpisu kán. 1678 84, vedenie týchto procesov 
trvalo alebo v jednotlivých prípadoch zveriť tribunálu svojej alebo inej diecézy alebo 
súcemu kňazovi. 

$ 2. Ale ak bola podaná súdna žiadosť na vyhlásenie neplatnosti tohto manželstva, vedenie 
procesu sa má zveriť tomu istému tribunálu. 


Kán. 1701 - $1. V týchto procesoch vždy musí mať účasť obhajca zväzku. 
$ 2. Patrón sa nedovoľuje, ale biskup môže pre obťažnosť prípadu dovoliť, aby žiadateľovi 
alebo pozvanej stránke pomáhal znalec práva. 


Kán. 1702 — Počas vedenia procesu sa majú vypočuť obidvaja manželia a podľa možnosti 
sa majú zachovávať kánony o zhromažďovaní dôkazov v riadnom sporovom súdnom 
konaní a v kauzách o neplatnosti manželstva, len keď sa dajú prispôsobiť povahe týchto 
procesov. 


Kán. 1703 - $ 1. Spisy sa nezverejňujú, ale ak sudca vidí, že z predložených dôkazov 
vzniká vážna prekážka žiadosti Žiadajúcej stránky alebo námietke pozvanej stránky, má to 
opatrne oznámiť stránke, ktorej sa to týka. 

$ 2. Sudca môže predložený doklad alebo prijaté svedectvo ukázať stránke, ktorá to žiada, 
a vymedziť čas na predloženie záverov. 


Kán. 1704 - 8 1. Vyšetrovateľ má po skončení vyšetrovania predložiť všetky spisy 
s primeranou správou biskupovi, ktorý má podľa objektívnej pravdy vyjadriť úsudok tak 
o skutočnosti neužívania, ako aj o oprávnenom dôvode na dišpenz a o vhodnosti milosti. 

$ 2. Ak je vedenie procesu zverené podľa normy kán. 1700 inému tribunálu, pripomienky 
v prospech zväzku sa majú vypracovať na tomto fóre, ale úsudok, o ktorom sa hovorí v $ 1, 
patrí poverujúcemu biskupovi, ktorému má vyšetrovateľ spolu so spismi odovzdať 
primeranú správu. 


Kán. 1705 - $ 1. Biskup má zaslať Apoštolskému stolcu všetky spisy spolu so svojím 
vyjadrením a s pripomienkami obhajcu zväzku. 

$2. Ak sa podľa úsudku Apoštolského stolca vyžaduje doplnenie vyšetrovania, biskupovi 
sa to naznačí uvedením bodov, o ktoré má byť vyšetrovanie doplnené. 

$ 3. Ale ak Apoštolský stolec odpísal, že z uvedeného sa nezavíšenie nepreukázalo, vtedy 
znalec práva, o ktorom sa hovorí v kán. 1701 $ 2, môže spisy procesu, nie však vyjadrenie 
biskupa, prezrieť v sídle tribunálu, aby uvážil, či sa môže uviesť niečo vážne na opätovné 
podanie žiadosti. 


Kán. 1706 - Apoštolský stolec odosiela reskript dišpenzu biskupovi: ten reskript oznámi 
stránkam a okrem toho čo najskôr prikáže farárovi miesta uzavretia manželstva, ako aj 
miesta prijatia krstu, aby v knihách manželstiev a pokrstených urobili záznam o udelenom 
dišpenze. 


IV. kapitola 
PROCES NA VYHLÁSENIE PREDPOKLADANEJ SMRTI JEDNÉHO Z MANŽELOV 


Kán. 1707 - $ 1. Kedykoľvek smrť jedného z manželov nemožno dokázať hodnoverným 
cirkevným alebo občianskym dokladom, druhá manželská stránka nemôže byť považovaná 
za oslobodenú od manželského zväzku, ak nevydá diecézny biskup vyhlásenie 
o predpokladanej smrti. 


$ 2. Vyhlásenie, o ktorom sa hovorí v $ 1, môže diecézny biskup vydať iba vtedy, ak 
po vykonaní potrebných zisťovaní, z výpovedí svedkov, z verejnej mienky alebo z indícií 
nadobudol morálnu istotu o smrti jedného z manželov. Sama neprítomnosť jedného 
z manželov, hoci dlhotrvajúca, nestačí. 

$ 3. V neistých a zložitých prípadoch sa má biskup poradiť s Apoštolským stolcom. 


TI. titul 
KAUZY NA VYHLÁSENIE NEPLATNOSTI POSVÄTNEJ VYSVIACKY 


Kán. 1708 - Platnosť posvätnej vysviacky majú právo napadnúť buď sám klerik, alebo 
ordinár, ktorému klerik podlieha alebo v ktorého diecéze bol vysvätený. 


Kán. 1709 - $ 1. Písomná žiadosť sa musí zaslať kompetentnej kongregácii, ktorá rozhodne, 
či 0 kauze má rokovať sama kongregácia Rímskej kúrie, alebo tribunál, ktorý ona určí. 

$ 2. Po odoslaní písomnej žiadosti má klerik samým právom zakázané vykonávať prijaté 
svätenia. 


Kán. 1710 - Ak kongregácia zverila kauzu tribunálu, majú sa zachovať, keď tomu nebráni 
povaha veci, kánony o súdnych konaniach vo všeobecnosti a o riadnom sporovom súdnom 
konaní pri neporušení predpisov tohto titulu. 


Kán. 1711 - V týchto kauzách má obhajca zväzku tie isté práva a je viazaný tými istými 
povinnosťami, aké má obhajca manželského zväzku. 


Kán. 1712 — Klerik po druhom rozsudku, ktorý potvrdil neplatnosť posvätnej vysviacky, 
stráca všetky práva vlastné klerickému stavu a je oslobodený od všetkých záväzkov. 


III. titul 
SPÔSOBY AKO SA VYHNÚŤ SÚDNYM KONANIAM 


Kán. 1713 — Aby sa vyhlo súdnym sporom, je vhodné používať pokonanie čiže zmierenie, 
alebo možno kontroverziu zveriť súdu jedného alebo viacerých rozhodcov. 


Kán. 1714 - O pokonaní, kompromise a rozhodcovskom súde sa majú zachovať normy, 
ktoré si stránky vybrali, alebo ak si stránky žiadne nevybrali, zákon, ktorý vydala 
konferencia biskupov, ak taký je, alebo občiansky zákon platný v mieste, kde sa uzatvára 
dohoda. 


Kán. 1715 - $ 1. Pokonanie alebo kompromis nemôže platne nastať v tých veciach, ktoré sa 
týkajú verejného dobra, alebo v iných, s ktorými stránky nemôžu voľne nakladať. 


$ 2. Ak ide o cirkevné časné majetky, majú sa vždy, keď to predmet vyžaduje, zachovať 
náležitosti, ktoré stanovuje právo pre scudzenie cirkevných vecí. 


Kán. 1716 - $ 1. V prípade, že občiansky zákon nepriznáva rozhodcovskému rozsudku 
účinnosť, ak nie je potvrdený sudcom, na to aby rozhodcovský rozsudok v cirkevnej 
kontroverzii mal účinnosť v kánonickom fóre, potrebuje potvrdenie cirkevného sudcu 
miesta, v ktorom bol vynesený. 

$ 2. Ale ak občiansky zákon pripúšťa napadnutie rozhodcovského rozsudku pred 
občianskym sudcom, v kánonickom fóre sa to isté napadnutie môže podať u cirkevného 
sudcu, ktorý je v prvom stupni kompetentný kontroverziu rozsúdiť. 


IV. časť 
TRESTNÝ PROCES 


I. kapitola 
PREDBEŽNÉ ZISŤOVANIE 


Kán. 1717 - $ 1. Kedykoľvek má ordinár aspoň pravdepodobnú správu o delikte, má sám 
alebo cez inú vhodnú osobu preveriť skutočnosti a okolnosti, ako aj pripočítateľnosť, ak sa 
toto preverovanie nezdá úplne zbytočné. 

$ 2. Treba sa chrániť toho, aby sa týmto zisťovaním neohrozilo čiekoľvek dobré meno. 

8 3. Kto vykonáva zisťovanie, má tie isté moci a povinnosti ako audítor v procese: ak sa 
potom začne súdny proces, nemôže v ňom byť sudcom. 


Kán. 1718 - $1. Keď sa zdá, že je zhromaždených dosť údajov, ordinár má rozhodnúť: 

1. či sa môže začať proces na uloženie alebo vyhlásenie trestu: 

2. či je to so zreteľom na kán. 1341 osožné, 

3. či treba použiť súdny proces, alebo, ak to zákon nezakazuje, treba postupovať 
mimosúdnym dekrétom. 

$ 2. Ordinár má dekrét, o ktorom sa hovorí v $ 1, odvolať alebo zmeniť vždy, keď sa mu 
na základe nových údajov zdá, že treba rozhodnúť ináč. 

$ 3. Ordinár má pri vydávaní dekrétov, o ktorých sa hovorí v $ 1 a 2, vypočuť dvoch 
sudcov alebo iných znalcov práva, ak to považuje za rozumné. 

$ 4. Skôr než ordinár rozhodne podľa normy $ 1, má zvážiť, či kvôli tomu, aby sa vyhlo 
neužitočným súdnym konaniam, nebude osožné, aby so súhlasom stránok on sám alebo 
zisťovateľ rozriešil otázku o škodách podľa dobra a spravodlivosti. 


Kán. 1719 - Spisy zisťovania a dekréty ordinára, ktorými sa zisťovanie začína alebo končí, 
ako aj všetko, čo predchádzalo zisťovaniu, ak nie je potrebné pre trestný proces, má sa 
uchovávať v tajnom archíve kúrie. 


II. kapitola 
PRIEBEH PROCESU 


Kán. 1720 - Ak ordinár usúdi, že treba postupovať mimosúdnym dekrétom: 

1. má vinníka oboznámiť s obžalobou a dôkazmi a má mu poskytnúť možnosť obhajovať 
sa, len ak sa riadne predvolaný vinník zanedbal dostaviť: 

2. má s dvoma prísediacimi dôkladne zvážiť všetky dôkazy a argumenty, 

3. ak je delikt s istotou preukázaný a trestná žaloba nezanikla, má vydať dekrét podľa 
normy kán. 1342-1350, aspoň stručne vyložiť dôvody podľa práva a podľa skutočnosti. 


Kán. 1721 - $ 1. Ak ordinár rozhodol, že treba začať trestný súdny proces, má spisy 
zisťovania odovzdať promótorovi spravodlivosti, ktorý podľa normy kán. 1502 a 1504 má 
sudcovi odovzdať žalobný spis. 

$ 2. Pred vyšším tribunálom úlohu žalobcu vykonáva promótor spravodlivosti, ustanovený 
pri tomto tribunáli. 


Kán. 1722 - Ordinár po vypočutí promótora spravodlivosti a po predvolaní obžalovaného 
môže v ktoromkoľvek štádiu procesu zabrániť obžalovanému vykonávať posvätnú službu 
alebo nejaký cirkevný úrad a nejakú cirkevnú úlohu, uložiť mu alebo zakázať pobyt na 
istom mieste alebo území, alebo mu aj zakázať verejnú účasť na najsvätejšej Eucharistii, 
aby sa predišlo pohoršeniam, chránila sa sloboda svedkov a zabezpečilo sa uplatnenie 
spravodlivosti: toto všetko treba po zaniknutí dôvodu odvolať a po zaniknutí trestného 
procesu sa toto končí samým právom. 


Kán. 1723 - $1. Keď sudca vinníka predvoláva, musí ho vyzvať, aby si podľa normy kán. 
1481 8 1 ustanovil advokáta v lehote, ktorú určil sám sudca. 

$ 2. Ak sa vinník o to nepostaral, sám sudca mu pred dosvedčením sporu má vymenovať 
advokáta, ktorý má vykonávať úlohu dovtedy, kým si vinník neustanoví advokáta. 


Kán. 1724 - $ 1. Promótor spravodlivosti sa môže na ktoromkoľvek stupni súdneho konania 
zrieknuť pojednávania na pokyn alebo so súhlasom ordinára, z rozhodnutia ktorého sa 
proces začal. 

$ 2. Aby zrieknutie bolo platné, musí ho vinník prijať, ak sám nie je vyhlásený 
za neprítomného na súdnom konaní. 


Kán. 1725 - V diskusii kauzy, či sa koná písomne alebo ústne, má mať obžalovaný vždy 
právo, aby on sám alebo jeho advokát, alebo zástupca ako posledný písal alebo hovoril. 


Kán. 1726 - Ak je na ktoromkoľvek stupni a štádiu trestného súdneho konania jasne zistené, 
že vinník delikt nespáchal, sudca to musí rozsudkom vyhlásiť a vinníka oslobodiť, hoci by 
sa súčasne preukázalo, že trestná žaloba zanikla. 


Kán. 1727 - $ 1. Vinník môže podať odvolanie aj vtedy, keď bol rozsudkom len preto 
oslobodený, že trest bol fakultatívny, alebo preto, že sudca použil moc, o ktorej sa hovorí 
v kán. 1344 a 1345. 

$ 2. Promótor spravodlivosti sa môže odvolať vždy, keď usúdi, že nie je dostatočne 
postarané o nápravu pohoršenia alebo o obnovenie spravodlivosti. 


Kán. 1728 - $1. V trestnom súdnom konaní treba pri neporušení predpisov kánonov tohto 
titulu uplatniť kánony o súdnych konaniach vo všeobecnosti a o riadnom sporovom súdnom 
konaní, so zachovaním osobitných noriem o kauzách, týkajúcich sa verejného dobra, ak 
tomu neprekáža povaha veci. 

$ 2. Obžalovaný nie je povinný priznať sa k deliktu a ani mu nemožno uložiť prísahu. 


111. kapitola 
ŽALOBA O NÁHRADU ŠKÔD 


Kán. 1729 - 8 1. Poškodená stránka môže v samom trestnom súdnom konaní predložiť 
podľa normy kán. 1596 sporovú žalobu o náhradu škôd, ktoré jej boli spôsobené deliktom. 

$ 2. Ak sa zákrok poškodenej stránky, o ktorom sa hovorí v 8 1, nevykonal na prvom stupni 
trestného súdneho konania, viac sa nedovoľuje. 

$ 3. Odvolanie v kauze o škodách sa koná podľa normy kán. 1628-1640, aj keby sa 
odvolanie v trestnom súdnom konaní nemohlo uskutočniť, ale ak sa predložia obidve 
odvolania, hoci od rozličných stránok, má byť iba jedno odvolacie súdne konanie pri 
neporušení predpisu kán. 1730. 


Kán. 1730 - 8 1. Sudca môže súdne konanie o škodách odročiť, až kým nevynesie 
definitívny rozsudok v trestnom súdnom konaní, aby sa tak vyhlo prílišnému predlžovaniu 
trestného súdneho konania. 

$ 2. Sudca, ktorý takto konal, musí po vynesení rozsudku v trestnom súdnom konaní 
rozsudzovať o škodách, hoci trestné súdne konanie pre podané napadnutie ešte prebieha, 
alebo vinník bol oslobodený z dôvodu, ktorý ho nezbavuje povinnosti nahradiť škodu. 


Kán. 1731 - Rozsudok vynesený v trestnom súdnom konaní, hoci sa stal rozsúdenou vecou, 
poškodenej stránke nedáva žiadne právo, ak nezakročila podľa normy kán. 1729. 


V. časť 


SPÔSOB POSTUPU PRI ADMINISTRATÍVNYCH REKURZOCH A PRI 
ODVOLÁVANÍ ALEBO PREKLADANÍ FARÁROV 


I. oddiel 
REKURZ PROTI ADMINISTRATÍVNYM DEKRÉTOM 


Kán. 1732 - To, čo sa v kánonoch tohto oddielu stanovuje o dekrétoch, treba uplatňovať 
na všetky jednotlivé administratívne úkony vydané v mimosúdnom vonkajšom fóre 
s výnimkou tých, ktoré vydáva sám Rímsky veľkňaz alebo sám ekumenický koncil. 


Kán. 1733 - $ 1. Vždy, keď sa niekto domnieva, že je dekrétom poškodený, je veľmi 
žiadúce, aby sa vyhlo sporu medzi ním a pôvodcom dekrétu a aby sa spoločným úsilím 
hľadalo medzi nimi spravodlivé riešenie pri prípadnom využití sprostredkovania a úsilia 
vážených osôb tak, aby sa vhodným spôsobom kontroverzia odvrátila alebo urovnala. 

$ 2. Konferencia biskupov môže stanoviť, aby sa v každej diecéze natrvalo ustanovil istý 
úrad alebo rada, ktorých úlohou má byť hľadanie a predkladanie spravodlivého riešenia 
podľa noriem, stanovených touto konferenciou: ale ak to konferencia nenariadi, takúto radu 
alebo takýto úrad môže ustanoviť biskup. 

8 3. Úrad alebo rada, o ktorých sa hovorí v $ 2, majú vyvíjať činnosť predovšetkým vtedy, 
keď sa podľa normy kán. 1734 žiadalo odvolanie dekrétu a lehoty na rekurz ešte 
neuplynuli: ale ak bol proti dekrétu podaný rekurz, sám predstavený, ktorý o rekurze 
rozhoduje, má vždy, keď vidí nádej na dobrý výsledok, vyzvať predkladateľa rekurzu 
1 pôvodcu dekrétu, aby takéto riešenia hľadali. 


Kán. 1734 - 8 1. Skôr než niekto podá rekurz, musí písomne žiadať odvolanie alebo opravu 
dekrétu od jeho pôvodcu: predloženie tejto Žiadosti sa súčasne chápe aj ako žiadosť 
o pozastavenie vykonania. 

$ 2. Žiadosť sa musí podať v zánikovej lehote desiatich užitočných dní od zákonného 
doručenia dekrétu. 

$ 3. Normy $ 1 a2 neplatia: 

1. pre rekurz, podávaný u biskupa proti dekrétom vydaným autoritami, ktoré sú mu 
podriadené, 

2. pre rekurz, podávaný proti dekrétu, ktorým sa rozhoduje o hierarchickom rekurze, ak 
rozhodnutie nevydal biskup: 

3. pre rekurzy, podávané podľa normy kán. 57 a 1735. 


Kán. 1735 - Ak pôvodca dekrétu v priebehu tridsiatich dní od prijatia žiadosti, o ktorej sa 
hovorí v kán. 1734, doručí nový dekrét, ktorým buď prvý opravuje, alebo rozhoduje, že 
žiadosť treba zamietnuť, lehoty na podanie rekurzu plynú od doručenia nového dekrétu: ale 
ak v priebehu tridsiatich dní nijako nerozhodne, lehoty plynú od tridsiateho dňa. 


Kán. 1736 - $ 1. V tých veciach, v ktorých hierarchický rekurz pozastavuje vykonanie 
dekrétu, ten istý účinok má aj žiadosť, o ktorej sa hovorí v kán. 1734. 

$2. Vostatných prípadoch, ak pôvodca dekrétu v priebehu desiatich dní od prijatia Žiadosti, 
o ktorej sa hovorí v kán. 1734, nerozhodol o pozastavení vykonania, pozastavenie sa 
medzitým môže žiadať od jeho hierarchického predstaveného, ktorý ho môže nariadiť iba 
z vážnych dôvodov, dbajúc vždy na to, aby spása duší neutrpela nijakú škodu. 

$ 3. Ak sa rekurz podáva po pozastavení vykonania dekrétu podľa normy $ 2, ten, kto musí 
o rekurze rozhodovať, má podľa normy kán. 1737 $ 3, rozhodnúť, či sa pozastavenie má 
potvrdiť alebo odvolať. 

$ 4. Ak sa v stanovenej lehote nepodá proti dekrétu nijaký rekurz, pozastavenie vykonania, 
ktoré bolo medzitým podľa normy $ 1 alebo 2 uskutočnené, tým samým zaniká. 


Kán. 1737 - 8 1. Kto tvrdí, že je dekrétom poškodený, môže z akéhokoľvek oprávneného 
dôvodu podať rekurz u hierarchického predstaveného toho, kto dekrét vydal: rekurz sa 
môže podať u samého pôvodcu dekrétu, ktorý ho musí ihneď odoslať kompetentnému 
hierarchickému predstavenému. 

$ 2. Rekurz treba podať v zánikovej lehote pätnástich využiteľných dní, ktoré v prípadoch, 
o ktorých sa hovorí v kán. 1734 $ 3, plynú odo dňa, keď bol dekrét doručený, v ostatných 
prípadoch však plynú podľa normy kán. 1735. 

$ 3. Aj v prípadoch, v ktorých rekurz nepozastavuje vykonanie dekrétu samým právom 
a ani pozastavenie nie je nariadené podľa normy kán. 1736 $ 2, predstavený predsa môže z 
vážneho dôvodu nariadiť, aby sa vykonanie pozastavilo a dbá na to, aby spása duší 
neutrpela nijakú škodu. 


Kán. 1738 - Predkladateľ rekurzu má vždy právo vziať si advokáta alebo zástupcu, pričom 
sa treba vyhnúť neužitočným prieťahom: ba ak predkladateľ rekurzu nemá patróna 
a predstavený to považuje za potrebné, má byť ustanovený patrón z úradu: predstavený 
však môže vždy nariadiť, aby sa predkladateľ rekurzu osobne dostavil na vypočúvanie. 


Kán. 1739 - Predstavenému, ktorý o rekurze rozhoduje, je podľa toho, ako si to prípad 
vyžaduje, dovolené dekrét nielen potvrdiť alebo vyhlásiť za neplatný, ale ho aj zrušiť, 
odvolať, alebo, ak to predstavený považuje za užitočnejšie, opraviť, nahradiť, pozmeniť. 


II. oddiel 


? PCCICAI, odpoveď III, z 29. apríl 1987, AAS 80 (1988) 1818: 
Pochybnosť: Či skupina veriacich, ktorá nie je právnickou osobou, ba chýba jej aj schválenie, o ktorom hovorí kán. 
299 $ 3, má aktívnu legitimitu na podanie hierarchického rekurzu proti dekrétu vlastného diecézneho biskupa? 


Odpoveď: Záporne, keď ide o skupinu, kladne keď ide o jednotlivých veriacich, či už konajú jednotlivo alebo spoločne, 
len keď skutočne utrpeli škodu. Pri posudzovaní tejto škody by mal sudca postupovať s primeraným rozlišovaním. 


POSTUP PRI ODVOLÁVANÍ A PREKLADANÍ FARÁROV 


I. kapitola 
SPÔSOB POSTUPU PRI ODVOLÁVANÍ FARÁROV 


Kán. 1740 - Keď sa služba niektorého farára z nejakého dôvodu aj bez jeho ťažkej viny 
stane škodlivou alebo aspoň neúčinnou, diecézny biskup ho môže z farnosti odvolať. 


Kán. 1741 - Dôvody, pre ktoré možno farára z jeho farnosti zákonne odvolať, sú najmä 
tieto: 

1. spôsob konania, ktorý prináša cirkevnému spoločenstvu veľkú škodu alebo vyvoláva 
znepokojenie, 

2. neskúsenosť alebo trvalá duševná či telesná choroba, ktorá robí farára neschopným, aby 
s osohom plnil svoje úlohy: 

3. strata dobrého mena u počestných a vážených farníkov, alebo odpor voči farárovi, 
o ktorom sa predvída, že v krátkom čase neskončí, 

4. vážna nedbanlivosť alebo porušovanie povinností farára, ktoré pretrvávajú aj 
po napomenutí: 

5. zlé spravovanie časných majetkov na veľkú škodu Cirkvi, keď sa proti tomuto zlu 
nemôže použiť iný prostriedok. 


Kán. 1742 - 8 1. Ak sa z vykonaného skúmania preukáže, že existuje dôvod, o ktorom sa 
hovorí v kán. 1740, biskup má vec prerokovať s dvoma farármi, vybratými zo skupiny, 
ktorú na to natrvalo utvorila kňazská rada na návrh biskupa: ale ak aj potom usúdi, že treba 
prikročiť k odvolaniu, po uvedení dôvodu a dôkazov a to kvôli platnosti, má farárovi 
otcovsky poradiť, aby sa do pätnástich dní zriekol úradu. 

$2. Keď ide o farárov, ktorí sú členmi rehoľného inštitútu alebo spoločnosti apoštolského 
Života, má sa zachovať predpis kán. 682 8 2. 


Kán. 1743 - Farár sa môže zrieknuť nielen priamo a jednoducho, ale aj s podmienkou, len 
keď ju biskup môže legitímne prijať a naozaj ju aj prijme. 


Kán. 1744 - $ 1. Ak farár počas určených dní neodpovie, biskup má výzvu zopakovať 
a predížiť využiteľný čas na odpoveď. 

$ 2. Ak biskup zistil, že farár druhú výzvu prijal a neodpovedal, hoci mu nebránila nijaká 
prekážka, alebo ak farár bez udania akýchkoľvek dôvodov zrieknutie odmieta, biskup má 
vydať odvolací dekrét. 


Kán. 1745 — Ale ak farár uvedený dôvod a jeho opodstatnenie napadne a pripojí také 
dôvody, ktoré sa biskupovi zdajú nedostačujúce, biskup, aby platne konal: 


1. má vyzvať farára, aby po prezretí do spisov zhrnul svoje námietky do písomnej správy, 
ba aby predložil protidôkazy, ak nejaké má: 

2. potom po doplnení skúmania, ak je to potrebné, má vec zvážiť spolu s tými farármi, 
o ktorých sa hovorí v kán. 1742 $ 1, ak títo nemôžu, je potrebné určiť iných, 

3. napokon má stanoviť, či farára treba odvolať alebo nie, a hneď má vydať o tom dekrét. 


Kán. 1746 - Biskup sa má o odvolaného farára postarať buď tak, že mu zverí iný úrad, ak je 
naň súci, alebo prostredníctvom dôchodku podľa toho, ako si to prípad vyžaduje a okolnosti 
dovoľujú. 


Kán. 1747 -$ 1. Odvolaný farár sa musí zdržať vykonávania úradu farára, čo najskôr 
uvolniť farskú budovu a všetko, čo patrí farnosti, odovzdať tomu, komu biskup farnosť 
Zveril. 

$ 2. Ak 1de o chorého, ktorý sa z farskej budovy nemôže bez ťažkosti odsťahovať inam, má 
mu ju biskup ponechať na užívanie, a to aj výlučné, kým táto potreba trvá. 

$ 3. Biskup nemôže vymenovať nového farára, kým nie je rozhodnutý rekurz 
proti odvolaciemu dekrétu, ale má sa o farnosť dočasne postarať cez administrátora farnosti. 


II. kapitola 
SPÔSOB POSTUPU PRI PREKLADANÍ FARÁROV 


Kán. 1748 - Ak dobro duší alebo potreba či prospech Cirkvi vyžaduje, aby bol farár 
Zo svojej farnosti, ktorú s osohom riadi, preložený do inej farnosti alebo do iného úradu, 
biskup mu má preloženie navrhnúť písomne a odporučiť, aby z lásky k Bohu a k dušiam 
súhlasil. 


Kán. 1749 - Ak farár nemieni vyhovieť rade a odporúčaniu biskupa, má dôvody písomne 
predložiť. 


Kán. 1750 - Ak biskup napriek predloženým dôvodom usudzuje, že nie je potrebné odstúpiť 
od zámeru, má s dvoma farármi, vybranými podľa normy kán. 1742 $ 1, zvážiť dôvody, 
ktoré sú za preloženie alebo proti nemu, ale ak sa aj potom domnieva, že preloženie treba 
vykonať, má farárovi zopakovať otcovskú výzvu. 


Kán. 1751 - $1. Keď sa toto uskutočnilo a farár sa aj naďalej vzpiera a biskup sa domnieva, 
že preloženie treba uskutočniť, má vydať dekrét o preložení, stanoviac, že farnosť 
po uplynutí určeného času bude uprázdnená. 

$ 2. Po nevyužitom uplynutí času má farnosť vyhlásiť za uprázdnenú. 


Kán. 1752 - V kauzách prekladania sa majú uplatniť predpisy kán. 1747, pričom treba 
zachovať kánonickú miernosť a mať pred očami spásu duší, ktorá musí byť v Cirkvi vždy 
najvyšším zákonom. 


